
Grigore . 

URECHE 

LETOPISEŢUL 
ŢÂRII MOLDOVEI 


I 


LITERA 


biblioteca 


şcolarului 


Grigore 

URECHE 


LETOPISEŢUL 
ŢĂRII MOLDOVEI 


INTERNAŢIONAL 

BUCUREŞTI — CIIIŞINĂU 



CUPRINS 


Notă asupra ediţiei .2 

Tabel 3 

LETOPISEŢUL ŢĂRII MOLDOVEI.6 

Glosar .. 171 

Referinţe critice 178 







CZU 8590-3 
U 75 


CUPRINS 


NOTĂ ASUPRA EDIŢIEI 

Textele ediţiei de faţă sunt reproduse după: 

Grigore Ureche. Letopiseţul Ţării Moldovei. Ediţia a Il-a 
revăzută (ediţia 1,1955) .Text stabilit, studiu introductiv, indice şi 
glosar de E E Fanaitescu. Colecţia “Clasicii români”. Editura de 
stat pentru Literatură şi Artă. Bucureşti, 1958. 

Grigore Ureche. Letopiseţul Ţării Moldovei. Ediţie de E E 
Panaitescu. Seria “Patrimoniu”. Repere istorico-literare de Mircea 
Scarlat. Editura Minerva. Bucureşti, 1987. 

Textele, cu excepţia particularităţilor de limbă şi stil (de epocă 
veche, arhaică), respectă în parte şi în limita posibilităţilor normele 
ortografice în vigoare. 


Coperta: Isai Cârmu 


ISBN 9975-74-055-3 


«LITERA» 


CUPRINS 


TABEL CRONOLOGIC 

cca 1590 Descendent al unei familii boiereşti atestată la începutul secolului al 
XV-lea, cronicarul Grigore Ureche este fiul vornicului Nestor Ureche, mare 
şi iscusit boier moldovean considerat pe atunci una din cele mai marcante 
personalităţi politice ale Ţării Moldovei (purtător de solii la Poartă, mare 
logofăt şi mare vornic). 

1604 Conform datelor lui Mihail Kogălniceanu folosite în Notiţie biografică a 
cronicarilor Moldaviei, în Letopiseţele Moldovei, “Marele logofăt Nestor Ureche 
cu soţia sa Mitrofana au zidit, în anul 1604, mănăstirea Secul, unde ei şi 
sunt îngropaţi.” 

1607 în acest an Nestor Ureche primeşte indigenatul polon. în ce priveşte anul şi 
data de naştere ale cronicarului nu s-au păstrat nici un document concret şi 
nici o mărturisire personală care ne-ar indica o dată mai mult sau mai puţin 
sigură. Ca urmare a acestui fapt, începând cu Mihail Kogălniceanu, primul 
său biograf, majoritatea cercetătorilor şi istoricilor literari s-au abţinut să se 
pronunţe în atare privinţă. După afirmaţia cercetătorului literar Dumitru 
Velicu (Velicu D. Grigore Ureche. Colecţia “Universitas, Editura “Minerva”, 
Bucureşti 1979, p. 64, “locul naşterii”, acesta este, desigur, Moldova, foarte 
probabil la Goeşti, în ţinutul Cârligăturii (azi sat ţinând de comuna Ungheni, 
judeţul Iaşi)”. 

1607-1616 în urma condiţiilor politice din Moldova defavorabile familiei, copilăria 
şi adolescenţa Grigore Ureche şi le petrece în Polonia, unde se refugiase 
tatăl său şi al cărei indigenat îl primise. Aici va trebui să se afle prima parte 
a vieţii. Viitorul cronicar primeşte lecţii la şcoala Frăţiei Ortodoxe din Lvov, 
membrul căreia era tatăl său Nestor-Moldoveanul, cum era numit aici, şcoală 
ce-şi avea clasele de studii în incinta Bisericii Moldoveneşti. Tot în Polonia 
boierul moldovean îl înscrie la colegiul iezuit cu profil umanistic din Lvov. 


Grigore Ureche 


Acolo studiază “artele liberale”, adică latina cu gramatica, retorica şi poetica, 
pe texte din scriitorii clasici, aritmetica, geometria, astronomia, dialectica, 
teoria muzicii, teologia, istoria şi geografia. Tot aici învăţa limbile latină, 
slavă veche, polonă şi elină. 

1617—1627 Grigore Ureche se întoarce în ţară, unde se apucă de administrarea 
moşiilor, avere moştenită de la tatăl său dimpreună cu imboldurile spre 
cultură. Timp de zece ani nu-1 găsim menţionat printre demnitarii ţării. 

1628 Grigore Ureche păşeşte pe primele trepte ale ierarhiei boiereşti. Dintr-un 
document din 1628 aflăm că el era al treilea logofăt, adică şeful cancelariei 
şi secretar al domnului Miron Barnovschi. 

1631—1633 După o scurtă întrerupere ca “fost logofăt al treilea” Grigore Ureche 
este ridicat la rangul de mare spătar de către domnul Moise-Vodă Movilă. 
Ca mare spătar el e membru al Divanului domnesc şi ia parte la discutarea 
şi luarea celor mai importante decizii ale acestui organ consultativ al 
domnitorului. Tot ca spătar el trebuia să poarte la ceremonii spada şi 
buzduganul domnesc — însemne ale domniei. 

1634—1642 Mare spătar şi în timpul domniei lui Alexandru Iliaş, el complotează 
împotriva domnitorului, alături de Vasile Lupu, ajungând unul din sfetnicii 
lui principali, care ocupau tronul în 1634, îl va păstra în funcţie pe Grogore 
Ureche până în 1642. 

1642—1647 Este ridicat la rangul de mare vornic al “Ţării de Jos (1642), devenind 
cel mai influent dregător din Divan. în materie de politică externă Grigore 
Ureche promova cu hotărâre şi cu perseverenţă ideile polonofililor, care 
vedeau izbăvirea Moldovei din urgia turcească numai în ambianţa ţării cu 
Polonia, a cărei putere era, pentru partizanii ei, chezăşia victoriei într-un 
ulterior război de eliberare. Ia parte activă la viaţa culturală a Moldovei. în 
această perioadă de înflorire a culturii naţionale, stimulate din plin de către 
domnitorul Vasile Lupu, Grigore Ureche îşi redactează cronica, singura sa 
lucrare cunoscută, rămasă neterminată. “Letopiseţul Ţării Moldovei” (1359- 
1594) se păstrează în 22 copii manuscrise, cu interpolări datorate lui Simion 
Dascălul, Misail Călugărul şi Axinte Uricarul. Cronica lui “marchează 
începutul istoriografiei în limba română şi prilejuieşte o primă afirmare a 
latinităţii limbii noastre în cuvintele rămase celebre” (Doina Curticăpeanu, 
Grigore Ureche în Scriitori români, Bucureşti 1978, p. 456): “Măcar că de la 
Râm ne tragem şi cu ale lor cuvinte ni-s amestecate”. 



Tabel cronologic 


1647 La sfârşitul lui aprilie 1647 cronicarul se stinge fulgerător din viaţă. Locul 
înmormântării nu este cunoscut. Cea mai probabilă versiune este că a fost 
înmormântat la Mănăstirea Bistriţa, unde “există, în pronaos, o criptă" făcută 
din porunca lui Nestor Ureche. După actele mănăstirii, în această criptă a 
fost îngropat cronicarul. “ Letopiseţul Ţârii Moldovei” ajunge numai până la 
domnia lui Aron Vodă. Textul original al cronicii nu s-a păstrat. Există numai 
copii interpolate din deceniile şi secolele următoare, fapt ce a dat naştere 
mai târziu la confuzii în privinţa stabilirii adevăratului autor. Din această 
cauză, cronica a mai fost atribuită lui Nestor Ureche, apoi lui Simion Dascălul. 
Cele mai numeroase, mai argumentate opinii susţin că Grigore Ureche este 
autorul, iar Simion Dascălul, Misail Călugărul şi Axinte Uricarul sunt doar 
interpolatori succesivi ai textului original. 

1852 De-a lungul timpului copiile cronicii lui Grigore Ureche s-au înmulţit şi în 
Moldova, şi în Ţara Românească. Prima ei tipărire, într-o versiune aproxi¬ 
mativă, datorată lui Mihail Kogălniceanu, ţine de anul 1852. 

1858 Cronica lui Grigore Ureche şi Simion Dascălul în Istoria Moldo-României, I, 
Bucureşti, (de E E Panaitescu) 

1878 Chronique de Moldavie... par Gregore Urechi, ed. Emile Picot, Paris. 

1911 Chronique de Gligorie Ureache, ed. critică de I. N. Popovici, Bucureşti. 

1955 Ediţia critică a operei lui Grigore Ureche, sub titlul “Letopiseţul Ţării 
Moldovei", va vedea lumina tiparului abia peste mai bine de un secol de la 
prima ei publicare, adică peste 103 ani. 

1958 Apare ediţia a Il-a, revăzută, a “Letopiseţului Ţării Moldovei” de Grigore 
Ureche îngrijită de E E Fanaitescu. 

1961 Letopiseţul Ţării Moldovei până laAron-vodă, 1359-1595, ed. de C. Giurescu, 
cu o prefaţă de I. Bogdan, Bucureşti. 

1967 Letopiseţul Ţării Moldovei, ed. Liviu Onu, Bucureşti. 

Letopiseţul Ţării Moldovei ed. de Gh. Popp, Bucureşti. 

1987 Grigore Ureche. Letopiseţul Ţării Moldovei. Ediţie de E E Panaitescu, Editura 
Minerva, Bucureşti. 

1990 Letopiseţul Ţării Moldovei Grigore Ureche. Miron Costin. Ion Neculce. Notă 
biografică. Activitatea literară. Alcătuire de Tatiana Celac, Editura Hyperion, 
Chişinău. 

LETOPISEŢUL TĂRII MOLDOVEI, DE CÂND S-AU 
DESCĂLECAT ŢARA ŞI DE CURSUL ANILOR ŞI DE 
VIIAŢA DOMNILOR CAREA SCRIE DE LA DRAGOŞ 
VODĂ PÂNĂ LA ARON VODĂ 


Mulţi scriitorii au nevoit de au scris rândul şi povestea ţărâlor, de 
au lăsat izvod pă urmă, şi bune şi rele, să rămâie feciorilor şi nepoţilor, 
să le fie de învăţătură, despre cele rele să să ferească şi să să socotească, 
iar dupre cele bune să urmeze şi să să înveţe şi să să îndirepteze. Şi 
pentru aceia, unii de la alţi chizmindu şi însemnând şi pre scurtu scriind, 
adecă şi răposatul Gligorie Ureche 1 ce au fost vornic mare, cu multa 
nevoinţă cetind cărţile şi izvoadele şi ale noastre şi cele striine, au 
aflat cap şi începătura moşilor, de unde au izvorât în ţară şi s-au 
înmulţit şi s-au lăţit, ca să nu să înnece a toate ţările anii trecuţi şi să 
nu să ştie ce s-au lucrat, să sa asemene fierălor şi dobitoacelor celor 
mute şi fără minte. Pre aceia urmând şi chizmând, măcar că să află şi 
de alţii semnate lucrurile ţărâi Moldovii, apucatu-s-au şi dumnealui 
de au scris începătura şi adaosul, mai apoi şi scăderea care să vede că 
au venit în zilele noastre, după cum au fost întâiu ţării şi pământului 
nostru Moldovei. Că cum să tâmplă de sârgu de adaoge povoiul apei 
şi iarăş de sârgu scade şi să împuţinează, aşa s-au adaos şi Moldova, 
carea mai apoi de alte ţări s-au descălecat, de s-au de sârgu lăţit şi fără 
zăbavă au îndireptatu. 

Acestea cercând cu nevoinţă vornicul Ureche, scrie de zice că “nu 
numai letopiseţul nostru, ce şi cărţi streine au cercat, ca să putem afla 
adevărul, ca să nu mă aflu scriitoriu de cuvinte deşarte, ce de dreptate, 
că letopiseţul nostru cel moldovenescu aşa de pre scurt scrie, că nici 
de viaţa domnilor, carii au fost toată cârma, nu alege necum lucrurile 


1 Socotim că acest pasaj a fost redat de Simion Dascălul în vorbire indirectă după 
textul azi pierdut al lui Ureche. întrucât el reprezintă totuşi cuvintele autorului, nu 
l-am socotit o interpolaţie, ci un pasaj din cronica lui Ureche. 




Autograful lui Grigore Ureche din 20 decembrie 1627 

denlăuntru să aleagă şi pre scurt scriind şi însemnând de la început 
pănă la domniia lui Pătru vodă Şchiopul şi s-au stinsu, că de aciia 
înainte n-au mai scris nimenea pănă la Aron vodă. Nici este a să mira, 
că scriitorii noştri n-au avut de unde strânge cărţi, că scriitorii dentăiu 
n-au aflat scrisori, ca de nişte oameni neaşăzaţi şi nemernici, mai mult 
proşti decât să ştie carte. Ce şi ei ce au scris, mai mult den basne şi den 
poveşti ce au auzit unul de la altul. Iar scrisorile striinilor mai pe largu 
şi de agiunsu scriu, carii au fost fierbinţi şi râvnitori, nu numai a sale 
să scrie ce şi cele striine să însemneze. Şi de acolo multe luund şi 
lipindu de ale noastre, potrivindu vremea şi anii, de au scris acest 
letopiseţ, carile de pre în multe locuri de nu să va fi şi nemerit, gândescu 
că cela ce va fi înţeleptu nu va vinui, că de nu poate de multe ori omul 
să spuie aşa pre cale tot pre rându, cela ce vede cu ochii săi şi multe 
zminteşte, de au spune mai mult, au mai puţin, dară lucruri vechi şi 
de demult, de s-au răsuflat atâta vreme de ani ? Ci eu, pe cum am 
aflat, aşa am arătat.” 


(SIMION DASCĂLUL) 1 

După aceia şi eu care sunt intre cei păcătoşi, Simeon Dascal apucatu- 
m-am şi eu pre urma a tuturora a scrie aceste poveşti, ce într-înse spune 
cursul anilor şi viiaţa domnilor, văzindu şi cunoscând că scriitorii cei mai de 
demult care au fost însămnând aceste lucruri ce au trecut şi s-au sfârşit şi pre 
urma lor alţii nu vor să se apuce; văzând noi aceasta că să părăseşte această 
însămnare, socotit-am ca să nu lăsăm acestr lucru nesăvârşit şi să nu să 
însămneze înainte, carele mai nainte de alţii au fost începutr pre rând 
însemnatu, pănă la domniia lui Vasilie vodă, ca să nu ne zică cronicarii altora 


1 Pasajele culese cu literă mică reprezintă, potrivit tehnicii ediţiei pe care o 
reproducem, interpolările stabilite de îngrijitorul textului pe baza criticii interne şi a 
comparării manuscriselor, conţinând, indicate deasupra, între paranteze, sau în note 
de subsol, şi numele interpolatorilor (n. red.). 




Letopiseţul Ţării Moldovei 


limbi c-am murit şi noi cu scriitorii cei dinceput, sau că doară suntem neînvăţat. 
Ci cu ajutoriul lui Dumnezeu, întâi m-am apucat a scrie ce au pizmit şi ce au 
însemnat alţii. Pentru aceia, gândindu şi socotind de la inimă ca să pociu afla 
cu adevărat acest lucru, să fie deplin, adunat-am izvoade pre rând de i-am 
împreunat. Şi citind izvoade pre rând, aflat-am şi acest izvod, carele l-au scris 
Ureche vornicul şi deaca l-am citit, l-am socotit că este scris adevăr, însă mai 
mult din cărţile streinilor decât din izvoadele noastre, că numai cât tinde 
poveştile mai largr şi de agiuns şi mai deschis, iar semnele sau tocmelele şi 
lucruri câte s-au făcut în ţară, nu le arată toate, că poate fi că n-au ştiut de 
toate cronicariul cel leşesc să le scrie. Iar letopiseţul nostru nu tinde poveştile, 
ce scrie mai pre scurt, însă le însemneaze toate pre rând. Măcar că vornicul 
Ureche au scris mai sus că letopisăţul cel moldovenesc scrie pănă la domniia 
lui Petru vodă Şchiopul şi decii s-au stâns, iar eu, adunând izvoade de limba 
noastră, aflat-am izvod denceput, cam pre scurtă vreme şi toate pre rând 
însămnând, pănă la domniia lui Vasilie vodă. 

Pentru aceia, deaca am văzut că lipsesc poveştile şi cursul anilor din 
letopiseţul cel leşesc, am lipit dintre-ale noastre izvoade, carele am aflat că-s 
adevăr şi am adus poveştile la letopisăţul cel leşesc, carea la locul său, carele 
toate mai nainte să vor arăta, careşi la locurile sale şi toate pre rând chizmind 
şi însămnând, am izvodit din toate izvoadele într-un loc şi am făcut unul 
disăvârşit, de care lucru cu mare nevoinţă am silit să nu rămâie nimic nesămnat. 

Predosloviia descălicării a Ţării Moldovei dinceputul ei. 
Carea este însemnată de Ureche vornicul din letopiseţul 
cel latinescu izvodită 

Vor unii Moldovei să-i zică că au chiemat-o Sţitia sau Schithia pre 
limba slovenească. Ce Sţitia coprinde loc mult, nu numai al nostru, ce 
închide şi Ardealul şi Ţara Muntenească şi câmpii preste Nistru, de 
coprinde o parte mare şi de Ţara Leşască. Chiematu-o-au unii şi Flachia, 
ce scriu letopiseţile latineşti, pre numele hatmanului râmlenescu ce 
l-au chemat Flacus, carile au bătut războiu cu sţitii pre aceste locuri şi 

schimbându-să şi schimosindu-să numele, din Flachia i-au zis Vlahiia. 
Ce noi acesta nume nu-1 priimim, nici-1 putem da ţărâi noastre 
Moldovei, ci Ţării Munteneşti, că ei nu vor să disparţă, să facă doao 
ţări, ci scriu că au fostu tot un loc şi o ţară şi noi aflăm că Moldova 
s-au discălicat mai pe urmă, iar muntenii mai dintâi, măcară că s-au 
tras de la un izvod, muntenii întâi, moldovenii mai pre urmă, de păstorii 
nemerit, că umblându păstorii de la Ardeal, ce să chiiamă Maramoroş, 
în munţi cu dobitoacile, au dat de o hiară ce să chiamă buor şi după 
multă goană ce o au gonit-o prin munţi cu dulăi, o au scos la şesul 
apei Moldovei. Acolea fiindu şi hiara obosită, au ucis-o la locul unde 
să chiamă acum Buorenii, daca s-au discălicat sat. Şi hierul ţării sau 
pecetea cap de buor să însemnează. Şi căţeaoa cu care au gonit fiara 
aceia au crăpat, pre carea o au chiemat-o Molda, iară apei de pre 
numele căţelii Moldii, i-au zis Molda, sau cumu-i zic unii. Moldova. 
Ajijdirea şi ţării, dipre numele apei i-au pus numele Moldova. 

(MISAIL CĂLUGĂRUL) 

Scriu alte istorii pentru ţara noastră a Moldovei, cum au stătut pustie 600 
de ai, trecând împărăţiia slăvitului şi puternicului Traian împărat, carele să 
cunoscu semnele puterii lui pe unde au tras Troian peste multe ţări şi preste 
această ţară, trecândf oştile lui peste câmpi şi preste ape. Atâţia ai s-au aflat 
pustie, păn’ în vremea ce au vrut milostivul Dumnedzău a nu lăsarea acestr 
pământ făr’ de oameni. Ce cu voia sfinţii sale, îndemnându-să o samă de 
ficiori de domni den domniile ce au fost pre acele vremi la Râm şi cu oamenii 
lor den Maramurăş, viind preste munţii ungureşti şi preste munţii ţărâi 
Moldovei, vânându heri sălbatece păn’ au ieşit la apa ce-i dzice Moldoa, gonind 
un dzimbru, carele l-au şi dobânditu la un sat ce să chiamă Buorenii, pre 
aceia apă. Ş-au pus acei ape numele Moldova, pre numele unii ţânci ce s-au 
înecatu într-acea apă, ce o au chemat pre ţâncă Molda şi pre numele ei să 
dzice acmu şi ţărâi Moldova, păn’ astădzi. Ieşindu la loc frumos şi deşchis, 
socotindu cu toţii că-i loc bun de hrană şi plăcându-le tuturor s-au întorsu 
înapoi iarăşi în Maramurăş ş-au scos oamenii lor toţi într-această ţară. 



Letopiseţul Ţării Moldovei _1J. 

Pentru limba noastră moldovenească 

Aşijderea şi limba noastră din multe limbi este adunată şi ne este 
amestecat graiul nostru cu al vecinilor de prinprejur, măcară că de la 
Râm ne tragem, şi cu ale lor cuvinte ni-s amestecate. Cum spune şi la 
predosloviia letopiseţului celui moldovenescu de toate pre rându: ce 
fiindu ţara mai de apoi ca la o slobozie, de prinprejur venindu şi 
discălicându, din limbile lor s-au amestecat a noastră: de la râmleni, 
cele ce zicem latină, pâine, ei zic panis, carne, ei zic caro, găină, ei 
zicu galena, muieria, mulier, fămeia, femina, părinte pater al nostru, 
noster, şi altile multe din limba latinească că de ne-am socoti pre 
amăruntul, toate cuvintile le-am înţeleage. Aşijderea şi de la frânei, 
noi zicem cal, ei zic caval, de la greci straste, ei zic stafas, de la Ieşi 
prag, ei zic prog, de la turci, m-am căsătorit, de la sârbi cracatiţă şi 
altile multe ca acestea din toate limbile, carile nu le putem să le 
însemnăm toate. Şi pentru aceasta să cunoaşte că cum nu-i discălicată 
ţara de oameni aşăzaţi, aşa nici legile, nici tocmeala ţării pre obicee 
bune nu-s legate, ci toată direptatea au lăsat pre acel mai mare, ca să 
o judece şi ce i-au părut lui, ori bine, ori rău, aceia au fost lege, de 
unde au luat şi voie aşa mare şi vârf. Deci cumu-i voia domnului, le 
caută să le placă tuturor, ori cu folos, ori cu paguba ţării, care obicei 
pănă astădzi trăieşte. 

De răsipirea ţărâi dentăi 

Află-să această ţară să fie fostu lăcuit şi alţii într-însa mai nainte de 
noi, de unde cetăţile ţării să cunoscu că-i lucru frâncescu, de au lăcuit 
oştile Râmului şi au iernatu de multe ori, bătându-să uneori cu sţitii 
sau tătarii, uniori cu Bosna şi cu Rumele şi la perşi trecându. Ce fiindu 
în calea răotăţilor şi stropşindu oştile, care de multe ori să făcea 
războaie pre acesta loc, cum încă semnile arată, carile le vedem multe 
pretitindirile: movili mari şi mici şi şanţuri pre Nistru, pre Prut, prin 
codri, n-au mai putut suferi, ce s-au răsipit şi s-au pustiit. 

(SIMION DASCĂLUL) 


Grigore Ureche 


De izvodirea moldovenilor, de unde au venit într-aceste locuri 

Scrie letopiseţul cel ungurescu că oarecându pre aceste locuri au fostu 
lăcuind tătarii. Mai plodindu-să şi înmulţindu-să şi lăţindu-să, s-au tinsu de 
au trecut şi preste munte, la Ardeal. Şi împingăndu pe unguri din ocinile sale, 
n-au mai putut suferi, ce singur Laslău craiul ungurescu, cari-i zic filosof, s-au 
sculat de s-au dus la împăratul Râmului, de ş-au cerşut oaste întru ajutoriu 
împrotiva vrăjmaşilor săi. Ce împăratul Râmului alt ajutoriu nu i-au făgăduit, 
ce i-au dat răspunsu într-acesta chip, de i-au zis: “Eu suntu jurat, cândr am 
stătut la împărăţie, om de sabiia mea şi de judeţul mieu să nu moară. Pentru 
aceia oameni răi s-au făcut în ţara mea şi câte temniţe am, toate suntu pline 
de dânşii şi nu mai am ce le face, ci ţi-i voi da ţie, să faci izbândă cu dânşii şi 
eu să-mi curăţescu ţara de dânşii. Iară în ţara mea să nu-i mai aduci, că ţi-iu 
dăruiescu ţie.” Şi de sârgu învăţă de-i strânseră pre toţi la un loc de 
pretitinderile şi i-au însemnatu pre toţi, de i-au arsu împrejurul capului de le- 
au pârjolit părul ca unor tâlhari, cu un hier arsu, care semnu trăieşte şi pănă 
astăzi în Ţara Moldovei şi la Maramoroş, de să cevluiescu oamenii prejur cap. 
Decii Laslău craiu, daca au luat acel ajutoriu tălhărescu de la împăratul 
Râmului, au silit la Ţara Ungurească şi decii pre câşlegile Născutului, cu toată 
puterea sa s-au apucat de tătari a-i bate şi a-i goni, de i-au trecut munte în 
ceasta parte pre la Rodna, pre care cale şi semne prin stânci de piatră în doao 
locuri să află făcute de Laslău craiul. Şi aşa gonindu-i prin munţi, scos-au şi 
pre aceşti tătari, carii au fostu lăcuitori la Moldova, de i-au trecut apa Siretiului. 
Acolea Laslău craiu ce să chiamă leşaşte Stanislav, stându în ţărmurile apei, 
au strigatu ungureşte: "Siretem, siretem", ce să zice rumâneşte, place-mi, place-mi, 
sau cum ai zice pre limba noastră: "Aşa-mi place, aşa”. Mai apoi, daca s-au 
discălicat ţară, după cuvântul craiului, ce au zis, siretem, au pus nume apei 
Siretiul. Şi după multă goană ce au gonit pre tătari i-au gonit şi i-au trecut 
preste Nistru, la Crâmu, unde şi pănă astăzi trăiescu, de acolo s-au întorsu 
Laslău crai îndărătu cu mare laudă şl biruinţă. Şi sosindu la scaunul său în 
zioa de lăsatul secului, cerşutu-ş-au blagoslovenie de la vlădicii săi, să-l lase 

trei zile să se veselească cu doamnă-sa şi cu boierii săi. Şi aşa l-au blagoslovit, 
de au lăsat sec marţi, cu toată curtea sa, care obiceai să ţine la legea lor şi 
pănă astăzi, de lasă sec marţi. 

Ce această poveste a lui Laslău crai ce spune că au gonit pre ceşti tătari nu 
a-o scos Urechie vornicul, din letopisăţul cel leşescr, ci eu Simeon Dascălul o 
amu izvodit din letopisăţul cel unguresc, care poveste o am socotit pre semne 
ce arată, că poate fi adevărată 1 . 

De discălicatul Maramoroşului 

Laslău craiul ungurescu după izbândă cu noroc ce au făcut, de răsipi pre 
cei tătari şi să aşeză la scaunul său, sfătuitu-s-au cu boierii săi, ce vor face cu 
acei tâlhari ce-i adusă într-ajutoriu de la împăratul Râmului, cu carii mare 
izbândă făcusă, de răsipise puterea acelor tătari; că să le dea loc şi ocine în 
ţară, nu suferiia cei de loc şi de moşie, ungurii, văzându-i că sunt nişte oameni 
răi şi ucigaşi, socotindu că de să vor plodi şi să vor înmulţi, ei să vor întări şi 
cândai să nu li să prilejască vreo price cu dânşii, să nu paţă mai rău decât cu 
tătarii, mai apoi să nu le fie a piierde şi crăiia. Ce le-au ales loc pustii şi 
sălbatec, îngrădit cu munţi pinprejur, intre Ţara Leşască şi intre Ţara 
Ungurească, unde să chiamă acum Maramoroşul. Acolo i-au dus de le-au 
împărţit hotară şi ocine şi locuri de sate şi târguri şi i-au nemişit pre toţi, 
adecă slugi crăieşti, unde şi pănă astăzi trăiescu la Maramoroş. 

Pentru discălicatul ţării al doilea rând 

După răsipa ţării dintâi, cum spune mai sus că s-au pustiit de nevoia 
oştilor lui Flac hatmanul râmlenescu (sau cum spune letopiseţul cel 


1 Nu numai caracterul ei injurios, dar şi forma ei legendară, neserioasă (legătura 
regelui Ungariei cu împăratul romanilor), ar fi trebuit să facă pe dascălul Simion mai 
prudent, dacă ar fi fost un cronicar cu o cultură cât de elementară în domeniul istoriei. 
Se ştie că această „basnă“ a lui Simion a provocat indignarea cronicarilor şi istoricilor 
moldoveni, Miron şi Nicolae Costul şi Dimitrie Cantemir (n. red.). 

Grigore Ureche 


ungurescr de Laslău craiul ungurescr, cându au răsipit tătarii dintr- 
aceste locuri, de au rămas locul pustiu) 1 mai apoi, după multă vreme, 
cum spune mai sus, cându păstorii din munţi ungureşti pogorându 
după vânat au nemerit la apa Moldovei, locuri desfătate cu câmpi 
deşchişi, cu ape curătoare, cu păduri dese, şi îndrăgind locul, au tras 
pre ai săi de la Maramoroş şi pre alţii au îndemnat, de au discălicat 
întăi supt munte, mai apoi adăogându-să şi crescându înainte, nu numai 
apa Moldovei, ce nici Siretiul nu i-au hotărât, ce s-au întinsu pănă la 
Nistru şi pănă la mare. Nici războaie mai făcea ca să-şi apere ţara şi 
pământul său de cătră ştiţi şi gotthi şi di cătră alţi vecini şi limbi ce era 
pinprejur. Ce avăndu purtătoriu domnii lor carii rădicasă dentru sine, 
în Ţara Leşască de multe ori au intrat şi multă pradă şi izbândă au 
făcut, din câmpi tătarii i-au scos. (Că după multă răsipă ce i-au fost 
gonit pre tătari oarecând di pre aceste locuri Laslău craiul ungurescu, 
iarăşi au fost început a să tinde la câmpi) 2 . 

Aşijdirea şi muntenilor nu numai nevoie şi groază le făciia, ce şi 
domniile schimba şi pre cine vrea ei, primiia; pre ardeleni nu-i lăsa să 
se odihnească, ci pururea le făcea nevoie şi cetăţi câteva le luasă şi le 
lipiia cătră Ţara Moldovei, carile toate mai înainte la locurile sale să 
vor arăta. Mai apoi şi turcii carii să vedea că ca o negură toată lumea 
acoperea, războaie, minunate au făcut, de multe ori i-au şi biruit, mai 
apoi de o au şi supus supt giugul lor, de multe ori i-au asudat, rocoşindu-se 
şi nu fără multă moarte şi pagubă în oameni, pănă o aşăza. 

(SIMION DASCĂLUL) 

Predoslovie a letopiseţului moldovenescu ce într-însa 
spune că este făcută ţara den doao limbi, de rumâni 
şi de ruşi, de care lucru să cunoaşte că şi păn’ astăzi 
este ţara giumătate de ruşi şi giumătate de rumâni 


12 Pasaj adăugat de Simion Dascălul. 

Ce această poveste nu să află însămnată de Ureche vornicul, iar eu n-am 
vrut să las nici această să nu pomenescr, socotind că cum am adus aminte de 
altele, ca să nu rămâie nici aceasta neînsămnată. 

Scrie la letopiseţul cel moldovenescu, la predoslovie, de zice că deaca au 
ucis acei vânători acel buor, întorcându-se înapoi, văzând locuri desfătate, au 
luat pre câmpi într-o parte şi au nemerit la locul unde acum târgul Sucevei. 
Acolo aminosindu-le fum de foc şi fiind locul despre apă, cu pădure mănuntă, 
au pogorât pre mirodeniia fumului la locul unde este acum mănăstirea Eţcanei. 
Acolea pre acelaş loc au găsit o priseacă cu stupi şi un moşneag bătrân, de 
prisăcăriia stupii, de seminţie au fost rus şi l-au chiemat Eţco. Pre carele deaca 
l-au intrebat vânătorii, ce omu-i şi den ce ţară este, el au spus că este rus den 
Ţara Leşască. Aşijderea şi pentru loc l-au intrebat, ce loc este acesta şi de ce 
stăpân ascultă ? Eţco au zis: este un loc pustiiu şi fără stăpân, de-1 domnescu 
berile şi pasările şi să tinde locul în gios, păn’ în Dunăre, iar în sus păn’ în 
Nistru, de să hotărăşte cu Ţara Leşască, şi este loc foarte bun de hrană, 
înţelegând vânătorii acest cuvânt, au sârguit la Maramorăş, de ş-au tras 
oamenii săi într-această parte şi pre alţii au îndemnat, de au descălecat întăi 
supt munte şi s-au lăţit pre Moldova în gios. Iar Iaţco prisecariul, deaca au 
înţeles de descălecarea maramorăşenilor, îndată s-au dus şi el în Ţara Leşască, 
de au dus ruşi mulţi şi i-au descălecat pre apa Sucevei în sus şi pre Siretiu 
despre Botoşiani. Şi aşa de sârgu s-au lăţit rumânii în gios şi ruşii în sus. 

(MISAIL CĂLUGĂRUL) 

Şi s-au plinit toate locurile într-această ţară de oameni, den munte păn’ 
în Nistru şi în gios păn’ unde dă Dunărea în Vidov şi păn’ în Cetaatea Albă şi 
Chiliia şi Renii şi Nistrul în sus pănă mai sus de Cernăuţi, unde să împreună 
cu hotarul Ţărâi Leşeşti şi pre Ceremuş. 

(SIMION DASCĂLUL) 

Aşijderea şi târgul Baia scrie că l-au descălecat nişte sasi ce au fost olari; 
aşijderea şi Suceava scrie că o au descălecat nişte cojocari ungureşti, ce să 
chiamă pre limba lor suci, iar Suceava pre limba ungurească să chiamă 
Cojocărie. Aşa într-acesta chip să află să fie fost discălicarea ţării Moldovei. 

(MISAIL CĂLUGĂRUL) 


Grigore Ureche 


Aflatu-s-au într-această ţara şi cetăţi făcute mai de demultr de ianovedzi: 
cetaatea în târgul Sucevii şi cetaatea la Hotin şi Cetatea Albă şi Cetaatea 
Chilii şi Cetaatea Neamţului şi Cetatea Noaă, Romanul, ce i s-au surpat 
pământul ş-au cădzut cetaatea. 

Dinceputul domniilor vă leatul 6867<1359> 1 

într-acei păstori ce au nemeritu locul acesta, fost-au şi Dragoş, carile 
au venitu de la Maramoroş, carile să vediia şi mai de cinste şi mai de 
folos decâtu toţi, pre carile cu toţii l-au pus mai mare şi purtătoriu lor. 

(MISAIL CĂLUGĂRUL) 

Şi dacă l-au pus domnu, luară pildă de pre capul acei hiară năsâlnice, 
dzimbrul, ce scriem mai sus că l-au vânat şi pusără de au făcut peciate ţărâi 
Moldovei, de trăieşte păn într-aceste vremi în mânule cui alege Dumnedzău a 
hire domnu ţărâi, de trăieşte păn’ astădzi, de să pune pre cărţi, ce poronceşte 
domnul de tocmele şi de aşedzări lăcuitorilor şi de ascultat cărora vor să facă 
strâmbătăţi intre lăcuitori, iar celora ce nu ascultă, de certare mare... 

Şi daca au domnitu doi ani, au muritu. 

Şi-ntr-acea începătură a fost domniia ca o căpitănie 2 . 

Pre acesta semnu dintăiaşi dată ce să arătă domniia fără trai, să 
putea cunoaşte că nu va fi aşezarea bună intre domniia Moldovei, ce 
cum fu pre scurtu viiaţa domnului dintâi, aşa şi domnii ce vor fi 


1 Anii trecuţi între paranteze unghiulare reprezintă cronologia 


2 Adausul lui Misail Călugărul. 


;i noastre 

înainte, adesea să vor schimba şi intre domniia Moldovei multă 
neaşezare va fi. 

Pre urma lui Dragoş vodă, au stătut la domnie fiiu-său. Sas vodă şi 
au ţinut domniia 4 ani şi au murit. 

După moartea lui Sas vodă, au ţinut domniia fiiu-său, Laţco vodă 

Pre urma lui Laţco vodă au domnit Bogdan vodă 6 ani. 

După domniia lui Bogdan vodă au domnit Pătru vodă, ficiorul lui 
Muşatu, 16 ani. 

După dânsul au domnitu frati-său. Roman vodă, trei ani. 


(AXINTE URICARIUL) 

Samodârjeţul, stăpânitoriu ţărâi de la plaiuri şi pănă la mare. Şi acesta au 
făcut târgul Romanul pre numele lui, precum mărturiseşte la uricul lui, carile 
să află la mănăstirea Pobrata. 

Iară pre urma lui Roman vodă au stătut la domnie Ştefan vodă, 
carile au avutu doi ficiori. Ştefan şi Pătru, şi au domnitu 7 ani. Iară ce 
să va fi lucratu în zilile acestor domni, nu să află scris nimica, câtu au 
domnitu ei 46 de ani. Cunoaşti-se că au fostu neaşezaţi şi de curându, 
de n-au avut cine scrie, nici vecinii, carii nimica n-au lăsatu neînsem- 
natu, n-au ştiut de dânşii să scrie. 

De însemnarea anilor 

însemnarea anilor a scriitorilor noştri nu să tocmeşte cu a streinilor, 
că letopiseţul nostru scrie că au fostu vă leatul 6867 <1359>, cându 
au stătut domn Dragoş vodă, iară letopiseţul streinilor scrie că au fost 
6867 în zilile acestui Ştefan vodă ce scriem mai sus. Iară ce să va fi 
trecut înapoi nu să află însemnat de streini, cunoaşti-să că cum nu să 
află de scriitorii noştri însemnat viiaţa domnilor şi lucrurile lor, aşa şi 

vă leatul, cândai să nu fie smintitu, iară de au şi însemnatu, nu au 
ştiut ce au scris. Iar letopiseţul leşescu putem cunoaşte că poate fi mai 
adevăratu, că fiindu oameni aşezaţi mai de demultu şi cronicarii lor 
neavându alte trebi, ce numai vă leatul păziia şi nişte lucruri mari ca 
acestea păziia şi socotiia, să nu rămâie ceva neînsemnat, pentru ca să 
nu le zică vecinii lor di prinprejur că au fostu adormiţi sau neînvăţaţi 
şi nestrăbătuţi cu istoria. Pentru aceia şi pre acesta lucru putem 
cunoaşte că ei cum au înţeles de descălicarea ţărâi noastre şi de lucrurile 
domnilor îndată s-au apucat de au însemnatu toate pre rându şi ale 
noastre şi ale lor, pentru aceia ei scriu că au fostu vă leatul la domniia 
lui Ştefan vodă, 6867 <1359>. 

Domniia feciorilor lui Ştefan vodă 

Acest ce scriem mai sus. Ştefan vodă, au avut doi ficiori, cum s-au 
pomenit mai sus, pre Ştefan şi pe Pătru, carii după moartea tătâne- 
său, pricindu-să pentru domnie, au fugitu Ştefan, fratile cel mai mare, 
la Cazimir craiul leşescu, poftindu ajutoriu împotriva frăţine-sau, lui 
Pătru şi să i să plece cu toată ţara. Iară Pătru cu ajutoriul ungurescu 
au apucatu ţara. 

Vrându Cazimir crai ca să dobândească ţara şi să fie pe voia lui 
Ştefan vodă, i-au datu oaste, de au intrat în ţară, în zioa dintâi a lui 
iulie. Şi întăi îi mergea cu norocu, iară mai apoi i-au amăgit ai noştri, 
de i-au băgat la codru, fiindu copacii întinaţi pre lângă drum, i-au 
surpatu asupra lor, unde câţi n-au pieritu de copaci i-au prinsu vii, pre 
carii mai apoi i-au răscumpăratu craiul Cazimir. Fost-au într-aceşti 
robi oameni mari: Zbigniev şi Tecinschii ficiorul voievodului de Cracău, 
trei steaguri a trei voievozi, a Cracăului, a Sandomirului şi a Liovului 
şi noao steaguri boiereşti. 

Letopiseţul nostru de ficiorii lui Ştefan vodă ce pomenim mai sus, 
nimica nu scrie, ci scrie că după domniia lui Ştefan vodă, au domnit 
Iuga vodă 2 ani, după dânsul Alixandru vodă, carele să va pomeni mai 



Letopiseţul Ţării Moldovei _19 

gios. Iară noi n-am lăsat să nu-i însemnăm, nici de ficiorii lui Ştefan 
vodă, căci că poate să fie adevărat, că nu părteneşte cronicarul Bielschi 
a lor săi, ce scrie podeala ce au petrecut Ştefan vodă cu ajutoriul lor, 
de au pierit cu toţi. 

După aceştia au domnit Iuga vodă 2 ani şi l-au luat la sine Mircea 
vodă, domnul muntenescr. Iar ce să va fi lucrat într-acei doi ani a 
domniei lui nu să ştie. 


(AXINTE URICARIUL) 

Făr cât numai ce însemnează la un letopiseţ ce este izvodit de Dubău 
logofătul de pre letopiseţul lui... 1 de zice că el au trimis întâi la arhiepiscopul 
de Ohrida şi au luat blagoslovenie, de au pus mitropolit. 


(MISAIL CĂLUGĂRUL) 

Domniia Iugăi vodă, carele mai întrece cu toate 
pre domnii cei trecuţi mai denainte 

Trimis-au la patrierşie de Ahrida ş-au luat mai întăiu blagoslovenie ş-au 
pus mitropolit pre Theoctist ş-au descălecat oraşe pren ţară, tot pre la locuri 
bune şi le-au ales sate şi le-au făcut ocoale prenpregiur şi-au început a dărui 
ocine pren ţară a voinici ce făcea vitejii la oşti. Ş-au domnit 2 ai şi l-au luat 
Mircea vodă, domnul muntenescr la sine. 

Domniia lui Alexandru vodă cel Bătrân şi Bun 

Letopiseţul nostru cest moldovenesc scrie că au fost cursul anilor 
6907 <1399> aprilie 25, când au stătut domnu Alexandru vodă; iar 
letopiseţul cel leşesc scrie că au fost vă leatul 6921 <1413> 


Loc alb îr 

(AXINTE URICARIUL) 

Dar au greşit, căci să află un uric al lui Alixandru vodă la mănăstire la 
Barnovschii şi scrie din vă leat 6906<1398>. 

Acest Alixandru vodă multe lucruri bune au făcut în ţară şi au 
făcut 2 mănăstiri mari în Moldova, Bistriţa şi Moldoviţa, în doi ani a 
domniei sale. 

(MISAIL CĂLUGĂRUL) 

Făcut-au 2 sfinte mănăstiri mari în Moldova, Bistriţa şi Moldoviţa şi li-au 
îndzăstrat cu multe sate cu vecini şi cu băleştie şi cu veşminte scumpe înlontru 
şi cu odoare. 

Şi deaca se vădzu luminat în cinstea domnii, în 2 ai a domnii lui, fiindr 
mai intreg şi mai cu minte decât cei trecuţi înaintea domnii lui şi multu 
trăgând şi rîvnindr spre folosul sufletului său, adus-au cu mare cheltuiala sa, 
den ţară păgână, sfintele moştii a marelui mucenic Ioan Novii şi li-au pus 
într-a sa svântă cetaate, ce este în oraşul Sucevii, cu mare cinste şi pohvală, 
de a ferirea domnii sale şi paza scaunului său. Ce veri cerca la cărţile beserecii 
viaţa lui, carele miercurea şi gioi în săptămâna rusaliilor îl slăveşte toată ţara 
noastră în Suceava, unde dzac moştiile la mitropolie. 

Şi cu darul ce avea de înţelepciunea de la milostivul Dumnedzău, 
căutându şi vădzindu cinstea lumii, cum să cade a să purta în podoabele 
împăraţilor ş-a crailor ş-a domnilor, socotit-au şi la această ţară, măcarr că 
n-au fost mai căutat alţii, ce au fost mai înainte domni, întâie dată au trimis 
la patrierşii de la răsărit de au luat blagoslovenie ş-au făcut mitropolit şi i- 
au dat scaun o sfântă mănăstire mare, mitropolie în oraşul Sucevii, lângă 
poiata domnească, cu multe sate şi ocine dându-i, să fie de slujbă acei svinte 
mănăstiri, mitropolii, şi câteva ţinuturi în eparhiia ce i s-au dat, făcându-1 
epitrop legii. 

Mai făcut-au ş-al doilea episcop, după mitropolit, la svânta mănăstire ce este 

în oraş în Roman şi i-au dat eparhiia o parte de ţinuturi de suptu munte den gios. 

Mai făcut-au ş-al treilea episcop la o svântă mare mănăstire, la Rădăuţi şi 
eparhiia i-au dat Ţara de Sus, despre Ţara Leşască, ţănuturile cele de sus. 

Şi daca au aşedzat vlădicii, le-au făcut cinste mare, că le-au pus scaunele, 
de şed denadreapta domnului, înaintea tuturor svetnicilor, aproape de scaunul 
domnescr. 

Tocmit-au şi boieri mari în svat, de chevernisala ţării ş-a pământului 
Moldovii: 

Logofăt mare, giudecătoriu şi alesătoriu de ocine, ispravnic pre o frunte 
de oameni de ţară, ce sunt curteni şi giudecătoriu tuturor, cine-s cu strâmbătăţi 
în ţară şi luător de samă tuturor, ispravnic celor ce suntr la curtea domnească. 

Vornic mare în Ţara de Gios, giudecătoriu tuturor den ţară, cine au 
strâmbătăţi şi globnic de morţi de om şi de şiugubini ce să fac la partea lui şi 
vornic Bârladului. 

Vornicul cel mare de Ţara de Sus, giudecătoriu tuturor den ţară, cine au 
strâmbătăţi şi globnic de morţi de om şi de şiugubini ce să fac la partea lui şi 
vornic Dorohoiului. 

Pârcălabul de Hotin la acea margine despre Ţara Leşască şi Căzăcească, 
giudecătoriul tuturor la acel ţănut. 

Hatman şi pârcălab de Suceava şi ispravnic pe toate oştile ţărâi. 

Postelnic mare, dvorbitoriu înaintea domnului şi pârcălab de Iaşi şi tâlmaciu 
a limbi striine. 

Spătariu mare şi staroste de Cernăuţi şi cu obiceiu îmbrăcat la dzile mari 
cu haină scumpă domnească şi dvorbitoriu cu arme domneşti încinsu la spatele 
domnului intr-acele dzile. 

Paharnic mare şi pârcălab la Cotnariu şi ispravnic viilor domneşti de la 
Cotnariu şi de la Hârlău şi cu obiceiu să dreagă domnului la dzile mari cu 
pahar la masă. 

Visternic mare, ispravnic pre socotele ce să fac, să să ia den ţară şi grijindr 
şi dândr lefe slujitorilor şi purtătoriu de grijă a toată cheltuiala curţii şi a 
oaspeţi ce vin în ţară şi toate catastijile ţărâi pre mâna lui. 

Stolnicul cel mare cu obiceiu la dzile mari şi la vesebi domneşti, îmbrăcat 

în haine domneşti şi viind înaintea bucatelor domneşti, le tocmeşte pre masă 
înaintea domnului cu tipsiile şi dvorbitoriu intr-acele dzile. 

Comis mare, ispravnic pre povodnici şi pre toţi cai domneşti şi împodobind? 
povodnicii în podoăbe domneşti şi mărgătoriu înaintea povodnicilor ş-a domnului. 

Medelniceriu mare, cu obiceiu îmbrăcăt în haină domnească, dvorbitoriu 
la masa domnului la dzile mari şi taie fripturile ce să aduc în masă. 

Clucer mare, ispravnic pre beciurile domneşti, pre unt şi pre miere şi pre 
colacii, adecă pocloanele, ce vin de la oraşă la Născut lui Hristos. 

Sulger mare, ispravnic pre toate obroacele ce să dau la cuhnele domneşti 
şi la slujitorii curţii, de came şi la ospeţi ce vin în ţară. 

Jicniceriu mare, ispravnic pre toate obroacele de pâne ce să dau la curtea 
domnului şi la slujitorii curţii şi la oaspeţi ce vin în ţară. 

Vameş mare ce ţâne scălile ţărâi pentru vămăşie; duc dulceţi şi cofeturi la 
masă domnului la dzile mari şi ispravnic pre neguţători. 

Şetrar mare pre corturile domneşti şi-n oşti şi-ntr-alte căli şi purtătoriu de 
grijă tunurilor. 

Uşer mare, purtătoriu de grijă tuturor solilor şi tălmaci striinilor la giudeţ. 

Armaş mare, ispravnic şi purtătoriu de grijă pentru toţi ceia ce fac rău şi 
cad la închisoarea ţărâi, la temniţă şi pedepsitoriu acelora tuturor şi cei 
giudecaţi de moarte daţi în mâna lui, să-i omoare. 

Aga, ispravnic pre dărăbani şi pre târgu, pre Iaşi, giudeţ. 

Logofăt al doilea, hotărâtoriu de ocine în toată ţara. 

Postelnic al doilea, în toată vremea dvorbitoriu înaintea domnului şi ficior 
de boieriu ales. 

Logofăt al treilea, cărtulari, scriitoriu bun, dvorbitoriu totdeauna lângă 
domnu, credincios la toate tainele domnului şi cărţi ori den ţară, ori de la 
priietini de unde ar veni, toate în mâna lui mărgu şi cu învăţătura domnului 
de la dânsul iese răspunsurile şi pecetea tărâi în mâna lui. Şi orice giudeţe şi 
îndreptări să facr oamenilor, fără pecetea domnului nu poate hi carie-i în 
mâna logofătului al treilea, credincios în toate la domnu. 

Postelnici den al doilea, înainte câţi va domnul să facă, deprindzindu-să la 
aceia cinste, iese şi la altă cinste mai mare. 

Spătariu al doilea şi al treilea; al doilea zvoreşte cândf nu zvoreşte cel 

mare, şi el îmbrăcat, cu spata încinsu şi cu buzduganul amână la spatele 
domnului. Iar spătariul al treilea zvoreşte peste toată vremea. 

Păhamicul al doilea, după dvorba păhamicului celui mare, dvoreşte la 
masă şi derege pahar cu băutură la domnu. 

Păhamicul al treilea, iar cândr nu derege al doilea, derege şi el la masa 
domnului. 

Aşijdiria şi mitropoliia de la Suceava şi episcopia de la Rădăuţi şi 
mănăstirea Neamţului şi alte mănăstiri. 

Aşijdiria întăiaş dată au trimis de au luat blagoslovenie de la 
patriarşii răsăritului şi au făcut mitropolit, de l-au aşezat la scaun, la 
mitropolie în Suceava, numai anume nu scrie ce mitropolit au fost. 

(AXINTE URICARIUL) 

însă la un letopiseţ a lui Dubău logofătul înseamnează cum să fie trimis 
întăi Iuga vodă, carile s-au pomenit mai sus, la arhiepiscopul de Ohrida, de 
au luat blagoslovenie şi au pus mitropolit pe Theoctist, dară nu arată nici o 
dovadă, ci veri citi mai-nainte, la altu Alixandru vodă, de unde au luat 
blagoslovenie Theoctist mitropolitul. 

Iar la leatul 6923<1415>au trimis de au adus cu multă chieltuială 
şi moaştile sfântului mucenic Ioan Novii de la Cetatea Albă, de la păgâni 
şi le-au aşezat în târgu, în Suceava, la mitropolie, cu mare cinste şi cu 
litie, pentru paza şi ferinţa scaunului domniei sale, carile să prăznuieşte 
miercuri, joi, în săptămâna rusaliilor, care ver ceti la cărţile bisericii 
mai pre largu pentru mucenia lui. 

Cându s-au făcut săbor al optulea 

în zilile acestui domnu fu săbor mare în Florenţia, în Ţara Italii, 
adunare mare de părinţi, ca să poată împreuna biserica răsăritului şi 
cu apusului, pentru multă neîngăduinţă şi price, pentru capetile legii. 

la care săbor însuşi patriarhul Ioasaf de Ţarigrad şi cu împăratul Ioan 
Paleolog, cu mulţi mitropoliţi şi episcopi au fostu. Şi de ţara noastră 
încă au fostu trimis pre Grigorie Ţamblac. Iar de la apus, singur papa 
Hristofor cu gardinalii şi din multe locuri arhiepiscopi şi adunare 
mare de părinţi, la leatul 6940< 1432 >. 

(AXINTE URICARIUL) 

Iară la hronograf grecescu scrie că au fostu papa Evghenie şi de la Moldova 
au fostu Ioasaf şi vă leatul 6947 <1439>, cândr s-au obârşit săborul. Şi aşa 
vom putea crede cum scriu grecii, că ei cum au fostu acolea şi cum au văzut, 
aşa au însemnatu. 

Unde pre urmă bun nimica nu s-au ales, că în loc de împreunare, 
mai mare vrajbă şi zarvă şi dispărţire s-au făcut, măcară că împăratul 
Paleolog, de nevoia turcilor ce-i venise la grumazi, că rămăsese numai 
cu numele împăratu, iară afară coprinsese turcii tot, pristănise la toate 
capetile legii, pre voia papii, numai să-i dea ajutoriu împotriva 
vrăjmaşului său, ce-i şi făgăduisă. Iară alţii tocmala lor ce să făcusă, 
le-au părut că-i strâmbătate şi asupreală bisericii răsăritului, că toate 
le lăsase pre voia lor, iară ei nimica din câte au vrut ai noştri nu au 
priimit. Ci atâta zavistie lucrul au aţiţat, că în loc de împreunare, nici 
să auză de numele papii şi a bisericii apusului, socotind-o în loc de 
călcătoare de lege. Scriu că începătoriu şi aţiţitoriu acestui lucru să 
fie fostu Marco episcopul de Efes, carile ca un dascal şi cum zicu unii, 
pentru pizma grecească, cunoscându că împresoară pre ai noştri, de 
n-au priimitu, ci au datu veste pretitinderile ca să nu priimească niminea 
acel săbor, măcară că alţii toţi au fostu pristănitu şi au fostu şi priimit. 
Ce şi acelora le da vină că au dat mâzdă. De care lucru, de era mai-nainte 
de acel săbor ceva neîngăduinţă într-aceste biserici, era şi nădejde că 
să vor tocmi şi vor veni la împreunare, iară după săbor, atâta oţărâtură 
stătu într-amândoao bisericile, de nu să pot vedea cu dragoste, ce una 

pre alta huleşte şi defaimă şi una pre alta va să pogoare şi să o calce. 
Răsăritul este începător, apusul va să să înalţe şi aşa una alţiia nu va să 
dea cale, cum răsăritul cu apusul n-ar fi fostu logodna lui Hristos. Ci 
de acestea destulu-i, ci la ale noastre să ne întoarcem. 

Pentru pacea aşăzată ce au făcut Alexandru vodă cu craiul 
leşesc 


Alexandru vodă făcu priiteşug mare cu leşii şi legătură tare, ca fie 
la ce treabă unul pre altul să ajutorească. Nici zminteală au fostu, că 
întăi au poftitu craiul pre Alixandru vodă ca să-i trimiţă ajutoriu 
împotriva crizacilor la prusi, nici s-au amăgit cu priiteşugul, că au 
trimis ajutoriu călăreţi moldoveni, carii au făcut mare izbândă. Că 
bătându-să cu crizacii, întăi au dat dos a fugi, de i-au înşirat, gonindu-i 
spre o pădure şi aciiaş pedestrindu-să, au săgetatu-le cai, de le-au 
căutat a da dosul nemţii. Şi aciiaşi ai noştri s-au încălăratu şi mare 
moarte au făcut într-înşii. De care lucru, daca s-au întorsu ai noştri 
acasă, mare mulţămită au avut Alexandru vodă de la craiul. 

Avându detii craiul leşescu a face oaste asupra lui Jicmontu craiul 
ungurescu, pus-au zălog la Alixandru vodă, Sneatinul şi Colomăia şi toată 
Pocutia şi au luat 1000 de ruble de argint. Şi într-acdaşi an au murit Alixandru 
vodă, după ce au domnitu 32 de ani şi 8 luni. Şi banii au rămas la Ieşi. 

Domniia lui Iliiaş vodă şi a lui Ştefan vodă, ficiorii lui 
Alixandru vodă celui Bătrân 

După moartea lui Alixandru Vodă celui Bun au stătut la domnie 
fiiu-său cel mai mare, Iliaş vodă, carile au priimitu şi pre frati-său, pre 
Ştefan vodă la domnie. Şi legându priiteşug cu leşii, le-au întorsu 
Pocutia cu toate târgurile şi le-au iertat şi banii. Decii au intratu vrajba 
intre fraţi, că Iliaş vodă vrându să omoare pre frate-său, pe Ştefan 
vodă, deci Ştefan vodă au fugitu la munteni. 

Scrie letopiseţul nostru cestu moldovenescu, că daca au fugit 
Ştefan vodă la munteni de nevoia frăţine-său, de acolo luundu ajutoriu 
de oaste, au venitu spre ţară, unde i-au ieşit înainte frate-său, Iliaş 
vodă, la locul ce să chiamă Lolonii. Şi dându războiu, birui Ştefan 
vodă pe frate-său pe Iliaş vodă şi-l goni din ţară şi apucă Ştefan vodă 
scaunul. 


Al doilea război 

Decii nu după multă vreme, de iznoavă au venit Iliaşu vodă cu 
oaste asupra frăţine-său, lui Ştefan vodă, în anii 6942 <1434>, unde 
i-au ieşit Ştefan vodă înainte, la Dărmăneşti, fevruarie într-o zi, luni 
în săptămâna albă, şi dându război vitejaşte, iarăşi birui Ştefan vodă. 

Al treilea războiu 

După aceia de iznoavă, nu după multă vreme, s-au mai ispitit Iliaş 
vodă al treilea rându, de au mai intrat în ţară cu oaste leşască, unde 
i-au ieşitu nainte Ştefan vodă la Podraga şi lovindu-să oştile de faţă, 
iară pierdu Iliaşu vodă războiul. 

Al patrulea războiu 

De noroc era Ştefan vodă cu frati-său Iliaş, că bine nu să curăţiia 
de dânsul, atuncia şi sosiia, care au venit de iznoavă asupra lui 
Ştefan vodă cu oaste în anii 6943 <1435> avgust 4 zile şi s-au 
lovit cu Ştefan vodă al patrulea rându, la Chipereşti, într-o vineri. 
Ci norocul său cel rău iarăşi nu i-au slujitu, că iarăşi pierdu Iliiaşu 
vodă războiul, cum să zice şi la scrisoare: "Unde nu va Dumnezeu, 
nu poate omul”. 

Al cincilea războiu 

Iliiaşu vodă ştiindu-să căzut jos, nu pierdu nădejdea, ci de iznoavă 
strânsă oaste şi au intrat în ţară la anii (6945 < 1437> şi s-au lovitu al 
cincilea rându cu Ştefan vodă, într-o joi, martie 8 zile. Ce nimica n-au 
folosit, că norocul lui cel prostu iarăşi îl lăsă la zminteală, de pierdu 
războiul, de i-au căutatu iarăşi a să întoarce înapoi la Ţara Leşască. 

De împăcarea fraţilor 

După aceia, curândă vreme, scrie că s-au împăcatu Ştefan vodă cu 
frati-său Iliaşu şi s-au împărţit cu ţara, cum va spune mai jos. Şi 
domnindu împreună şapte ani, mai apoi lui Iliaşu vodă i-au scos ochii. 
Iară letopiseţul cel leşesc de aceste războaie a ficiorilor lui Alixandru 
vodă nimica nu scrie, ci scrie că daca au venitu Ştefan vodă cu ajutoriul 
muntenescu şi au împinsu pre Iliaşu vodă din ţară, s-au dus Iliiaşu la 
craiul leşescu, după ce au domnitu Iliaş vodă doi ani şi 9 luni. Iară noi 
n-am vrut să lăsăm să nu pomenim de războaiele acestor doi fraţi, 
căci că poate fi adevăratu, de vreme ce au fost având atâta vrajbă 
întru dânşii. Iară letopiseţul cel leşesc scrie că daca au gonit Ştefan 
vodă pre Iliaşu vodă din ţară, s-au dus Iliaş la craiul leşescu, la Vladislav 
Iaghello şl au pohtitu ajutoriu, să-l aducă la domnie şi să i să plece cu 
toată ţara. Ci fără zăbavă de la frati-său. Ştefan vodă, au venitu soli cu 
daruri, poftindu-1 de pace şi l-au aflatu la Lănciţi, făgăduindu să fie 
plecatu şi el lui crai. Pentru care lucru, măcară că Iliiaşu vodă au fostu 
ţiind o sor’ a crăiasii, a Zofiei, şi-i era craiul mai priietinu, fiindu-i 
cumnatu, ci sfatul cunoscându pre Ştefan vodă că este mai de folos 
ţării, poftiră pe craiul să-l lase în pace şi să-l jure, să le fie lor cu credinţă. 
Iară lui Iliiaşu să-i dea hrană şi să aibă socotinţă, că văzându Ştefan 
vodă că-i la cinste, să să teamă şi să le ţie jurământul. Ci lui Iliaş nu-i 
sosiia pita craiului, ci gândi iară de domnie şi au vrut să intre iară în 
ţară. Ci l-au prinsu Ian Ciola şi l-au datu la pază la cetatea Siraţului şi 

de ajunsu i-au datu hrană, şi lui şi doamnii lui, cu toată casa. Iară 
Ştefan vodă în Suceava au jurat lui crai înaintea solilor. Mai apoi ca să 
arate slujbă, au răsipitu o seamă de tătari, carii au fostu intrat la 
Podoliia să prade şi la Braţlav şi o samă vii i-au prinsu şi i-au trimis lui 
crai, la Sfidriial 1 . După aceia, cum s-au pomenitu mai sus, s-au împăcatu 
Iliaşu cu frate-său. Ştefan vodă şi s-au împărţitu cu ţara: Cetatea Albă 
şi Chiliia şi Ţara de Jos s-au venitu lui Ştefan vodă, iară lui Iliaşu vodă: 
Suceava şi Hotinul cu Ţara de Sus, zicându că după aceia au fostu 
legătură cu craiul leşescu şi mai mare şi daruri în toţi ai au fostu trimiţându 
Iliaşu, iară craiul i-au fostu dam Haliciul, ca să-şi ţie averea. 

De nişte tătari ce au prădat ţara în doao rânduri 

Scrie letopiseţul nostru că în anii 6947<1438> noiembrie 28, 
intrat-au în ţară oaste tătărască, de au prădatu şi au arsu pănă la 
Botăşani şi au arsu şi târgul Botăşanii. Aşijdirea la anul după această 
pradă, la leatul 6948< 1439> dichemvrii 12 zile, iarăşi au intrat tătarii 
în Ţara de Jos, de au prădat şi au arsu Vasluiul şi Bârladul. Iară 
letopiseţul leşesc de aceşti tătari ce scrie mai sus că au prădatu ţara, 
nimica nu însemnează. 

De orbirea lui Iliiaş vodă 

Domnindu ţara Iliiaşu vodă împreună cu frati-său. Ştefan vodă, 
apoi cându au fostu în anii 6952 < 1444> mai, înaintea rusaliilor, află 
vreme Ştefan vodă ca să să curăţească de frati-său Iliaşu şi să ţie toată 
ţara însuşi; l-au prinsu şi i-au scos ochii, după ce au domnitu ţara 
amândoi şapte ani. Şi decii au domnitu singur Ştefan vodă nu multă 
vreme, numai 5 ani. 


1 Aci Ureche a înţeles greşit izvorul: Bielski spune că Ilie vodă a luat Braţlavul de 
la Svidrigaillo. 

Domniia lui Roman vodă, ficiorul lui Iliaş vodă 

Roman vodă, ficiorul lui Iliaş vodă, neputându răbda atâta nedum- 
nezeire a unchi-său, s-au vorovitu cu o samă din curtea domnească şi 
au prinsu pre unchi-său, pre Ştefan vodă, şi i-au tăiatu capul şi s-au 
apucatu Roman de domnie, leatul 6956 <1448> 

Decii Roman vodă neputându să-şi îngăduiască cu văru-său, 
cu Pătru, ficiorul lui Ştefan vodă, pentru domnie, că cerca Ro¬ 
man să omoară pe Pătru, de i-au căutatu a fugi lui Pătru vodă la 
unguri. 


De domniia lui Pătru vodă 

Acestu Pătru vodă daca au pribegitu în Ţara Ungurească de nevoia 
văru-său, lui Roman vodă, la leatul 6957<1449>, n-au făcut zăbavă 
multă, ci au datu cetatea Chiliia ungurilor şi curândă vreme ajutoritu 
de Ian Huniad ţiitoriul Ţării Ungureşti, au venitu cu oaste şi au împinsu 
pe Roman vodă din ţară, după ce au domnitu Roman un an. Şi s-au 
apucatu Pătru Vodă de domnie. 

De moartea lui Roman vodă 

Iară Roman vodă fiindu seminţie dispre mumă craiului leşescu 
lui Cazimir, au năzuitu la dânsul şi făcând jalbă, au sfătuitu craiul 
să-i tocmască, au cu tărie să-l puie la domnie, mai apoi au socotitu 
că de-i vor şi împăca cu Pătru vodă, să domnească ţara împriună, 
cândai mai apoi vreunul de dânşii să nu paţă mai rău de cum au 
păţitu Iliaşu vodă cu frati-său Ştefan vodă, ci au ales sfatu să-l 
puie cu tărie la domnie. Şi au scos craiul şleahta rusască şi de la 
Premişlia, de la Liov, de la Belzu, de la Helmu şi de la Podolia şi 
mătuşa lui Roman încă mersese acolo, căriia i-au datu craiul 
Colomiia să ţie şi au purces craiul cu oastea de au venitu pănă la 
Liov. Ci mai apoi, daca au oblicitu că Roman au muritu otrăvit de 

Pătru vodă, văru-său, s-au lăsatu de acel gându şi au trimis la 
Pătru vodă soli, să-i facă jurământu şi să-i dea pre Mihal, ficiorul 
lui Jicmontu, carile fugise de la craiul, întăi la cneazul Mazoviei, 
apoi la prusi şi la Şlonsca, mai apoi prin Ţara Ungurească au venitu 
în Moldova. 

La acestea au răspunsu Pătru vodă solilor că jurământul să facă 
este gata, iară pre Mihal să-l dea nu i să cade, pre acela ce au năzuitu 
la dânsul, ca să nu-şi piarză credinţa, iară din ţară îl va goni. Şi după 
aceia s-au dus Mihal la tătari şi multă pagubă au făcut leşilor. Acestu 
Pătru vodă, după ce au datu cetatea Chiliia ungurilor, au domnitu şi el 
numai un an şi au muritu. 

De un Ştefan vodă şi de Ciubăr vodă 

Scrie letopiseţul cel leşesc că după moartea lui Petru vodă au domnit 
un Ştefan un an şi au murit. După acestu Ştefan vodă au domnitu 
Ciubăr. Iar letopiseţul cel moldovenescu de acest Ştefan vodă nimica 
nu scrie, făr câtu spune că după moartea lui Pătru vodă au domnitu 
Ciubăr vodă doao luni. 

Domniia lui Alexandru vodă tij ficior lui Iliiaş vodă, vă 

leat 6956 <1448> . 1 De domniia lui Bogdan 

vodă şi de viiaţa lui, ce războaie au făcut cu tată-său, cu 
Alixandru vodă, vă leatul 6962 <1454> avgust22 

Domnind Alixandru vodă ţara, venit-au cu oaste fiiu-său. Bogdan 
vodă. însă aşa zic că n-au fostu Bogdan vodă ficior cu cununie, ci copil 
lui Alixandru vodă. 

Şi s-au lovitu cu tată-său, Alixandru vodă, la Tămăşani, aproape 
de târgul Romanului, avgust 22 dni. Şi după multă nevoinţă birui 


1 Lacună în toate manuscrisele cronicii. 

Bogdan vodă pe tată-său, pre Alixandru-vodă, şi multă moarte s-au 
făcut în oastea lui Alixandru vodă. Şi intr-acel războiu au pieritu oameni 
de frunte, Onciul logofătul şi Costea Andronic şi alţii mulţi, după ce 
au domnitu Alixandru vodă 4 ani. 

(AXINTE URICARIUL) 

Află-se scris la un letopiseţ sârbescu de Azarie călugărul precum în zilele 
acestui domnu, Alixandru vodă, s-au hirotonit preaosfinţitul mitropolitul chir 
Theoctist de Nicodim din Ţara Sirbască, prin zilele bun credinciosului cneazul 
Gheorghie dispot. 

Cronicariul leşesc 

Aşa scrie şi cronicariul lor, de zice că Bogdan vodă au venitu cu 
oaste asupra lui Alixandru vodă, cum s-au pomenitu mai sus şi l-au 
gonitu în Ţara Leşască, după ce au domnit patru ani. 

Decii Alixandru vodă, daca au fugitu în Ţara Leşască cu doamnă- 
sa şi cu coconii săi, au poftitu de la craiul ajutoriu şi au trimis craiul 
pre Sinenschii cu Ţara Rusască şi au împinsu pre Bogdan vodă şi au 
apucatu Hotinul şi Neamţul şi Suceava şi au aşezat pre Alixandru 
vodă la scaun. Iară Bogdan vodă, fără zăbavă, adunându oameni de 
pretitinderile, au scos pre Alixandru vodă din scaun şi iar au apucat 
Bogdan vodă scaunul. Iară Alixandru vodă au năzuitu iară spre Ieşi şi 
au făcut jalbă de iznoavă pre Bogdan vodă. 

Iară craiul au făcut sfat, ce va face cu această ţară mişcătoare şi 
neaşăzată. Sfătuia unii, de zicea să scoaţă domnii şi să puie judeţile 
sale şi să o împarţă, să o facă ţinuturi. Iară alţii era împrotivă, de zicea 
că mai bine este a să apăra de turci de după părerile altuia decâtu de 
după al său. Şi aşa aleseră pre Odrivoz şi pre Coneţpolschii cu oaste, 
pentru pofta a o samă de moldoveni, să ducă pre Alixandru vodă la 
scaun, carile au scos voievozia rusască şi au avut şi de moldoveni 

gloate mari. Şi daca au intratu în Moldova cu trei oşti: moldovenii cu 
domnu său Alixandru vodă, cu un polcu de podoleni era Buceaţschii, 
iară pre altă oaste Coneţpolschi, care oaste au trecut Nistrul la Hotin 
supt cetate, că era cetatea pre mâna oamenilor lui Alixandru vodă. 
Iară Bogdan vodă au fostu atuncea la Lipoveţi. 

Leşii, dacă au înţeles de dânsul, au vrut să treacă Prutul, ca să-i 
dea război, ci Bogdan vodă n-au vrut să le dea război, socotindu să-i 
bage la strimtori şi zăbovindu-i, să-i flămânzească. Aşa i-au purtatu 
din loc în loc pănă la apa Bârladului, iară el ţinea pădurile. Şi trimitea 
cu înşelăciune soli, cumu-i este voia să să plece lui crai şi să facă pace, 
făgăduindu-i şapte mii de galbeni să-i dea pre anu şi încă şi alte daruri 
multe făgăduia, numai craiul să-l apere de turci. Crezându leşii acela 
cuvântu, au lăsat să fie pre îngăduinţa lui şi s-au întorsu pre acasă. 
Iară Bogdan vodă să ascuţiia, ca să-i poată undeva vâna, ci simţindu 
acestea oamenii lui Alixandru vodă, le-au spus să nu să încrează, ci să 
să păzească. Ce leşii fiindu de înşălăciune coprinşi, nu băga în samă, 
pănă n-au fugitu un diiac al lui Bogdan vodă la oastea leşască, de le- 
au spus. Atuncea boierii lui Alexandru vodă sfătuia ca să încunjure 
pădurea şi să hălăduiască de meşterşugul lui Bogdan vodă; că în pădure 
supusese oaste. Ci leşii fiindu dârji, n-au vrut să asculte, ci au intratu 
să treacă pădurea şi au trimis înainte carăle cu pârcălabul de Hotin şi 
cu dânsul toţi moldovenii şi podolenii. 

Războiul lui Bogdan vodă cu leşii 

Deci cându au fostu în mijlocul pădurii, făcut-au năvală oastea lui 
Bogdan vodă la carăle leşilor. Ci apărându-să leşii, de-abiia au scăpatu 
cu multă pagubă şi pierire. Decii, vrându să intre şi ceialaltă oaste 
leşască, atuncea s-au ivitu toată oastea lui Bogdan vodă cu multe 
steaguri şi buciume, fără călărime, multă pedestrime. Acestea văzându 
leşii, s-au tocmitu de războiu şi au băgatu în mijloc pe Alixandru vodă. 
Şi s-au tâmplatu acestu războiu, a şasea zi după pacea ce făcusă, la 

Crasna. Şi s-au bătut mai nainte de apusul soarelui pănă ce au înoptat, 
pierindu de îmbe părţile, pănă au năvălit şi gloatile de pedestri, carii 
au făcut mare moarte în Ieşi, tăindu cu coasile vinile cailor. Unde 
hatmanii leşeşti vrându să îmbărbăteze pre ai săi, ş-au pus şi ei capetile, 
ales Piotru Odrivozu şi Nicolae Porava şi Buciaţschii. Şi biruia Bogdan 
vodă, de n-ar fi datu ajutoriu moldovenii lui Alixandru vodă, carii 
trecusă pădurea cu podolenii, pre carii trimisese cu carăle. Şi aceia 
s-au învârtejitu la războiu, de au datu inimă celor pieitori şi au împinsu 
pre oastea lui Bogdan vodă, de au început a fugi şi au umplut pădurile. 
Şi aşa cu vitejiia iară a moldovenilor au întorsu izbânda la Ieşi, cei ce 
pierdusă războiul. Mulţi aleşi au pierit întru acel războiu: Nesvoiovschii, 
Biasovschii, Davidovschii şi alţii mulţi ca aceştiia. 

Deci Alixandru vodă cunoscându că nu să va putea aşeza la scaun, 
că pre vrăjmaşul său, pre Bogdan vodă, măcară că înfrânsese cu acea 
dată, iară nici o pagubă nu-i făcusă, că Bogdan vodă şi cu oamenii săi 
cumuş era învăţaţi a ţinea pădurile, măcară că să răşchirasă din război 
prin păduri, de iznoavă s-au strânsu şi s-au tăbărâtu, socotindu să nu 
piarză nădejdea, ci di iznoavă să lovească pre Ieşi, că-i ştiia că suntu 
slăbiţi de tot ajutoriul. 

înţelegându acestea leşii dimpreună cu Alixandru vodă şi văzându- 
să slăbiţi de totu ajutoriul, măcară că înfrânsese cu deodată pre Bogdan 
vodă, ci al doilea rându nu era nădejde, că nimica lui Bogdan vodă 
nu-i stricasă, că din oastea lui puţini pierisă, iară de la Ieşi mai cu totul 
pierisă, văzându că nu le slujaşte norocul, nu s-au apucatu de scaun, 
nici au aşteptatu al doilea rându războiul, temându-să să nu-i lovască 
Bogdan vodă făr de veste cu oaste tocmită şi cândai să nu paţă mai 
rău decâtu întăi, să piiae şi câţi au mai rămas, bulucindu-să dimpreună 
cu Alixandru vodă, cu toţii s-au tras degrabu spre Ţara Leşască. Iară 
Bogdan vodă văzându-să curăţitu de vrăjmaşii săi, s-au aşezatu la scaun. 

Ci de aceste războaie ale lui Alixandru vodă cu ale lui Bogdan vodă 
la une letopiseţe de ale noastre nimica nu scrie, că pre Bogdan vodă îl 
scrie ficior lui Alexandru vodă şi au rămas pre urma lui la domnie. 

Iară întru unele izvoade de ale noastre scrie de războaiele lor, ca şi 
cronicariul leşescu, însă mai pre scurtu. Pentru aceia oare cum au 
fostu, că tot să tocmescu că izbânda au fostu a lui Bogdan vodă, că au 
rămas la domnie şi au domnitu doi ani. 

(AXINTE URICARIUL) 

Scrie la un letopiseţu vechiu sârbăscu de Azarie călugărul izvodit, precum în 
zilile acestui Bogdan vodă s-au început a da dajde turcilor şi pentru aceia ne-au 
numit bogdani pănă astăzi. Acestr Bogdan vodă este tată lui Ştefan vodă cel Bun. 

Domniia lui Pătru vodă, pre carile l-au poreclit Aron 

Vă leatul 6963 < 1454>, după doi ani a domniei lui Bogdan vodă, 
scrie letopiseţul cel moldovenescu c-au venitu fără de veste Pătru vodă 
ce l-au poreclitu Aron şi au aflatu pre Bogdan vodă la satul Răusenii, 
din jos de târgul Sucevii şi l-au lovitu, vineri în răvărsatul zorilor, 
octomvrie 16. Şi acolo i-au tăiatu capul lui Bogdan vodă. Decii au 
stătut la domnie Aron vodă. 

Războiul lui Alexandru vodă cu al lui Pătru vodă la Movile 

în domniia lui Pătru vodă Aron, scrie letopiseţul cel mol¬ 
dovenescu că în anii 6963 <1455>, în luna lui mai, au venit 
Alexandru vodă, tatăl lui Bogdan vodă, cu oaste asupra lui Pătru 
vodă Aron şi ş-au datu războiu la Movile. Ci norocul cel prostu al 
lui Alixandru vodă nici aicea nu-1 lăsă să izbândească, că dându 
războiu vitejaşte dispre amândoao părţile, birui Pătru vodă pre Alixandru 
vodă. Văzându Alixandru vodă că pierdu războiul, fugi la Citatea Albă 
şi acolo s-au săvârşit. Iară Pătru vodă Aron au domnit doi ani. 

De cest războiu a lui Pătru vodă cu a lui Alixandru vodă cronicariul 
cel leşescu nimic nu arată. 



Letopiseţul Ţării Moldovei _35 

Acestu Pătru vodă au izvodit întăi şi au început a da dajdea 
turcilor. 


(AXINTE URICARIUL) 

Iară alţii zicu că de la Bogdan vodă s-au început, precum s-au pomenitu 
mai sus, la domniia lui. 

Domniia lui Ştefan vodă , ce-i zic cel Bun, ficiorul lui Bogdan 
vodă şi de multe războaie minunate ce au făcut. Cându s-au 
domnitu, fost-au cursul anilor 6965 
<1457> aprilie 12, joi 

Acest domn. Ştefan vodă, după doi ani a domnii lui Pătru vodă 
Aron, rădicatu-s-au de la Ţara Muntenească cu multă mulţime de oaste 
muntenească şi din ţară adunaţi şi au intrat în ţară. Şi silind spre 
scaunul Sucevii, i-au ieşitu inainte Pătru vodă Aron pe Siretiu, la 
Doljăşti, la tină, şi s-au lovitu în zioa de joi mari, aprilie 12, şi înfrânse 
Ştefan vodă pe Aron. Ci Aron vodă nu să lăsă cu atâta, ci de iznoavă 
s-au bulucitu şi al doilea rându; să lovi la Orbie şi iară birui Ştefan 
vodă. Şi-l prinse pe Pătru vodă Aron şi-i tăie capul, de-şi răsplăti 
moartea tătâne-său, lui Bogdan vodă. 

Cându s-au strânsu ţara la Direptate 

Deciia Ştefan vodă strâns-au boierii ţării şi mari şi mici şi altă curte 
măruntă dimpreună cu mitropolitul Theoctistu şi cu mulţi călugări, la 
locul ce să chiamă Direptatea şi i-au intrebatu pre toţi: este-le cu voie 
tuturor să le fie domnu ? Ei cu toţii au strigat într-un glas: “în mulţi 
ani de la Dumnezeu sa domneşti”. Şi decii cu toţii l-au rădicatu domnu 
şi l-au pomăzuitu spre domnie mitropolitul Theoctistu. Şi de acolea 
luo Ştefan vodă steagul ţărâi Moldovei şi să duse la scaunul Sucevii. 

Decii Ştefan vodă gătindu-să de mai mari lucruri să facă, nu cerca să 
aşaze ţara, ci de războiu să gătiia, că au împărţitu oştii sale steaguri şi 
au pus hotnogi şi căpitani, carile toate cu noroc i-au venit. 

Cându au prădatu Ştefan vodă Ţara Săcuiască 

Scrie letopiseţul cel moldovenescu că fiindu Ştefan vodă om 
războinic şi de-a pururea trăgându-1 inima spre vărsare de sânge, nu 
peste vreme multă, ce în al cincilea an, să sculă den domniia sa, în anii 

6969 <1461 > rădicându-să cu toată puterea sa şi s-au dus la Ardeal, 
de au prădatu Ţara Săcuiască. Nici au avut cine să-i iasă împotrivă, ce 
după multă pradă ce au făcut, cu pace s-au întorsu napoi, fără de nici 
o zminteală. Ci de această poveste cronicariul cel leşesc nimica nu 
scrie şi încă şi alte semne multe suntu şi nu însemnează nimica de 
însile. Iară letopiseţul nostru, măcară că scrie cam pre scurt, însă le 
însemnează toate. în al şaselea an a domnii lui Ştefan vodă, în anii 

6970 < 1462 > iulie 22, loviră pre Ştefan vodă cu o puşcă în gleznă la 
cetatea Chiliei. 

Iară în al şaptelea an a domnii sale, în anii 6971 < 1463>, iulie 5, 
luatu-s-au doamnă de mare rudă, pre Evdochiia de la Chiev, sora lui 
Simeon împăratul. Iară cronicariul cel leşescu scrie că au fostu 
Evdochiia fată lui Simeon împăratul, iară nu soră. 

Cându au luat Ştefan vodă Chiliia şi Cetatea Alba de la 
păgâni 

Vă leatul 6973 <1465> meseţa ghenarie 23, adunându Ştefan 
vodă multa oaste de ţară, vrându să răscumpere cetăţile carile le 
luase păgânii de la alţi domni, pogorât-au cu toată puterea sa spre 
cetatea Chiliei. Şi sosindu la cetate miercuri spre joi, la miazănoapte, 
au încunjurat cetatea. însă joi nu s-au apucat de harţu, iară vineri 
dins-de-dimineaţă au început a bate cetatea şi aşa toată zioa s-au hărţuit 
pănă în seară. Iară sâmbătă să închinară cei din cetate şi intră Ştefan 
vodă în cetatea Chiliei. Şi acolo petrecându trei zile veselindu-să. 

lăudându pre Dumnezeu, îmblânzia oamenii în cetate. Decia şi la 
Cetatea Albă au tras şi multă năvală făcându, dobândi şi Cetatea Albă. 
Şi aşa amândoao cetăţile cu multă moarte şi pierire de ai săi le dobândi, 
carile întărindu-le cu bucate şi cu slujitori, au lăsat pre Isaiia şi pre 
Buhtea pârcălabi, ca să le grijască, iară el s-au întorsu la scaunul său 
la Suceava. 

Iară în al zecilea an a domnii sale, în anii 6974 <1466> iulie 10, 
au început a zidi mănăstirea Putna, spre slava lui Dumnezeu şi a 
Preacuraţii Maicii Fecioarii Măriei. 

Războiul ce au făcut Ştefan vodă cu Mateiaş crai ungurescu 

la Bae 

Mateiaşu, craiul ungurescu, bizuindu-să puterii sale şi meşterşu- 
gului său cu carile pre mulţi din vecinii săi i-au surpat şi i-au supus, 
carile de multe ori războaie făcea cu turcii şi cu noroc izbândia, 
neavându nici o pricină direaptă asupra lui Ştefan vodă, ci numai 
ca să-l supuie, să fie suptu ascultarea lui, ca să-i fie cuvântul deplin, 
de care lucru de multe ori să lăuda Mateiaşi crai, că câte izbânde 
face Ştefan vodă, cu puterea lui le face şi de suptu ascultarea lui 
face izbândă şi vrându de ce să făliia să arate cum este adevăratu, 
au trimis sol ca să i să închine Ştefan vodă, ce Ştefan vodă n-au 
priimitu. Mai apoi văzându Mateiaşu craiul volniciia lui Ştefan vodă 
că nu o poate supune, strângându multă oaste a sa şi luundu ajutoriu 
şi de la alţii, au purces în anii 6975 < 1466> şi au tras spre Moldova. 
Şi zicea că cu cale merge, ca să ducă la scaun la Moldova pe Pătru 
vodă. Şi trecându muntele, au trecut la Trotuş, noiembrie 19. De 
acolo luund drumul, au sosit la Roman, noiembrie 29 şi acolo s-au 
odihnitu pănă a şaptea zi, prădând şi jecuind. Iar a opta zi, 
dichemvrie 7, au arsu târgul Romanului şi decii au luat drumul 
spre Suceava, prădându şi arzând şi siliia la scaunul Sucevii. Mai 
apoi, socotind ca să nu rămâie vreun unghiu nepipăit de dânsul, au 

lăsat drumul Sucevii, unde-1 aştepta Ştefan vodă, şi la Bae ş-au 
întorsu calea şi au sosit la Bae, luni, dichemvrie 14 zile şi acolea, 
cum nu vrea avea nici o grijă de nici o parte, lăsându-ş oastea fără 
de nici o grijă, nici pază, ci la băuturi şi la prăzi. Unde avându 
Ştefan vodă ştire şi prinzându limbă, marţi noaptea, dichemvrie 
15, au aprinsu târgul asupra lor, cându ei era fără de nici o grijă. Şi 
fiindu şi beţi şi negătiţi de război, i-au lovitu Ştefan vodă cu oaste 
tocmită în răvărsatul zorilor, de multă moarte şi pierire au făcut 
într-înşii. Că ei nefiind tocmiţi de război, nimica de arme nu s-au 
apucatu, ci de fugă, nici urma să ia carii scăpa, că fiind noaptea, de 
nu ştiia încătro vor merge, în toate părţile rătăciia, de-i vâna ţăranii 
în zăvoaie, prin munţi, unde vreo 12.000 pieriţi s-au aflatu. Mai 
apoi şi însuşi craiul, rănitu de săgeată foarte rău, de-abiia au 
hălăduitu pre poteci, de au ieşitu la Ardeal. 

Aşa noroceşte Dumnezeu pre cei mândri şi falnici, ca să să 
arate lucrurile omeneşti câtu sunt de fragede şi neadevărate, că 
Dumnezeu nu în mulţi, ce în puţini arată puterea sa, ca niminea 
să nu nădăjduiască în puterea sa, ce întru Dumnezeu să-i fie 
nădejdea, nici fără cale războiu să facă, cărora li-i Dumnezeu 
împotrivă. 

Pre aceia vreme având Ştefan vodă priiteşug cu leşii, au trimis 
din dobânda sa şi craiului leşescu, pen solii săi. 

Iară Mateiaşu crai, daca au scăpatu, de iznoavă gătisă oaste, ca 
să vie asupra lui Ştefan vodă, ce viindu-i alte greutăţi dispre Ţara 
Ceşască, s-au întors la ceşi cu oastea sa. 

într-aceia şi craiul leşescu oblicindu că va să margă Mateiaşu 
craiul asupra lui Ştefan vodă, au trimis soli, zicându că-i va da 
ajutoriu, de-i va trebui, împotriva lui Mateiaşu, şi i-ar fi datu, de 
nu s-ar fi părăsitu Mateiaşu crai de acel gându. Pre aceia vreme, 
noiemvrie în 25, s-au pristăvitu Evdochia, doamna lui Ştefan vodă. 

De prădarea săcuilor 

Scrie letopiseţul cestu moldovenescu că într-acelaş an, după 
războiul lui Ştefan vodă ce făcusă la Bae cu Mateiaşu craiul, s-au 
rădicatu Ştefan vodă cu toată puterea sa, vrându să-şi răscumpere 
strâmbătatea sa ce-i făcusă ungurii, cându venise la Bae, s-au dus 
şi el la Ardeal, de multă pradă şi robie şi ardere au făcut în Ţara 
Săcuiască, neavându cine-i sta împotrivă şi cu pace s-au întorsu, 
fără nici o zminteală. 

Ci de această poveste ce spune că au prădat Ştefan vodă Ţara 
Săcuiască, cronicariul cel leşescu nimica nu scrie. 

Cându s-au împăcatu Ştefan vodă cu Matiiaşu crai ungu- 

rescu 

Decii, după puţină vreme, au încetatu vrajba intre craiul ungurescu 
şi intre Ştefan vodă, că văzându ei că vrăjmaşul lor şi a toată creşti¬ 
nătatea, turcul, le stă în spate şi volniciei tuturor întinde mrejile sale, ca 
să-i coprinză şi arătându-să priietinu cu multe cuvinte de înşălăciune şi 
cătră unul şi cătră altul, ca să-i poată zădărî cap de price şi să înceapă 
zarvă, gândindu-să că într-acele amestecături i să vor închina lui, pentru 
să le dea ajutoriu şi mai apoi îi va pleca şi suptu jugul său, văzându 
această înşălăciune, Mateiaşu craiul şi cu Ştefan vodă s-au împăcatu şi 
s-au aşezatu. Şi încă după pace aşezată şi legătură tare ce făcusă amândoi, 
au dăruitu Mateiaşu craiul pre Ştefan vodă cu doao cetăţi mari la Ardeal, 
anume Balta şi Ciceul. 

De nişte tătari ce au intrat în ţară să prade 

Vă leato 6978 < 1470> rădicatu-s-au multă mulţime de oaste 
tătărască şi au intratu în ţară, să prade, cărora prinzându-le de veste 
Ştefan vodă, le-au ieşitu înainte. Şi la o dumbravă ce să chiamă la 

Lipinţi, aproape de Nistru, i-au lovit Ştefan vodă cu oastea sa, avgust 
20, şi dându războiu vitejaşte, i-au răsipit şi multă moarte şi pierire au 
făcut într-înşii şi mulţi au prinsu în robie şi le luo tot pleanul. De care 
lucru cunoscând Ştefan vodă că ajutoriul nu de aiurea i-au fost, ci 
numai de la Dumnezeu şi de la Preacurata Maica sa, cu mare laudă şi 
izbândă s-au întorsu la scaunul său, la Suceava. 

Când au sfinţit Ştefan vodă mănăstirea Putna 

Deaca se întoarse Ştefan vodă de la acel război cu noroc ce izbândi 
pre acei tătari, spre lauda aceia, mulţămind lui Dumnezeu, au sfinţit 
mănăstirea Putna, carea era zidită de dânsul, septevrie 3 zile, întru 
lauda a Preacuratei Ficioarii Măriei, Maicii Domnului nostru Iisus 
Hristos. La care sfinţenie multă adunare de călugări au fostu: 
Theoctistu mitropolitul şi Tarasie episcopul dimpreună cu Iosif arhiman¬ 
dritul şi igumenul Putnii, zicu că au fostu la liturghie arhiepiscopi şi 
episcopi şi preoţi şi diiaconi 64 la jirtăvnic. 

Cându a intrat zavistiia intre Ştefan vodă şi intre Radul 
vodă şi de arderea Brăilii 

Văleato6978 < 1470>, într-aceia vreme intră zavistiia intre Ştefan 
vodă şi intre Radul vodă, domnul muntenesc, pre obiceiul firei omeneşti 
de ce are, de aceia pofteşte mai mult, de nu-i ajunse lui Ştefan vodă 
ale sale să le ţie şi să le sprijinească, ci de lăcomie, ce nu era al lui, încă 
vrea să coprinză. Strâns-au ţara şi slujitorii săi şi au intratu în Ţara 
Muntenească, de au prădatu marginea, fevruarie 27 dni şi au arsu 
Brăila în săptămâna albă, marţi. 

De tăierea capetilor a nişte boieri, 6979 <1471 > ghenu- 
arie 16 zile. 

Tăie Ştefan vodă pre Isaiia vornicul şi pre Negrilă păhamicul şi pre 
Alexa stolnicul în târgul Vasluiului. 

Războiul de la Soci, cându s-au bătut Ştefan vodă cu Radul 
vodă domnul muntenescu, 6979 <1471> martie 7 dni 

Radul vodă, văzându atâta pradă în ţara sa, ce-i făcusă Ştefan vodă, 
nu vru să lase să nu cerce strâmbătatea sa. Ce pururea se întâmplă, cela 
ce va să-şi întoarcă bătaia, de doao ori îl bat, că strângându oastea sa şi 
vecinească, au venitu asupra lui Ştefan vodă. Iară el ca un leu gata spre 
vânatu, de sârgu s-au pornit şi la Soci le-au ieşit înainte şi dându războiu 
vitejaşte, martie 7 zile, nu mai puţin de vitejiia moldovenilor, carii era 
gata au să moară, au să izbândească, decât de meşterşugul lui Ştefan 
vodă. Radul vodă pierdu războiul cu multă pagubă de ai săi, că pre toţi 
i-au tăiatu şi toate steagurile Radului vodă le-au luat şi pre mulţi viteji i-au 
prinsu vii şi pre toţi i-au tăiatu, numai ce au lăsatu vii 2 boieri de acei 
mari, pre Stan logofătul şi pre Mircea comisul. 

De un cutremur 

într-acelaş an, avgustu 29, fu cutremur mare de pământu peste 
toată ţara, în vremea ce au şezutu domnul la masă, la prânzu. 

Vă leato 6980 < 1472 > au adus Ştefan vodă pre Mariia din Mangop, 
de o au luat luiş doamnă. 

Al doilea războiu al lui Ştefan vodă cu al Radului vodă la 
Izvorul Apei, leatul 6981 <1472> noiemvrie 8 

Ştefan vodă, fiindu aprinsă inima lui de lucrurile vitejeşti, îi părea că 
un an ce n-au avut treabă de războiu, că are multă scădere, socotindu 
că şi inimile voinicilor în războaie trăindu să ascut şi truda şi osteneala 
cu carea să diprinsese este a doao vitejie, strânsă de iznoavă oaste şi luo 
pre Basarabă Laiotă, ca să-l ducă la Ţara Muntenească, să-l puie domnu. 

Iani socoteşte că suptu un copaciu bun câţi să adăpostesc, sau câtă 
laudă îşi adaoge nu numai purtătoriul ce şi ţara, cându năvăliia la 
dânsul şi la ţară şi domnii cei streini, să-i ducă la domnie şi cu ajutoriul 
lor era cu nădejde că vor izbândi. 

Şi intrându Ştefan vodă în Ţara Muntenească, să gătiia de războiu 
Radului vodă. Ci văzându Radul vodă că nu-i va putea sta împotrivă, 
în 18 ale lui noiemvrie au dat dosul cu oastea sa şi s-au dus la scaunul 
său, la Dâmboviţă. 

Aicea să socotim 

Că iată că letopiseţul cel leşesc nu spune că s-au bătut trei zile războiul, 
deciia să fie dat dosul Radul vodă, ci spune că daca au văzut că nu le va 
putea sta împotrivă lui Ştefan vodă, au fugitu la cetate. Iară letopiseţul 
nostru scrie că daca au sositu Ştefan vodă la margine, noiemvrie 8 zile, au 
împărţitu steagurile oştii sale pre Milcov. Şi dedi s-au împreunatu cu Radul 
vodă, joi într-aceastaşi lună, 18 zile, la locul ce să chiamă Cursul Apei. Şi 
dându războiu vitejaşte de îmbe părţile, s-au bătut acolo pănă în sară, 
aşijderea şi vineri şi sâmbătă toată zioa pănă în sară. Iară noaptea spre 
duminecă au lăsatu Radul vodă toate ale sale în tabără şi au fugitu cu 
toată oastea sa la scaunul său, la Dâmboviţă. Iară Ştefan vodă s-au pomitu 
după dânsul cu toată oastea sa. Şi într-această lună 23 au încunjurat 
Cetatea Dâmboviţă şi într-aceia noapte au fugit Radul vodă din cetate, 
lăsă pre doamnă-sa Mariia şi pre fiica sa Voichiţa şi tot ce au avut şi s-au 
dus la turci. Iară Ştefan vodă, miercuri 24 ale aceştii luni au dobânditu 
Cetatea Dâmboviţă şi au intratu într-însa şi au luat pre doamna Radului 
vodă şi pre fiică-sa Voichiţa şi o au luat-o luişi doamnă şi toată avuţiia lui 
şi toate veşmintele lui cele scumpe şi visteriile şi toate steagurile lui. Şi 
acolo s-au veselit trei zile şi decii s-au întorsu înapoi la scaunul său, la 
Suceava, dându laudă lui Dumnezeu. Iară pre Basarabă vodă l-au lăsatu 
domnu în Ţara Muntenească şi au domnit o lună. 

Iară Radul vodă au năzuitu la turci, ca să-şi poată scoate ajutoriu 
de la împăratul turcilor şi să-şi răscumpere domniia cu puterea lui. 

Iară Ştefan vodă, daca au sosit la scaunul său, la Suceava, au 
trimis la craiul leşescu sol, vestindu-i de războiu cu noroc ce au 
făcut împotriva Radului vodă, fălindu-să că şi cetatea şi scaunul 

Dâmboviţa cu toată avuţiia i-au luat dimpreună şi doamna şi fiică-sa. 
Şi au trimis şi la craiul din dobânda sa, nu pentru că doară iau 
fostu datoriu să-i trimiţă, cum zic unii că au fostu supus leşilor, ci 
pentru să-l aibă priieten la nevoie şi la treabă ca aceia, de-i va veni 
asupră, cum s-au şi tâmplatu că atuncea i-au venitu veste cum 
Radul vodă au intratu în Ţara Muntenească cu oastea turcească. Şi 
aciiaşi au trimis şl alţi soli, de au poftitu oaste într-ajutor împotriva 
Radului vodă. 

Războiul Radului vodă cu al lui Basarab vodă 

Radul vodă daca au luatu ajutoriu de la turci, au intrat în Ţara 
Muntenească cu 15.000 de turci, fără alţi lefecii ce adunase şi au datu 
războiu lui Basarab vodă, joi, dichevrie 23 şi l-au răzbitu pre însul şi 
pre toată oastea lui. Carile văzându-să împresuram de vrăjmaşii săi, 
au năzuitu iarăşi la Moldova, la stăpânul său. Ştefan vodă. 

Iară turcii s-au pornitu pre urma lui Basarabă vodă şi au venitu 
pănă la Bârlad, de au stătut ca un zidu, vineri dechemvrie 24. Şi aşa 
au slobozitu năvrapii săi, de au prădatu toată ţara. Şi decii s-au întorsu 
pri în Ţara Muntenească şi s-au dus înapoi. 

Iară craiul leşescu au trimis pre Dombec caştelanul de Belz şi pre 
Sohodolschii ca să-i poată împăca, măcară pănă la o vreme, cu Radul 
vodă, ci s-au trăgănatu vremea pănă într-altu an. Şi au învăţatu craiul, 
de va tribui oaste de grabu, să rădici Buciaţschi toată şleahta Podoliei, 
să margă întru ajutoriu lui Ştefan vodă. 

Cându au luat Ştefan vodă cetatea Teleajănul şi cându s-au 
bătut cu Ţăpăluş şi cu ungurii, mai apoi şi cu Basarabă, leat 
6982 <1473> octomvrie 1 

Au luat Ştefan vodă cetatea Teleajănului şi au tăiam capetile pârcălabilor 
şi muierile lor le-au robim şi mulţi ţigani au luat şi cetatea au ars-o. 

într-aceiaşi lună, în 5 zile, fu războiu în Ţara Muntenească cu 



Letopiseţul Ţării Moldovei _45 

ungurii şi cu Ţăpăluşi şi cu ajutoriul lui Dumnezeu au biruitu Ştefan 
vodă şi au bătut pre unguri, într-aceiaşi lună, în 20 de zile, au răzbitu 
şi pre Băsărabă. 

Războiul lui Ştefan vodă cându s-au bătut la Podul înaltu 

cu turcii, 6983 <1475> 

într-aceia vreme, Mehmet împăratul turcescu armândr 120.000 
de oastea sa şi oastea tătărască şi muntenească, să margă cu Radul 
vodă, au trimis asupra lui Ştefan vodă. Iară Ştefan vodă avându 
oastea sa, 40.000 şi 2.000 de Ieşi ce-i venise într-ajutoriu cu 
Buciaţschii de la craiul Cazimir şi 5.000 de unguri, ce-i dobândise 
de la Mateiaşu craiul ungurescu, le-au ieşit înaintea turcilor din 
sus de Vasluiu, la Podul înalt, pre carii i-au biruitu Ştefan vodă, nu 
aşa cu vitejiia, cum cu meşterşugul. Că întăi au fostu învăţatu de 
au pârjolitu iarba pretitindinea, de au slăbitu caii turcilor cei gingaşi. 
Decii ajutorindu puterea cea dumnezeiască, cum să vrea tocmi voia 
lui Dumnezeu cu a oamenilor, aşa i-au coprinsu pre turci negura, 
de nu să vedea unul cu altul. Şi Ştefan vodă tocmisă puţini oameni 
preste lunca Bârladului, ca să-i amăgească cu buciune şi cu trâmbiţe, 
dându semnu de războiu, atuncea oastea turcească întorcându-să 
la glasul buciunelor şi împiedicându-i şi apa şi lunca şi negura 
acopierindu-lu-i, tăindu lunca şi sfărămându, ca să treacă la glasul 
bucinilor 

Iară dindărăt Ştefan vodă cu oastea tocmită i-au lovitu gioi, ghenarie 
10 dzile, unde nici era loc de a-şi tocmirea oastea, nici de a să îndrepta, 
ci aşa ei în de sine tăindu-să, mulţi pieiră, mulţi prinşi de pedestrime 
au fost. Ce şi pre aceia, pre toţi i-au tăiatu, unde apoi mâgle de cei 
morţi au strânsu şi mulţi paşi şi sangeaxţi au pierit. Şi pre ficiorul lui 
Isac paşa, după ce l-au prinsu viu, l-au slobozit. Şi puşcile le-au 
dobânditu şi steaguri mai mult de o sută au luat. 

Dacă i-au bătut pre turci, ei de la Podul înaltr au luat pen păduri ş-au ieşit unde 
purcede apa Smilii în ţânutul Thtovii. Acolo în legea lor au dat laudă lui Dumnedzău 
că au scăpat ş-au ieşit la lume. Iar Ştefan vodă pomitu-s-au după dânşii cu ai săi 
moldoveni şi cu 2.000 de oaste leşască, ce i-au fostf într-ajutoriu şi i-au gonit pre 
turd păn’ i-au trecut Seretiul la Ionăşăşti, unde să pomeneşte şi astădzi Vadul TUrdlor 

Şi acolo, deasupra Seretiului, la movila cea mare a Tecuciului, odihnind 3 
dzile, i-au venit veste de la starostii de Crăciuna, ce-i dzic acmu Putna, cum 
Radul vodă vine cu oşti asupra lui Ştefan vodă, fără veste. Şi întristându-să. 
Ştefan vodă, cu cine avea, cu ai săi, au răpedzit la ostaşi, de-i strângea de 
sârgr. într-aceia au sosit şi Şendrea hatmanul, cumnatul lui Ştefan vodă, cu o 
samă de oşti ce au fost rămas înapoi; îndată şi Coste păharnicul cu altă samă 
de oaste ce au fost gonit pre turci, de i-au fost trecut Seretiul, au sosit. Şi 
având? bucurie Ştefan vodă de ai săi, cum să aflară pegiur dânsul la loc de 
grije, îndată repedzi pe Şendre hatmanul înaintea oştii munteneşti cu puţinei 
slujitori, ca-n chip de strajă. Şi dând pe oastea muntenească, mulţi pre puţini, 
fură biruiţi de oastea Radului vodă şi acolo pierit-au şi Şendrea hatmanul, 
mai gios de Râmnic, unde s-au pomenit multă vreme Movila Şendrii. Şi l-au 
dus, de l-au îngropat în sat în Dolhăşti, lângă tată-său. 

înţelegându Ştefan vodă cum că adevărat Radul vodă domnul muntenesc? 
şi cu oastea sa îi vine asupră, ghenarie 13 au trecut Seretiul şi mai sus de 
Râmnic le-au fost? războiul. Şi dând războiu vitejeşte despre amândoaă părţile, 
multă pagubă s-au făcut şi cu vrerea lui Dumnedzău fu izbânda la Ştefan 
vodă, că pierdură muntenii războiul. Dat-au Ştefan vodă oştii sale voie să 
prade în trei dzile, cât vor putea, în Ţara Românească şi prădândr, adus-au 
multă dobândă ostaşii. 

Şi zăbăvind? Ştefan vodă acolo, păn’ a să strânge oştile toate, aducând şi 
pre mulţi den boierii Ţării Româneşti şi alte capete, oameni de frunte, acolo 
au pus pre ai săi boieri şi oameni de cinste, de au vorovit ş-au tocmit, de au 
despărţit den Milcovul cel Mare o parte de părău, ce vine pre lângă Odobeşti 
şi trece de dă într-apa Putnii. Şi păn’ astădzi este hotarul ţărâi Moldovei şi a 

Ţării Româneşti acel părău ce să desparte den Milcovul cel Mare. Iar mainte 
au fost având ţărâle amândouă pricină, că Ţara Românească vrea să fie hotarul 
său păn’ într-apa Trotuşului, iar moldovenii nu-i lăsa, păn’ au vrut Dumnedzău 
de s-au tocmit aşea. Ş-au luat Ştefan vodă cetaatea Crăciuna cu ţănut cu tot, 
ce să chiamă ţănutul Putnii şi l-au lipit de Moldova ş-au pus pârcălabii săi, 
pre Vâlcea şi pre Ivan. 

Şi într-aceia laudă şi bucurie au ziditu biserica în târgu în Vasluiu, 
dându laudă lui Dumnezeu de biruinţă ce a făcut. Şi decii s-au întorsu 
la scaunul său, la Suceava, cu mare pohvală şi biruinţă, de la însuşi 
Dumnezeu de sus, ieşindu-i înainte mitropolitul şi cu toţi preoţii, 
aducându sfânta Evanghelie şi cinstita cruce în mâinile sale, ca înaintea 
unui împăratu şi biruitoriu de limbi păgâne, de l-au blagoslovim. 
Atuncea mare bucurie au fostu tuturor domnilor şi crailor de prinprejur 
de biruinţă ce au făcut Ştefan vodă. 

(MISAIL CĂLUGĂRUL) 

întorsul lui Ştefan vodă cu oştile 

Mărgândr Ştefan vodă cu oştile pre apa Bârladului în sus, atuncea 
plăcându-i locul intre Bârlad şi intre apa Vasluiului şi într-aceia laudă şi bucurie 
de izbândă cu năroc ce au biruit pre turci şi pre munteni, au început a zidi 
biserica sveti Ioan Predioice, în târgr în Vasluiu, dând laudă lui Dumnedzău 
de biruinţă ce au făcut, şi pre urmă case domneşti, cum să cunoscf şi păn’ 
într-aceşte vremi. Şi odihnindr Ştefan vodă acolo cu oştile sale şi râvnindr cu 
nevoinţă a să zidi bisereca şi alte lucruri ce arată că au făcut mai pre urmă. 

Mai apoi întorcându-să ajutoriul craiului leşescu acasă cu multă 
dobândă, au trimis Ştefan vodă de i-au dus 36 de steaguri, arătându 
vitejiia ce au făcut şi i-au mulţămitu de ajutoriu. 

într-aceia vreme odihnind? Ştefan vodă la Vasluiu, i-au venit olăcari de 
sârg? de la Soroca, cum Lobodă şi Nalivaico hatmanii căzăceşti au intrat? în 
ţară şi pradă. Decii Ştefan vodă neputând suferi pre nepriieteni a-i lăsarea să 
strice ţara, ce îndată cu ai săi, cu câţi era, i-au căutat a merge, unde s-au şi 
tâmpinat cu acea oaste căzăcească pe Răutu, la Grumădzeşti. Fiind? cazacii 
în pradă răşchiraţi şi lovindu-i noaptea fără veste, fură biruiţi cazacii. Atuncia 
şi Lobodă hatmanul căzăcescî fu prinsu de oastea lui Ştefan vodă. 

Şi gonindu-i spre Nistru, Nalivaico hatmanul şi cu o samă de cazaci au dat să 
treacă Nistrul şi mulţi s-au înecat şi un polcovnic al său vestit, Jora, acolo s-au 
înecat şi alţi mulţi. Şi astădzi este de pomenit acel loc de-i dzic Vadul Jorăi. 

De acolo s-au întorsu Ştefan vodă ş-au descălecat târgul Iaşii şi în lauda lui 
Dumnedzău au început a zidi besereca marelui mucenic şi ciudotvoreţ Necolai. 

Şi decii s-au întorsu la scaunul său, la Suceavă, cu mare pohvală şi biruinţă 
de la sângur Dumnedzău de sus, ieşindu-i înainte mitropolitul cu toţi preuţii, 
aducând? Svânta Evanghelie şi cinstita cruce în mânule sale, ca înaintea unui 
împărat şi biruitor de limbi păgâne, de l-au blagoslovit. Atuncea mare bucurie 
au fost? tuturor domnilor şi crailor de prenpregiuru de biruinţă ce au făcut 
Ştefan vodă. Şi daca s-au aşedzat la scaunul său, la Suceavă, în lauda lui 
Dumnedzău au început a zidi o înfrumusăţată mănăstire, sveti Dimitrie, ce 
este înaintea curţii domneşti. 

Şi s-au încununat cu doamna Voichiţa, fata Radului vodă. Iar pre maică-sa 
cu mare cinste o au trimis la domnu său, la Radul vodă, în Ţara Românească. 

Războiul lui Ştefan vodă, cându s-au bătut cu Mehmet beg 
împăratul turcescu şi cu muntenii la Valea Albă 

Vă leato 6984 <1476>, văzându împăratul Mehmet beg câtă 
pagubă au avut în oastea sa de la Ştefan vodă, gândi însuş cu capul 
său să margă, să stropşască Ţara Moldovei şi să-şi ia cetăţile înapoi, 
Chiliia şi Cetatea Albă, carile fusesă mai nainte pre mâna lor. 

Acolo Ştefan vodă multu au nevoitu să nu-1 lase să treacă Dunărea, 
ci n-au putut, că tătarii de o parte, turcii de altă parte, cu oastea fără 
număr ce venise, ci au dat cale turcilor şi s-au apucat de tătari şi pre 
lesne bătându-i, i-au gonitu pănă la Nistru. Vrea da războiu şi turcilor, 
ci văzându atâta tărie cu împăratul şi mulţime de oaste, cu pedestrime 
şi cu puşci şi încă-1 sfătuia boierii ca să să dea la loc strâmtu, ca de nu 
vor birui, să să apere şi să n-aibă zminteală. 

Deci Ştefan vodă văzându aşa, s-au întorsu, de s-au dat spre munţi, 
unde ş-au ales loc de războiu la strâmtoare, la Valea Albă, unde să 
chiiamă acuma Războienii, di pre acel războiu ce au avut moldovenii 
cu împăratul turcescu. Şi pedestrindu-să oastea, ca să nu nădăjduiască 
în fugă, ci întru arme şi au datu războiu, iulie 26. Şi multă vreme 
trăindu războiul neales de îmbe părţile osteniţi şi turcii tot adăogându-să 
cu oaste proaspătă şi moldovenii obosiţi şi neviindu-le ajutoriu de nici 
o parte, au picat, nu fieşte cum, ci pănă la moarte să apăra, nici biruiţi 
dintru arme, ci stropşiţi de mulţimea turcească, au rămas dobânda la 
turci. Şi atâta de ai noştri au pierit, cât au înălbit poiana de trupurile 
de a celor pieriţi, pănă au fostu războiul. Şi mulţi din boierii cei mari 
au picatu şi vitejii cei buni au pieritu şi fu scârbă mare a toată ţara şi 
tuturor domnilor şi crailor di prinprejur, daca auziră că au căzut 
moldovenii suptu mâna păgânilor. 

într-acel războiu au căzut Ştefan vodă de pre cal jos, şi Dumnezeu 
l-au feritu, şi nu s-au vătămat. Iară turcii s-au întorsu spre Suceava şi 
au arsu târgul. Şi decii s-au întorsu înapoi prădându şi arzându ţara. 
Mai apoi, după ieşirea nepriietinilor şi a vrăjmaşilor din tară, daca au 
strânsu Ştefan vodă trupurile morţilor, movilă de cei morţi au făcatu 
şi pre urmă ş-au ziditu deasupra oasilor o biserică, unde trăieşte şi 
astăzi întru pomenirea sufletelor. 

Scrie letopiseţul nostru că după poticala lui Ştefan vodă, ce au 
pierdut războiul, de sârgu au strânsu oastea ce au putut degrabă şi 
s-au dus după turci şi i-au ajunsu trecându Dunărea, la vreme de mas 
şi lovindu-i fără veste, i-au spieriiat de au căutat a fugi, lăsându pleanul 

şi tot ce au prădatu. Iară Ştefan vodă le-au apucatu pleanul tot şi s-au 
întorsu înapoi cu izbânda. 

Scrie la letopiseţul nostru că la acest războiu ce au fost la Valea 
Albă, au fostu şi Basarabă vodă cu muntenii, venit întru ajutoriul 
împăratului turcescu, pre carile toţi domnii de prinprejur îl cuvânta 
de rău, zicându că n-au fostu într-ajutor crucii şi creştinătăţii, ce 
păgânilor şi duşmanilor. 

Iară la letopiseţul cel leşesc, de izbânda lui Ştefan vodă, ce au scos 
pleanul şi prada la Dunăre de la turci şi de Basarabă vodă cu muntenii, 
nimica nu scrie. Şi încă şi alte semne multe nimica nu le însemnează, 
carile nice unile n-am vrut să le lăsăm, ci toate care la locul său le-am 
tocmit. 


Răspunsul altor semne 

Vă leato 6985 <1476> noiemvrie, pristăvitu-s-au Theoctist mi¬ 
tropolitul de Suceava, carile au ţinut scaunul 25 de ani şi au stătut 
altul, Gheorghie mitropolitul. într-acelaş an, dichemvrie 19, pristăvi¬ 
tu-s-au doamna Maria ce era de la Mangop. 

Vă leato 6987 <1479> iunie 22 au început Ştefan vodă a zidi 
cetatea Chiliei şi o au sfârşit-o într-acelaş an, iulie 16. 

într-acelaşi an şi într-aceiaş lună, iulie 25, pristăvitu-s-au Bogdan 
vodă, ficiorul lui Ştefan vodă. 

într-acelaş an, avgust 18, pristăvitu-s-au Cneajna. 

Vă leato 6988 < 1480> pristăvitu-s-au Pătru vodă, ficiorul lui Ştefan vodă. 

Războiul de la Râmnic, când s-au bătut Ştefan vodă cu 
Ţăpăluşi vodă, vă leatul 6989 <1481>, iulie 8 

Fu războiu în Ţara Muntenească, de s-au bătut Ţăpăluşi vodă cu 
Ştefan vodă la Râmnicu şi au biruitu Ştefan vodă cu mila lui Dumnezeu 
şi cu ruga Preacistii şi a tuturor sfinţilor şi cu ajutoriul sfântului şi a 

marelui mucenic al lui Hristos Procopie, fură biruiţi muntenii şi mulţime 
de înşi fără număr au pierit şi toate steagurile lor au luatu şi mulţi 
boieri au picat. Şi pre Ţepăluşi vodă încă l-au prinsu viu şi i-au tăiatu 
capul. Şi de la Ştefan vodă încă a picat om de frunte Şandrea hatmanul 
şi l-au adus de l-au îngropat în Dolheşti, lângă tată-său. Iară Ştefan 
vodă au pus muntenilor domnu pre Vladul vodă Călugărul, carile mai 
apoi au făcut vicleşug asupra lui Ştefan vodă, pentru căci dedeasă 
ajutoriu turcilor, cându au mersu de au luat cetăţile şi au prădat ţara. 
Iată Ştefan vodă, după războiu cu noroc ce au făcut, cu mare pohfală 
şi laudă s-au întorsu la scaunul său, la Suceava. 

Zic să să fie arătat lui Ştefan vodă sfântul mucenicu Procopie, 
umblându deasupra războiului călare şi într-armatu ca un viteazu, 
fiindu într-ajutoriu lui Ştefan vodă şi dându vâlhvă oştii lui. Ci este de 
a-1 şi crederea acestu cuvântu, că daca s-au întorsu Ştefan vodă cu 
toată oastea sa, cu mare pohfală, ca un biruitoriu, la scaunul său, la 
Suceava, au zidit biserică pre numele sfântului mucenicu Procopie, la 
satu la Badeuţi, unde trăieşte şi pănă astăzi. 

De Ţăpăluşi vodă nu scriu toţi într-un chip, unii zic că au prinsu 
Ştefan vodă pre Radul vodă, carile au fostu aţiţătoriul cel mare asupra 
creştinilor şi i-au fost ajutat şi braşovenii. Tăindu pre turci şi luundu 
Ţara Muntenească, au lăsatu pre Ţăpăluşi în locul său. Ci oricum au 
fostu, că tot să tocmescu că au fostu izbânda lui Ştefan vodă. 

Minunatu lucru: după poticală dintâi şi după pierzarea oştii dintâi, 
cela ce nu avea voinici de oaste, ci strângea păstorii din munţi şi argaţii, 
de-i într-arma, acmu iară să rădica deasupra biruitorilor dintâi, daca 
au pierdut ţara, acmu domni altora le da şi ţara lăţiia. 

Vă leato 6990 <1482> martie 10 au luatu Ştefan vodă citatea 
Crăciuna cu tot ţinutul ce sa chiamă ţânutul Putnii şi l-au lipit de 
Moldova şi au pus pârcălabii săi, pre Vâlcea şi pre Ivan. 

Vă leato 6991 <1483> au început Ştefan vodă a zidi cetatea de la 
târgul Romanului, ce să chiiamă Smeredova. 

Vă leato 6992 < 1484> Ştefan vodă într-o noapte au prădatu şi au 
arsu toată Ţara Muntenească. 

Când au luat Baiazit împăratul turcescu Chilia şi Cetatea 
Albă, leat 6992 <1484> 

Baiazit împăratul turcescu cu mare oaste au intrat în ţară şi au bătut 
Chiliia şi Gtatea Albă, însă nu singur cu puterea sa, ce şi Vladul vodă Călugărul, 
domnul muntenescu, cu muntenii, încă au mers într-ajutoriu împăratului, 
cum s-au pomenim mai sus că au făcut vicleşug asupra stăpânului său, lui 
Ştefan vodă, de au datu ajutoriu turcilor Şi miercuri, în patrusprezece zile 
iulie, au luat cetatea Chiliia, în zilele lui Ivaşco şi Maxim pârcălabii. 

Aşijdirea într-acelaş an, miercuri, avgust 5 zile, au luat şi Cetatea Albă, 
în zilile lui Gherman şi Ion pârcălabii. Şi ar fi vrut apuca şi alte cetăţi, că 
Ştefan vodă la gol n-au îndrăznim să iasă, ci numai la strimtori nevoia de 
le făcea zminteală. Ci şi turcii văzându ajutoriul ce venise de la Ţara 
Leşască lui Ştefan vodă, sau însuşi craiul, cum scriu unii, că au tras de la 
ruşi şi de la Litva ţara toată, de să strânsese oamenii de treabă mai mulţi 
de 20.000 de oameni şi trecându Nistrul craiul cu dânşii suptu Haliciu, au 
venim la Colomăia, de ş-au pus tabăra, 6993 <1484> septevrie 1. 

Acolea au venit şi Ştefan vodă, de s-au împreunat cu craiul, şi toate 
ce au avut mai de treabă au vorovim. Mai apoi l-au şi ospătat pre 
Ştefan vodă şi 3.000 de oameni i-au dat, cu carii s-au întorsu Ştefan 
vodă la Moldova. împreunându decii oastea cea streină cu a sa, pre 
multe locuri au smintit pre turci, de le-au căutatu a ieşi din ţară. Aşa 
Ştefan vodă au curăţim vrăjmaşii din ţară. Iar cetăţile carile le-au luatu 
turcii, Chiliia şi Cetatea Albă, n-au putut să le dobândească, că ei mai 
nainte de ce au ieşim, le-au grijitu cu oameni, cu puşci şi cu bucate de 
ajunsu şi au rămas pre mâna turcilor, pănă în zioa de astăzi. 

Ce pănă a să sfătui Ştefan vodă cu craiul leşesc, unde să adunasă la 
Colomiia, iar din jos venise Hroiot cu turcii pănă la Suceava şi au arsu 
târgul, septevrie 19, luni şi marţi. Şi deciia s-au întorsu înapoi, prădându 
şi arzându ţara. 

Şi după aceia, octovrie 19, s-au pristăvit Ioasaf arhimandritul carile 
au fostu întăi igumen în mănăstirea Putnei. 

Războiul cându s-au bătut Ştefan vodă cu Malcociu şi cu 
turcii la Catlabuga 

Mai apoi, într-acelaşi an. Ştefan vodă, daca au scos vrăjmaşii săi 
din ţară şi daca au răcitu vremea şi caii turcilor au slăbitu, au lovit pre 
Malcociu la Cadabuga, noiemvrie 16, de au topit toată oastea turcească. 

într-aceasta bucurie, daca s-au întorsu Ştefan vodă, au zidit biserica 
pre numele sfântului Nicolae în târgul Iaşiloru. 

Războiul când s-au bătut Ştefan vodă cu Hroiot pre Şiret 
la Schiiei, 6994 <1486> martie 6 

într-acesta an venit-au Hroiot cu oaste de la ungur asupra lui Ştefan 
vodă, căruia i-au ieşitu Ştefan vodă înainte cu oaste pre Siretiu la 
Şchei şi dându războiu vitejaşte despre amândoao părţile, într-o luni, 
martie 6 zile, pierdu Hroiot războiul şi oastea, mai apoi şi capul, însă 
cu mare primejdie lui Ştefan vodă, că s-au pornit cu calul jos, puţin de 
n-au încăput în mâinile vrăjmaşului său. Mai apoi Hroiot fiindu prins 
viu de Ştefan vodă, i-au tăiatu capul. 

Vă leato 6995 <1487>, într-acestu an au discălicatu Ştefan vodă 
târgul Hârlăul, de au ziditu şi biserica cea domnească de piiatră şi 
curţile acele domneşti cu ziduri cu tot, carile stau şi astăzi. 

Vă leato 6998 < 1490>, au murit Mateiaşu craiul ungurescu, carile 
mare nume de vitejie au lăsatu pre urmă, că nu numai cu nemţii şi cu 
vecinii săi războiu cu noroc făcea, ce şi cu turcii multe trebi au avut şi 
de multe ori i-au biruit, iară pre urma lui au stătut crai Vladislav. 

într-acesta an au murit şi Ioan, fecior împăratului de Mosc, nepot 
lui Ştefan vodă. 


(AXINTE URICARIUL) 

Vă leato 6999 <1491>. într-acesta an să ştii cetitoriule că au zidit Ştefan 
vodă biserica lui sfeti Nicolae din târgul Iaşii; de nu crezi, caută la vă leatul ce 
scrie deasupra uşii bisericii, iară nu cum scrie înapoi. 

Vă leatul 7003 <1495> Ştefan vodă au zidit sfânta episcopie în târgu în 
Huşi, hramul sfinţilor apostoli Petru şi Pavel, şi curţi domneşti, carile suntu 
surpate, numai beciurile stau până astăzi. 

Vă leato 7004 < 1496> iulie 25 dni cetvertoc, răposat-au Alixandru 
vodă, ficiorul lui Ştefan vodă şi l-au îngropatu în mănăstirea Bistriţii, 
lângă strămoşul său. Alexandru vodă. 

Războiul lui Ştefan vodă, când au bătut preAlbrehtu craiul 
leşescu la Codrul Cozminului, leat 7005 <1497> 

Albert craiul leşescu fiindu ales de ţară craiu pre urma lui Cazimir, 
tătâne-său, ce ţinusă cu Ştefan vodă priiteşugul, iară Albertu craiul 
uitându priiteşugul tătâne-său ce avea cu Ştefan Vodă şi nu făcea 
oaste împotriva păgânilor, carii în toate părţile fulgera şi tuna cu 
trăsnetul armelor sale, vărsând sângile creştinilor şi stropşindu volniciia 
tuturora, înmulţindu legea lui Moamet cea spurcată, ci gândi ca să-şi 
arate vitejiia asupra Moldovei, socotindu că pre lesne o va supune, 
ştiindu că de multe ori să ajutoriia Moldova de la craii leşăşti, ca de la 
nişte vecini de aproape, spre toţi vrăjmaşii. Şi strângându craiul oastea, 
au scos cuvântu cum va să margă la turci, să ia şi să dezbată Cetatea 
Albă şi Chiliia, care cetăţi luase de la Ştefan vodă Baiazitu împăratul 
turcescu. Şi încă adăogiia, de spieriia pre ai săi, cum turcii amestecaţi 
cu moldovenii vor să treacă la Podoliia şi le-au datu ştire ca toţi să 
încalice şi să să împreune cu dânsul la Liov. Şi au trimis soli la Ştefan 
vodă, de i-au datu ştire să să gătească să margă cu dânsul, să bată 
Chiliia şi Cetatea Albă şi să-i găteaze steţie de hrană de oaste. De care 
lucru au părut bine lui Ştefan vodă şi cu bucurie mare au priimit pre 
soli, căci au făcut oaste împotriva vrăjmaşului său. Numai ce au zis că 
va veni acolo la loc cu oastea sa, supt Chiliia. 

Cunoscându sfetnicii lui crai, ales episcopii, gândul că va să facă 
oaste împotriva lui Ştefan Vodă, multu i-au adus aminte să nu facă 
asupra direptăţii, să nu să întoarcă mâniia lui Dumnezeu spre el. Ci el 

gândul său nu l-au lăsat, ci încă au fostu zicând: „Voao vă este lucrul 
biserica să păziţi, iară nu de războaie să grijiţi, că gândul mieu voi 
nu-1 ştiţi, numai eu singur. Că de aşi pricepe că haina dipre mine ştie 
gândul mieu, în foc o aş băga-o”. Deci mulţi din boierii leşăşti socotiia 
că face într-adinsu ca să piarză oastea toată, cum au ieşit mai apoi la 
dânsul şi zicătoarea : “în zilile lui Olbriht, şleahta au pierit”. 

într-aceia Ştefan Vodă prinzându veste de la unguri, cum Olbrihtu 
va să vie asupra lui cu oaste, că nici ungurii nu era bucuroşi ca să cază 
domniia Moldovei pre mâna leşilor, măcară că Laslău crai ungurescu 
(ce să chiamă leşaşte Vladislav) era frate lui Olbrihtu craiului leşescu 
(ce să chiamă ungureşte Albertu). înţelegându aceasta Ştefan vodă 
trimis-au la craiul leşescu cu solie pre credincioşii săi, pre Tăutul 
logofătul şi pre Isac vistiiernicul, ca să poată dintr-însul cunoaşte ceva, 
ce-i este voia să facă. Ci nimica nu au cunoscut, că craiul cumu-şi 
umbla cu înşălăciune, ascunzându cuvântul, pre soli cu bucurie i-au 
priimitu şi darurile ce-i trimisese Ştefan Vodă cu mare mulţămită şi cu 
dragoste le-au priimitu şi le-au luat şi solilor iarăşi acela răspunsu le-au 
dat: cum este mărgătoriu la turci. Mai apoi şi solii săi de iznoavă i-au 
trimis la Ştefan Vodă, ca să întărească cuvântul, iar el au întorsu 
oastea spre Pocutiia. înţelegându Ştefan Vodă cum craiul să apropie 
cu oaste spre Pocutiia şi să trage spre margine, de iznoavă au poftorit 
soliia, de au trimis înaintea craiului pre Tăutul logofătul şi pre Isac 
vistearnicul cu multe daruri şi l-au timpinatu de ceia parte de Nistru 
şi i-au închinatu darurile. Şi iarăşi cu dragoste le-au luatu. Şi decii 
au trecut apa Nistrului pre la Mihălceni, în ceasta parte, cu toată 
oastea sa şi au venitu la Coţmani. Acolea ş-au discopierit toată 
vicleniia şi faptile sale cele ascunse, că au prinsu pre Tăutul logofătul 
şi pre Isac vistearnicul, de i-au fericatu în obezi şi i-au trimis de i-au 
închis tocma la Liov. 

înţelegându acestea Ştefan Vodă den iscoadile ce pururea trimitea, 
să ştie încătro merge craiul cu oastea leşască, cum crai l-au viclenitu şi 
vine asupra lui şi au trecut şi Nistrul cu 80.000 de oaste pre scrisoare. 

fără altă adunare, de sârgu au trimis în toate părţile în ţară, să să 
strângă la târgul Romanului. Iară Albertu au şăzutu şapte zile la 
Coţmani. Ce păn’ a să strânge oastea lui Ştefan vodă şi pănă a veni 
ajutoriul, că şi Laslău craiul ungurescu, fratile lui Albertu, încă i-au 
trimis 12.000 de oameni de oaste şi cu dânşii pre Birtoc voievodul 
Ardealului, ce era cuscru lui Ştefan vodă, şi de la Radul vodă încă i-au 
venitu ajutoriu oaste muntenească, ci pănă a să strânge oastea toată 
launloc, Albert crai au purces cu oastea de la Coţmani şi au lovit la 
Şipinţi. Văzându Ştefan vodă că-1 împresoară vrăjmaşii săi, au tocmitu 
strajă şi o au trimis-o împotriva leşilor, ca să ţie vadul Prutului, la 
târgu la Cernăuţi. Iară Ştefan vodă în 27 de zile a lui avgust, duminică, 
au ieşitu din Suceava spre târgul Romanului şi cu toată oastea sa. Şi 
într-aceia zi îi aduseră lui de la strajă 6 Ieşi şi aşa pe trei Ieşi i-au trimis 
la împăratul turcescu, iară pre aceialalţi au zis de i-au spânzurat. Decii 
craiul leşescu au venitu cu toată puterea sa la cetatea Sucevii, duminică, 
septemvrie 24 de zile. Iară în 26, marţi, de cătră sară, au început a 
bate cetatea şi au bătut pregiur dânsa trei săptămâni şi zioa şi noaptea 
şi nimica n-au folositu, nădăjduindu că să va închina ţara, pentru ce li 
să supărase cu Ştefan vodă pentru atâta războaie fără odihnă şi fără 
măsură ce făcea, de să bătea cu toţi. Ci socotiia ţara că de nu li-i 
îndemână cu al său, mai multă neîngăduinţă le va fi cu streinii şi încă 
văzându atâta pradă şi răsipă ci făciia oastea leşască, de umbla prin 
păduri, de afla prăzi şi jafuri, siliia cu toţii di să strângiia la târgu la 
Roman, unde era beleagul. 

Aşa ţara strângându-să, iară din cetate cât putiia să apăra şi ce 
răsipiia leşii zioa cu puşcile, noaptea astupa găurile şi le întăriia, de le 
era munca lor înzadar, iară pre afară, unde afla Ieşi răşchiraţi direptu 
hrana, îi lega şi îi tăia, de nu era volnici nici într-o parte să iasă. Mai 
multu strica loru-şi decâtu celor închişi, că în toate zile li să adăogia 
lipsa flămânziciunii. Decii fiind leşii coprinşi de atâta nevoie, începură 
a grăi rău de craiul său, întăi cu taină, iară mai apoi în gura mare îl 
vinuia c-au venit fără cale, de i-au adus ca să-i piarză pre toţi şi socotiia 

toate semnile câte să făcuse rele, că au fostu lor de arătare ca să fie 
conceniia lor. Că întăi în ţara lor, într-un pârău de nemica, i s-au 
înnecatu craiului un pohodnic şi cându au ieşitu din Liovu, boii carii 
purta ierbăriia de vântu mare s-au răsipitu, de nu-i putiia să-i strângă. 
Aşijderea un ţăran nebunise de cap, au fostu strigându în gura mare: 
“Duceţi-vă spre pierirea voastră, că nu veţi mai veni”. Şi pre un şleahtici 
l-au dătunatu suptu cortu şi doisprăzece cai ai lui, mai apoi şi pre un 
preot al lor, slujind liturghie, au scăpatu cuminicătura lor jos. Şi alte 
semne rele s-au arătatu, de-i prorociia toţi că va fi sfârşitul lor rău şi 
amar, cum s-au şi tâmplatu. Că văzându craiul atâta cuvinte rele de 
dânsul de la oastea sa, să temu ca să nu-1 părăsască şi să fugă, să cază 
în mânule vrăjmaşilor săi, să ajunsă cu solii frăţine-său, lui Vladislav 
craiul ungurescu, ca să-i împace, că sosisă şi ajutoriul ungurescu la 
Ştefan vodă. Şi aşa Bârtoc voievodul Ardealului, carile venisă cu 
ajutoriul ungurescu la Ştefan vodă, au trimis solii săi la Albertu craiul, 
ca să-i spuie că va veni însuşi pentru pace. Şi pre Ştefan vodă cu multe 
cuvinte l-au rugatu să facă pace cu craiul leşescu. Şi aşa au intratu la 
mijlocul lor şi s-au dus la craiul leşescu de i-au împăcatu într-acesta 
chip: craiul leşescu să să întoarcă pre urmă pre unde au şi venit, să nu 
mai strice ţara pre alt loc. Şi decii pre Birtoc voievodul Ardealului bine 
i-au dăruitu Ştefan vodă cu mari daruri şi decii s-au dus acasă-şi. 

Cându s-au întorsu craiul înapoi 

într-aceia Albrihtu, craiul leşescu, fiindu de inimă rea bolnavu, au 
datu semnu de întorsu înapoi, de care semnu era toţi bucuroşi să-l 
auză, să să întoarcă de la atâta flămânziciune la casile lor. Şi în 19 zile 
ale lui octomvrie, joi, s-au întorsu craiul de la Suceava şi s-au apucatu 
de cale. Ci nu s-au întorsu pre calea pre unde venise, ci pre altă cale, 
pre unde era ţara intreagă, spre Codrul Cozminului. 

Simţindu decii Ştefan vodă că craiul n-au luat urma pre unde venise, 
d spre codru, îndată au trimis după dânsul de l-au pohtitu să nu ia pre 

aceia cale, spre codru, ci pre urmă, pre unde venise, că făcându într-alt 

chip, văzându ţara paguba-ce să va face de oastea leşască, nu vor 

răbda, ci vor vrea să-şi apere ale sale, de unde toate să vor aţiţa de iznoavă 
spre vreun lucru rău, carile va strica şi pacea. Ci craiul mai bucuros fusese 
să meargă di dereptul, să iasă în ţara sa şi n-au băgatu în samă, ci ş-au 
păzitu calea spre Codrul Cozminului. De care lucru fiindu înhierbântatu 
Ştefan vodă de războiu, socotindu că are vreme de a-şi răscumpărarea 
strâmbătatea sa dispre cela ce nu numai pacea cea veche o au călcat-o, 
care avusese domnii Moldovei cu craii leşăşti, ce şi jurământul şi şi pacea 
ce legase atuncea de curându, aşezându-să să să întoarcă pe urmă pre 
unde şi venise, dedi îl aţiţa ajutoriul ce-i venise di pretitindirilea şi oastea 
sa toată gata strânsă şi odihnită, văzându dobânda di pre cei flămânzi şi 
slăbiţi, au trimis înainte ca să apuce calea la Codrul Cozminului, să 
săciuiască pădurea, să o înţineaze, ca să o poată pomi asupra oştii, daca 
vor intra în pădure. Iară el cu toată oastea au intrat după dânşii şi cu doao 
mii de turci. Şi a patra zi i-au ajunsu în pădure, joi, octomvrie în 26 de 
zile, luundu ajutoriu pre Dumnezeu şi cu ruga Preadstii şi a sfântulu 
marelui mucenic Dimitrie şi lovindu-i de toate părţile şi oborându copacii 
cei înţinaţi asupra lor, multă oaste leşască au pieritu, unii de oşteni, alţii 
de ţărani, că le coprinsese ca cu o mreajă calea, alţii de copacii cei înţinaţi. 
Aşa pierzându puşdle, lăsându steagurile care toate le-au adunatu Ştefan 
vodă şi ei cine cum au putut, în toate părţile s-au răşchiratu prin păduri, 
de au scăpat puţini afară. Şi însuşi craiul cu puţini rămăsese, strângându-să 
s-au adunatu într-un ocol la sat la Cozminu. Şi de acolo bulucindu-să au 
tras spre Cernăuţi. Iară oastea lui Ştefan vodă cu dânşii mergându 
împreună, să bătiia şi să tăia. Ci şi acei puţini ce ieşisă din codru n-ar fi 
scăpatu, de nu s-ar fi încurcatu ai noştri în carăle crăieşti şi în carăle altor 
boieri, de le-au datu vreme de au ieşit. 

Şi acolea veni veste lui Ştefan vodă că vine şi altă oaste leşască, 
într-ajutoriu craiului. Atuncea au chiematu pre Boldur vornicul şi i-au 
datu lui oaste de ajunsu şi au trecut Prutul împotriva acei oşti, sâmbătă 

sara. Şi duminecă dimineaţa, octovrie 29 zile, le-au datu războiu şi 
pre toţi i-au răsipit îndată şi i-au topitu cu ajutoriul lui Dumnezeu şi 
cu norocul lui Ştefan vodă şi mare moarte şi tăiere s-au făcut atuncea 
în oastea leşască, la locul ce să chiiamă Lănţeştii satul. Şi nimica n-au 
ştiut craiul de venirea acei oşti, nici de pierirea lor. 

Şi într-aceiaş duminecă, trecându craiul Prutul la Cernăuţi, iarăşi fu 
lovit de oastea lui Ştefan vodă, de i-au răsipit şi i-au tăiatu, de-abiia au 
scăpat însuşi craiul cu puţină oaste de a sa. Decii trecând craiul spre 
ţara sa, pre multe locuri i-au lovit ai noştri, ales pre craiul, că mazurii 
întorcându-să să dea războiu şi să apere pre craiul şi pre cei scăpaţi 
dintru acel pojar, au datu asupra lui Boldur vornicul cel mare, pre carile 
îl trimisese Ştefan vodă împotriva acei oşti leşăşti ce veniia într-ajutoriu 
craiului şi mare moarte au făcut într-înşii. Şi la sat la Şipinţi puţini au 
scăpatu din oastea de era strânsă pre lângă craiul. Decii craiul cu multă 
nevoie strecurându-să, au tras la Sneatin şi de acolo au slobozit oastea 
pre acasă de cătă rămăsese, iară el s-au dus la Liovu. 

Nacazanie silnim, adecă certarea celor puternici 

Dumnezeu cel direptu, cela ce ceartă nedireptatea şi înalţă direp- 
tatea, cu câtă certare pedepseşte pre ceia ce calcă jurământul. Că acesta 
Olbrihtu nu spre păgâni, ci spre creştini vrea să facă războiul, nu da 
ajutoriu celuia ce nu avea odihnă de turci, ci vrea să slăbască pre cela 
ce să lupta cu vrăjmaşii creştinilor, pre carile trebuia cu toţii să-l 
ajutorească. Ci Dumnezeu la atâta lipsă şi nevoie îl adusese pre cela ce 
mergea cu atâta hvală să stropşască ţara şi să o supuie, care întâi nici 
taina sa nu vrea să spuie nimăruia, ci scosese cuvântu că merge să ia 
Chiliia şi Cetatea Albă şi încă adăogea de zicea că de ar şti haina sa 
dipre dânsul gândul lui, o ar arunca în foc. Apoi nici ai săi nu-1 băga în 
samă, ci era în zavistiia celor de casă şi de batjocura tuturora şi în 
toate chipurile îl huliia, aşa şi cinstea din zi în zi micşorându-să, de 
inimă rea, puţin de n-au murit. 

De capetile cele de frunte ale leşilor ce s-au aflat pieriţi 

Aflatu-s-au la acestu războiu din capete: doi fraţi Tăncenschii şi 
Miculai voievodul Ruschii pieriţi şi Gabriil din Moraviţa şi Herbor, 
aşijderea doi fraţi Grotovi, Huminschii şi Murdileu şi alţi mulţi, cine 
poate să-i pomenească pre toţi. Alţii au căzut la legătură, cumu-i 
Tuncischii, Zbignev potcomori Cracăului, Pruhniţschi, Targoveţschii şi 
alţii mulţi. Pre unii ai noştri i-au fostu spânzurându câte doi de păr, că 
au fostu umblând pre acele vremi păroşi ca şi nemţii şi alte batjocuri 
multe le-au fostu făcându, de să pomeneşte şi astăzi răotatea lor ce au 
fostu păţindu. 

Iară Ştefan vodă, după izbândă cu noroc ce au fost făcut la acest 
războiu, s-au întorsu înapoi la scaunul său, la Suceava, cu mare pohfală 
şi laudă, ca un biruitoriu şi au ziditu biserica pre numele sfântului 
mucenicu Dimitrie, în târgu în Suceava, care trăieşte şi pănă astăzi. 
Zic unii să să fie arătat lui Ştefan vodă la acest războiu sfântul mucenicu 
Dimitrie, călare şi într-armatu ca un viteazu, fiindu-i întru ajutoriu şi 
dând vâlhvă oştii lui ci este de a şi crederea, de vreme ce au zidit 
biserică. 

Dupre aceia au datu cuvântu Ştefan vodă a toată oastea, să să 
strângă la Hârlău, în zioa lui sfeti Nicolae. Şi aşa s-au adunatu cu toţii 
la Hârlău într-aceia zi şi acolo Ştefan vodă au făcut ospăţ mare tuturor 
boierilor şi tuturor vitejilor săi şi cu daruri scumpe i-au dăruit pre ei. 
Şi decii i-au slobozitu cine şi pre la casa sa, dându-le cuvântu ca toţi 
să dea laudă lui Dumnezeu, pentru ce că toate puterile suntu de la 
Dumnezeu. 


Cându au prădat Malcociu Ţara leşască 7006 <1498> 

Malcociu au intratu în Ţara Leşască cu mulţime de turci şi n-au 
avut cine să-i stea împotrivă, ci multă pradă de oameni au făcut şi 
dobândă de dobitoace au făcut şi au luat, şi au ajunsu mai sus de Liov, 

25 de poprişti; s-au întorsu înapoi prădându ţara şi arzându. Să vedea 
că după acest război fără noroc, ce făcusă leşii cu Ştefan vodă, va fi 
pierirea lor. 

Cându au prădat Ştefan vodă Ţara Leşască 
7006<1498> iunie 22 zile 


într-acelaşi an. Ştefan vodă vrându să-şi întoarcă dispre Ieşi 
strâmbătatea sa, strânsă ţara şi au intratu la Podoliia şi la ruşi, trecut- 
au şi de Liov la Canţug oraşului, la apa Visloca, toate satile arzându şi 
prădându. Ars-au oraşul Premişlia, Radumnea, Prevorsca, Lanţut şi 
cetatea Tereabul şi multă bunătate dintr-însa au luatu şi mulţi joimiri 
au scos, ci pre toţi i-au tăiatu şi alţii mai mulţi au arsu în cetate. Şi 
cetatea Buceaciul multă nevoie au păţitu şi Podhaeţul au arsu. Şi mulţi 
oameni, bărbaţi, muieri, copii, au scos în robie, mai mult de 100.000, 
mulţi de aceia au aşezatu Ştefan vodă în ţara sa, deşi pănă astăzi 
trăieşte limba rusască în Moldova, ales pre unde i-au discălicatu, că 
mai a treia parte grăiescu ruseşte. Iar Ştefan vodă prădându şi arzându 
ţara, s-au întorsu înapoi cu mare dobândă, fără de nici o zminteală, 
au trecut Nistrul în ceasta parte la Halici şi au prădatu şi de aceasta 
parte. Şi decii au venitu la scaunul său, la Suceava, cu mare bucurie şi 
cu biruinţă. 


Vă leato 7008 <1500> martie 11, cându au venitu oastea 
leşască de iznoavă în ţară să prade, văzându stricăciunea 
ce le-au făcut Ştefan vodă 

Albrihtu craiul leşescu, văzându atâta pradă şi stricăciune ce i-au 
făcut Ştefan vodă în ţara lui, nu vru să lase, ci de iznoavă strânsă oaste 
şi intră în ţară şi începu a prăda şi a strica ţara pănă la târgu la Botăşani. 
Ştefan vodă, daca prinse de veste, îş strânse de sârgu oştile şi cu cine 
avea cu ai săi, i-au ieşitu înainte acei oşti leşeşti şi i-au dat război la 

târgu la Botăşani. Şi cu vrerea lui Dumnezeu pierdură leşii războiu şi 
fu izbânda lui Ştefan vodă şi multă oaste leşască au pierit şi pe mulţi 
i-au prinsu în robie şi multe cazne le făciia moldovenii leşilor. 

Că au pus Ştefan vodă de au arat cu leşii pe o culme de deal la 
Botăşani şi au simănatu ghindă şi s-au făcut dumbravă mare, de este 
pănă astăzi copaci mari. 

Ci de această poveste nimica nu scrie cronicariul leşescu, iară la 
letopiseţul nostru acest moldovenescu scrie de acestu războiu al lui 
Ştefan vodă ce au avut cu leşii la Botăşani, precum s-au pomenit mai 
sus. 

într-acestaş an, martie, s-au pristăvit Despina doamna Radului 
vodă, ce era robită de Ştefan vodă, cându luasă Cetatea Dâmboviţa, şi 
cu cinste o au îngropat în mănăstirea Putna. 

Cându s-au împăcat Ştefan vodă cu craiul leşescu 

Vă leato 7009 <1501>, Ştefan vodă, lăsându inima cea nepriete¬ 
nească, întorcându-să cătră datoriia creştinească, s-au împăcat cu craiul 
leşescu şi mare legătură au făcut, nu că doară s-au temut de puterea 
lor, care să ispiti să şi război făcusă şi cu turcii, de atâta ori i-au şi 
biruit şi cu alţi megiiaşi de prinprejur avându sfadă, niciodată nu s-au 
plecat, ci pentru să cunoască toată creştinătatea că n-au fostu dispre 
dânsul începătura, că n-au rădicat el armele asupra craiului, ci craiul 
fără cale şi fără de ştire au venitu asupra lui, unde şi acolo s-au întorsu 
cu ruşine, mai apoi ca să arate că mai mult poate să strice el craiului 
decâtu craiul lui Ştefan vodă, au intratu de i-au arsu târgurile şi i-au 
robit podanii, nici au avut cine să-i stea împotrivă, ci cu mare dobândă 
s-au întorsu în Ţara Moldovei, că venirea craiului dobândă au adus 
lui Ştefan vodă, că s-au umplut toţi de jafuri leşăşti, de acolo au venitu 
Ştefan vodă şi cu toţi plini s-au întorsu la casile sale. Aşijdirea acum la 
pace pre lesne stătu, ca să să cunoască că fie la ce îl vor cerca, că-i gata 
şi la pace şi la răzmiriţe. Decii pace au legat într-acesta chip, ca să-i fie 

într-ajutoriu împotriva fiecărui vrăjmaşu, iară pribegii de îmbe părţile 
să nu să priimească. Iară de s-ari tâmpla vreunui domnu al Moldovei 
să iasă de nevoia turcilor în Ţara Leşască, să-l priimească şi în tot 
chipul să puie nevoinţă, ca să-l aşaze la domnie, iară domnii Moldovei 
pururea să aibă urechi deşchise dispre turcu, să dea ştire craiului de 
gândurile lor. Iară judecata acelor cu strâmbătăţi de la margine să să 
facă dispre amândoao părţile. 

De un Pătru vodă, ce i-au tăiat capul craiul leşăscu vă leato 

7009 <1501> 

într-acelaş an trimis-au Ştefan vodă solii săi la craiul leşescu, la 
săim, poftindu pre tocmala şi legătura ce au avut, să dea pre Pătru 
vodă, feciorul lui Iliaşu vodă, că simţise că pre mulţi din boierii leşeşti 
îi întorsese spre sine şi-i îndemna să facă oaste asupra lui Ştefan vodă 
şi să ia domniia de la dânsul şi să făgăduia că să plece ţara toată, să fie 
suptu ascultarea lor De care lucru multu sfătuiră în săim, că mulţi era 
lui Pătru vodă apărători. Mai apoi socotiră să nu cumva să zădărască 
pre Ştefan vodă, să le fie a strica pacea, pentru ce că şi ei să gătiia să 
facă oaste, să margă la prusi. Ci i-au tăiat capul lui Pătru vodă, înaintea 
solilor, la târgu la Cihov. 

Acestu Pătru vodă, precum s-au pomenit mai sus că l-au gonitu 
Ştefan vodă din ţară la Ţara Ungurească şi i-au luatu domniia, iar el 
au îndemnat pre Mateiaşu, craiul ungurescu, de au mersu cu oaste 
asupra lui Ştefan vodă, ca să-l puie la domnie, unde apoi l-au bătut 
Ştefan vodă la Bae, cum s-au pomenit mai sus şi toată oastea i-au 
topitu, numai Mateiaşi cu puţini au scăpatu. Decii daca au muritu 
Matiiaşu craiul ungurescu, pierdu Pătru vodă nădejdea de a să mai 
ajutori de la craii ungureşti. Văzându deciia şi vrajba ce intrase între 
Ieşi şi intre moldoveni, gândindu-să că întru acele amestecături că va 
putea să-şi facă şi el loc la Moldova şi să dobândească ţara, au lăsatu 
ungurii şi au fugitu de acolo, trecându în Ţara Leşască, unde şi moarte 

i s-au întâmplatu, cum şi mai sus s-au pomenitu, că i-au tăiat capul 
craiul leşescu. 

De moartea acestui Pătru vodă nu scriu toţi într-un chip, că 
letopiseţul cel moldovenescu scrie că daca au venitu Ştefan vodă cu 
oastea muntenească, s-au lovitu cu Pătru vodă la Doljăşti pre Siretiu şi 
al doilea rându la Orbie şi tot au izbânditu Ştefan vodă şi au prinsu 
pre Pătru vodă şi i-au tăiatu capul. 

Iară cronicariul cel leşesc scrie că daca au biruit Ştefan vodă pre 
Pătru vodă, au scăpatu Pătru vodă la unguri şi decii toate pre rându, 
precum scrie mai sus. 

Ci oricum au fostu, tot să tocmescu că izbânda tot au fostu la Ştefan 
vodă, iară lui Pătru vodă tot să află că i-au tăiat capul. 

De moartea lui Olbrihtu, craiul leşăscu, 7009<1501 > 

într-acestaşi an şi Olbrihtu, craiul leşescu, gătindu-să cu mare oaste 
ca să margă asupra prusilor, ce n-au săvârşitu şi au muritu. Iară pre 
urma lui, făcut-au ţara sfat pre obiceiul lor şi au rădicat pre Alixandru, 
fratile lui Olbrihtu, la crăie, cu carile pacea ce făcusă Ştefan vodă cu 
frati-său, Olbrihtu, de nu-1 va vrea fi apucat moartea, cum să va arăta 
mai jos, multă răsipă ţărâlor să vrea fi făcut. 

Vă leato 7010<1502>, pristăvitu-s-au Paisie arhimandritul şi 
egumenul mănăstirii Putnei. 

într-acelaş an curându după Paisie, avgust 4 zile, s-au pristăvitu şi 
Athanasie Bolsun, amândoi lăudaţi de viiaţă bună şi curată, carii în 
viiaţa lor nimica n-au lipsitu ce li s-au căzut păstoriei lor, ca să nu facă. 

Cându au luat Ştefan vodă Pocutiia de la leaşi 

Ştefan vodă fiindu gata de războiu ca un leu ce nu-1 poate îmblânzi 
niminea şi el odihna altora îi păriia că-i este cu pagubă, au intratu în 
Ţara Leşască cu oaste şi au prădatu Pocutiia şi o au şi luat-o. Şi zicea 

că acel olatu l-au luat leşii de la moldoveni fără cale. într-aceia craiul, 
după ce au făcut sfatu pentru Pocutiia ce o luase Ştefan vodă, au strânsu 
oaste pre bani şi au trimis-o de au intratu în ţară şi au făcut multă 
pagubă şi atâta s-au fostu supăratu ai lor noştri, pănă s-au rugatu cu 
toţii lui Ştefan vodă, de au ieşitu de la Pocutiia, însă mai mult de boală 
ce au avutu, adecă podagrie, şi cetăţile ce le luase le-au întorsu. 

De moartea lui Ştefan vodă celui Bun , vă leato 7012 
<1504> 

Nu multă vreme, daca s-au întorsu Ştefan vodă de la Pocutiia la 
scaunul său, la Suceava, fiindu bolnav şi slabu de ani, ca un om ce era 
într-atâtea războaie şi osteneală şi neodihnă, în 47 de ani în toate 
părţile să bătea cu toţii şi după multe războaie cu noroc ce au făcut, cu 
mare laudă au muritu, marţi, iulie 2 zile. 

Fost-au acestu Ştefan vodă om nu mare de stătu, mânios şi de grabu 
vărsătoriu de sânge nevinovat; de multe ori la ospeţe omorâea fără 
judeţu. Amintrilea era om intreg la fire, neleneşu, şi lucrul său îl ştiia 
a-1 acopieri şi unde nu gândiiai, acolo îl aflai. La lucruri de războaie 
meşter, unde era nevoie însuşi se vârâia, ca văzându-1 ai săi, să nu să 
îndărăpteze şi pentru aceia raru război de nu biruia. Şi unde-1 biruia 
alţii, nu pierdea nădejdea, că ştiindu-să căzut jos, să rădica deasupra 
biruitorilor. Mai apoi, după moartea lui şi ficiorul său. Bogdan vodă, 
urma lui luasă, de lucruri vitejeşti, cum să tâmplă din pom bun, roadă 
bună iese. 

Iară pre Ştefan vodă l-au îngropat ţara cu multă jale şi plângere în 
mănăstire în Putna care, era zidită de dânsul. Atâta jale era, de plângea 
toţi ca după un părinte al său, că cunoştiia toţi că s-au scăpatu de mult 
bine şi de multă apărătură. Ce după moartea lui, până astăzi îi zicu 
sveti Ştefan vodă, nu pentru sufletu, ce este în mâna lui Dumnezeu, că 
el încă au fostu om cu păcate, ci pentru lucrurile lui cele vitejeşti, 
carile niminea din domni, nici mai nainte, nici după aceia l-au ajunsu. 

Fost-au mai nainte de moartea lui Ştefan vodă într-acelaşi anu iarnă 
grea şi geroasă, câtu n-au fostu aşa nici odinioară, şi decii preste vară au 
fostu ploi grele şi povoaie de ape şi multă înecare de apă s-au făcut. 

Au domnitu Ştefan vodă 47 de ani şi 2 luni şi trei săptămâni şi au 
făcut 44 de mănăstiri şi însuşi ţiitoriu preste toată ţara. 

Iară cându au fost aproape de sfârşitul său, chiemat-au vlădicii şi 
toţi sfetnicii săi, boierii cei mari şi alţi toţi câţi s-au prilejitu, arătându-le 
cum nu vor putea ţinea ţara, cum o au ţinut-o el, ci socotindu din toţi 
mai puternicu pre turcu şi mai înţeleptu, au datu învăţătură să să 
închine turcilor. Şi decii au stătut la domnie fiiu-său. Bogdan vodă cel 
Grozav şi Orbu. 

Povestea şi tocmala altor ţări, ce suntu pinprejur, cum nu 
să cade să nu pomenim, fiindu-ne vecini de aproape. întâi, 
cumu-i Ţara Leşască 

Ţara Leşască, sau cumu-i zicu pre limba lor Polsca Zemlea, adecă 
ţara câmpului îi zicu, pentru loc tinsu i-au pus nume aşa, ci nu pentru 
că doară este câmpie multă, că fără câmpii Daşovului, câmpu slobod 
şi pustiiu în Ţara Leşască nu să află, pentru mulţimea de oameni, ce 
suntu sate pretutinderilea şi târguri, ci numai pentru că-i locu tinsu. 
Pentru aceia îi zicu Ţara Leşască, pentru că mai de demultu o au fostu 
chiemând-o aşa dipre numele lui Leh, fiiului lui Elisei, nepotul lui 
Iavan, carile întăi acela au lăcuitu pre acelea locuri. 

Ţara Leşască este ţară mare dispre miazănoapte, de să chiiamă Borusiia 
şi Pomeria, iară dispre răsăritu Litva şi Ţara Mazoviei, dispre amiiazăzi 
Rusiia, ce să hotărăşte dispre unguri cu Munţii Ungureşti, iară dispre 
apus Lusitaniia şi Slijiia şi Moraviia, toate acestea cnezii, daca le-au supus 
craii leşeşti suptu ascultarea sa, adecă Mazoviia, Rusia, Prusiia, Litva, au 
făcut tot un trup, din mădulări multe, tot o ţară şi o judecată au. 

Şi nemişii cărei le zicu şleahtă, nu aşa de crai ascultă, cum de lege, 
carele, le-au făcut ei, de să judecă la scaunile cetăţilor, cineşi la ţinutul 




Ştefean cel Mare 

Acuarelă după “Evangheliarul de la Homor” de E. Bucevschi 

său. De acolo, cine nu va să-şi ţie de lege, volnicu-i fieştecine să-şi 
îndelunge legea la alt scaun mai mare, alese în doao locuri, la Liublin 
vara şi la Petricov iarna, unde zic acelor legi tribunal. Acolo, de va 
avea şi de crai ceva asupreală, fără nici o frică are voie să-l tragă la 
judecată, unde procuratorii vor răspunde pentru crai şi de va avea 
strâmbătate, afla-va judeţu şi direptate. Nici pre un sleahtici nu-1 va 
putea lega cineva, nici craiul singur, pănă nu-1 va birui cu legea. Aceia 
nu dau bir nimărui, nu ascultă de altul, nici în oaste este datoriu să 
meargă, fără numai de bunăvoie, numai cându va încălica craiul şi cu 
voia tuturora şi cu plată. 

Şi cându le va veni vreo nevoie de undeva, aceia este datoriia lui 
crai, ca să dea ştire la ţinuturi, să să strângă la zi, care le va arăta. Şi 
dacă să vor strânge şi vor sfătui de lucrul ce le vor da ştire, ei vor alege 
soli şi vor trimite la săimu, unde să vor împreuna cu toţi solii ţinuturilor, 
de vor sfătui de toate nevoile, ei deosebi şi craiul cu sfatul său deosebi. 
Ce vor isprăvi peste zi, sara să vor împreuna cu sfetnicii ce le zicu 
sinatori şi ce vor aşeza pănă a să săvârşi săimul, că stă săimul şase 
săptămâni, de alta nu vor sfătui, numai de ce va fi pricea întru dânşii, 
pănă la săvârşitu. Iară în zioa cea de apoi, de multe ori să tâmplă de 
nu vor putea lesne să tocmească zuoa, toată zioa, uneori adaogă şi 
noaptea, mai apoi pun şi aleg dintre dânşii carii vor fi cu sfat mai mare 
şi ce le va părea lor, pre aceia stă. 

La oaste nu mergu ei singuri, ci cându tribuieşte oaste, ei slobod la 
săim bir, de iau de pre vecinii lor, cu cât potu să-şi rădice treaba mare 
ca aceia. Numai atuncea cându vor vedea că tribuieşte, şi însuşi craiul 
va merge, însă numai pănă la margini, să-şi apere ţara, iară denafară 
nu suntu datori. 

Leşii suntu oameni războinici, oameni învăţaţi de carte, că pentru 
învăţătura şi a cărţii şi a vitejii nu li-i preget, nici de trudă, nici de 
chieltuială, ce încunjură ţările de învaţă, ca să deprinză tinereţile truda 
şi la bătrâneţe înţelepciunea, de care au nevoinţă mai mare. 

Leşii n-au nevoinţă să strângă avuţie, că avuţiia şi strânsura o dau 

şi o răsipescu, lefecii mulţi ţin, după câtu le este puterea şi mai mulţi. 
Nu este la dânşii ruşine a fi datoriu, că nici unul, nici cei de frunte, nu 
este să nu fie datoriu şi la jidovi ocinele le zălojăscu şi odoarăle lor 
zălojăscu la niguţători şi le orânduiescu altora şi mulţi şi de totu le 
pierdu, hrănindu gloate după sine, că pre cel ce strânge îl numescu 
jidov. Stăpânilor cui slujăscu, suntu cu credinţă şi pentru numele lui şi 
pentru cinstea, capul îşi pune. Pentru ruda sa şi pentru seminţiia, câtu 
de departe, stau cu dânsul pănă la moarte. 

Au obiceaiu leşii, nu ca grecii, după sfadă şi după price, daca-i vor 
împăca, nu va ţiniia pizmă, ci la nevoia lui ca direptu un frate să va pune. 

Craii nu ceia ce-s moşneni crăiescu, ci pre carile îl aleg ei. Nici altă 
voie mai mare are, fără numai ce suntu boieriile pre mâna lui, cui va 
vrea să le dea, le va da. Nici acele date nu poate să le ia, fără numai de 
viclenie spre ţară, de-i va lua întâi capul cu judeţu, pănă nu va muri. 
Pentru aceia pogorându puterea şi luundu din mâna crailor, n-au voie 
să facă cui va vrea înaljosul şi să poată aţiţa după pofta sa răotăţi 
ţărâi, ci pentru frâu să ţin fălcile lor, că ari face multe răotăţi. Şi pentru 
aceia rădicându ei intre sine răotăţile sale, din puţin au crescut ţara 
mare şi să potu apăra de toţi vrăjmaşii săi. Şi de la alţii ce au luat, n-au 
datu, de la nemţi Prusiia, de la Moscu nu puţină ţară au dobânditu: 
Severia şi Cemihovul şi alte ţinuturi. 

Turcii carii pre la alte ţări au izbânditu şi au luatu cetăţi, iară la 
Ieşi, de câte ori s-au ispitit, cu ruşine s-au întorsu. Şi la toate lucrurile 
suntu gata şi cu puterea şi cu gura gata suntu să să apere şi Dumnezeu 
îi apără pănă acum, de poate zice fieştecine că suntu ca o fecioară 
neatinsă şi nesilită. Numai tătarii îi cară în toate zilile de grumazi, că 
umblă la dânşii ca la sită. 

Au leşii 2 arhiepiscopi şi 11 episcopi şi 3 episcopi la cneadzia Litvei, 
4 la livoni, fără mitropolitul de Chiev şi alţi episcopi ce-s pre ruşi, de 
legea grecească, 16 voievozii de scaune în Ţara Leşască, 5 la Litva, 3 
la prusi şi alţii cineşi pre la scaunile sale şi 61 de caştaleani, iarăşi 
boierii de scaun, iară starostii suntu mai multe. 

Ţara Leşască are ape mari: Visla care trece pe la Cracău şi să pogoară 
pre la Varşav şi la Torunea şi la Gdansca dă în Marea Albă şi şăici 
umblă multe pre dânsa, este şi San apă mare, care dă în Visla, iară 
dispre Moscu Niprul, iară apă mare. 

De împărăţiia Tătărască şi de obiceiul lor şi cât loc coprinde 
Ţara Tătărască 

Aicea nu multu vom pomeni de tătari, cărei să află că suntu limbă 
bătrână şi din ceput viteji şi pănă astăzi vedem că s-au ţinut tot în ce 
au apucatu. Tartariia sau cumu-i zicu unii Ţara Tătărască, este 
împărăţiie mare, că nu numai ceasta ce este la Crâm, ce în toate părţile 
să lăţeşte şi cu putere mare, de coprinde loc multu, o parte mare de 
Evropa şi Sarmaţiia toată de la Asia cu Sţitiia sau Sireca, ce-i zic acum 
Cataio. Numele ş-au luat ţara de la apa ce-i zic Tartar, care cură 
într-acelea părţi ce-i zic Magog. Iară lăcuitorii îşi zicu Mongul. Stă 
această ţară spre miazănoapte. Dispre răsăritu au împărăţiia cea 
puternică a Hinneai, dispre amiazăzio Indiia cu apa Ganghes, ce-i zice 
cartea noastră Fison şi apa Oxus, iară dispre apus Marea Caspium şi 
Ţara Leşască, de acolo să apropie de Moscu şi dispre apus cu Marea de 
Ghiaţă. Văzduhul aceştii ţări este neastâmpăratu, că vara acele tunete 
de groaznice suntu, cât de frică mulţi mor din oameni şi suntu călduri 
mari şi aciiaşi frigu şi omeţi mari şi acelea vânturi suntu de mari, câtu 
de multe ori să tâmplă de oprescu pre om călătoriu cu calul şi-l surpă 
jos, copacii din rădăcină oboară şi multe pagube fac. Iară niciodată nu 
ploao, vara foarte puţin şi când ploao de-abiia jilăveşte pământul. 

Rodeşte aceia ţară grâu, orezu şi de altă pâine, mătase să face, 
imbir, scoarţă dulce, piper, raventu, zahar, muşcatinu, smoală, pre 
alocurea şi aur şi argintu scotu, iară vin pre puţine locuri să face, că la 
ţara Cataiia nu să face. Află-să şi stinci negre de piiatră de făcu foc cu 
dânsa, deaca o sapă şi arde în loc de lemne pentru lipsa lemnelor; de 
toate dobitoacile să află multe. 

Află-să scris în cărţile tătarilor că împăratul lor hrăneşte 10.000 
de iepe albe, numai de mulsu lapte şi ţine 20.000 de vânători, că zicu 
că fără de samă să află pasări multe. 

împăratu întăiu au pus de feliul lor pre unul ce l-au chiematu Hanul, 
ca să fie judecata pre dânsul şi acestu nume Han s-au chiematu în toţi 
hanii dipre numele acestuia, câţi au urmatu pre urma lui, cum şi la 
Eghipet Faraon, apoi Potolomeiu, la Râm Chesar. Şi din sămânţa lui 
Hanu, toţi sultanii s-au tras şi au lăţitu împărăţia aceasta de la Ţara 
Sinarilor pănă la Ochiianu, pănă la marea ce-i zicu Caspium. Pre urma 
lui au stătut loc hanu, carile au născut pre Zain hanu al treilea, 
împăratu ce-1 poreclescu unii Batti, acesta au prădatu Rusiia, Ţara 
Leşască, Slijiia, Moraviia, Ţara Ungurească. Al patrulea hanu, ficiorul 
lui Baţi, Temir Cutlu, carele îi zicu Tamerlanu şi să află acesta la istorie 
scris pentru vrăjmăşiia carile toată Asiia au prădatu, de au arsu pănă 
la Eghipetu. Acesta au biruitu pre Baiazit împăratul turcescu şi l-au 
prinsu viu şi în câtuşi de aur l-au băgatu şi l-au băgat în cuşcă, de l-au 
purtat prin toată Asia. Al cincilea din Temir Cutlu, fiiu-său cel mai 
mare Temir ţaru au stătut împăratu, carile zicu că au pieritu la prusi în 
războiu, bătându-să cu crijacii. Al şaselea, fiiu-său Mahmetu ţar, al 
şaptelea Ahmetu ţariu, acesta au născutu pre Şahmetu, al optulea 
împăratu. Iar la ţara Cataiului întăi au împărăţitu Tinhis, al doilea 
Cui, al treilea Barhim, al patrulea Alam, al cincilea Mongu, al şaselea 
Cublai. 

Tătarii suntu oameni războinici, suferitori la toate nevoile, nu 
grijăscu de avuţie, ci de izbândă şi de foame rabdă cu săptămâna. Şi 
unde va să facă oaste de grabu şi nu-i locu direptu hrana să să zăbovască 
şi de o săptămână mănâncă, ca să fie sătul, să nu flămânzască. 
Războiul nu este aşa tare câtu-i de groaznicu, pentru năvala şi gâlceava 
şi de ar răbda multu cum li-i năvala, niminea nu le-ar sta înainte; ce 
din năvală mare, pre lesne dau dosul şi din fugă răşchirându-să, de 
multe ori poftorescu războiul şi cumu-i năvala cu groază a o sprijeni, 
aşa şi goana cu primejdie a-i goni, că din fugă să întorcu şi izbândescu 

şi aşa lucrul ce vor să facă de grabu să apucă, că unde-i auzi numele, 
acolo îl şi vezi. 

Aceştea nu lăcuiescu în case, fără numai în oraşu mare, în carile de 
multe feliuri de oameni lăcuiescu, niguţătorescu, agonisescu şi în câmpi 
după păşune cu dobitoacile umblă. în loc de case poartă cotigi, ales în 
Ţara Tătărască cea pustie. Că Tartariia în multe să împarte, că ţara 
cea mică, carea stă cătră Evropa, intre Nipru şi intre Don să închide şi 
într-însa Crâmul este, unde le zicem la Piericopu. Iară Tartariia cea 
pustie în care multe oarde suntu, întăi Zagatar, ce este Sţitia, intre 
Emmaum şi Cataio, cu crăiia Tangut şi alte multe oarde de coprinde 
cumu-i Zavolha, Cazanul, nohaii, tumănii, shibenii, hiianii, cosahiianii, 
astinhaveanii, chirhesarii, baschirdarii, molgomozorii, şi altile multe 
suntu, carile n-am vrut să le mai scriem. Ce Zavolha şi Cazanul, Vasilie 
cneazul Moscului le-au lipitu de împărăţiia lui iar nohaii suntu dincolo 
de Volga împrejurul mării ce-i zic Caspium şi apa Iaih şi alte locuri ce-s 
lăcuitori mulţi şi pre multe locuri suntu şi bogaţi, de nu să ţin cu prada, 
ca aceştiia ce-i vedem noi, ce cu agonisită. Şi ape multe să află şi bălţi 
nu numai păscoase şi cu agonisită, ci într-unile să află atâta mărgăritariu 
de multu, de nu este nici de un preţu. Ci de acestea a tătarilor destul 
am pomenitu, ci iarăşi de altile să arătăm, că multe am avea a scrie de 
dânşii, că de multe ori am păţit şi nevoie de cătră dânşii şi nu numai 
noi, ce toate ţările câte-s pinprejurul lor, mai apoi să nu ne arătămu 
istorici de lucrurile altor ţări. 

De împărăţiia turcilor şi de începutul lor şi de adaosul lor, 
în ce chip s-au început şi s-au înmulţitu şi s-au lăţitu la 
atâta mărire şi cinste şi tărie 

Aicea de vom scrie şi vom pomeni de începătura şi adaosul turcilor 
şi de împărăţia lor, nu vom greşi, că să vede că-i fără cale ca să nu 
pomenim şi să nu scriem, că suptu mâna lor şi suptu jugul lor suntem 
şerbi. 

Acestu feliu de oameni ce le zicem noi turci, carii întăi din tâlhari 
şi din oameni puţini atâta s-au lăţitu şi s-au înmulţitu, că doao părţi de 
pământ coprindu, adecă Asiia şi Africa, s-au tinsu de au apucatu o 
parte mare şi din a treia, din Evropa, de suntu de Dumnezeu lăsaţi 
certarea creştinilor şi groază tuturor vecinilor de prinprejur. 

Numile acesta ce zicem noi turcu, să înţelege om ce este cu viiaţă 
sălbatică, iară jidovii ei îi chiamă togarma, iară ei îşi zicu busurmani, 
adecă tăiaţi împrejur sau buni credincioşi, că turci să-i cheme nu sufere, 
că-i de ocară la dânşii acesta nume, că pre limba jidovască să înţelege 
nemernicu (nemernicu sau prădătoriu). Alţii îşi zicu otomani sau 
osmanidu, dipre numele împăratului lor cel dintâi, care l-au chiematu 
Otoman. Iară începătura împărăţii lor într-acesta chipu să află să fie: 

Otoman împăratul lor cel dintâi au “fostu tătaru, slujitoriu al 
hanului celui mare, om îndrăzneţu şi mai mare de trup decât alţii. 
Acesta de nevoie au ieşit din Ţara Tătărască şi au început întăi la 
Cappadochia a ţinea drumul, avându cu sine numai 50 de oameni. Şi 
s-au adaos după aceia unul câte unul, pănă s-au înglotitu unii din 
oameni răi adunaţi, alţii şi de nevoie, să hălăduiască de moarte, alţii 
în nădejde de dobândă. Şi aşa, după adaos ce făciia, întăi pre ascunsu, 
iară daca s-au înmulţitu, în vedere să apuca de pradă şi jefuia. Şi decii 
cu toţii s-au pomitu de au luat Capadochiia, Pontul, Bitiniia, Pamfilia, 
Ţiliţiia, ţări mari. Şi acestea s-au lucratu în anul de la zidirea lumii 
6808 <1300>. Pre urma acestuia au luatu împărăţiia fiiu-său Orhan 
şi iar şi acesta cu acelaşi meşterşug s-au apucatu ca şi tată-său, numai 
tărie şi avere mai multă au avutu, din zi în zi adăogându-să şi lăţindu 
împărăţiia. Că crescându vrajba intre creştini, au luat Misia, Licaoniia, 
Frighia, Caria şi Niţeia bătutu-o-au şi au dobândit-o. Şi au lăţitu 
împărăţiia pănă la Helespont. Că pre aceia vreme intrasă vrajba intre 
Paleolog şi intre Cantacuzino, carii erau capetile Ţarigradului şi socoti 
nepriietenul crucii ca să să arate unii părţi cu prietenie şi să-l chiieme 
întru ajutoriu, ce s-au şi tâmplat, că au trecut cu oaste la Evropa şi au 
deşchis calea şi altora pre urmă la Evropa, să facă multă nevoie. Acesta, 

aproape de săvârşitul său, au făcut război cu tătarii şi au căzut în 
războiul acel fără norocu şi au împărăţitu 31 de ani. 

Pre urma lui au stătut împăratu fiiu-său, Amurat, om meşter şi ascunsu 
la inimă, carile n-au fostu mai jos de câtu alţii la vitejie, de a rădbarea 
nevoile de învăţătura vitejii. Acesta acopierindu gândul său ce vrea să 
facă, văzându cum s-au pomenitu mai sus vrajba intre greci şi slăbiţi de 
războaie ce făciia intre ei, năimindu cu leafă vase de la Ghenua şi după 
ce au dobânditu Helespontul, au trecut la Traţiia în anii 6871 < 1363 > şi 
Calipoli la Crâmu au apucatu, ci apoi şi o parte de mai mare a Traţii au 
luat. După aceia au supus Misiia, Bosna, Rumele, mai apoi, daca au 
dobânditu scaunul Odriiului, de bulgari, de sirbi s-au apucat. Mai apoi au 
pieritu de o slugă a lui Lazar dispotu ce au fost mai nainte de la inimă 
iubit lui şi l-au fostu prinsu în război. Şi i-au rămas pre urma lui doi ficiori, 
Suliman şi Baezitu. Ci Baiazitu omorându pe frate-său, au apucatu 
împărăţiia. Şi decii s-au apucatu de toată împărăţiia. Era om bărbatu, de 
minte ascuţitu şi pohtitoriu de lucruri mari şi îndrăzneţu la fie ce să apuca, 
la trude răbdătoriu, vremea cunoştiiţa şi lucrul cum va purta şi stătătoriu 
la ce să apuca, ca să umple. Decii daca au dobânditu Traţiia toată, ş-au 
întorsu inima spre Ţarigradu. Şi întăi au socotitu să să apuce de Tesaliia, 
Machidoniia, Foţida şi de Atica şi Misiia, ce le zicem acum sârbii şi ilirii, 
ce-i chiemăm Bosna, şi tribalii, ce-i poreclim bulgarii. O parte din celea 
au luatu şi au ucis şi domnul Bulgariei. Mai apoi au încunjuratu în 8 ani 
Ţarigradul şi auzindu că vine oastea ungurească şi franţozască, pre carii 
împăratul creştinescu i-au adus şi i-au chiematu întru ajutoriul, 
temându-să de atâta oaste, au părăsitu Ţarigradul de a-1 baterea şi au 
sârguitu, de au ieşitu înaintea acei oşti la Nicopolea. Şi dându războiu, au 
biruitu Baiazitu şi mulţi domni şi hatmani ai franţozilor au pierit. De care 
lucru cu norocu semeţindu-să Baiazitu, iară s-au vârtejitu la Ţarigrad şi 
doi ani stându-i asupră, de i-au flămânzim. Şi era acei închişi pieriţi, de n-ar 
fi venim Tamerlanu hatmanul tătărăscu cu mulţime de oaste, de au 
stropşim toată Asia şi cu foc o au pârjolim, oraşile au prădatu. Decii de 
frica lui di sârgu s-au vârtejit şi la Galaţiia şi Bitiniia de războiu s-au gătim 

şi bătându-să păn’ au înoptatu, birui Tamerlan hatmanul tătărăsc şi Baiazit 
fu biruit pentru mulţimea tătarălor, ci nu era deopotrivă. Şi l-au prinsu 
viu şi ferecându-1 în câtuşi de aur şi în cuşcă băgându-1, l-au trecut în 
Asiia. Ce la Asiia l-au slobozitu şi el de ruşine curându au murit, după ce 
au împărăţit 13 ani şi 6 luni. 

Rămas-au fii de dânsul, Calepiin, Moisi, Mahmet şi Mustafa. Ce 
Calepin de sârgu au murit, iară fiiu-său Orhan de unchi-său Moisi fu 
omorâtu şi Moisi de frati-său Mahmet. Acesta Mahmet, Ţara Munte¬ 
nească şi Machidoniia au supus şi ţenchiul sau hotarul turcescu pănă 
la Marea Ionicum l-au mutat şi scaunul ş-au pus la Udriiu. Şi după ce 
au ţinut împărăţiia 17 ani, au muritu. 

Decii al doilea Amurat căzu la împărăţie, acesta cu ajutoriul ce 
avea de la Ghenuva, trecându la Traţiia, au bătut pre unchi-său Mustafa, 
şi Thesalonica au fărâmat, carile era oraşu bătrân, tare şi plin de avuţie 
şi pre acele vremi Veneţiia o ţinea. Decii au supus Chiprul, Epirul, 
Etolie. Cunoscându deciia că de va putea să lege prieteşug cu Gheorghie 
dispotul, domnul sârbilor, că lucrurile lui să vor întări şi a creştinilor 
vor slăbi, cu toată nevoinţa au silit şi au luatu fata lui, să-i fie 
împărăteasă. Decii şi cu puterea socru-său şi cu a sa s-au apucat de 
Beligrad şi bătrânu cetatea au pierit 7.000 de turci. 

După moartea acestuia, stătu împărat al doilea Mehmet, carile au 
încunjuratu Ţarigradul cu multă mulţime de oaste şi l-au luat în anii 
6961 < 1453>, în luna lui mai, în treizeci şi una de zile. în al doilea an 
după aceia s-au dus la Beligrad şi mulţime de ai săi acolo pierindu şi el 
încă rănit, l-au părăsit. Deciia bulgarii au luat şi Dalmaţiia şi Rastiia 
au dobânditu, deciia Trapezontul l-au dobândit şi Mitelina cu alte 
ostroave au luat. Apucat-au şi Evbeiia şi Chefea, ce o ţinea ghenuvezii. 
Şi au împărăţit 32 de ani. 

Deciia Baiazit al doilea luundu împărăţiia, războiu cu veneţienii 
făcu şi le-au luat Naupactul, Methona, Dirahia şi toată Dalmaţiia au 
prădatu şi au murit otrăvit. Acesta Baiazit au luat Chiliia şi Cetatea 
Albă de la Ştefan vodă cel Bun. 

Decii Selim, fiiu-său, căzu la împărăţie; acesta au luat Alcarul oraşu 
tare la Eghipetu şi după ce au omorât pre soltanul, Alexandriia toată 
cu Eghipetul le-au dogânditu şi le-au lipit de împărăţia lor şi Damascul 
l-au luatu. 

Pre urma lui, fiiu-sau Suliman, ţiindu împărăţiia, luat-au Beligradul, 
apărătura nu numai a Ţării Ungureşti, ci a toată Creştinătatea, deciia. 
Rodosul au biruit şi Strigoniia şi Buda şi alte oraşă ale Ţării Ungureşti, 
încunjurat-au şi Beciul, mai apoi au pieritu la Zighet, împărăţindu 47 
de ani. Urmat-au al doilea Selim, carile au legat pacea cu nemţii şi au 
luat vineţiienilor Chiprul şi deciia Tunetul şi Gouleta au apucat. Şi 
decii au muritu în anii 6983 <1475>. 

Pre urma lui, Amurat au împărăţit şi după dânsul al treilea Mahmet, 
carile au omorâtu 18 fraţi şi au luat împărăţiia. Iară alţi împăraţi carii 
au urmatu de aceea înainte, lăsăm de a-i mai scrie, ca să nu ne arătăm 
istorici de lucruri turceşti, decâtu ale noastre. Ce puţin încă de putere 
şi de obiceiul lor, în ce chip ţin împărăţia, avem a scrie. 

Obiceiu au turcii, în al patrulea an să ia a zecea din copii, parte 
bărbătească, ca să să adaogă pururea slujba împărăţiei. Şi la vremea 
aceia trimit oameni împărăteşti la greci, la sârbi, carii suntu pre 
hotarul împărătescu creştini, alegând Ţara Moldovei şi Ţara Munte¬ 
nească că în locul acela ce dau ei copii, noi suntem datori să fim gata 
de oaste în toată vremea, cându va veni cuvântul împăratului şi de 
bani a le darea pururea. Iară oamenii cei împărăteşti umblă din sat 
în sat, deciia cumu-i satul, aşa le aruncă şi copii să dea după putere 
şi cum să pot tocmi cu dânşii şi cu bani încă să împacă. Mulţi să află 
şi de bună voie de mergu, ca să iasă din şerbiie şi mulţi din turci 
netăiaţi (şi nu spun că suntu turci, că nu i-ar priimi), ce-i dau în 
locul creştinilor că trag nădejde că dintru-unii ca aceiia ies la cinste 
mare, ca să dobândească boierie. Pre carii apoi pre unii îi duc la 
Ţarigrad, pre alţii la Odriiu şi pre la alte scale de-i dau de-i hrănescu, 
pre unii la Brusiia, pre alţii la caraimani, de să învaţă la ţarină, 
acestora le zic agemoglani (sau iamoglani), adecă nevinovaţi, coconi. 

Iară daca crescu de şapte ani, deciia cei mai iscusiţi îi bagă la saraiul 
împărătescu, pănă la 500. Acolo şed pănă de 20 de ani. Unii învaţă 
carte, alţii la lucruri vitejeşti, dintr-aceştia aleg, fără ce-s de treaba 
saraiului, de-i pun ieniceri, carii să află pururea pre lângă curtea 
împăratului, pănă la 12 mii. Din ieniceri să aleg mai de frunte 
spahiioglani, pănă la 3.000, carii mergu dinadireapta împăratului şi 
fieştecarile dentr-înşii cu câte patru sau cu câte cinci slugi slujăscu. 
Deciia din stânga 3.000 de silihtari, de iară slujăscu în patru sau în 
cinci cai, după aceştiia 5.000 de olofani aşijdirea dinadireapta 
împăratului şi alte 5.000 din stânga, carii sunt aleşi din iniceri sau 
din creştini juraţi, carii cu credinţă slujbă au arătat begler-beiului 
sau paşii. După aceştiia cei de apoi mergu carii să chiiamă caripiţi, 
ce să chiiamă mai săraci, carii din toată Ţara Turcească nu numai 
turci, ce şi creştini strânşi, de au venit de bună voie să slujască 
împăratului pentru leafa. Iar înaintea împăratului 200 sau şi mai 
mulţi mergu, ce să chiiamă mutaferachi, carii pentru slujba lor cea 
aleasă i-au scos la cinste şi iau leafă mare, altul şi un taler de zi, alţii 
şi mai puţin, cumu-i omul şi cumu-i slujba. După aceştiia mergu 
treizeci de cauzilieri, carii deşchid calea împăratului şi oprescu năvala 
de la împăratul şi iau articele, cele ce-s de jalbe la împărăţie. După 
aceştiia mai aproape mergu solaţii, carii poartă arcile pre umăr cu 
cămăşi albe pănă jos, de să vădu de suptu haine şi în scofii, pănă 
câte 200 de oaste. Şi denainte şi denapoi sunt şi paici pănă la 100, 
aceştiia toţi nu lipsescu de lângă curtea împăratului. Iară fără aceştiia 
şi alţii mulţi de oaste, de mergu fără leafă, cercând să poată arăta 
slujbă, ca să dobândească pită. Iară la ţările împărăţiei şi la margine 
are împăratul altă oaste de a scoaterea împotriva fieştecărui vrăjmaşu 
al său, că la margine, unde se hotărăscu cu creştinii, au pănă în 10 
mii de ieniceri, răsipiţi pre la sate, di să hrănescu cu plugul şi cu 
niguţătorii, carii nici de un paşă nu ascultă, fără numai de cuvântul 
împăratului, cându vor ieşi la oaste. Suntu din copii de a zecea, pănă 
lă 10.000 împrăştiiaţi pre la târguri, de suntu de umplerea locuri, de 

vor pieri dintr-aceştiia undeva la războiu. Este şi altă curte, ce să 
chiiamă spahii, carii suntu suptu begler-bei. Aceştia au cinste mare, 
au sate de la împărăţie în loc de leafă şi de aceştiia nu suntu puţini, 
că tot locul, cât ţine împărăţiia, plinu este de dânşii. 

Are împăratul intre alţi sfetnici mai aleşi trei sau patru, ce le zicu 
veziri azemi, carii toate trebile împărăţii poartă şi de pace şi de oaste şi 
de păşii şi de domnii a le schimba şi a le da, la mâna lor. Unul dintr-înşii 
este mai mare, pre carile stă toată credinţa împăratului, adecă veziriul, 
iară lui de i se va tâmpla a merge la oaste, că mai multă grijă este 
veziriului de oaste decât de alte trebi, el pune în locul său nemestnic, 
carileş aceia putere ţine ce au ţinut şi el. Ci de împărăţiia Turcească 
destul am povestit, ci iarăşi de altile să povestim şi să arătămu înainte. 

Pentru Ţara Ungurească de jos şi Ardealul de sus vom să 
arătăm, fiindu-ne vecini de aproape şi cum au avut şi ei 
crăie mare ca şi leşii 

Aicea nu vom lăsa şi de Ardeal sau Ţara Ungurească, cumu-i zicu 
unii, ca să nu atingem şi să nu pomenim de începutul lor şi de obiceiul 
lor, fiindu-ne vecini de aproape şi de multe ori năzuia domnii ţării 
Moldovei, de să acioa şi să ajutoriia de la dânşii. 

Ardealul sau Ţara de jos Ungurească să chiamă Ţara peste Munte, 
carea coprinde o parte de Daţiia şi piste munte. Direptu aceia-i zicu 
Ţara peste Munte, căci este încunjurată de toate părţile cu munţi şi cu 
păduri, cum ar fi îngrădită. Zicu-i şi ţara de 7 oraşă, din limba nemţască, 
iară lăcuitorii ţării îşi zicu ardeleni, carii să hotărăscu cu ungurimea 
dispre apus, sau cumu-i zicu unii Panonia. Iară dispre miiazănoapte să 
hotărăscu cu Ţara Leşască, dispre amiazăzi cu Ţara Muntenească, 
dispre răsăritu cu Moldova. Ţara Ardealului nu este numai o ţară însăşi, 
ci Ardealul să chiamă mijlocul ţării, care multe coprinde în toate părţile, 
în carea stă şi scaunul crăiei. Iară pre la marginea ei suntu alte ţări 
mai mici, carile toate de dinsa să ţin şi suptu ascultarea ei suntu : întâi 
cumu-i Maramoroşul, dispre Ţara Leşască şi Ţara Săcuiască dispre 

Moldova şi Ţara Oltului dispre Ţara Muntenească şi Ţara Bârsei, Ţara 
Haţagului, Ţara Aoaşului şi suntu şi alde horde multe, carile toate 
ascultă de Crăiia Ungurească şi să ţinu de Ardeal. 

în ţara Ardealului nu lăcuiescu numai unguri, ce şi sasi peste samă 
de mulţi şi români peste tot locul, de mai multu-i ţara lăţită de români 
decâtu de unguri. Iară în Ţara Ungurească de jos, unde să chiiamă 
Unguriia cea Mare (sau cumu-i zicu unii pre limba nemţască Panoniia), 
acolo numai unguri trăiescu, iară de să află şi români pre alocurea, 
încă lege ungurească ţin. 

Ungurii nu ţin tot o lege, ce în patru sau în cinci legi suntu 
împărechiaţi, că unora le zic calvini, altora lotori, altora calandoş, ce 
să chiiamă pre limba lor lege direaptă, alţii-i chiiamă verăş ianoş, carii 
credu în Ioan Botezătoriul, iară de Hristos nimica nu să atingu, alţii 
chiiamă sombotaşi, carii credu legea jidovască, alţii-i chiiamă papistaşi, 
carii cred pănă în jumătate legea grecească, de aceştiia se află la Ardeal, 
iară la Unguriia cea Mare foarte prea puţini. Aceştiia au şi icoane în 
biserică şi cruci pre biserică, încă şi pre la casile lor să află cruci. Aceştia 
nici la o treabă a bisericii nu poftescu pre aceialalţi unguri, nici-i 
iubescu. Mai bucuroşi să margă la biserica românească decâtu la 
capiştea aceloralalţi unguri. 

Rumânii, câţi să află lăcuitori la Ţara Ungurească şi la Ardeal şi la 
Maramoroşu, de la un loc suntu cu moldovenii şi toţi de la Râm să trag. 

Ieste ţara Ardealului plină de toată hrana câtă trebuieşte vieţii 
omeneşti, că pâine peste samă rodeşte multă, de niminea nu o cumpă¬ 
ră, ci tuturora prisoseşte, vin pretutinderea, nimarui nu lipseşte, miere 
multă şi bună, de care făcu mied, aşa de bun, cât să potriveaşte 
marmaziului. 

Ţara Ungurească mai denainte vreme era foarte mare, de coprindiia 
o parte mare şi din Ţara TUrcească, că scaunul crăiei nu era la Beligradul 
cestu nou, unde este acum, ci era la Buda, care o ţin acum turcii. Că 
daca au luat turcii Belgradul cel mare, carele era apărătura nu numai 

a Ţării Ungureşti, ci a toată creştinătatea dispre apus, au dobânditu 
deciia şi Buda, carele era scaunul Crăiei Ungureşti. Decii ş-au mutat 
scaunul la Beligradul cestu nou, di pre Ardeal, ci de-a pururea fără 
odihnă, avându războiu nemţii cu turcii şi fiindu şi ungurii întru ajutoriu 
asupra turcilor şi avându nemţii priiteşug cu ungurii şi mergându asupra 
turcilor piste dânşii trecea, turcii suindu-să la nemţi, prin ţara lor făcea 
cale. Ci ungurii văzându atâta stropşitură şi nevoie ţării, una dispre 
turci, alta dispre nemţi, neavându odihnă de oşti grele, li s-au supăratu 
şi s-au sfătuitu cu toţii, de s-au închinatu turcilor şi au luat de la dânşii 
domnu, ca şi în ţările noastre. Iară nemţii daca au văzut că soţiile i-au 
viclenitu şi s-au închinatu la vrăjmaşii lor, au luatu de la unguri jumătate 
de Ţara Ungurească de sus şi o ţin pănă astăzi. 

Aşa Ţara Ungurească crăie mare ce era, dintr-un trup in multe 
mădulări s-au întorsu, o parte turcii ţin, cu scaunul crăiei cu Buda, nemţii 
altă parte. Ardealul de-i cu stăpânu, încă este suptu robiia turcească. 

Ungurii suntu oameni iscoditori şi necredincioşi, vicleni, priiteşugul 
nu-1 ţin la loc de nevoie. Prin ţara Ardealului nu poate omul pre lesne 
să treacă fără cărţi crăieşti. Şi taina aşa o ţinu de bine, că nici de la 
ţărani cuvântu direptu nu vei afla. Judecata sa foarte pe direptate o 
judecă şi de nu-ţi iubeşti legea într-un loc, volnicu eşti să-ţi tragi legea 
la alt scaun, unde vei iubi. încă şi dispre crai, de ver fi avându ceva 
asupreală şi nedireptate, ai voie să-ţi intrebi şi cu craiul, unde să adună 
toţi domnii la scaunul ţării, de să sfătuiescu di trebile ţării şi de vei 
avea strâmbătate, afla-vei direptate. Nici craiul are voie să piiarză pre 
vreun nemişu, fără numai de-1 va dovedi de viclenie. 

De domniia lui Bogdan vodă cel Orbu si Grozav, feciorul 
lui Ştefan vodă celui Bun, vă leato 7012 <1504> iulie 

După moartea lui Ştefan vodă, cu voia tuturor lăcuitorilor ţării au 
stătut domnu fiiu-său Bogdan vodă, puţin dispărţitu de firea tătâne- 
său, că de n-au ajunsu anii, iară lucruri mari apucase. 

Bogdan vodă daca stătu la domnie, gândi să-ş întărească lucrurile 
întâi cu vecinii şi să-ş arate nume bun. Pe învăţătura tătâne-său, a lui 
Ştefan vodă, trimis-au la împărăţiia turcilor pre Tăutul logofătul cel 
mare, cu slujitori, pedestrime, dărăbani, de au dus birul, zece povoară 
de bani şi s-au închinatu cu toată ţara la sultan Suleimanu împăratul 
turcescu. Iară împărăţiia de bucurie mare cu dragoste i-au priimit şi 
au dăruit toţi banii Tăutului logofătului celui mare şi i-au adus în ţară 
şi au ziditu pre acei bani o sfântă biserică în satu în Bălineşti, ce este la 
ţinutul Sucevii şi trăieşte până astăzi. 

într-aceiaşi vreme trimis-au solii săi şi la craiul leşescu, intre alte 
trebi ca să poftească şi pre sora lui crai, pre Elisafta şi să-i întoarcă 
Tismeniţa şi Ceşibis, carile oprise tată-său şi nu le întorsese. Ci bătrâna, 
mama lui crai, n-au vrut acesta lucru să-l facă, căci nu era de legea 
papei. Ci solilor pentru ce le-au întorsu acele târguri, le-au mulţămitu, 
iară de logodnă au îndelungat într-altă dată. 

Cându au prădat Bogdan vodă Pocutiia 

După soliia dintâi ce au fost trimis Bogdan vodă la craiul leşescu 
pentru soru-sa, n-au pierdut nădejdea, că oblicindu că muma fetii şi a 
lui au muritu, de iznoavă au poftoritu soliia, gândindu-să că după 
moartea bătrânii nu va avea cine să stea împotrivă. Ce craiul încă i-au 
îndelungatu pănă altă dată, că vediia că soru-sa nu vrea să meargă 
după dânsul, că au fostu Bogdan vodă grozav la faţă şi orbu de un 
ochiu. Pentru aceia văzându Bogdan vodă că cu bine nu folosi nimica, 
gândi ruşinea sa să-şi răscumpere cu sânge nevinovat şi lăsându inima 
cea priitenească, de arme să apuca şi strânsă ţara toată şi au intratu în 
Ţara Leşască, de au luat Pocutiia şi au lăsam oamenii săi în Pocutiia, 
iară el prădându s-au învârtejit înapoi. 

Cându au prădatu leşii Ţara Moldovii 
Văzându leşii paguba ce le făcusă Bogdan vodă, nu suferiră, ci de 
grabu strânsără oaste pre bani şi pre oamenii lui Bogdan vodă ce-i 

lăsase să apere Pocutiia, îi împinseră înapoi. Şi întru acel război au 
pieritu doi fraţi, ficiori de boieri leşăşti, ficiorii lui Strus. Şi decii au 
intratu oastea leşască în Ţara Moldovei, de au făcut multă pagubă şi 
pierire şi au prădatu pănă la Botăşani, prinzându pre o samă de boieri 
de frunte de ţară. Şi pre toţi, în mâniia acelor doi fraţi, i-au dat în 
Cameniţă de i-au tăiat. 1 

A treia solie, cându au trimis Bogdan vodă la craiul leşăscu. 

După aceia a treia oară, de iznoavă au mai ispitit Bogdanu vodă 
de au trimis solii săi într-acesta chip, doară putea cumva să-i dea craiul 
pre soru-sa. Ci craiu au făgăduitu într-acesta chip, că să ţie legea lor şi 
să fie plecatu crailor leşeşti. Ci curundu vreme murindu, Jicmontu 
craiul pre urmă n-au umplut făgăduinţa. 

Cându au prădat Radul vodă domnul muntenescu Putna 

Pre aceia vreme Radul vodă domnul muntenescu, neavându nici o 
pricină asupra lui Bogdan vodă, sculatu-s-au cu toată puterea sa şi cu 
Roman Pribeagul, de au intratu în ţară şi au prădatu şi au arsu ţinutul 
Putnii şi pe de ceia parte de Siretiu, de multă pradă şi pierire au făcut. 
Şi decii s-au întorsu înapoi fără de nici o zminteală. 

Cându au mersu Bogdan vodă la Ţara Muntenească asupra 

Radului vodă 

Vă leatul 7015 <1506> octomvrie 28, văzându Bogdan vodă 
câta pagubă i-au făcut Radul vodă în ţara sa, nu suferi, ce gândi 
strâmbătatea sa ca să o răscumpere mai cu asupră, una pentru 


1 Aci Ureche n-a înţeles izvorul său: Bielski spune că boierii au fost tăiaţi de 
Kameniecki (hatman), nu la Cameniţa. 

scârba şi paguba ce-i făcusă Radul vodă, alta şi pentru vitejiia ce 
avea, că socotindu ca să nu piiae numele cel vitejăscu al tătâne-său, 
ca să nu zică megiiaşii că au muritu şi el cu tată-său, sculatu-s-au 
cu toată puterea sa şi au tras într-ajutoriu şi pre săcui şi s-au dus 
spre Ţara Muntenească şi au intratu la locul ce să chiiamă Rătezaţii, 
la Movila Căiatii, de ceia parte de Râmnicu, octovrie 28. Şi au 
şăzut cu oastea de ceia parte de Râmnic 10 zile, de au prădatu şi 
au arsu de la Milcov pănă la Râmnic şi în jos pre de amândoao 
părţile pănă la Siretiu. Şi acolo de la Radul vodă l-au timpinat sol, 
un călugăr anume Maximian, ficiorul lui Dispotu împăratul grecescu 
şi s-au rugat lui Bogdan vodă ca să facă pace cu Radul vodă, pentru 
că suntu creştini şi o seminţie. Deciia Bogdan vodă, văzându atâta 
rugăminte de la acel călugăr, au făcut pace pentru voia lui şi au 
trimis cu dânsul solul său la Radul vodă. Şi acolo Radul vodă cu 
boierii săi au jurat pre Sfânta Evanghelie, cum ca să ţie pacea 
neclătită în veci. Şi hotarul pre unde au fostu cel bătrânu au lăsat 
şi să întoarcă Radul vodă toată prada şi arderea, câtă făcusă în 
Ţara Moldovei, la ţinutul Putnii. Şi aşa, s-au întorsu Bogdan vodă 
cu pace înapoi. 

Letopiseţul cel leşescu de aceste doao poveşti, ce au mersu Radul 
vodă cu Romanu Pribagul de au prădat ţinutul Putnii şi cum au mersu 
Bogdan vodă în Ţara Românească asupra Radului vodă, nimica nu 
însemnează, nice să află scris. 


De moartea Radului vodă şi de moartea lui David mitro¬ 
politul şi de domniia Mihnii vodă 

Vă leato 7016 <1508> după Paşte, murit-au Radul vodă, domnul 
muntenescu şi pre urma lui au stătut la domnie Mihnea vodă, carile 
au tăiatu boierii. După aceia, în anii 7017 <1509> aprilie 1, pristăvitu-s-au 
David mitropolitul. 

Cându au prădat Bogdan vodă Ţara Leşască, ajungând 
până la Liov 

Vă leatul 7017 <1509>, iunie 10, după multe solii ce trimisese 
Bogdan vodă la craiul leşescu pentru soru-sa Elisafta, pre carea de multe 
ori o cerşusă şi nu-i o didease, văzându că nimica nu poate folosi, socoti 
că are vreme ca să-şi răscumpere ruşinea sa dispre craiul leşescu cu 
sânge nevinovatu şi de iznoavă au început a strânge oaste. Ci văzându 
craiul ungurescu vrajba ce intrase între dânşii şi simţindu că Bogdan 
vodă de iznoavă face oaste asupra leşilor, au trimis sol pre Ştefan Teleţchi, 
ca să-i poată împăca. Ci nimica n-au folositu, că Bogdan vodă gătindu-să 
şi armându-să, au pripit cu oaste de au trecut apa Nistrului, vineri, iunie 
29 dni şi au intrat la ruşi, la Podoliia. Şi sâmbătă au sosit la Cameniţă şi 
decii au slobozit oastea să prade ţara, dându-le vină că n-au lege pentru 
strâmbătăţile ce fac, alta că va să-şi răscumpere Pocutiia, a treia şi pentru 
sora lui craiu, Elisafta, ce i-o giurasă Alixandru craiul. Deci arzându şi 
prădându ţara, au tras la Liovu, de au bătut târgul, de puţinu nu l-au 
luatu. Şi singur Bogdan vodă cu capul său au lovit cu suliţa în poarta 
Liovului, care lucru şi astăzi să cunoaşte semnul. Şi nici leşii nu 
tăgăduiescu de aceasta, ci încă ei mai tare mărturisescu că au fost 
adevărat aşa. Şi au prădatu împrejur pretitindirilea, şi au arsu Rohatinul 
oraş mare şi vestit şi multă avuţie şi bunătate dintr-însa au luat. Luat-au 
din Rohatinu şi clopotul cel mare ce este la mitropolie în Suceava şi 
mulţi oameni şi boieri au robit şi domnii lor încă i-au prinsu şi cu mare 
izbândă s-au întorsu înapoi la scaunul-său, la Suceava, fără de nice o zmin- 
teală şi robilor ce-i adusese din Ţara Leşască le-au împărţitu hotară în ţara 
sa. Şi decii ş-au luat doamnă din ţară şi au făcut pre Ştefan vodă cel Tânăru. 

Cându au prădat Ţara Moldovii, 7017<1509> iulie 15 

După izbândă cu noroc ce făcusă Bogdan vodă în Ţara Leşască, 
iată-i veni de la Dumnezeu osânda asupră, cum grăieşte şi prorocul 
David, psalm 7: „Lac săpă şi-l scurmă şi căzu în groapa care au făcut”, 
aşa petrecu Bogdan vodă, că nu era încă bine ieşit din Ţara Leşască, iată 

craiul strângându oaste degrab, au silit să apuce pre Bogdan vodă încă 
în ţara sa şi nu au putut de o boală ce avea. Ci au trimis pre hatmanul 
său, pre Cameniţschii voievodul de Cracău. Ci pănă a sosi hatmanul, 
iară Bogdan vodă au trecut Nistrul în ceasta parte şi s-au aşezat la scaun 
şi au slobozit oştile pre acasă, neavând nici o ştire de oastea leşască. 
Iară Cameniţschii hatmanul văzându că nu au apucatu pre Bogdan vodă 
la margine, au intrat fără veste în ţară, de au prădatu Cernăuţii, 
Dorohoiul, Botăşanii, Ştefăneştii, neavându cine să-i oprească, că Bogdan 
vodă, neavându nădejde de una ca aceasta, au lăsatu oastea pre acasă. 
Iară leşii au prădat cum le-au fostu voia. Şi încă un Vasco oarecarile de 
ai noştri, avându mânie pre alt Vasco ce i-au fostu luat muierea, s-au 
închinat la Ieşi, de i-au purtat pretitindirile, ştiindu că n-are cine le sta 
împotrivă, de au arsu şi au prădatu şi pre vrăjmaşul său curvariul încă l-au 
prinsu de l-au înţăpat, iară craiul lui Vasco pentru acea slujbă i-au dat 
Hotniţă, un sat ce este suptu Iaroslavu, pănă la moartea lui. Şi daca s-au 
întorsu oastea leşască înapoi, trimis-au craiul leşăscu Jicmontu la 
Vladislav craiul ungurescu, ca să nevoiască să facă pace cu Bogdan vodă, 
ştiindu că Bogdan vodă va vrea să-şi întoarcă mai cu asupră dipre dinşii. 
Cum s-au şi tâmplatu, că leşii încă bine nu ieşisă din ţară. Bogdan vodă 
cu oastea ce putusă o seamă, de strânsese degrabu, au ajunsu pre oastea 
leşască la trecătoare Nistrului şi dându războiu despre amândoao părţile, 
multă moarte s-au făcut şi pre o samă de boieri vii nevătămaţi i-au 
prinsu, intrându nesocotiţi de oastea leşască, adecă logofătul şi un homelni- 
cu, cărora nu le putem afla numile, fără numai al Cârstii, Petrica şafariul, 
Robrostâmpu. Mai apoi s-au dus leşii intregi cătră craiul său şi acieş 
începură a umbla să facă pace şi au legat pacea într-acesta chip, ca dispre 
amândoao părţile să întoarcă pagubile, nici să mai fie zarva întru dânşii. 

Cându au prădat Beţi Ghirei sultan cu tătarii Ţara Moldo- 

vii, leatul 7018 <1510> 

Beţi Ghirei sultan, ficiorul hanului, nepotul împăratului, fără veste 
cu multă mulţime de tătari pe trei locuri au intrat în ţară, de au prădat 
de la Orheiu pănă la Dorohoiu şi pre Prut în sus, de multă pradă şi 

robire de oameni au făcut şi plean de dobitoace au luat; mai apoi 
sultanul fiindu săgetat foarte rău, au murit. 

Va leato 7019<1511> fevruarie 

Miercuri în săptămâna albă au murit Maria doamna lui Ştefan vodă, 
fata Radului vodă, muma lui Bogdan vodă şi cu cinste au o îngropat-o 
în mănăstire în Putna. într-acelaş an au murit şi Tăutul logofătul. 


(AXINTE URICARIUL) 

Carile şi mănăstirea Trestiiană au făcut, lavă leat 7004, <1496>, precum 
este scris numele lui pre clopot. 

Cându au prădat Mendi Ghirei hanul cu tătarii Litva şi 
Beţi Ghirei ficiorul hanului au prădat Moldova 

Vă leato 7021 <1513> avgustu 22 de zile, pre aceasta vreme, 
Mendi Ghirei hanul au prădat Litva, pănă la Vilna, de multă pagubă 
au făcut şi mulţi robi au luat. 

Aşijdirea pre aceiaşi vreme, Bet Ghirei ficiorul hanului au intratu la 
Moldova, de au prădat ţara pănă la Iaşi şi au arsu târgul şi ţinutul 
Cârlegăturii şi au ajunsu şi pănă la Dorohoiu şi pănă la Ştefăneşti. Iară 
alţii au prădat în jos la Lăpuşna şi la Chigheciu şi de sârgu vrându să 
iasă cu robii, în Nistru multe suflete au înecatu şi robi şi şi de ai sei. Iară 
asupra lor trimiseasă Bogdan vodă pre Corpaciu hatmanul său, de i-au 
lovitu cu o mie de oameni şi nesocotit dându războiu vitejaşte, au căzut 
de ai noştri şapte sute, iară trei sute au scăpat. Iară tătarii cu pagubă 
mai multă de apă decâtu de oaste au avut, s-au întorsu la Piericop. Iară 
Bogdan vodă îngrozindu-să de acea pagubă, au trimis la craiul leşăscu 
soli, de au poftitu ajutor împotriva tătarilor, de vor vrea să vie de iznoavă, 
ca să să apere, alta pentru ca să-i sloboază solii, să treacă la Moscu şi de 
toate i-au făcut craiul pre voie. 

Aşijdirea de nişte tătari ce au mai prădat de iznoavă Ţara 

Moldovei 

Nu multă vreme trecându, ci într-acelaşi an, de iznoavă au mai 
intratu tătarii cu oaste mare în ţară şi făcându multă pagubă şi pradă. 
Şi făcându cale, întorcându-să înapoi. Bogdan vodă i-au lovitu cu 
oaste proaspătă şi au scos tot pleanul de la dânşii. 

Cându au venit Trifăilă cu oaste ungurească asupra lui 

Bogdan vodă 

Vă leato 7022 <1514> fevruarie 26, în al zecile an al domnii lui 
Bogdan vodă, fără veste au intratu în ţară un Trifăilă, ce să făciia 
ficioru de domnu, venindu din Ţara Ungurească cu ungurii şi iarna, 
cându era toţi oştenii pre la casile lor. Ci simţindu ai noştri, s-au strânsu 
degrabă din câţi s-au putut şi i-au datu războiu la pod, din jos de 
Vasluiu, fevruarie 27. Şi înfrângându-1 ai noştri, i-au topitu toată oastea 
lui şi el au pierit, că prinzându-1 viu, i-au tăiat capul. 

Iară la leatul 7024 <1516> martie 10, au murit Laslău craiul 
ungurescu. 

Vă leato 7025 < 1516> noiemvrie 8, semnu mare s-au arătatu pre 
ceru, că au strălucit dispre miiazănoapte ca un chip de om, de au 
stătut multă vreme şi iară s-au ascunsu în văzduh. 

Aşijdirea, curundu după acelaşi semnu, într-aceiaş lună, au fostu 
cutremur mare de pământu, într-o luni. 

De moartea lui Bogdan vodă cel Grozavu 

Bogdan vodă cel Grozavu, ficiorul lui Ştefan vodă cel Bun, s-au 
pristăvitu în anii 7025 <1517>, aprilie în zile 18, în ceasul cel dintâi 
al nopţii, în târgu în Huşi, nu cu puţină laudă pentru lucrurile cele 
vitejăşti ce făciia, că nu în beţii, nici în ospeţe petrecea, ci ca un strejar 
în toate părţile priveghiia, ca să nu să ştirbească ţara ce-i rămăsese de 

la tată-său. Şi domnindu 12 ani şi 9 luni şi 3 săptămâni, multe lucruri 
bune au făcut. Şi decii cu mare cinste l-am îngropat în mănăstire în 
Putna. Iară ce va fi lucrat înlăuntru sau în ţară la noi, dispre partea 
judeţilor şi a direptăţii, nu aflăm, ci cunoaştem că unde nu-s pravile, 
din voia domnilor multe strâmbătăţi să faac. 

De domniia lui Ştefan vodă cel Tânăr, ficiorul lui Bogdan 
vodă, nepotul lui Ştefan vodă cel Bun, 7025 <1517> aprilie 

Dupre moartea lui Bogdan vodă, pre urma lui, fiiu-său. Ştefan 
vodă, ce-i zic cel Tânăr, s-au aşezat la domnie. 


(AXINTE URICARIUL) 

Cum scrie la un letopiseţu sârbescu c-au fostu de 9 ani, cându s-au aşezat 
la domnie. 

Şi fu miruit de mitropolitul Theoctist în târgul Sucevii. 

Cându au intrat în ţară Albu sultanu cu tătarii şi l-au 
bătut Ştefan vodă, leatul 7026 <1518> avgust 8 

în al doilea anu a domnii lui Ştefan vodă, în luna lui avgustu, 8 zile, 
rădicatu-s-au Albu sultan cu tătarii de la Piericop, cu multă oaste tătărască 
şi au trecut Nistrul, fără veste şi au tras cătră Prut, de au ajunsu la locul 
ce să chiamă Şerbanca. Şi deciia s-au apucat a prăda ţara. Ci norocul cel 
bun al lui Ştefan vodă, s-au prilejitu cu oaste gata în gura Goroviei şi au 
dat veste şi ţărâi, de sârgu să să strângă. Şi dacă s-au bulucitu, suindu 
pre Prut în sus, au trimis Ştefan vodă pre Petrea Cărăbăţu vornicul şi cu 
toţi giosenii să treacă Prutul. Şi daca au luatu învăţătură şi au trecut 
Prutul, luundu ajutoriu den Dumnezeu, luni dimineaţa, în răvărsatul 
zorilor, i-au lovit fără veste, cându ei nici o grijă nu avea şi cu norocul 
lui Ştefan vodă i-au răzbit şi mulţi din tătari au pieritu, mulţi în Prut 

s-au înecat şi s-au fostu înglotindu în Ciuhru. Şi pre mulţi i-au prinsu 
vii, aşijdirea şi pre doi mârzaci mari, anume: Tamizu şi Bicazu. Şi câţi 
au rămas, i-au gonitu priste câmpi, tăindu-i şi săgetându-i, pănă la 
Nistru. Acolo fiindu obosiţi caii de fugă multă, intrându în Nistru s-au 
înecatu, numai sultanul cu puţini au scăpat, însă şi el rănit rău în cap, 
de s-au întors cu multă pagubă şi pierire şi ruşine. încă şi aceia câţi au 
scăpat, fără arme şi fără cai au scăpat. 

Iară Ştefan vodă s-au întorsu cu mare laudă şi au dat învăţătură tuturor 
boierilor să să strângă la Hârlău, la zioa sfântului mucenic Dimitrie şi 
acolo daca s-au adunat, ospeţe şi bucurie mare au fostu, şi pre toţi vitejii 
cei buni i-au dăruit Ştefan vodă. Şi decii ş-au luat luiş doamnă. 

De moartea lui Basarabă vodă domnul muntenescu 

Văleato 7030 <1521> septevrie 15 zile pristăvitu-s-au Basarabă 
vodă, domnul muntenescu şi au apucatu în locul lui să domnească un 
turcu, pre nume Mahmetu, ce să trăgea din seminţiia lui. Ci pentru 
legea lui cea întunecată să oscârbiră oamenii de dânsul şi mulţi dintru 
dânşii să cerca să apuce domniia, ales pribegii carii era de păziia de 
multă vreme una ca aceasta. Şi intre multe amestecături, au aşezatu 
la domnie pre Radu vodă. 

Vă leato 7031 <1523> martie în 20 de zile, pribegit-au Şarpe- 
postelnicul, de frica lui Ştefan vodă, în Ţara Leşască. 

Cându au pierit Arbure hatmanul cu ficiorii lui 

într-acest an, în luna lui aprilie, în cetatea Hârlăului, Ştefan vodă 
au tăiat pre Arburie hatmanul, pe carile zic să-l fie aflat în viclenie, 
iară lucrul adevărat nu să ştie. Numai atâta putem cunoaşte că norocul 
fie unde are zavistie, ales un om ca acela, ce au crescut Ştefan vodă 
pre palmile lui, avându atâta credinţă şi în tinereţile lui Ştefan vodă 
toată ţara otcârmuia, unde mulţi vrăjmaşi i s-au aflatu, cu multe cuvinte 

rele l-au îmbucat în urechile domnu-său. Ci pururea tinerii să pleacă 
şi cred cuvintele cele rele (a puhlibuitorilor). Şi acea plată au luat de 
la dânsul, în loc de dulceaţă amar, pentru nevoinţa lui cea mare, că 
nici judecatu, nici dovedit au pierit. De care lucru mulţi înspăimântaţi 
din lăcuitorii ţării au început a gândi cum vor lua şi ei plată ca şi 
Arburie, că nu multă vreme după aceia, într-acelaşi an, au tăiat şi pe 
ficiorii lui Arburie, pre Toader şi pre Nichita. 

Cându s-au rădicatu boierii Moldovei asupra domnu-său. 
Ştefan vodă cel Tânăr, 7032 <1523> septevrie 7 zile 

Văzându boierii şi lăcuitorii ţărâi Moldovei moartea lui Arburie 
hatmanul, mai apoi şi a ficiorilor lui, ştiind ce bine au avut Ştefan vodă 
de la dânşii şi mai apoi cu ce plată le-au plătit, cu toţii s-au întristat de 
vrăjmăşiia lui Ştefan vodă, socotind că şi ei vor lua acea plată, care au 
luat şi Arbure, cu toţii s-au rădicat asupra lui, septevrie şapte zile. Ci 
nimica nu au folosit, că celui fricos şi înspăimat, ştiindu-şi moartea de-a 
pururea înaintea ochilor, nici un loc de odihnă nu-i, nici inima de război. 
Şi văzându că lui Ştefan vodă i-au venit ţara întru ajutoriu, s-au răsipitu 
printr-alte ţări, lăsându-şi ocinele şi moşiile. Iară pre Costea pârcălabul 
şi pre Ivanco logofătul şi pre Sima vistiiernicul şi pre alţii pre mulţi, i-au 
prinsu vii şi le-au tăiat capetile în târgu în Roman. 

De o oaste turcească 

întru acelaşi an, întorcându-să o samă de oaste turcească de la 
Ţara Leşască, din pradă, pre apa Prutului, la Tarasăuţi, le-au ieşit Ştefan 
vodă înainte şi din 4 mii de oameni, puţini au hălăduit la locurile sale. 

Pentru legătura păcilor ce au tocmit Ştefan vodă cu craiul 
cel lesescu 

Pre aceia vreme Jicmontu craiul leşescu au trimis la Ştefan vodă 
soli, poftindu ca să poată avea niguţătorii lor cale deşchisă la turci şi 

Bogdan voievod (cel orb), 1504-1517, Ştefan voievod (Ştefăniţă) 
1517-1527 şi Petru (Rareş) 1527-1538. 

După fresca de la biserica Sf. Nicolaie din Dorohoi (sec. al XVI - lea). 

să fie întru una asupra tătarilor. Iară Ştefan vodă aşijdirea au trimis 
solii săi, ca să-i întărească priiteşugul şi să trimiţă la margine, să facă 
legea celor cu strâmbătăţi şi să-i sloboază solii săi, să treacă la Moscu. 
Ci de a facerea legea marginii, au făgăduit, iară la Moscu să treacă 
solii prin ţara lui, nu au suferit, nici au lăsat, pentru neaşezarea ce 
avea cu Moscul. 

Cându au prădat Ştefan vodă cel Tânăr, Ţara Muntenească, 
până la Târguşor, 7034 <1526> fevruarie 5 dni 

Semeţindu-să Ştefan vodă pentru vâlhva ce-i mergea cu noroc la 
războaie, strâns-au ţara şi cu mare urgie au intrat în Ţara Muntenească 
asupra Radului vodă, fevruarie în cinci zile, şi au prădat ţara pănă la 
Târgşoru şi nicăirea nu i-au cutezatu a-i sta împotrivă Radul vodă, ci 
cu pace au nevoitu de i-au potolit semeţiia şi deciia s-au întorsu Ştefan 
vodă înapoi, fără de nici o zminteală. 

Vă leato 7035 <1526> septevrie 20 zile, pristăvitu-s-au Pătru 
vodă, ficiorul lui Bogdan vodă, fratile lui Ştefan vodă cel Tânăr. 

De moartea lui Ştefan vodă cel Tânăr, 7035 <1527> 
ghenarie 14 

Aşijdirea într-acestaş an, ghenuarie patrusprăzece zile, pristăvitu- 
s-au Ştefan vodă cel Tânăr, ficiorul lui Bogdan vodă, în citatea Hotinului 
şi cu cinste l-au îngropat în mănăstirea în Putna, carea este zidită de 
moşu-său. Ştefan vodă cel Bun, şi au domnit 9 ani şi 9 luni. 

Scrie la un letopiseţ moldovenescu de zice că pre acesta Ştefan 
vodă l-au otrăvit doamnă sa. 

Acestu Ştefan vodă întru tot simăna cu firea moşu-său, lui Ştefan 
vodă cel Bun, că la războaie îi mergea cu noroc, că tot izbândiia şi 
lucrul său îl ştiia purta, măcară că era tânăr de zile, amintrilea era om 
mânios şi pre lesne vărsa sânge. 

De domniia lui Pătru vodă Rareş, ficiorul lui Ştefan vodă 
cel Bun, vă leatul 7035 <1527> ghenuarie 20 

După moartea lui Ştefan vodă cel Tânăr, strânsu-s-au boierii şi 
ţara de s-au sfătuit pre cine vor alege să puie domnu, că pre obiceiul 
ţării nu să cădiia altuia domniia, fără carile nu vrea fi sămânţă de 
domnu. Şi iscodindu unul de la altul, aflatu-s-au unul de au mărturisit 
că au înţeles din rostul mitropolitului, carile s-au fostu săvârşit mai 
nainte de Ştefan vodă şi fiindu Ştefan vodă bolnav la Hotin, au lăsat 
cuvântu, ca de să va săvârşi el, să nu puie pre altul la domnie, ci pre 
Pătru Măjariul, ce l-au poreclit Rareş, dipre numele muierii ce au 
fostu după alt bărbat, târgoveţ din Hârlău, de l-au chiemat Rareş. 
Aşa pre Pătru aflându-1 şi adeverindu-1 că este de osul lui Ştefan 
vodă, cu toţii l-au rădicatu domnu, ghenuarie 20. Carile apucându- 
să de domnie, niminea de nădejde nu s-au scăpatu, că pace şi odihnă 
era tuturora şi ca un păstoriu bun ci străjuieşte turma sa, aşa în 
toate părţile străjuia şi priveghiia şi nevoia ca să lăţască ce au apucat. 
Că nimica după ce au dobândit domniia n-au zăbovit, ci de războaie 
s-au apucat şi la toate îi mergiia cu noroc. 

Cându au prădat Pătru vodă întâi Ţara Săcuiască, vă leatul 
7036 <1528> 

Pătru vodă Rareş în al doilea an al domniei sale, rădicat-au oaste 
mare asupra săcuilor, la Ţara Ungurească şi au împărţitu oastea în 
doao polcuri, şi pre doao poteci şi-au trecut oastea. Şi deaca au intrat 
la dânşii, în toate părţile i-au spartu şi i-au răsipitu şi oraşile le-au 
jăfuit şi pe toţi i-au supus şi i-au plecat lui şi cu pace s-au vârtejit 
înapoi, la scaunul său, la Suceava. 

Pre acele vremi Pătru vodă au urzit mănăstirea Pobrata şi o au 
zidit-o pănă în jumătate. 

Al doilea războiu ce au făcut Patru vodă cu săcuii la Ţara 
Ungurească, din sus de Braşov, 7036 <1528> iunie 

într-acestaş an, după ce au prădat Pătru vodă Ţara Săcuiască, trimis-au 
Ianoş craiul ungurescu solii săi la Pătru vodă, de l-au poftit ca să-i fie 
întru ajutoriu împotriva a o samă de domni ungureşti, carii nu vrea ca 
să i să plece şi-i făgădui oraşul Bistriţa cu tot ţinutul dintru aceia ţară 
şi încă şi alte făgăduinţe mai multe i-au adeverit că-i va da, numai de-i va 
birui şi să-i plece supt ascultarea lui. Văzându Pătru vodă pofta lui 
Ianoş craiul, una pentru făgăduinţa, alta pentru prieteşugul ce avea 
împreună, îndată au gătit oaste şi au trimis pre Grozea vornicul cel 
mare şi pre Barbovschii hatmanul, carii era mai credincioşi din boierii 
săi şi au învăţat o samă de oaste să treacă pre drumul Braşovului, iară 
o samă pre drumul Sucevii mai pre sus să intre în Ţara Ungurească. 
Iară ungurii degrabă deşteptându-să ca din somnu, simţind că-i acopere 
vrăjmaşii, degrabu s-au gătit de războiu, că nu aşa să-ngrijiia de oastea 
din sus, cum de cea din jos, auzindu că vine asupra lor. Şi sculându-să 
mulţi domni din Ardeal şi alţii carii era gata să moară pentru moşiile 
sale şi multe puşci şi arme luund cu sine şi apropiindu-să din sus de 
Braşovu oaste de oaste şi înhierbântaţi, ascuţindu unii spre alalţi armile 
şi să arăta groaznici vrăjmaşilor săi. Şi bulucindu-să cineş la ai săi şi 
gătindu-să sacuii de războiu, iară moldovenii ajutoriu ştiind numai de 
la Dumnezeu şi aşa s-au lovit cu dânşii. Şi dând războiu vitejaşte, 
mare moarte s-au făcut dispre amândoao părţile. Mai apoi, văzându 
săracii dintru atâta pierire că pierdură războiul, lăsându toate armile 
şi şi puşcile cu carile avea nădejde să-şi amistuiască capetile, au dat 
dosul a fugi şi mulţi din domni au picat la apa Bârseii. Şi după războiu, 
multă pradă făcându, s-au întorsu cu izbândă la domnu său, Pătru vodă. 

Iară cei din sus ce au intrat pre drumul Sucevii, mai puţină izbândă 
au făcut, prădându şi arzând şi cu pace s-au întorsu înapoi. Auzindu 
Ianoşu craiul ce s-au lucrat, mult s-au bucurat şi pre lângă făgăduinţa 
dintâi, ce-i făgăduise Bistriţa, şi alte oraşă, i-au mai dat lui Pătru vodă. 

întru acestu an Pătru vodă trimis-au oamenii săi ca să ia acele 
cetăţi ce-i făgăduise, ce bistricenii nu suferiră să ia ei loruş strein mai 
mare şi încă îndemnară şi alte cetăţi, adecă Braşovul şi altele de 
prinprejur, lepădându-să de Ianoşu craiul. 

Cându au prădat Pătru vodă al treia oară Ţara Săcu- 
iască 

Văzându Pătru vodă că bistricenii nu-1 poftescu pre el, nici vor să 
priimască judeţe de la dânsul, încă şi de craiul loru lepădându-să, 
însuşi capul său s-au pornit cu toată oastea sa, cu mare urgie asupra 
lor. Şi strângându-i cu nevoi din toate părţile şi cu foc îngrozindu-i, 
iară ei văzându nevoia lor ce le-au venitu asupra lor, s-au închinat şi 
de la dânsul mai mare au priimitu. Mai apoi cu multe daruri fu dăruitu 
şi cu mare dobândă, el şi toată oastea lui s-au întorsu la scaunul său, 
la Suceava. 


Cându au prădatu Pătru vodă Pocutiia în Ţara Leşască, 
7037 <1529> avgust 

Printr-aceste războaie cu noroc, semeţindu-să Pătru vodă, gândi 
ca să facă războiu şi cu leşii. Şi pentru pricină, ca să nu zică că este 
fără cale, trimise soli de pofti ca să-i întoarcă moşiia sa, Pocutiia, care 
o au fostu vândut-o domnilor, moşilor săi. Ce leşii nu socotiia că cere 
cu cale, ci zădăraşte loc de price, nici i-au dat ce au poftit, ci s-au 
întorsu solii fără ispravă. Văzându Pătru vodă că cu rugăminte nu 
poate scoate moşiia sa, gândi cu sabiia să o ia. De care lucru aprinzân- 
du-să de mânie inima lui Pătru vodă de războiu, degrabu strângându- 
ş oastea, au intratu în Ţara Leşască, de au prădat Pocutiia şi au arsu 
satele şi târgurile: Colomăia, Sneatinul, Tismeniţa, pănă la Haliri şi 
pretitindirea prinprejur au prădatu. Deciia cu mare izbândă s-au întorsu 
înapoi, fără de nici o zminteală. 

Războiul dintâi ce au făcut Pătru vodă cu leşii la Pocutiia 

într-aceia auzindu-să la craiul această pradă ce au prădat Pătru 
vodă, au trimis craiul pre hatmanul său, pre Tarnovschii, cu oastea, 
într-aceia vreme mare semnu s-au arătat pre ceriu, carile multă vreme 
au stătut. Şi atuncea au trecut leşii Nistrul spre Pocutiia şi ca să scoaţă 
pre moldoveni, pre carii lăsase Pătru vodă, să ţie oraşele, să fie de 
apărare. Şi în 12 locuri au avut războiu. Ci văzându ai noştri mulţimea 
leşilor, au trimis la domnu-său, Pătru vodă, să le vie într-ajutoriu, că 
au nevoie de oaste leşască. Şi fiind supt Obertin oastea leşască, de 
sârgu au sosit şi Pătru vodă cu oastea sa cea proaspătă. Atuncea 
înţelegându hatmanul Tarnovschie de Pătru vodă, multu au stătut în 
gânduri, ca să lase tabăra cu puşci cu tot şi el să fugă. Mai apoi, legându 
tabără, de ruşine s-au apucat de războiu (de care lucru de multe ori 
unde piierde omul nădejdea, de frică mai apoi să întoarce în vitejie) şi 
multă vreme bătându-să, cu multă moarte dintru amândoao părţile, 
moldovenii mai cu multe rane încruntaţi, n-au mai putut suferi, ci le-au 
datu cale şi s-au întorsu înapoi. 

Al doilea războiu, cându s-au bătut moldovenii cu leşii 

Iară Tarnovschii hatmanul leşăscu, după izbândă ce făcu, au lăsatu 
oastea sa la Pocutiia şi el s-au dus la craiul. Temându-să de iznoavă să 
nu intre moldovenii să prade, au socotitu ei să intre mai nainte să 
prade. Şi aşa au intratu o samă de Ieşi ca să prade, den carii puţini au 
hălăduit, că prinzându-le de veste moldovenii, au datu asupra lor, de 
i-au tăiatu şi i-au răsipit. 

Al treilea războiu al moldovenilor cu leşii 

într-aceia Ianoşu craiul ungurescu, văzându aceste amestecături 
intre Ieşi şi intre moldoveni, umbla la mijlocul lor să-i împace, ce nimica 
n-au folositu, că nu i-au putut împăca, pănă nu au mai intrat oastea 

leşască să prade, pre carii i-au acopierit oastea moldovenească la 
Tarasăuţi, de nu au scăpat niminia dintre aceia. 

Atuncea de iznoavă Ianoşu craiul, umblându la mijlocul lor, i-au împăcatu 
pănă în 5 luni, mai apoi au mai îndelungat pacea pănă s-au umplut anul. 

Cându au prădat leşii la Moldova şi moldovenii la Ieşi 

îndelungându-să pacea din zi în zi intre Ieşi şi intre moldoveni, nu 
răbdară oastea leşască ce era la margine lăsată de strajă, ci au intrat 
în ţară la Moldova, de au prădatu şi au arsu Cernăuţii şi alte sate, 
pănă la Botăşani, neavându moldovenii nici o grijă, fiindu pacea legată. 

Văzându moldovenii această călcătură de lege şi amăgitură, nu 
suferiră, ci cu toţii să gătiră să intre la Podoliia, să prade. Şi ş-au dat 
cuvântu să-şi potcovască caii, că au fostu iarnă goală şi gheţoasă. Şi daca 
au intratu, au arsu Cemova şi Iaghelniţa şi s-au apucatu de Ciamocojinţi. 

Al patrulea războiu ce au avut moldovenii cu leşii 

Prinzându de veste leşii cum moldovenii au intrat la dânşii să prade, 
de sârgu s-au gătit de războiu şi s-au bulucit şi au ieşit înaintea 
moldovenilor la apa Siretiului. Şi dându războiu vitejaşte, aşa au strânsu 
pre Ieşi, cât niminea de arme nu să apuca, ci de fugă, să scape. Şi dându 
în Siretiu, mulţi s-au înecat, mulţi tăiaţi şi împuşcaţi, de au pierit mai 
mulţi de 2.000 într-acel războiu, fără robiţi şi răniţi. Pierit-au boieri 
aleşi dintru dânşii: Venglinschii, Pileţchii, iară pe Vlodec l-au prinsu viu, 
fără alţi mulţi necunoscuţi. Şi aşa iară fu izbânda la moldoveni. 

Cându au venit asupra lui Pătru vodă Suleiman împăratul 
turcescu cu toată puterea sa şi muntenii cu domnu său şi 
sultanul cu tătarii dimpreună şi Tamovschii hatmanul cu 
oastea leşască, vă leato 7046 <1537> septevrie 20 

Văzându leşii multă neîngăduinţă şi mare zarvă ce este intre domnii 
Moldovei şi intre crăiia lor şi ştiindu că Ţara Moldovei este suptu mâna 

turcului, strânsu-s-aucu toţii, de s-au sfătuit să trimiţă soli la împărăţie 
cu jalbă, să-şi ceară judecată cu Pătru vodă. Şi aleseră de trimiseră sol 
mare pre Cretcovschii caştaleanul de Brescu, ca să spuie împăratului 
că, de nu-1 va rădica şi din ţară şi din domnie, îl vor scoate ei cu oaste, 
că nu mai potu suferi răotăţile ce s-au iscat intre dânşii. Ci turcul 
după puţină vreme, înţelegându că leşii să rădică cu tărie mare asupra 
lui Pătru vodă şi temându-să ca să nu ia ţara, să aibă mai multă gâlceavă 
şi pagubă apoi cu dânşii decât cu Pătru vodă, de oaste au învăţatu să 
să grijască şi la tătari au trimis ca pre o vreme să intre în Ţara Moldovei, 
aşijdirea şi la munteni, să să găteaze de oaste. Zic că şi din ţară au 
mersu jalbă pentru dânsul pre taină la împărăţie, de care lucru 
împăratul mai vârtos socoti să-l scoaţă, ca să nu să lipască lăcuitorii la 
alte părţi şi să închine ţara. 

Şi toate aceste pre o vreme s-au tâmplatu cându Tarnovschi 
hatmanul leşescu, cu mare oaste trecusă Nistrul la Hotin şi cetatea 
începusă a bate în anii 7074 <1539>, aşteptându şi pre Avgust craiul, 
carile au venit pănă la Liov, nu cu puţină putere. Tătarii de altă parte 
umpluse ţara, de robiia şi ardea, turcii trecea Dunărea, mai dântru 
înlăuntru boierii şi ţara cunoscându la ce vine lucrul, să sfătuia şi 
unul de la altul cerea sfat, ce vor face, ca să poată hălădui de atâta 
nevoi ce s-au aţâţatu pen ţări, de s-au strânsu o grămadă de răotăţi şi 
răsipă asupra ţărilor. 

Acestea toate daca i-au venit la urechile lui Pătru vodă şi mai vârtos 
Hârea chielariul i-au spus cum că şi ţara să voroveşte să-l părăsească, 
multă scârbă intră la inima lui, că încătro vrea întoarce oastea mai 
naintea, nu putea cunoaşte, că leşii venise cu tărie, puterea turcului 
mare, mulţimea şi iuţimea tătarălor neoprită, ce şi dinlăuntru slabi şi 
plin de vicleşug. Ce din toate ş-au ales cu ai său de au sfătuitu ca să 
ajungă la Ianoşu craiul ungurescu, să-i împace şi să întoarcă oastea 
asupra tătarilor, ca de-i va birui, pre turcu pre lesne îl va împăca. Ci 
sfatul, măcară câtu-i de bun, un lucru ce este din voia lui Dumnezeu 
nu să poate schimba. Măcară că Avgustu craiu leşescu l-au împăcat 

Ianoşu craiul şi fu slobod dintr-acolo, iară oastea tătărască şi puterea 
împărăţiei turceşti ca un puhoiu degrabu ce vine acopieritu-l-au, de i-au 
căutat a lăsa tot şi s-au dat spre munţi, părăsitu de toată slujba ce avea. 

Cându au pribegit Pătru vodă de multe nevoi în Ţara 

Ungurească 

Văzându Pătru vodă că-1 împresoară vrăjmaşii săi de toate părţile 
şi ai săi l-au părăsit toţi, lăsat-au scaunul şi s-au dat spre munţi, unde 
cunoscându că nici Ţara Ungurească. Şi aşa aflându-ş calea deschisă 
pin acolo nu să va putea amistui, au gânditu să treacă la târgu, prin 
Piatră, au trecut pre lângă mănăstirea Bistriţa şi să lăsă ca să poată 
ceva odihni, deasupra mănăstirii în munte, văzu unde ca un roiu di 
pretitinderile încunjurară mănăstirea, ca să-l poată prinde. El cunos¬ 
cându acestea, au încălicat de sârgu pre cal şi singur au fugit să 
hălăduiască, în 18 zile ale lui septevrie. Şi intrându în munte, într- 
adâncu, fără drum, fără povaţă, au dat la strimtori ca acelea de nu era 
nici de cal, nici de pedestru, ci i-au căutat a lăsa calul. Şi aşa 6 zile 
învăluindu-să prin munte, flămându şi truditu, au nemerit la un râu 
ce cura spre săcui. Şi mergându pre părâu în jos, au datu priste nişte 
păscari, carii daca i-au luat sama, cu dragoste l-au priimit. Iară Pătru 
vodă înfricoşindu-să de dânşii, s-au spieriiatu. Iară ei cu jurământu 
s-au jurat înaintea lui, cumu-i vor fi cu direptate şi nimica să nu să 
teamă. Iară el le-au dat lor 70 de galbeni şi daca au văzut ei galbenii, 
cu bucurie l-au priimitu şi l-au dus la otacul lor, de l-au ospătat cu 
pâine şi cu peşte friptu, ospăţu păscărescu, de ce au avut şi ei. Şi daca 
au înserat, l-au îmbrăcat cu haine proaste de a lor şi cu comănac în 
cap şi decii l-au scos la Ardeal. Şi fiindu oastea ungurească tocmită de 
strajă, la margine, i-au intrebatu pre dânşii: „Ce oameni sunteţi. ?” Ei 
au zis: „Suntem păscari”. Şi aşa au trecut prin straja ungurească şi 
niminea nu l-au cunoscut. 

Decii păscarii l-au dus la casa 


ii boierin ungurescu, carile 

fostu avându priiteşug mare cu Pătru vodă, ci pre domnu nu l-au aflatu 
acasă, numai pre jupâneasa lui şi pre taină i-au spus ei de Pătru vodă. 
înţelegându de Pătru vodă, cu dragoste l-au priimit la casa sa şi i-au 
făcut ospăţu. Şi un voinic oarecarele, ce fusese aprod la Pătru vodă, 
prilejindu-să întru acel sat, fiindu scăpatu şi el dintru acele răotăţi, îi 
spuseră lui de păscarii ceia ce venise din munte. Şi ştiindu el că Pătru 
vodă este în munţi intrat şi nimica de dânsul nu să ştie şi cugetându 
întru inima sa ca doară va putea şti ceva de domnu său, au mersu la 
păscari, ca să poată înţelege ceva, pre un cuvântu dintru dânşii. Şi daca 
i-au văzut, îndată au cunoscut pre domnu-său, Pătru vodă, şi au căzut 
de i-au sărutat picioarile. Văzându Pătru vodă pre credincioasă sluga 
sa, multu s-au bucurat şi s-au mângâiatu şi multe cuvinte de taină au 
lăsat cătră dânsul. Şi îmblânzindu-i-să inima, au adormit puţinei. Nici 
zăbavă multă n-au făcut, că pănă a odihni Pătru vodă, iară acea jupâneasă 
au gătit leagăn cu cai şi 12 voinici intr-armaţi. Şi daca l-au deşteptat, 
au şăzut în leagăn, numai cu aprodul şi au mersu pre locuri fără drum, 
pănă au sosit la casa altui boierin ungurescu, ce şi acela era priieten lui 
Pătru vodă, carile daca l-au văzut, cu dragoste l-au priimitu şi l-au 
ospătatu. Şi îndată i-au gătitu leagănu cu 6 cai, că loc de a să zăbovi nu 
era, că dindărătu dupre urmă prinsese de veste oastea de la straja 
ungurească, cum Pătru vodă au trecut pintre dânşii şi nu l-au cunoscut. 
Şi decii s-au pomitu după dânsul, a-1 cerca, ca să-l poată ajunge undeva. 
Ci Dumnezeu, cela ce-i otcârmuitoriu tuturor celora ce i să roagă cu 
credinţă, au acopieritu pe Pătru vodă şi i-au datu cale deşchisă. Şi 
mergându cu nevoinţă, au sosit la Ciceu şi sâmbătă în răsărita soarelui, 
septevrie 28 de zile, au intratu Pătru vodă în cetatea Ciceului şi au 
închis porţile. Iară aceia ce-1 goniia dindărătu, văzându că au hălăduit 
Pătru vodă denaintea lor, s-au întorsu înapoi. Acolo multă plângere şi 
tânguire era de doamnă-sa Elena şi de fii săi, de Iliiaşu şi de Ştefan şi de 
fiică-sa, Roxanda şi de alţi căsaşi, pentru multă scârbă şi nevoie ce le 
venise asupră, ştiindu din câtă mărire au căzut la atâta pedeapsă. Decii 
Pătru vodă au intrat în biserică, de s-au închinat, mulţămindu lui 
Dumnezeu că l-au izbăvitu din mânule vrăjmaşilor săi. 

Iară Suleiman împăratul turcescu cu oştile sale în urma lui Pătru 
vodă, la Moldova, multă pradă şi scădere făcându ţărâi şi călcându 
ţara, au ajunsu pănă la Suceava. 

De domniia lui Ştefan vodă ce l-au poreclit Lăcustă, 7047 
<1538>, septemvrie 

Prădându şi stropşindu Ţara Moldovei, împăratul Suleiman şi fiindu 
ţara bejenită spre munţi, strânsu-s-au vlădicii şi boierii ţărâi, la sat la 
Badeuţi, de s-au sfătuit cu toţii, ce vor face de acea nevoie ce le venise 
asupră. Mai apoi din toate ş-au ales sfat ca să trimiţă sol la împăratul, 
cu mare rugăminte şi plângere, să-i ierte. Şi aşa au ales dintru dânşii 
pre Trifan Ciolpan, de l-au trimis sol în Suceava, la împăratul, de să 
rugară de pace şi-şi cerură domnu. De care lucru văzându împăratul 
rugămintea lor, s-au milostivit şi i-au iertat şi au trimis la dânşii cu 
Ciolpanu pre un ceauş mare cu credinţă, de i-au chiematu pre toţi la 
împăratul în Suceava. Carii cu mare frică au mersu şi au căzut la 
picioarile împăratului, pre carii i-au iertat împăratul şi cu dragoste 
i-au priimitu, ca pre nişte robi ai săi. Mai apoi le-au pus domnu pre 
Ştefan vodă, ficiorul lui Alixandru vodă şi el s-au întorsu înapoi cu 
multă dobândă dimpreună cu toată oastea sa. Decii Ştefan vodă cu 
vlădicii şi cu toţi boierii au petrecut pe împăratul pănă la Dunăre şi 
acolo au întorsu împăratul tot pleanul şi robii, câţi s-au aflatu de faţă 
şi birul încă le-au iertatu. Şi decii au trecut Dunărea, iară Ştefan vodă 
s-au întorsu la scaunul său, la Suceava. 

De multe nevoi ce au petrecut Pătru vodă la Ardeal de unguri 
în cetatea Ciceului, după ce au scăpat şi s-au închis acolo 

Petrecându Pătru vodă Rareşu la Ardeal, în cetatea Ciceului, multe 
pedepse şi nevoi îi veniia asupră-i de la nepriietenii săi, că nu numai 
de la cei streini, ce şi de la ai săi avea pedepse, de la carii miluise şi-i 
boierise la binile lui, de la care nu vrea avea nădejde să petreacă nevoie. 

Că întăi Simeon pârcălabul, carele îl pusese Pătru vodă mai denainte 
vreme tocmitoriu şi socotitoriu şi judecatoriu cetăţii aceiia, dimpreună 
şi cu vlădica Anastasie, gândind la inima lor rău asupra domnului său, 
Pătru vodă, s-au sfătuit dimpreună, ca să prinză pe Pătru vodă şi să-l 
ucigă şi capul lui să-l trimiţă la Ştefan vodă, pe carile îl lăsase sultan 
Suleiman împăratul la scaunul Moldovei, gândindu şi cugetându întru 
inimile sale că vor dobândi cinste de la Ştefan vodă. Ci Dumnezeu cel 
direptu, carile ştie inimile tuturor, ştiut-au şi acesta sfat (de care lucru 
niminea fără voia lui Dumnezeu nimica nu poate face), că prinzându 
de veste Pătru vodă şi înţelegându acesta sfatu, că vor să-l ucigă, silit-au 
cu meşterşug, de i-au scos din cetate şi i-au gonit Pătru vodă pentru aceasta. 

De noroc era Pătru vodă de a păţirea nevoi dispre vrăjmaşii săi, că 
bine de una nu să curăţiia, alta sosiia. Că scăpându de vrăjmaşii săi de 
la Moldova, preste straja ungurească dederă şi de acolo strecurându-să 
pre taină şi intrându în cetatea Ciceului, spre vrăjmaşii săi nemeri, 
bine de aceştea nu să mântui, iată sosi fără veste de la Ianoşu craiul 
ungurescu oaste, care au încunjuratu cetatea de toate părţile. Văzându 
Pătru vodă vicleşugul lor şi nevoia ce i-au venitu asupră, s-au închinatu 
lor şi au dat cetatea ungurilor. Carii daca au dobânditu cetatea pre 
mâna lor, multă pacoste şi pedeapsă făciia lui Pătru vodă, că ce era al 
lui le ţiniia toate ei şi nu era volnicu cu nimica, ales de Maelatu, 
domnul Ardealului, multă nevoie avea de dânsul. 

Cându au trimis Pătru vodă din Ciceu carte pre ascunsu la Sulei¬ 
man împăratul turcesc, cu rugăminte să-l ierte, 7048 <1540> 

Petrecându Pătru vodă în cetatea Ciceiului un an şi 6 luni, cu multe 
nevoi şi pedepse de la unguri şi nu mai putu suferi răotăţile şi nevoile ce 
petrecea la dânşii, au socotit să să dezbată de suptu mâna ungurilor şi s-au 
sfătuitu cu doamnă-sa ca să trimită carte cu mare jalbă şi plângere la 
Suleimanu împăratul turcescu, ca să i să facă milă, să-l ierte, plecându-şi 
capul suptu sabiia împăratului şi să trimiţă cărţi la Ianoşu craiul 



Letopiseţul Ţării Moldovei _ 103 

ungurescu, ca să-l sloboază din ţară, să margă la împărăţie, să slujască 
porţii împăratului. Şi ştiindu carte sârbască Elena, doamnă-sa, au scris 
la împăratul cu mare jalobă şi plângere, poftindu ca să să milostivască, 
să-i ierte. Şi o au peceduit-o şi o au dat-o la Pătru vodă, iar Pătru vodă 
o au slobozit-o pre o zebrea din cetate de sus şi au căzut jos, dinafară, 
lângă zidul cetăţii. Şi decii au chiematu pre o slugă a sa credincioasă, ce 
era sârbu şi i-au arătat cartea şi i-au zis în taină să o ia şi să o ducă la 
mâna împăratului. El luundu învăţătură, s-au dus şi au luat cartea şi o 
au dus-o în Ţarigrad şi o au tins-o la mâna împăratului. Ci împăratul 
cetindu cartea şi văzându atâta jalbă şi plângere a lui Pătru vodă (sau 
cum zic unii, pentru lăcomiia turcească, că turcul bucurosu-i pe 
fieştecarele să-l priimască, numai să i să plece, şi să-i dea bani), s-au 
milostivit împăratul şi l-au iertat şi cu bucurie l-au priimit, văzându că i 
să pleacă. Şi de sârgu au învăţatu să scrie carte la Ianoşu craiul ungurescu, 
ca să sloboadză pre Pătru vodă, să margă la împărăţie. Şi au trimis sol 
de olac la Ianoşu craiul ungurescu, ca să facă pre cuvântul împăratului, 
ci craiul n-au băgat în samă, nici l-au slobozitu. Ducându olăcariul 
această solie la împărăţie, de iznoavă, pănă în 6 ori au mai trimis 
împăratul la craiul, poftind să lase pre Pătru vodă să margă la împărăţie. 
Ci ungurii nici într-un chip n-au vrut să-l lase, dându-i vină că ţiind 
scaunul la Moldova, multă asupreală au avut de cătră însul. Şi încă 
adăogea, de-1 făcea notceagoşu, zicându că are moşii şi ocine cu dânşii 
împreună. Mai apoi, a şaptea oară au trimis împăratul soli cu hochimuri 
la craiul, aducându-i aminte şi de unile şi de altile şi de-abiia l-au slobozit 
pre zisa împăratului, ca să fie deplinu. Decii au trimis împăratul hochim 
la Pătru vodă, ca să margă cu-ncredinţare, să nu să teamă. 

Cându au purces Pătru vodă din Ciceu la împărăţie la 

Ţarigrad vă leatul 7048 <1540> ghenarie 

Văzându Pătru vodă atâta adeverinţă de la împăratul, fu bucuros 
foarte şi inima i să veseli, cunoscându că cum să rădică o negură 

întunecată şi să răsipeşte, aşa şi el să curăţi de scârba ce-i zăcea la 
inimă. Şi decii să găti de cale şi au ieşit din Ciceu, în luna lui ghenuarie, 
într-o duminecă, lăsându-şi doamna şi coconii şi au purces spre 
Ţarigrad, acolo era multă jălanie şi plângere la împărţitul lor. Decii 
Pătru vodă, daca au trecut Dunărea, au mulţămitu Domnului că l-au 
izbăvit den mâinile ungurilor. Şi decii s-au dus la Ţarigrad, de ş-au 
plecat capul suptu talpele împăratului. Pre carile cu mare bucurie 
l-au priimitu împăratul Suleimanu. 

Cându au omorât pre Ştefan vodă boierii ţării, Găneştii cu 

Arbureştii, în târgu în Suceava 

Ştefan vodă domnind la Moldova, nu puţină grijă au avut, ştiindu 
pre vrăjmaşul său, pre Pătru vodă viu, carile avusese mai di demult 
avuţiia sa scoasă la Ciceu şi doamna cu coconii la Ţara Ungurească, 
cum s-au pomenit mai sus. Mai apoi oblicind că şi daca au mersu la 
împăratul, este la cinste mare, acestea toate îi era ca o ghiaţă la inimă 
lui Ştefan vodă. Mai apoi în zilele acestui Ştefan vodă, fost-au foamete 
mare şi în Ţara Moldovei şi la unguri, că au venit lăcuste multe, de au 
mâncat toată roada, pentru aceia l-au poreclit de i-au zis Lăcustă vodă. 

Mai apoi urându-1 curtea toată, s-au vorovit o samă de boieri din 
curtea lui, anume: Găneştii şi Arbureştii şi la aşternutul lui, unde 
odihnim, l-au omorât în cetatea Sucevii. începătoriu şi aţâţătoriu 
acestui lucru au fostu Mihul hatmanul şi Trotuşanul logofătul, de s-au 
vorovitu într-o sară, ca nişte lupi gata spre vânat, ca să înece oaia cea 
nezlobivă, adecă pre Ştefan vodă şi dându învăţătură slugilor sale, ca 
toţi să să într-armeaze şi dându-le şi jurământu, ca să le fie cu direptate, 
s-au pornitu cu toţi. Şi într-un foişor, sus în cetate, unde odihniia la 
aşternutul lui, au răsipit uşa şi neştiind Ştefan vodă nimica de aceasta, 
s-au sculat, fiind numai cu cămeaşa, iară ei cu toţii, ca nişte lei sălbatici 
au năvălit asupră-i şi multe rane făcându-i, l-au omorâtu şi l-au scos 
afară. Aceasta plată au luat Ştefan vodă de la acei ce-i miluise. Mai apoi 

de la Dumnezeu curându, peste puţină vreme, le-au venit şi lor osânda 
asupră, de au luat şi ei plată pentru moartea lui Ştefan vodă. Acestu 
Ştefan vodă ce l-au poreclit Lăcustă vodă au domnit doi ani şi trei luni. 

De domniia lui Alexandru vodă Cornea 

Acei lei sălbatici şi lupi încruntaţi, anume Mihul hatmanul şi 
Trotuşanul logofătul, dimpreună şi cu alţii carii era, de le pristăniia 
lor, daca omorâră pre Ştefan vodă, cu toţii au rădicat domnu pre 
Alixandru vodă, ce-i ziciia Cornea, carile fusease atuncea portariu la 
cetatea Sucevii, iară mai denainte vreme fusese slugă la Mihul hatmanul. 
Şi daca l-au rădicatu domnu, i-au pus numele Alexandru vodă. 

într-aceia vreme, sultan Suleiman împăratul turcescu, gătindu-să 
să margă la Odriiu, au purces cu toată puterea sa şi daca au sosit la 
Odriiu, înţelegându împăratul de atâta amestecături ce să făcuse în 
Ţara Moldovei şi nu să putea aşeza ţara, ştiind pre Pătru vodă că este în 
socotinţă la împărăţie, atuncea socotind împăratul ce va face, ca să poată 
aşeza ţara, iată avu vreme şi Pătru vodă, de-şi cerşu la împăratul domnia 
la moşiia sa, la Moldova, care i-o făgăduisă împăratul mai denainte 
vreme, încă când venise Pătru vodă la Ţarigrad din Ţara Ungurească. Şi 
de aceasta pre voie i-au fostu, că îndată i-au dat steag şi domnia la 
Moldova şi au trimis pre credinciosul său, pre Imbrea aga cu ieniceri şi 
cu multă oaste turcească, ca să ducă pre Pătru vodă la scaun. 

Şi luundu ajutoriu de la Dumnezeu, în zioa de bogoiavlenie, 
ghenuarie 6, au purces Pătru vodă pre Dristor şi de acolo s-au sculat 
şi au trecut Dunărea şi au sosit la Brăila. Acolo tocmindu-şi oastea ca 
să margă asupra lui Alexandru vodă Cornea, iată boierii ţărâi Moldovei 
prinseră de veste cum domniia este dată lui Pătru vodă şi au venitu la 
Brăila. înţelegându de aceasta, cu toţii au părăsitu pre Alixandru vodă 
şi l-au lăsat în Cetatea Noao dimpreună cu Mihul hatmanul şi cu 
Trotuşanul logofătul şi cu Pătraşco şi Crasneşu şi Cozma şi ei cu toţii 
s-au dus la Brăila, de s-au închinatu la domnu său, Pătru vodă şi s-au 

rugat să-i ierte de greşala lor. Văzându Pătru vodă atâta rugăminte de 
la ţară, i-au iertatu pre toţi şi cu dragoste i-au priimitu şi le-au grăit 
lor : „Fiţi în pace şi iertaţi de greşalile voastre, câte mii-aţi făcut 
oarecând”. Iară ei cu toţii strigară: „în mulţi ani să domneşti, cu pace”, 
şi iarăşi ziseră: „Bine ai venit la scaunul tău domnul nostru cel dintâi”. 

Şi multă bucurie şi veselie era tuturora, că toţi îl iubiia ca pre un părinte al 
său şi era bucuroşi toţi de venirea lui, căci că li să supărase de amestecăturile 
ce să aţâţasă în ţară şi de răotatea acelor lei cumpliţi şi fără suflet. 

De moartea lui Alexandru vodă Comea 

Pătru vodă, dacă ş-au tocmitu oastea bine la Brăila, au purces 
dimpreună cu toţi boierii săi. Şi daca au sosit la Galaţi, s-au tăbărât la 
ţărmurile apei. Iară Alixandru vodă prinzându de veste, s-au gătit 
degrabă cu oastea, de câtă avea şi au ieşit înaintea lui Pătru vodă la 
Galaţi. Ci nimica nu au folosit, că părăsindu-1 ai săi toţi, au căzut în 
mânule vrăjmaşului său, lui Pătru vodă şi de sârgu au învăţat Pătru 
vodă de i-au tăiat capul, dimpreună cu Pătraşco, carile să ţinea de 
dânsul, într-o miercuri, în luna lui fevruarie. Acest Alexandru vodă au 
domnit numai 2 luni şi 3 săptămâni. 

Când s-au aşezat Pătru vodă de a doao domnie la scaunul 
său, 7049 <1541> fevruarie 19 zile 

Pătru vodă, daca au tăiatu capul lui Alixandru vodă la Galaţi, cu toată 
puterea sa s-au pornit spre scaunul său, spre Suceava. Ce cându au sosit 
la Bârlad, acolo mare ospăţu şi cinste i-au făcut credinciosul şi cinstit 
boierimii său, Huru vornicul. De acolo purcezându, au venit la târgul 
Romanului şi de acolo cu multă bucurie năzuindu, au intrat în Suceava, 
fevruarie noaosprăzece zile, luni după sfeti Theodor, în a doao săptămână 
în postul cel mare, dimpreună cu Imbrea aga şi au şăzut în scaun. 

Cându au pierit Mihul hatmanul şi Trotuşanul logofătul şi 
Crasneş şi Cozma 

Pătru vodă, daca au sosit la Suceava şi s-au aşezat la scaunul său, 
acolo au aflatu în viclenie şi pe Mihul hatmanul şi pre Trotuşanul 
logofătul şi pre Crasneş şi pre Cozma, de carii multă pedeapsă şi nevoie 
avusese Pătru vodă în domniia dintâi, pre carii, cându au pribegitu 
Pătru Vodă din ţară, i-au fostu închis în cetatea Romanului, avându 
prepus de viclenie, cum s-au şi arătatu mai apoi adevărat că au fost 
vicleni. Şi decii îndată au învăţat de i-au prinsu şi cu grele munci i-au 
muncitu, mai apoi le-au tăiat şi capetile. 

învăţătură şi certare 

Iani socoteşte cum plăteşte Dumnezeu celora ce fac rău, aceştia 
fiindu lei sălbateci şi lupi încruntaţi multe supărări au făcut lui Pătru 
vodă în domniia dintâi. Mai apoi stâmpărându-şi mâniia inimilor sale 
asupra lui Ştefan vodă, neavându nici o vină, cu rea moarte l-au omorât, 
cum s-au pomenit mai sus la domniia lui Ştefan vodă. lată dară după 
fapta lor cea rea, curândă vreme le trimisă Dumnezeu osândă asupră, 
de luară şi ei plată cu sabiia, ca şi Ştefan vodă. 

Şi într-aceiaşi zi, Pătru vodă au pus pe Petre, ficiorul lui Vartic, 
hatman şi pârcălabu de Suceava. 

Când au venit Elena doamna lui Pătru vodă şi cu fiii săi 
din Ţara Ungurească 

întru acestaş anu, daca s-au aşezat al doilea rând Pătru vodă la 
domnie, trimis-au de ş-au adus pre doamnă-sa, pre Elena, şi pre fii săi 
pre Iliiaşu şi pre Ştefan şi pre fiică-sa, Roxanda, de la Ciceu. Şi sosindu 
la Suceava, mai 25 de zile, le-au ieşit Pătru vodă înainte trei mile. 
Acolo multă bucurie şi veselie era la adunarea lor, că pre câtă jale era 
când să despărţisă de la Ciceu, de să dusese Pătru vodă la Ţarigrad, 
mai multă bucurie şi veselie era acum la împreunarea lor. 

Decii, daca să aşăzară cu toţii la scaun, nu uită Pătru vodă datoriia 
sa, cu care mai nainte pre toţi îi îngrădiia, ci ca un păstor bun grijiia 
de oile sale cele pierite, ca să le afle. Trimisă solii săi la craiul leşescu, 
de-şi ceriia robii, ceia ce-i luase Tarnovschii hatmanul cu oaste cându 
venise la Hotin. Ci nimica nu au folositu, că nici cu o ispravă nu s-au 
întorsu solii săi înapoi. 

Iar deacă s-au aşedzat Pătru vodă la domnie, nemica de alta nu-i 
era grijă, numai cu toată casa sa a petrece în ospeţe şi în dezmier- 
dăciuni. 

Aceste poveşti ce spun de Pătru vodă Rareş că au lăsat scaunul şi 
au pribegit preste munţi, la Ţara Ungurească şi de multe nevoi ce au 
petrecut acolo şi cum s-au dus acolo la Ţarigrad, mai apoi iarăşi cum 
au dobândit domniia la moşiia sa, la Moldova, cronicariul leşescu de 
aceste poveşti foarte pre scurt scrie, că poate fi că nu au ştiut di toate. 
Iară letopiseţul cestu moldovenescu de ajunsu şi deşchis, toate pre 
rându le însemnează, carile toate, daca le-am luat sama, le-am socotit 
a fi adevărate şi le-am tocmit careleş la locurile sale. 

Cându s-au bătut Pătru vodă cu Maelat voievodul 
Ardealului, în Ţara Ungurească, cu ungurii, 7049 
<1541> 

Călcând ungurii priiteşugul ce avea cu Pătru vodă, daca s-au aşezat 
al doilea rând, venit-au hochim împărătescu de la sultan Suleiman la 
Pătru vodă, ca să margă asupra ungurilor şi să prinză pre Maelat 
voievodul Ardealului şi i-au trimis într-ajutor pre Cuciuc Bali bei, cu 
oaste turcească, aşijderea şi pre Radul vodă cu muntenii. Vrându Pătru 
vodă ca să umple voia stăpânu-său împăratului, în anii 7049 < 1541 > 
iunie 8, s-au pornitu cu toată puterea sa, de au trecut pre Oituzu, la 
Ardeal, dimpreună şi Radul vodă cu muntenii şi Chiuciuc bei cu turcii 
şi mergându cu toţi asupra lui Maelat voievodul Ardealului. încă n-au 
ajunsu la Făgăraşi, acolo i-au timpinat şi Maelat, domnul Ardealului, 

cu oaste ungurească şi dându războiu vitejaşte dispre amândoao 
părţile, iulie 20, pierdu Maelat războiul şi pre insul încă l-au prinsu 
viu Pătru vodă şi l-au ferecat în obezi şi decii l-au trimis Pătru vodă la 
Suleiman împăratul turcescu. Iar Pătru vodă, prădându ţara şi arzându 
şi multă pradă făcându, s-au întorsu înapoi, fără de nici o sminteală. 

Cându au prădat Pătru vodă a ducea oară Ţara Ungu¬ 
rească, 7050 <1541> septevrie în 12 dni 

Dupe ce au prinsu Pătru vodă pre Maelat voievodul Ardealului şi 
l-au ferecat în obezi de l-au trimis la împăratul, în al doilea an de 
iznoavă au venit carte de la împăratul sultan Suleiman, la Pătru vodă, 
ca să margă să prade de iznoavă Ţara Ungurească pentru multe 
neîngăduinţe şi amestecături ce să aţâţa. Şi umplându Pătru vodă 
zisa împăratului, ca să fie deplin, alta pentru că şi el avea scârbă 
mare spre unguri, pentru multe nevoi ce-i făcuse, încă cându era la 
Ciceu, de nu-şi era volnic cu nimica, mai apoi şi priieteşugul ce avea 
împreună îl călcase, rădicatu-s-au cu toată puterea sa şi au trecut la 
Ţara Ungurească de au prădatu şi au arsu pănă la Cetatea de Baltă. 
Acolo au şăzut 6 zile şi multă pagubă făcându, s-au întorsu pre la 
Bistriţă, fără de nici o zminteală şi trecându muntele au ieşit la Câmpul 
Lungu şi s-au pogorât la Bae şi decii cu mare laudă s-au dus la scaunul 
său, la Suceava. 

Cronicariul cel leşescu de această pradă ce au făcut Pătru vodă al 
cincilea rându la Ţara Ungurească, nimica nu scrie, că poate fi că de 
au mersu Pătru vodă, nici un războiu cu niminea nu au făcut, că nu au 
fostu niminea ca să-i stea cineva împotrivă, ci au prădatu ţara şi s-au 
întorsu, pentru aceia n-au însemnatu cronicariul cel leşescu. Iară 
letopiseţul cestu moldovenescu arată cu adevărat cum au mersu şi al 
cincilea rându Pătru vodă la unguri, de au prădat şi au arsu, iară războiu 
cu niminea nu au făcut. Pentru aceia noi n-am lăsat aicea ca să nu 
pomenim. 

Iară daca să întoarse Pătru vodă de la Ţara Ungurească, într-aceia 
laudă au sfârşit mănăstirea Pobrata, carea era zidită de dânsul şi o au 
sfinţit. Aşijderea şi mănăstirea Râşca au început. Din Dobrovăţul încă 
au săvârşitu, de la Căpriiana mănăstirea au lucrat, încă şi alte lucruri 
bune multe să află făcute de dânsul, cumu-i la mitropoliia de Roman 
şi la mitropoliia de Suceava şi la mănăstirea de Bistriţă şi biserici de 
piiatră în Hârlău şi în Bae şi încă şi alte lucruri bune multe să află în 
ţară de dânsul făcute. Cu adevărat era ficior lui Ştefan vodă celui Bun, 
că întru tot simăna tătâne-său, că la războaie îi mergea cu noroc; că 
tot izbândiia, lucruri bune făcea, ţara şi moşiia sa ca un păstor bun o 
socotiia, judecată pre direptate făcea. 

Almintrilea de stat era om cuvios şi la toate lucrurile îndrăzneţu şi 
la cuvântu gata, de-1 cunoştea toţi că este harnic să domnească ţara. 

în luna lui mai, în 15 zile, au purces Iliiaşu vodă, ficiorul lui Pătru 
vodă, la Ţarigrad. 

Cându au murit Pătru vodă vleat 7054 < 1545 > 

Pătru vodă fiindu bătrân de zile şi căzându în boală grea, au plătitu 
datoriia sa, ce au fostu dator lumii şi s-au săvârşit septemvrie 2, vineri, 
la miiazănoapte şi cu cinste l-au îngropat în mănăstire în Pobrată ce 
este făcută de dânsul, cu multă jale şi plângere, ca după un părinte al 
său, carile n-au fostu mai jos decât alţii, ci au lăţit hotarul ţării, că pre 
săcui de multe ori i-au arsu şi i-au prădat şi luundu-le cetăţile şi oraşile 
supt puterea sa i-au supus. Şi atâta groază le didease că la vremea 
norocului celui prostu, ce era şi pribeag la dânşii şi să scăpasă de domnie 
şi după ce să dusese la turci, lăsându-ş doamna sa cu coconii şi avuţiia 
în Ciceu, necum să să bage să-i jefuiască, ce încă i-au păzit şi i-au 
socotit pănă la venirea sa al doilea rându. Aşijdirea şi cu leşii de multe 
ori s-au bătut şi Pocutiia încă le-au fostu luatu. 

Mai apoi, după atâta trudă a sa, creştineşte în ţara sa s-au săvârşit, 
după ce s-au umplut domniei lui cei dintâi şi acei de apoi 17 de ani. 

De domniia lui Iliiaş vodă, ficiorul lui Pătru vodă Rareş, 
carele mai apoi s-au turcit, 7055 <1546> septevrie 

Pre urma lui Pătru vodă Rareş cu dragoste rădicară boierii cu toată 
ţara pre Iliaşu, fiiu-său cel mai mare, la domnie, sâmbătă septevrie 3, 
că şi firea şi faţa îl lăuda să fie blându, milostivu şi aşăzătoriu, gândindu-să 
că va sămăna tătâne-său. Ci nădejdea pre toţi i-au amăgitu, că dinafară 
să vedea pom înflorit, iară dinlăuntru lac împuţit. Că avându lângă 
sine sfetnici tineri turci, cu carii zioa petrecea şi să dezmierda, iar 
noaptea cu furcoaie curvind, din obiceele creştineşti s-au depărtat. în 
vedere să arăta creştinu, iară noaptea în slobozenie mahmetenească 
să dideasă. Şi atâta să călcasă legea creştinească, cât de-1 vrea cruţa 
Dumnezeu mult, pre toţi îi vrea duce din lumină la întuneric. Ci 
Dumnezeu în zilele lui atâta certare lăsase, că şi copacii şi pomii şi 
viile secase de geruri mari. Şi în domniia lui, sâmbătă după Paşti, au 
tăiat capul lui Vartic hatmanul în târgu în Huşi şi l-au dus de l-au 
îngropatu în mănăstire, în Pobrata, în anii 7056 <1548> aprilie 7. 

Mai apoi intre multe făr’delegi ce făciia Iliaşu vodă, umplându-1 
satana de învăţătura lui, au lăsatu domniia la mâna frăţine-său, lui 
Ştefan vodă şi a mâni-sa, în anii 7059 <1551> mai 1 şi el s-au dus la 
împăratul Suleiman, de au priimitu legea lui Moamethu, lepădându-să 
de Hristos, gândindu-să că va dobândi cinste mare de la împăratul. Ci 
mai apoi rău s-au înşelatu, că după ce s-au turcitu, apucându-1 şi 
îndulcindu-1 cu bine, l-au pus paşă la Dârstor, nume puindu-i Mahmet. 
Nici într-acea boierie ce-i dedeasă împăratul, n-au trăit multă vreme 
şi îndelungată, ce după doi ani, îmbucându-1 mulţi din nepriietenii lui 
cu multe cuvinte rele cătră împăratul, au căzut la închisoare, că au 
trimis împăratul de l-au legat şi i-au luat toată avuţiia. Şi decii l-au 
trimis peste mare la Brusa, de l-au închis. Mai apoi de inimă rea, peste 
scurtă vreme au murit şi rău ş-au dat sufletul său în mâinile diiavolului, 
în legea turcească. Acest Iliaş vodă au domnit la Moldova 4 ani şi 8 
luni şi decii s-au turcit, cum am scris mai sus. 

De domniia lui Ştefan vodă, ficiorul lui Pătru vodă, fratele 
lui Iliiaşu vodă, 7059 <1551 > iunie 15 zile 

După ce au părăsit Iliaşu vodă şi ţara şi legea, iară boierii şi lăcuitorii 
ţării să sfătuiră şi puseră domnu pre Ştefan vodă, ficiorul lui Pătru 
vodă, în anii 7059 < 1551> iunie 15, gândindu-să că de n-au simănatu 
lui Pătru vodă cel dintâi, doară va face datoriia şi obiceiul părinţilor 
acesta. De care lucru şi el s-au apucatu cu osârdie şi spre toţi blându 
şi milostivu şi nevoitor spre lucruri bune, bisericilor s-au arătat cu 
dumnezeire mare, ca să poată stinge numele cel rău al frăţine-său. Şi 
ca să nu să vază ceva că este răsărit de la pravoslavie, toţi eriticii din 
ţara sa vrea, au să-l întoarcă, să fie la o lege, au să iasă din ţară. Pre 
armeni, pre unii din bună voie, cu făgăduinţe umplându-i, pre alţii cu 
sila i-au botezatu şi i-au întorsu spre pravoslavie, mulţi din ţară au 
ieşitu la turci şi la Ieşi şi printr-alte ţări, vrându să-şi ţie legea sa. Cu 
aceasta vrându Ştefan vodă să astupe faptele frăţine-său, de lucruri ce 
făciia, cu nevoinţă siliia. Iară ce cerea pravoslaviia şi legea creştinească 
nu ţinea, că mai apoi nu numai lăcomiia şi asupreală făciia, ce şi curvie 
nespusă era într-însul, nu răbda de muieri cu bărbaţi, nu era fecioarile 
nebatjocurite, nu jupânesile boierilor săi neasuprite. Mai apoi, de-i 
vrea fi a domni multu, nu vrea putea fi să nu urmeaze frăţine-său. 

De moartea lui Ştefan vodă, ficiorul lui Pătru vodă, fratele 
lui Iliaş vodă, care au pierit la Ţuţora, v leato 7060 
<1552> septevrie 

Petrecându aceste nevoi rele boierii şi lăcuitorii ţării dispre domnu 
său. Ştefan vodă, n-au mai putut suferi fărădelegile şi răotăţile lui, ce 
întăi s-au sfătuit cu taină ce vor face, ca să să poată curăţi de dânsul. 
Şi sfătuindu-să, aciiaşi aflară sfat ca să ajungă degrabu la boierii cei 
pribegi, carii era în Ţara Leşască ieşiţi de multe nevoi. Decii, daca au 
avut ştire şi răspunsu de la dânşii, cum ei vor veni fără zăbavă, noaptea 

cu toţii s-au rădicat la podul de la Ţuţora şi au tăiatu aţile cortului 
asupra lui Ştefan vodă şi cu multe rane pătrunzându-1, au muri tu, 
după ce au domnit doi ani şi patru luni. 

Certare şi învăţătură 

Mulţi vor să zică cum au fostu boierii şi capetile ficleni, de au omorât 
pre cel mai mare, că pre cel mare Dumnezeu l-au lăsat şi judeţul său cel 
cerescu pre pământu i-au datu, cum iubeşte să vază judecătoriu blându 
în ceriu, aşa să să arate blându şi el pre pământu acelora ai săi şi cum nu 
sufere Dumnezeu strâmbătatea, aşa şi el să nu facă altuia. Carele poate 
să fie om ca acela, să-şi vază muierea sa silită şi baţjocurită şi să sufere, 
carile nu va suspina văzându ficioara sa din sânul său, ce o au cruţat-o, 
să o ia şi să-şi râză de dânsa, carile mai apoi slujitoriu şi boierinu va 
priimi să-i ia fămeia spre pofta sa cea nestâmpărată şi nu-i va gândi rău 
? Ci vom putea da vină aceluia ce nu va putea suferi amarul inimii sale, 
că nu el, ce Dumnezeu îi semeţeşte pre unii ca aceia, umblători şi 
cercetători de păcate ca acela, ci nu ei de la sine, ci Dumnezeu i-au 
trimis sfârşenie, ca să nu să mai adaogă păcatul. Că cei buni vedem că 
s-au săvârşitu bine şi lăudat, iară cei răi rău s-au săvârşitu. (După cuvântul 
prorocului la Psalom 33, zicându: „Moartea păcătoşilor este cumplită".) 

Domniia lui Joldea vodă, carile au domnit 3 zile, vă leatul 

7060 <1551> septevrie 

Daca uciseră boierii pre Ştefăniţă vodă la Ţuţora, cu toţii s-au sfătuitu 
şi au rădicatu domnu pre Joldea şi i-au datu pre Roxanda să-i fie doamnă 
fata lui Pătru vodă, sora lui Ştefăniţă vodă. Şi deciia au purces Joldea 
vodă pre Jijiia în sus, să meargă la Suceava, să facă nuntă şi au mersu 
pănă la Şipote, neştiindu nimica de venirea altui domnu. 

înţelegându acesta boierii carii fiindu pribegi în Ţara Leşască ce 
s-au lucrat la Moldova, degrabu s-au adunatu cu toţii de au sfătuit în 

pripă şi au aflat cum au vreme prin-demână să-şi margă la moşii. Şi 
îndată au căzut după Sinevschii voievodul rusescu şi hatmanul coruniei, 
ca să le dea ajutoriu, să vie în ţară. Ce voievodul înţelegându-ş cu 
craiul, nimica nu au zăbovit, ci au strânsu oastea degrabă şi au purces 
spre ţară. Ci sfătuindu-să boierii pribegi carii era acolo, ca să nu vie 
fără cap, au rădicat domnu pre Petrea stolnicul, în Terebulea şi i-au 
pus nume Alexandru vodă, pe carile l-au poreclit Lăpuşneanul şi l-au 
ales pribegii dintru sine. Şi au intratu în ţară cu oaste leşască, pre 
cuvântul boierilor celor de ţară, ce trimisese mai denainte vreme la 
pribegii în Ţara Leşască, că să vie fără zăbavă cu cap, că ei vor sili să să 
curăţească de Ştefan vodă, cum s-au şi tâmplatu. Că gătindu-să pribegii 
cu oaste leşască, să intre în ţară, boierii cei de ţară aflară vreme să să 
curăţască de Ştefan vodă şi tăindu-i aţele cortului la Ţuţora, l-au 
omorât, cum s-au pomenit mai sus. 

Decii n-au aşteptat pre cuvântul ce trimisese la pribegi, ca să vie 
cu cap, ci îndată au rădicatu la domnie pre Joldea, cum s-au zis mai 
sus, şi au mersu pănă la Şipote pre Jijiia. 

într-aceia vreme intrându şi pribegii cu Alixandru vodă în ţară şi 
de sârgu oblicindu că ţara au rădicat cap pre Joldea la domnie, carile 
mergea spre Suceava să facă nuntă cu Roxanda, de sârgu au trimis 
Alexandru vodă pre Moţoc vornicul cu o samă de oaste înainte, ca să 
prinză pre Joldea vodă. Şi prinzându-i calea la Şipote, neavându el 
nici o ştire de nicăirea, l-au împresurat oastea cea leşască şi l-au prinsu 
viu. Pre carele mai apoi, daca au sosit Alexandru vodă, l-au însemnat 
la nas şi l-au dat la călugărie. 

De domniia lui Alexandru vodă Lăpuşneanul , cându 
s-au aşezat în scaun la Suceava, vă leato 7060 <1552> 

Deaca veni Alixandru vodă Lăpuşneanul în ţară şi însemnă pre 
Joldea la nas şi-l dede la călugărie, decii luo pre Roxanda, fata lui 
Pătru vodă, să-i fie doamnă iui, care era mai nainte să o ia Joldea. Şi 

cu dragoste îl priimiră boierii şi mergându pre la Hârlău, au tras la 
Suceava şi au şăzut în scaun. Decii s-au cununat cu Roxanda şi au 
făcut nuntă. 

într-acelaş an fu omor mare şi iarnă grea. Decii daca să aşeză 
Alixandru vodă la domnie, nu grijiia de alta, numai de pace în toate 
părţile şi aşezarea ţării. Iară cu doamna sa, Roxanda, au avut doi ficiori, 
pe Bogdan şi pre Pătru. 

De mănăstirea Slatina şi de Pângăraţi 

Mai apoi, domnind Alixandru vodă ţara, întru lauda lui Dumnezeu 
au zidit mănăstirea Slatina, cu multă chieltuială şi osârdie şi o au 
sfinţit-o Grigorie mitropolitul şi la sfinţenie zic să fie fost preoţi cu 
diiaconi 116. Aceasta s-au lucrat în anul 7066 <1557> şi o au sfinţit-o 
octovrie 14. Mai apoi şi Pângăraţul au făcut, mai mult de frică, decât 
de bună voie, că de multe ori arătându-i-să în vis sfântul mucenic 
Dimitrie, de-1 îngroziia ca să-i facă biserică pre acel loc, s-au apucat cu 
toată osârdiia şi o au făcut. 

Aceste poveşti ce suntu scrise mai sus, carile spun de Iliaşu vodă şi 
de Ştefăniţă vodă şi de Joldea vodă şi de Alixandru vodă, cronicariul 
cel leşescu tinde povestea mai deşchis, iară nu aduce aminte de toate 
semnile pre rându câte s-au făcut. Iar letopiseţul moldovenescu măcară 
că este scris pre scurt, însă arată toate semnile pre rându, carile toate 
le-am tocmit prin poveste, careleş la locurile sale. 

Cându s-au aşezat la scaun Ştefan craiul ungurescu,ficiorul 
lui Ianoşu craiul 

Iară în al patrulea an a domniei lui Alexandru vodă, trimis-au 
împăratul Suleimanu hochim la Alixandru vodă şi la Pătru vodă domnul 
muntenesc, ca să margă cu oaste în Ţara Ungurească, dupe pohta lor, 
să le puie craiu pre Ştefan, ficiorul lui Ianoş craiului, la scaunul cel de 
moşie al tătâne-său. 

Umplând voia domnii şi zisa mai marelui său, dusu-l-au şi l-au 
aşezat la domnie, sau cumu-i zic ei, la crăie. Şi decii să plecară ungurii 
a da bir turcului. Iară domnii să întoarseră cu toată oastea lor, cineşi 
la locul său, aducându mult jaf şi dobândă de la unguri. 

Pre aceia vreme fost-au iarnă grea, mare şi friguroasă, de au 
înghieţat dobitoace şi heri pin păduri. 

Văleato 7066 <1558> ghenarie 1, pristăvitu-s-au Macarie episco¬ 
pul de Roman, ziditoriul şi începătoriul mănăstirii Rişcăi, carile au 
fost la scaunul Romanului 27 de ani şi cu cinste l-au îngropat la 
mănăstirea sa, la Râşca. Pre locul lui fu sfinţit Anastasie, om destoinic 
a umplea slujba păstoriei sale, carile 14 ani au fostu episcop, mai apoi 
şi la mitropolie au ajunsu. 

De domniia lui Dispot vodă ereticul vă leatul 7069 <1560> 
noiemvrie 18 

După al noaolea an a domnii lui Alixandru vodă Lăpuşneanul, s-au 
ivit Dispot pre poreclă, iar numele i-au fost Heraclu Vasilicu, ce au fost 
de naşterea sa din ostrovul Samos, carile fiind italian au fostu ştiind 
multe limbi, frânceşte, latineşte, greceşte şi nemţeşte. Acesta fiind 
nemerit la Ţara Leşască şi intre slujitori la războiu umblându, avându-şi 
viiaţă intre soţii, s-au încleştat cu o samă de evangheliţi (că el încă n- 
au fostu pravoslavnic) şi s-au făcut ficioru de domnu. Şi nu putea 
aievea să să apuce să vie în ţară, căci Alixandru vodă vieţuia bine cu 
leşii şi leşii avea legătura tare cu turcii pentru amistecături ca acestea. 
Iară Dispot pre ascunsu cu protivnicii săi să gătiia şi intre cazaci ş-au 
făcut priieteni. Acestea înţelegându starostei de la margine, au datu 
ştire la craiul, craiul au trimis cărţile sale pretitinderea, de cap 
îngrozindu, carile să va băga să treacă piste învăţătura lui şi pre Dispot 
să-l oprească la Pomoranu. Ci măcar că deodată au alinat lucrul, iară 
mai apoi Dispot de iznoavă mai bine s-au gătit, luund într-ajutoriu 
pre Albrihtu Laschii şi au intrat în ţară cu nemţii, cu şvezii şi cu şpanioli 
şi cu Ieşi şi cu cazaci. 

Războiul lui Alixandru vodă Lăpuşneanul, cându s-au bătut 
cuDispotvodă la Verbie, noiemvrie 18, 7069 <1560> 

Alexandru vodă, daca au înţeles un lucru aşa degrab’, cum Dispot 
vodă fără veste au intrat în ţară, de-1 împresură cu oaste streină, 
neavându de ce să apuca, ca dintr-un somnu deşteptându-să, degrabu 
şi cu puţini negata i-au ieşit înainte la Jijiia. Că ţara pizmuind lui 
Alixandru vodă, n-au vrut să saie la oaste. Şi întâmpinându-să cu 
Dispot vodă la Verbie, i-au datu războiu, noiemvrie 18 zile, în anii 
7069 <1560>. Ci cei puţini di cei mulţi şi cei negata de cei gata n-au 
putut suferi, ce au dat dosul. Şi Alixandru vodă au fugit în jos. 

învăţătură şi certare 

Zic unii că şi acolea să fie fostu războiul cu viclenie, că cela ce 
piierde, fieşte cându nu va să afle vina sa, ci mută la altul, iară acestea 
de la Dumnezeu suntu tocmite ca nimica să nu fie stătătoare pre lume, 
ci toate de răsipă şi trecătoare: pre cei de jos îi suie şi pre cei suiţi îl 
pogoară, ca să fie de pildă şi de învăţătură noao, să cunoaştem că nu 
avem nimica pre lume, fără numai lucruri bune. 

Cându s-au dus Alexandru vodă Lăpuşneanul la Ţarigrad 
vă leatu 7069 <1560> noiemvrie 

Alixandru vodă, daca să bătu cu Dispot şi pierdu războiul, fugi în 
jos spre Iaşi şi de acolo îşi luo doamna şi fugi la Huşi. Acolo să grijia să 
strângă ţara şi să ia ajutoriu de la turci, să să întoarcă asupra lui 
Dispot vodă, ci nimica nu au folosit. Că Dispot vodă daca s-au bătut cu 
Alixandru vodă la Verbie şi l-au răzbit pre Alixandru vodă, nu s-au 
pornitu după dânsul, ci s-au întorsu spre Suceava şi au apucat scaunul 
şi cetatea Sucevii cu toată averea lui Alixandru vodă. Decii pre slujitori 
îi umplu cu bani, pe boieri cu cuvinte dulci îi îmblânziia şi să făgăduia 

să le facă bine mai mult decât vor pofti ei. Aşa umplându pre toţi de 
nădejde, i s-au închinat Ţara de Sus toată şi s-au gătit de iznoavă 
asupra lui Alixandru vodă. Şi au pogorât la Iaşi, apoi la Huşi, ca să 
poată apuca pre Alixandru vodă acolo. Ci Alixandru vodă auzindu şi 
văzând că este golit de tot ajutoriul său, s-au pogorât la Chiliia şi de 
acolo s-au dus la împărăţie, ca de acolo să să ajutorească. 

Când au trimis Dispot vodă la împărăţie pentru steag 

Dispot vodă după goană ce au gonit pre Alixandru vodă pănă la 
Huşi, s-au întorsu înapoi şi au venit pănă la Iaşi, unde au poftit vlădicii, 
pre Grigorie mitropolitul şi Anastasie episcopul de Romanul şi episcopul 
Evthimie de Rădăuţi şi toţi boierii ţărâi, de i-au cetit molitva de domnie 
şi i-au pus nume Ion vodă Dispot. Decii Dispot vodă au trimis boieri de 
ţară la Ţarigrad, la împărăţie pentru steag. Şi cu bani umplându gurile 
vrăjmaşilor şi ş-au aşezat domniia şi i-au trimis şi steag. Iară daca i-au 
sosit steagul la Iaşi, decii s-au dus la Suceava, cu mare bucurie. Iară 
Alixandru vodă, daca s-au dus la împărăţie, fu trimis la Iconiia. 

Cându s-au aşezat Dispot vodă la scaun la Ţara Moldovei 

Dispot vodă, daca au dobândit domniia şi i-au venit steagul de la 
împărăţie şi s-au aşezat la scaun, blând să arăta şi tuturor cuvios şi 
aievea pravoslavnic, iară la taină eretic şi avea sfetnici de ai săi, de o 
lege cu dânsul. Mai apoi ş-au ivit şi necredinţa lui. 

Trimis-au după aceia soli la craiul leşesc şi la împăratul nemţescu, 
dându-le ştire că s-au aşezat la domnie şi pre soli bine i-au priimit şi 
au fost bucuroşi unuia ca aceluia ce slujâse şi la curtea împăratului 
nemţescu şi la corona leşască. Mai apoi puse pre ţară greotăţi mari, 
bisericile dezbrăca, arginturile le lua, de făcea bani şi altile câte nu au 
zis ţara că va vedea. Făcându acestea Dispot vodă, iară Laschii carile 
venise cu dânsul, cunoscându că va veni asupra lor rău, s-au dus înapoi. 

Pentru acest Dispot vodă , de unde s-au ijdărât şi în 
ce chip s-au scos nume de domnie 

Pentru domniia acestui Dispot vodă letopiseţul acest moldovenescu foarte 
pre scurt scrie, că numai ce arată cum au venit Dispot din Ţara Leşască cu 
oaste leşască streină şi s-au lovit cu Alixandru vodă la Verbie şi au biruit pre 
Alixandru vodă şi l-au gonit până la Huşi şi decii s-au întorsu la Iaşi, unde i-au 
citit vlădicii molitva de domnie şi i-au pus nume Ion vodă. Şi arată câţi ani au 
domnit, iară de lucrurile şi războaiele ce s-au făcut în zilele lui, nimica nu 
însemnează, nici arată de ce rudă este. 

Iară răposatul Ureche vornicul, vrându să arate această poveste a lui Dispot 
mai deşchis şi mai adevărat, împreunându izvoadile, au cetit la cronicul leşescu, 
carile este izvodit de cronicariul Bielschii şi de acolo aflându mai ales de 
Dispot, au scos această poveste ce mai sus scrie, că este Dispot de la ostrovul 
Samos de naşterea sa şi cum s-au împrietenit cu Laschii şi au venit cu oaste 
spre Moldova şi au gonit pre Alexandru vodă şi au apucat scaunul şi decii, 
toate pre rându, cum spune mai sus. însă mai adevărat nu-1 arată de unde s-au 
ijdărât şi cum ş-au scos nume de domnie. 

Iară eu Simion Dascălul, vrându cu adevărat ca să pociu dovedi acest 
lucru mai ales şi mai deşchis pentru Dispot vodă, cetindu izvoadile, am cercat 
şi cu la cronicul leşescu şi am aflatu izvodul carile este chizmitu mai denainte 
vreme de Alixandru Gvagnin pre limba latinească şi decii dipre acela izvod 
l-au izvodit Marţin Paşcovschii, din limbă latinească pre limba leşască, de 
acolo şi eu am silit cu nevoinţă de am izvodit dipre acela izvod, pre limba 
românească această poveste lui Dispot, de unde s-au ijdărât şi în ce chip ş-au 
scos nume de domnie. 

Marţin Paşcovschii 

Pentru acesta Dispot vodă, scrie Marţin Paşcovschii, cronicariul leşescu, 
că oarecându au fost un Dispot oarecarile, lăcuind la Moldova, om de cinste 

şi de folos foarte, carile întru nimica n-au fostu mai de jos decât cei de frunte, 
avându şi un nepot anume Vasilicu. Acesta Dispot şi cu nepotu-său, viind 
Alixandru vodă la domnie, de frica lui, cu toată averea lui au pribegit din ţară 
şi au tras spre Râm, unde nu multă vreme trecându, au pierit nepotul lui 
Dispot la un războiu. Şi de acolo mutându-să Dispot la alt ostrov, ş-au cumpărat 
ocine şi s-au aşezat. Unde nu după multă vreme au murit şi Dispot, rămâindu-i 
toată avuţiia lui pre mâna slugilor sale. Şi fiind unul dintre slugi de rudă 
grecu, anume Heraclu, carile era de folos şi mai de cinste decât toţi şi mai 
credincios la Dispot decât toate slugile, fiindu şi om isteţu la fire şi ascuţit la 
minte, au chiematu pre toţi tovaroşii săi, pre slugile lui Dispot şi le zise: 
“Fraţilor, iată stăpânul nostru muri şi averea lui toată pre mâinile noastre 
rămasă. Şi iată cumu-i obiceiul la acesta loc, că daca moare omul şi nu are 
ficiori sau altă rudă, iau judecătorii rămăşiţa toată a mortului. Şi acmu de vor 
oblici de moartea lui Dispot, vor veni de vor lua toată avuţiia stăpânu-nostru 
şi noi vom rămânea cu nimica. Iară de veţi vrea ca să mă ascultaţi pre mine 
şi să faceţi precum voiu zice eu, noi fără grijă vom fi dintr-acolo şi avuţiia 
stăpânului nostru noi o vom pojivăi, numai să priimiţi un cuvântu, să mă 
mărturisiţi pre mine că suntu nepot lui Dispot şi Dispot au murit şi avuţiia lui 
pre mâna mea au rămas. Şi să mă mărturisiţi la judecători, cum nu voiu să vă 
plătescu simbriile, că ei nu ştiu că Vasilicu, nepotul lui Dispot, au murit la 
războiu. Ci văzându ei că mă mărturisiţi că suntu nepot lui Dispot şi mă 
pârâţi pentru simbrii, vor crede cu adevărat că sunt nepot lui Dispot şi nu vor 
lua avuţiia stăpânu-nostru, ci-m vor zice să plătescu simbriile. Decii vom împărţi 
toată avuţiia stăpânului nostru dimpreună şi eu voiu lăsa să luaţi voi tot ce va 
fi, numai să-mi daţi mie catastişile şi zapisile, câte suntu, toate, şi ceva bani 
de cheltuială, cât vă veţi îndura, că voao nu vă suntu de nimica acele hârtii, 
nici vă suntu nici de o treabă. Şi decii ne vom răşchira, carile încătro îl va 
îndrepta Dumnezeu.” 

Deci ei cu toţii priimiră aceste cuvinte şi i să jurară cum, nu numai înaintea 
judecătorilor sau cătră alţi oameni, ce şi pintr-alte ţări îl vor mărturisi cum 
este Vasilicu, nepotul lui Dispot. Aşa meşterşuguindu-i într-acestaşi chip 
Heraclu cu tovaroşii săi, au împărţitu avuţiia lui Dispot şi el au apucat 

catastişile şi zapisile întru carile au fostu şi diresile cele de domnie a lui 
Vasilic, nepotului său, al lui Dispot, carile pierise la războiu. Şi au luat şi din 
bani oarece, ca să-i fie de cheltuială. Şi împreunându-i tovarăşii numele său, 
i-au zis Heraclu Vasilic, nepotul lui Dispot, luundu numele celuia ce pierisă la 
războiu. 

Şi decii răşchirându-să toţi în toate părţile, Dispot au apucat nume de 
domnie şi au trecut la Ţara Nemţască. Căruia daca i-au luat sama chesariul 
nemţescu, cu dragoste l-au priimitu, daca ş-au arătat diresile cele de domnie, 
l-au crezut cu adevărat că este nepot lui Dispot şi era la cinste mare. Insă lui 
nu-i era de cinste, ci socotiia cum ar putiia face cumva să dobândească domniia 
la moşiia sa, la Moldova. Carile umblându pentru domnie, au lăsat nemţii şi 
au trecut la Ieşi şi slujindu coruniei leşeşti şi umblându intre voinici la războaie, 
s-au împrietenit cu Albrihtu Laschii voievodul Siraschii, carile daca i-au luat 
sama, cu toată nevoinţa au silitu ca să-l ducă la domnie, adeverindu-să Dispot 
că oricât va cheltui pentru dânsul, li va întoarce mai cu asupră chieltuiala. 
Acestea cuvinte înţelegându-le Laschii, s-au înfârtăţit cu dânsul. 

Când au otrăvit Alexandru vodă pre Dispot 

înţelegând Laschii şi cu Dispot de multe asupreale ce făciia Alixandru 
vodă boierilor săi, gândiră că pe lesne să vor împrieteni cu o samă de boieri 
de ţară. Şi sfătuindu-să amândoi, au lăsat Dispot ca să strângă Laschii oaste, 
iară el făcându-să om prostu, fiind necunoscut, s-au dus în ţara, la Moldova. 
Că fiindu om cu minte mare, umblându cu taină pre la boieri, pre toţi i-au 
făcut priieteni. Mai apoi umblându cu înţelepciune mare, s-au apropiiatu de 
au grăit şi cu Roxanda, doamna lui Alixandru vodă, care i-au fost soră bună. 
Roxanda au spus lui Alixandru vodă de dânsul şi s-au rugatu să aibă socotinţă, 
nici Alixandru vodă i-au frântu voia, ci l-au priimitu. Mai apoi, după multă 
vreme, prepuindu-ş Alixandru vodă pre Dispot, l-au otrăvit pre ascunsu. Carile 
daca s-au priceput într-acesta chip otrăvit s-au dat la doftori, de s-au păzit şi 
nimica nu i-au fost. Iar Laschii în Ţara Leşască, zălojindu-şi multe sate şi 
ocine şi luundu bani dupre la alţii şi strângiia oaste. Iar Dispot daca au ieşit de 

la doftor, îndată au fugit în Ţara Leşască şi s-au dus la priietinul său, la Laschii 
şi i-au povestitu de toate câte petrecuse la Moldova. 

Când au purces Dispotşi cu Laschii întâi spre Ţara Moldovei 
cu oaste 

Laschii voievoda Siraschii, daca au strânsu vreo 4.000 de oameni pre leafă 
luundu pre Dispot cu sine, au tras spre hraniţa Moldovei unde sosindu la 
Nistru şi gătindu-să sa intre în ţară, au prinsu veste Alixandru vodă, cum 
Dispot vine cu oaste leşască asupra lui şi au sosit la margine. Aşa Alixandru 
vodă degrabu se găteaşte cu vreo patru zeci de mii şi le-au ieşitu înainte la 
Nistru, aşteptându pre Laschii şi pre Dispotu. 

Cându au venit veste la Alexandru vodă, cum că au murit 
Dispot 

înţelegându Albrihtu Laschii şi cu Dispot cum Alexandru vodă le-au ieşit 
înainte la margine cu atâta putere, n-au cutezat să intre în ţară, ci s-au întorsu 
înapoi, cruţându-să pre altă dată şi au răşchirat oastea toată pre la sate, lăsându- 
le cuvântu, cându le va da ştire, să fie cu toţi gata. Iară pre Dispot l-au închis 
Laschii într-o taină a sa, unde niminea nu intra acolo, fără numai Laschii şi au 
scos cuvântu la gloate cum Dispot s-au războlit. 

Şi aşa din zi în zi, arătându-să Laschii cu voie rea cătră toţi pentru boala 
lui Dispot şi umblându tristu, nu după multă vreme într-una de zile au ieşit 
Laschii afară la gloate, arătându-să posomorât la fată şi cu haine negre, 
arătându-să jalnicu şi cu voie rea, mărturisindu cătră toţi cum Dispot au 
murit. Şi au învăţat să grijască ce trebuie la pogrebanie şi au poruncitu de au 
făcut un sicreiu şi l-au băgat în taină, unde era Dispot şi au pus în sicriiu o 
piiatră mare şi au smolit sicriiul bine, cum ar fi om mortu întrânsul, zicându 
că au smolit pre Dispot într-însul. Şi decii aducându preoţi mulţi cu toate 
gloatile sale şi cu multă jale au făcut îngroparea şi au astrucat acel sicriiu. 

Decii vrându Laschii ca să crează cu toţii că au murit Dispot, au trimis 

cuvântu şi scrisori în toate părţile, dându ştire de moartea lui Dispot. Iară 
pre ascunsu cum putea vitejaşte să gătiia. Şi fiindu acolo şi iscoadile lui 
Alixandru vodă şi văzându ei cu ochii lor, cum Dispot au murit şi l-au 
îngropat, de sârgu au alergat la Alixandru vodă, ducându-i veste bună, 
cum Dispot au murit şi au văzut cu ochii săi unde l-au îngropat şi cum este 
Laschii jalnic pentru moartea lui Dispot. Crezându Alixandru vodă aceste 
cuvinte cu adevărat, cum au murit Dispot, cu mare dar au dăruit pre 
vestitorul acela şi bucurându-să că s-au mântuit de vrăjmaşul său, au 
slobozit oştile pre acasă. 

Cându au mersu al doilea rându Laschii cu Dispot cu oaste 
spre Ţara Moldovei asupra lui Alixandru vodă şi s-au dat 
războiu la Verbiia, 7069 <1560> noiemvrie 18 

Albrihtu Laschii voievoda Siraschii, scoţându cuvântu în toate laturile 
cum Dispot au murit şi înţelegându cum Alixandru vodă oştile sale le-au 
răschirat, află vreme prin demână ca să lovască fără veste de iznoavă asupra 
lui Alixandru vodă. Şi de sârgu au trimis la poruşnici, cum mai curându ca 
să să strângă oastea toată launloc. Unde dac-au adunat oastea, s-au aflat 
de toată 12.000 de oameni. Şi decii au zis Laschii lui Dispot să să scoale 
din morţi, adecă să iasă de la taină unde era închis. Şi de sârgu mergându 
spre hraniţa Moldovei, făr’ veste au trecut Nistrul. Unde înţelegându aşa 
degrabu socotitorii lui Alixandru vodă ce era la margine, de sârgu au 
alergatu la domnu său, la Alixandru vodă, de i-au dat ştire cum Dispot îl 
împresoară fără veste şi au intrat în ţară. De care lucru cu adevăratu ştiind 
Alixandru vodă că Dispot au murit, n-au crezut, ci au învăţat să taie capul 
aceluia ce au adus această veste, dându-i vină că face spaimă ţării, că el 
ştie bine cum Dispot au murit. Insă nesăvârşindu-să olăcarii viind unul 
după altul şi tot o veste spun, cum Dispot soseşte, înţelegându aceasta 
Alixandru vodă, deşteptându-să ca dintr-un somnu, un lucru aşa degrabu 
neavându di ce să apuca, fiind oastea răşchirată cineşi pre acasă, au apucat 
puşcile cu vreo 1.500 de oameni, ce au putut strânge degrabu şi au ieşit 

înaintea lui Dispot, la Jijiia, la sat la Verbie. Şi au tocmit puşcile împotriva 
podului, ca să poată sprijini pre Dispot. Unde făcându năvală mare 
pedestraşii lui Laschii, au apucat puşcile şi le-au întorsu spre oastea lui 
Alixandru vodă. Unde împresurându pre moldoveni cu focul puşcilor şi 
din sineaţe cu gloanţile ce pica ca ploaia, de multe rane n-au mai putut 
suferi moldovenii, părăsindu pre domnu-său, pre Alixandru vodă, au dat 
dosul a fugi şi au rămas izbânda la Ieşi. 

Iară Alixandru vodă, văzându-se golit şi părăsit de tot ajutoriul, au fugit 
în jos spre Huşi şi de acolo s-au dus la turci. Iar Laschii au tras la Suceava şi au 
aşizatu pre Dispot la scaun. Iară el nu după multă vreme s-au dus înapoi, 
lăsându lui Dispot oaste, joimiri şi nemţi şi unguri, ca să-i fie de apărare, 
dincătro va avea nevoie, iară lui să-i întoarcă toată chieltuiala ce au făcut 
pănă l-au aşezat la domnie. 

Pentru izvodul amânduror cronicarilor leşăşti şi de tocmeala hr 

Pentru acestu Dispot vodă letopiseţul cest moldovenescu foarte pre scurtu 
scrie, iară cronicarii cei leşăşti spun mai deşchis şi de ajunsu, măcar din ceputul 
lui Dispot nu spun amândoi într-un chip. Iar mai apoi tot să tocmescu, că cu 
această dată tot au fostu izbânda la Dispot vodă, că au bătut pre Alixandru 
vodă şi au apucatu scaunul. Unde daca s-au aşezat la domnie, multe răotăţi 
făciia priste voia ţării, pre carile mai apoi nu l-au putut suferi boierii şi ţara, 
văzându de la dânsul atâta pedeapsă şi strâmbătate asupra lor, carile de-1 
vrea cruţa Dumnezeu îndelungu la domnie, nu vrea putea fi într-altu chip, ca 
să nu primenească legea şi să nu răsipască ţara. 

Pentru aceia şi eu, văzând că de aicea înainte să tocmesc scrisorile la 
poveste amânduror cronicariloi; am silit de am împreunat scrisorile lor launloc; 
cronicarii aleg carele au scris. 

Cându s-au sfătuit Laschii ca să scoaţă pre Dispot vodă din 
domnie 

De această poveste scrie cronicariul Marţin Paşcovschii, cum Albrihtu 
Laschii voievoda Siraschii, daca au aşezat pre Dispot vodă la domnie cu multă 

a sa chieltuială, s-au dus înapoi la Ţara Leşască lăsându cuvântu lui Dispot 
vodă ca să-i trimiţă tot ce au chieltuit pentru dânsul, să-şi răscumpere satile şi 
ocinile carile zălojise pentru Dispot. Ci Dispot daca s-au văzut aşezat la domnie, 
nimica de aceasta nu grijiia, ci numai de a prădarea şi a face răotăţi în ţară, 
cele-şi făciia. Aşa întrându scârba intre dânşii, înţelegându Laschii de atâtea 
asuprele şi strâmbătăţi ce face Ţării şi lui nu-i plăteşte chieltuiala gândi ca să-l 
scoaţă din domnie. De care lucru daca s-au adunat la seim, la Petricov cu 
Dumitraşco Vîşnoveţschii, carile şi acela era om cu putere mare şi sfătuindu-să 
amândoi, au tocmit Laschii ca să-l ducă la domnie şi să scoaţă pre Dispot. De 
care lucru încredinţându-să amândoi, nu după multă vreme s-au rădicat 
Vîşnoveţschii cu oaste căzăcească şi au venit la Nistru, aşteptându acolo şi pre 
Laschii, ca să margă asupra lui Dispot. 

Când s-au sfătuit boierii Ţării Moldovei să scoaţă pre Dispot 
vodă din domnie 

într-aceia vreme sfătuindu-să boierii ţării dimpreună cu episcopii, 
ce vor face cu acel risipitor de lege, că nu numa că calcă obiceele ţării 
şi face şi jafuri, ce şi legea cu totul rămăsese de batjocură. De care 
lucru cu toţii, mai cu denadinsul sfătuindu-să cu Tomşa hatmanul, ca 
să scoată pre Dispot din domnie şi aşa jurară pre Tomşa carile era cu 
inimă mare, ca să fie el începătoriu acestui lucru. 

(SIMION DASCĂLUL) 

într-aceia vreme înţelegându boierii cum Dumitraşco Vîşnoveţschii au 
venit la Nistru cu oaste căzăcească şi aşteaptă pre Laschii, vrându să vie 
asupra lui Dispot vodă şi s-au sfătuit cu toţii şi au ales ca să trimiţă la 
dânsul, să-l pohtească să vie la domnie şi să nu zăbovească, nici să vie cu 
oaste multe, că pot ei cu ţara să-i dea domniia fără oaste, nici să aşteapte 
pre Laschii, zicând că de va veni Laschii, va fi slava lui, iară nu a lui 
Vişnoveţschii. Văzându aceste cuvinte Vîşnoveţschii şi adeverinţa boierilor 

de ţară, au întrebat sfat de Pisatcenschii poruşnicul său, cum va face, 
aştepta-va şi pre Laschii au ba, că boierii cei de ţară îl poftescu. Deci 
Pisatceschii negândindu-să de vicleşug, văzându atâta adeverinţă de la 
boierii ţării, i-au zis să nu aştepte pre Laschii, ci să margă la domnie, 
deaca îl poftescu boierii, să nu fie lauda lui Laschii, ci a lor. Ascultându 
acesta sfat Vişnoveţschii s-au gătit cu vreo 500 de oameni, ca să vie spre 
ţară. 


Cându au prinsu de veste Dispot vodă că vine Vişnoveţschii 
asupra lui 

Scrie Bielschii cronicariul leşesc aceasta poveste: 

Tomşa hatmanul vrându să amăgească pre Dispot vodă, să-i răşchire 
oastea, ca să nu aibă cu ce să sprijini dispre vrăjmaşii săi, arătându-să 
priietin, au spus lui Dispot vodă, cum Vişnoveţschii să găteaşte şi vine 
asupra lui şi au sosit la Nistru şi au chiematu întru ajutoriu şi pre 
tătari şi încă adăogea de zicea că tătarii stau gata la margine şi vor să 
intre în ţară. 


(SIMION DASCĂLUL) 

Cându au trimis Dispot vodă la Vişnoveţschii pentru pace 

Scrie cronicariul leşescu Marţin Paşcovschii că deaca au înţeles Dispot 
vodă de venirea lui Vişnoveţschii, ştiindu că dispre Laschii, de unde-i era 
toată nădejdea, are scârbă mare, pentru ce nu-i întorsese chieltuiala, socoti 
că de acolo nu să va putea ajutori, înţelegându că şi Laschii va să fie cu 
Vişnoveţschii asupra lui, neştiind nimica de vicleşugul boierilor săi, au trimis 
sol la Dumitraşco Vişnoveţschii pentru pace, giuruindu-i 1.000 de cai şi câteva 
mii de boi, numai să facă pace şi să să întoarcă înapoi. De care lucru intrebându 
Vişnoveţschii sfat de Pisacenschii poruşnicul său, de la carile pentru sfatul lui 
mai apoi i-au venit toată răotatea asupra capului lui, că vrând Vişnoveţschii 

să facă pace pre cuvântul lui Dispot şi să să întoarcă înapoi, iară Pisacenschii 
tot l-au îndemnat ca să margă, zicându că deaca îl pohtesc boierii şi ţara, mai 
bine să fie el stăpân decât altul. Şi aşa Vîşnoveţschii ascultându sfatul lui 
Pisatcenschii, nu făcu pace cu solii lui Dispot, ci s-au pomitu spre ţară, unde 
mai apoi şi capul ş-au pus. 

Cându au trimis Dispot vodă să facă pace cu Laschii 
Văzându Dispot vodă că dispre Vişnoveţschii nimica nu foloseşte, au 
trimis iarăşi la priietinul său, la Laschi, cu multă rugăminte, ca să-şi întoarcă 
scârba dinspre dânsul şi să nu-1 lase la nevoia lui, ci să-i vie întru ajutor, să-l 
sprijinească dispre vrăjmaşii săi şi ce va fi pohta şi chieltuiala lui, şi de întâi 
şi de apoi, toată să i-o întoarcă şi încă şi alte daruri multe i-au adeverit. 
Unde văzându Laschii rugămintea lui Dispot, fiindu şi Laschii atuncea sosit 
la Nistru, la marginea ţării, au chiematu pre toţi poruşnicii săi şi au cetit 
cartea lui Dispot înaintea lor a tuturora. De care lucru intrebând sfat de 
dânşii: scoate-va pre Dispot din domnie, au sprijini-l-va dispre vrăjmaşii săi 
? înţelegându poruşnicii acestea cuvinte, văzând că şi Vişnoveţschii nu i-au 
aşteptatu, precum le era tocmeala, ci au intrat în ţară, au sfătuit pre Laschii 
să nu lase pre Dispot la nevoie, de vreme că mai nainte cu ajutoriul lui l-au 
aşezat pre Dispot la domnie, zicându că de va ieşi Dispot din domnie şi 
chieltuiala lui Laschii va fi pierită. Iară de va fi Dispot la domnie, tot este cu 
nădejde că-i să va întoarce cheltuiala. De care lucru luundu Laschii acesta 
sfat, au purces ca să apere pre Dispot vodă. Unde au venit Laschii la ţermurile 
Siretiului cu patrusprăzece mii de oameni. 

Cându au viclenit Tomşa hatmanul pre domnu-său, Dispot 
vodă şi oastea i-au răsipit 
De această poveste scrie Bielschii cronicariul leşescu. 1 

într-aceia vreme înţelegându Tomşa hatmanul cum Vişnoveţschii 
au intrat în ţară, află vreme ca să viclenească pre domnu-său, Dispot 

vodă, şi merse de-i spuse de venirea lui Vişnoveţschii, zicându că au 
chiemat şi pre tătari într-ajutoriu şi au intratu în ţară. Aşa spăimân- 
tându-1 cu acestea cuvinte, au poftit să-i dea lefecii lui ce avea, că era 
nemţi, unguri. Ieşi şi oameni streini, ca să iasă cu dânşii împotriva 
tătarilor, zicându că de va putea opri tătarii, să va întoarce de sârgu 
înapoi şi pre Vişnoveţschii pre lesne va sprijini, că pănă la aceia vreme 
să va strânge şi ţara şi pre lesne să vor curăţi de vrăjmaşii săi. Crezându 
Dispot acestea cuvinte, datu-i-au slujitorii săi nemţii, fără pedestrime, 
carii i-au oprit lângă sine, pre carii era nedejdea. 

(SIMION DASCĂLUL) 

Cându au pierit nemţii lui Dispot 

Aicea nu să potrivesc la poveste cronicarii leşeşti. Cronicariul leşescu 
Marţin Paşcovschii scrie că s-au rădicat Ianoşu craiul ungurescu într- 
aceia vreme cu câtăva oaste şi apropiindu-să la hraniţa Ardealului suptu 
munţi, înţelegându de aceasta boierii moldoveneşti, fiindu vicleni domnu- 
său, avură prileju ca să împuţineze oastea lui Dispot vodă, ca să trimiţă 
oastea dispre hraniţa ungurească, să fie de strajă. Şi aşa au trimis Dispot 
nemţii săi, carii era slujitori la dânsul şi pre o samă de moldoveni. Şi cu 
dânşii au trimis pre Tomşa hatmanul şi pre Moţoc vornicul şi alţii cu 
dânşii, carii avându viclenie ascunsă la inima sa asupra domnului său, 
au învăţatu cu taină pre moldoveni, carii noaptea, daca au adormit nemţii, 
i-au împresuratu moldovenii şi pre toţi i-au tăiatu, ne avându ei nici o 
grijă dispre soţiile sale. 

într-aceia vreme fiindu Dispot vodă închis în cetatea Sucevii de frica lui 
Vişnoveţschii, că nici Vişnoveţschii nu era departe, de sârgu s-au vârtejit 
Tomşa cu Moţoc şi cu moldovenii şi au încunjurat cetatea, că ungurii lui Dispot 
încă-i plecase Tomşa spre sine. Iară Dispot vodă numai ce rămăsese cu pedes¬ 
traşi. Şi puindu Tomşa strajă pregiur cetate, au ieşit înaintea lui Vişnoveţschii 
la Siretiu, cum să va pomeni mai jos. 

Bielschii cronicariul leşescu această poveste ce scrie mai 
sus pentru moartea acestor nemţi nu o scrie aşa precum o 
scrie Marţin Paşcovschii, ce scrie într-alt chip, de să tocmeşte 
cu letopiseţul cestu moldovenescu, cum vei vedea, cetindu 
înainte 1 

Tomşa hatmanul, daca ş-au tocmitu lucrurile sale cele de viclenie 
dispre domnu-său, Dispot vodă, înţelegându că Vişnoveţschii va să 
intre în ţară, datu-i-au ştire de Vişnoveţschii cum vine, zicându că au 
chiemat într-ajutoriu şi pre tătari, carii au intratu în ţară şi au poftitu 
să-i dea lefecii lui, nemţii, ca să iasă cu dânşii împotriva tătarălor şi 
apoi să va întoarce împotriva lui Vişnoveţschii. De care lucru ascultân- 
du-1 Dispot vodă, datu-i-au lefecii săi, nemţii, pe carii daca i-au apucat 
Tomşa la mâna sa, au purces cu oaste în jos şi au trecut Prutul pre la 
Frăţileni şi tabăra ş-au pus la sat la Săpoteni. Şi daca s-au aşezat 
acolo, la vreme de mas, Tomşa şi cu alţi împotrivitori ai săi au sfătuit 
în ce chip vor putea pleca nemţii, ca să fie întru una cu dânşii asupra 
lui Dispot. Ce ştiind că nemţii unde slujăscu, cu direptate slujăsc 
domnu-său şi nu pre lesne îi vor pleca, ci aflară să trimiţă iscoade pre 
ascunsu, să nu ştie nemţii, să să facă a să duce împotriva tătarilor, mai 
apoi întorcându-să, să aducă veste bună, cum tătarii s-au întorsu înapoi. 
Şi cându fu a doao zi, făcură veste că s-au întorsu tătarii şi pentru 
bucurie ziseră boierii să să veselească toţi şi cinstiră pre nemţi, pănă 
îi îmbătară şi priste noapte îi uciseră pre toţi. 

De domniia lui Ştefan vodă Tomşea, 7071 <1563> avgust 

Iară a doao zi dimineaţa, după sfatul ce sfătuisă boierii şi uciseră 
pre acei nemţi ai lui Dispot vodă, cu toţii rădicară domnu pre Tomşa 


Numai titlul adaus de Simion Dascălul. 

hatmanul şi-i puseră nume Ştefan vodă. Decii degrabu purcesiră spre 
Suceava, ca să încunjure cetatea, pănă nu prinde de veste Dispot vodă. 
Şi daca sosiră la cetate, avându ştire cum soseşte şi Vişnoveţschii, puse 
strajă pre lângă cetate şi încă de acestea Dispot vodă nimica nu ştiia. 
Tomşa au ieşitu înaintea lui Vişnoveţschii, la podu la Vercicani, pre Siretiu. 

(SIMION DASCĂLUL) 

Cronicariul Marţin Paşcovschii 

Acolea tocmindu-şi Tomşa oastea sa în doao polcuri, vrându să înşale pre 
cazaci, au pus un polcu de o parte de pod, altu polcu de altă parte de pod, 
dându-le învăţătură într-acesta chip: daca să vor înşira cazacii la pod, atuncea 
să-i lovască fără veste de doao părţi, cum s-au şi tâmplatu. însă mai nainte cu o 
zi au trimis Tomşa olăcari înaintea lui Vişnoveţschii, dându-i veste cu înşelăciune 
cum mâine dimineaţă vor ieşi boierii toţi înainte-i, de i să vor închina şi vor 
merge cu toţii asupra lui Dispot. De care lucru înţelegându Vişnoveţschii această 
veste, cu mare bucurie au purces a doao zi, aşteptându să-i iasă boierii înainte, 
să i să închine. Unde mai apoi, cu mare înşălăciune s-au înşelat. 

Bielschi şi Marţin Paşcovschii amândoi cronicarii leşăşti 
scriu 1 

Aşteptând Tomşa pre Vişnoveţschii cu oaste tocmită la pod, la 
Vercicani, iată au sosit şi Vişnoveţschii cu cazacii săi. Ci Vişno- 


1 Numai acest titlu este adaus de Simion Dascălul, nu şi textul care urmează. Acest 
text nu cuprinde nimic din cronica lui Paszkowski folosită de Simion, care să nu fie şi 
în Bielski. Simion Dascălul, care nu cunoştea pe Bielski, ci ştia numai că Ureche îl 
foloseşte, a crezut că pasajul care urmează este din acest din urmă cronicar şi a constatat 
că Paszkowski se potriveşte cu el, deci nu a mai adăugat nimic. în realitate textul care 
urmează nu cuprinde numai informaţii din cronica lui Bielski, ci acestea sunt îmbinate 
cu ştiri din Letopiseţul moldovenesc, ceea ce Simion Dascălul nu a ştiut. în consecinţă 
este evident că acest text aparţine lui Ureche. 

veţschii nu veniia ca la un războiu, ci ca la o domniie deşartă de 
stăpâni, cu puţini şi încă el fiind bolnav de sănătate. Şi acopierindu-i 
negura deodată, Tomşa cu oastea sa cea tocmită făr’ veste i-au 
lovit, de i-au spart şi i-au răsipit. Şi pe mulţi i-au prinsu vii, unora 
le-au tăiat urechile şi i-au slobozit, pre alţii dimpreună cu domnu 
său, Dumitraşco Vişnoveţschii, i-au trimis la împărăţie. Că Vişno- 
veţschii neavând nădejde de o poticală ca aceia şi fiind negata, 
lovindu-i Tomşa fără veste, pierdu Vişnoveţschii războiul şi au 
dat dosul a fugi. Şi văzându că nu va scăpa, că era slabu de boală, 
au intrat într-o căpiţă de fân, la un sat la Botăşani. Viindu un 
popă la fân, să-l încarce, l-au aflat ascunsu şi l-au dus la Tomşa, 
de l-au închinatu. Mai apoi, precum s-au pomenitu mai sus, l-au 
trimis la împărăţie dimpreună cu cumnatu-său, Pisatcenschii, de 
i-au închinat. 

De moartea lui Dumitraşco Vişnoveţschii 

Aducându oamenii Tomşii pe Dumitraşco Vişnoveţschii şi pre 
cumnatu-său Pisatcenschii la împărăţie, au dat peste oamenii lui 
Alixandru vodă, carii veniia să ia ţara cu cărţile împăratului. Că 
împăratul auzindu de atâtea amestecături ce să fac în ţară şi să 
scoală unul preste altul, nu suferi, ci dede domniia iarăşi lui 
Alixandru vodă Lăpuşneanul, şi scaunul cel dintâi. Aşa daca 
timpinară ducându pre Dumitraşco şi pe Pisacenschii la Ţarigrad, 
îi luară din mâinile oamenilor Tomşii şi-i trimiseră de i-au închinat 
de la Alexandru vodă, zicându că ţara pohteşte pre dânsul şi în 
nădejdea lui au făcut slujba împăratului. Iară împăratul pre Vişno¬ 
veţschii şi pre Pisacenschii i-au pus în cârlige dispre Galata şi acolo 
au trăit vii, pănă a treia zi, cu multe sudălmi şi ocări spre Mehmet. 
Mai apoi turcii, ca într-o proşcă săgita într-înşii, de-i umplea de 
săgeţi şi aşa s-au sfârşit viiaţa lor. 

Cându au mersu Ştefan vodă Tomşa asupra domnului său, 

Dispot vodă 

Ştefan vodă Tomşa, după izbândă cu noroc ce au bătut pre 
Vişnoveţschii, de iznoavă s-au întorsu spre Suceava. Şi strângându 
ţara, au încunjurat cetatea unde era închis Dispot vodă şi au apropiiat 
puşcile, de o bătiia. într-aceia multă gâlceavă şi hreamăt să auziia 
dinlontru, că Dispot prepuind de viclenie pe căpitanul pedestraşilor, 
anume Dervici Pătru, că s-au ajunsu cu Tomşa şi va să-i dea cetatea, 
au scos sabiia şi l-au omorât. într-aceia slujitorii văzându năpastea şi 
moartea căpitanului lor, mare zarvă făcură şi întăi să ispitiia să omoară 
pre Dispot vodă, apoi să sfătuiră că vor zice că nu pentru căpitanul l-au 
omorât, ce au viclenit pre domnu-său şi s-au lăcomit de au luat bani 
de la Tomşa vodă. Şi aşa rupseră sfat ca să trimiţă să le jure Tomşa să 
fie ei slobozi, iară ei să-i deşchiză cetatea şi să hălăduiască ei şi de 
nume de viclenie să să curăţască. Aşa luundu adeverinţă de la Tomşa, 
au deşchis cetatea. 

De moartea lui Dispot vodă eriticul 

Dispot vodă, dacă văzu că l-au viclenitu toţi boierii şi l-au părăsit 
toţi slujitorii şi ţara s-au rădicat asupra lui şi ajutoriu de unde avea 
nădejde, de la priietinul său, de la Laschii, nu-i vine, aşa văzându 
pierirea lui sosită la capul său, îmbrăcatu domneşte au ieşit afară din 
cetate, mai sus de Suceava, la Areni, unde era ţara adunată şi să 
închină Tomşii. Iară Tomşa cu multe cuvinte l-au mustrat, aducându-i 
aminte de multe lucruri fărădelege ce făciia, că nu numai ţara pustiieşte 
şi bisericile dizbrăca, ce şi de lege îşi râdea. Cu acestea cuvinte 
mustrându-1 Tomşa, l-au lovit cu buzduganul şi decii toată oastea s-au 
lăsat la dânsul, unde acopierindu-1 mulţimea, cu multe rane i-au 
pătrunsu trupul. Şi aşa au fost sfârşitul lui Dispot vodă, după ce au 
domnitu trei ani, noiemvrie. Decii s-au lăsat în pedestrime, de i-au 
tăiat şi i-au snopit, unora le-au tăiat urechile şi nasurile. 

Cându au trimis Ştefan vodă Tomşa la Laschii voievoda Siraschii 
să să întoarcă înapoi Marţin Paşcovschie cronicariul scrie: 

într-aceia vreme cându au pierit Dispot vodă la Suceava, iată sosise şi 
Albrihtu Laschi voievoda Siraschi la ţermurile Siretiului, carile veniia întru 
ajutoriu lui Dispot vodă cu 14.000 de oameni, ci nimica nu i-au folosit, că 
cumu-ş suntu leşii de să gătează princet, până a veni Laschi să apere pre 
Dispot vodă, iară Tomşa au înşelat pre Dispot vodă, de i-au împărţit oastea 
şi i-au omorât nemţii şi decii au bătut pre Vişnoveţschi, mai apoi i-au omorât 
şi pre Dispot. Decii înţelegându Tomşa de venirea lui Laschi, au prinsu pre 
căpitanul nemţilor celor pedestri, de i-au tăiat nasul şi urechile şi l-au 
dezbrăcat de haine şi l-au trimis la Laschi, să-i spuie că au pierit Dispot 
vodă, iar el de va mai veni, cum au păţit Vişnoveţschi, aşa va păţi şi el şi cum 
au păţit oamenii lui Dispot, aşa vor păţi oamenii lui, că ţara nu este fără cap, 
cumu-i pare lui. Iar de-i este voia să-i fie oamenii fără nas şi fără urechi, 
cumu-i acel neamţu el să vie. Acestea toate daca le-au spus neamţul lui 
Laschi, au intrebat sfat de poruşnicii săi, cum va face. Ci poruşnicii i-au zis 
lui că, daca au pierit Dispot vodă, pentru carile mergea ei să-l apere, şi 
chieltuiala lui Laschi au pierit: “N-avem noi ce căuta, să umblăm pe la 
Suceava, ci să ne întoarcem înapoi”. însă nu-şi putură afla cale curată să să 
întoarcă, pre urmă pre unde venise să temea de vicleşug, să nu le iasă înainte 
oamenii Tomşii, să paţă mai rău decâtu Vişnoveţschii. Pre la Codrul 
Cozminului să temea să treacă de ţărani, înţelegându de dânşii, să nu 
săciuiască pădurea asupra lor, să paţă mai rău decât Albert craiu. Mai apoi 
ş-au aflatu cale, să să întoarcă pre urmă, pre unde au venit. Socotiră de vor 
şi ieşi vrăjmaşii lor înainte, să vor apăra din sineţe şi să vor sprijini din arme 
şi vor hălădui. Carii daca s-au întorsu înapoi, pre multe lucruri le făcea 
ţăranii năvală cu îmblăcie şi cu coase. Ci nimica nu le-au stricat, intregi au 
hălăduit în ţara sa, numai unul dintr-înşii au pierit. Această dobândă au 
făcut Laschi de la Dispot vodă, pentru mult bine ce-i făcuse şi-l aşezase la 
domnie. 

Războiul lui Ştefan vodă Tomşa, cându s-au bătut cu Mircea 
vodă, domnul muntenescu, la Milcov, vă leatul 7072 
<1564> 

într-aceia vreme Mircea vodă, domnul muntenescu, înţelegându 
de atâta amestecături ce să făcea intre domnii Moldovei, gândi ca să 
să ispitească să apuce ţara, să fie suptu ascultarea sa, socotindu că pre 
lesne o va dobândi, pentru împărechiierea ce era intre călăraşi şi 
intre pedestraşi, alta şi pentru supărarea ţării ce făcuse Dispot vodă. 
Gândi că fiindu slăbită de răotăţi, nu va avea cine să-i stea împotrivă, 
alta că şi domniia Tomşiei este neaşezată, că steag de la împărăţie 
încă nu-i venise. Aşa Mircea vodă cu toată oastea sa s-au pornit asupra 
Tomşii. Ci Tomşa prinzându de veste, de sârgu s-au gătit şi i-au ieşit 
înainte la Milcov şi dându războiu, au bătut pre Mircea vodă şi decii 
s-au întorsu la Ieşi. 

De această poveste ce au bătut Tomşa spre Mircea vodă, cronicariul 
cel leşesc nu scrie, ce-n letopiseţul acestu moldovenescu să află această 
poveste. 


A doa domnie a lui Alixandru vodă Lăpuşneanul, carile 
apoi au tăiat 47 de boieri, 7072 <1564> 

într-aceia vreme înţelegându sultan Suleiman împăratul turcescu 
de atâta amestecături ce să fac în Ţara Moldovei şi să scoală unii 
spre alţii, nu suferi, ci dede domniia iarăşi lui Alixandru vodă 
Lăpuşneanul. Iară Ştefan vodă, daca omorî pre Dispot vodă la 
Suceava şi bătu pre Mircea vodă la Milcov, să întoarse la Iaşi şi gătind 
ca să trimiţă boieri şi oameni de ţară la împăratul, să-i ceaie steag, 
veniră-i olăcarii de-i dede de domniie veste, cum este dată lui 
Alixandru vodă şi el au venit la Brăilă şi să găteşte ca să intre în ţară. 
înţelegându de aceasta. Ştefan Tomşa vodă să sfătui cu boierii săi ce 
vor face şi aflară ca să trimiţă să margă la Alixandru vodă oameni 

juraţi de la ţară, să-i spuie că ţara nu-1 va, nici-1 iubescu şi de acolo 
să treacă la împărăţie şi pănă nu le va veni răspunsul, să nu-1 lase pe 
Alixandru vodă ca să intre în ţară. 

Deaca au mersu solii Tomşii şi i-au spus, zic să le fie zis Alixandru 
vodă: „De nu mă vor, eu îi voiu pre ei şi de nu mă iubescu, eu îi 
iubescu pre dânşii şi tot voiu merge, ori cu voie, ori fără voie”. 
Decii pre soli i-au oprit şi au trimis hochimurile împăratului la tătari, 
de au acopierit ţara ca un roiu, prădându şi arzându. De altă parte 
el au intrat cu turcii şi cu oastea ce au avut lângă sine. Văzându 
Tomşa vodă că împotriva acei puteri nu va putea sta, cu sfetnicii 
săi, cu Moţoc vornicul şi Veveriţă postelnicul şi cu Spanciog spătar, 
au trecut în Ţara Leşască şi s-au aşezat la Liov, după ce au domnitu 
5 săptămâni. 


(AXINTE URICARIUL) 

Iară la un letopiseţu sârbescu scrie păn’ la patru luni că au fostu domniia lui. 

După ce s-au aşezat Alixandru vodă al doilea rându la scaun 
şi de moartea lui Ştefan vodă Tomşa 

Alixandru vodă Lăpuşneanul, daca au dobândit scaunul său la Iaşi 
şi s-au aşezat al doilea rând la domnie, scos-au ceauşu împărătescu 
pre un turc mare, de au trimis cu pâră la craiul leşescu, pohtindu pre 
viclenii săi, pre Tomşa şi pre soţiile lui. Craiul pentru pacea ce avea cu 
turcul, a doao şi pentru multă pâră ce-1 părâia leşii pentru moartea lui 
Vişnoveţschi şi pentru sluţiia a mulţi ce făcuse, au trimis pre sluga sa, 
pre Crasiţschii la Liov, de i-au tăiatu capul Tomşii şi lui Moţoc, vornicul 
şi lui Spanciog spătariul şi lui Veveriţă postelnicul, pre carii i-au îngropat 
afară din târgu, la mănăstirea lui sfeti Onofrie. Şi aşa au fost sfârşitul 
Tomşei. 

Cându au omorât Albcandru vodă 47 de boieri 

Alexandru vodă daca s-au curăţit de toată grijă denafară şi au adus 
pre doamna să Roxanda şi pre fii săi din Ţara Muntenească, au vrut să 
să curăţască şi de vrăjmaşii săi cei din casă, pre carii prepusese el că 
pentru vicleşugul lor au fost scos din domnie ş-au învăţatu cu taină 
într-o zi lefecii săi, pe carii au avut streini, de i-au supus în curte cea 
domnească, în Iaşi. Şi i-au chiematu pre obiceiul boierilor la curte, 
carii făr nici o grijă şi de primejdie ca aceia negândindu-să, daca au 
intrat în curte, slujitorii, după învăţătură ce au avut, închis-au poarta 
şi ca nişte lupi într-o turmă făr’ de nici un păstor, au intrat într-înşii, 
de-i snopiia şi-i junghiia, nu numai boierii, ce şi slujitorii. Nici alegea 
pre cei vinovaţi, ci unul ca altul îi puneau suptu sabie, cădea mulţime, 
dipre zăbrele săriia afară, de-şi frângiia picioarile. Şi au pierit atuncea 
47 de boieri, fără altă curte, ce nu s-au băgat în samă. Şi aşa după 
atâta nedumnezeire, îi păriia că ş-au răscumpărat inima. 

Nacazanie, adecă învăţătură şi certare celor mari şi puternici 

Pre Moldova este acest obiceiu de pier făr’ de număr, făr’ de judecată, 
făr’ de leac de vină, însăş păraşte, însăşi umple legea şi de acesta noroc 
Moldova nu scapă, că mai mulţi suntu de le este drag a vărsa sânge 
nevinovat. Apoi zicu şi dau vina lăcuitorilor că suntu vicleni. Dară cui 
nu este urât a muri, cine n-ar pofti să vieţuiască ? Place-le lor viaţa, alţii 
încă nu o ar lepăda; crezu, mai bine pentru dragostea decât de frică să-i 
slujască. Iani, de s-ar învăţa cei mari de pre nişte muşte fără minte, 
cumu-ş ţin domniia, cum este albina, că toate-şi apără căşcioara şi hrana 
lor cu acile şi cu veninul său. Iară domnul lor, ce să chiiamă matca, pre 
niminea nu vatămă, ci toate de învăţătura ei ascultă. Mai bine ar fi 
pentru blândeţe să-l asculte şi să-l iubască şi cu dragoste să-l slujască, 
decât de frică şi de groază să i se plece. Că cela ce-i este voia să să teamă 
atâta norod di un om, trebuieşte şi el să să teamă de toţi, că tot vărsătoriul 
de sânge de frică face să-i ia spaima şi să să teamă toţi de dânsul, ci ar 
putea face cu blândeţe. Ci de acestea destulu-i. 

Când au răsipit Alexandru vodă cetăţile din Ţara Moldovei 

Alixandru vodă vrându să intre în voia turcilor, precum să făgăduisă 
înaintea împăratului că va răsipi toate cităţile din Ţara Moldovei, numai 
să-i dea domniia, văzându împăratul atâta amestecături ce să făcea în 
ţară, gândi ca să slăbească ţara din temelie, să nu să afle apărături şi 
lăsă cuvântu că cine va răsipi cetăţile din Ţara Moldovei, aceluia va da 
domniia. Deci Alixandru vodă făcându pre cuvântul împăratului, 
umplându toate cetăţile de lemne, le-au aprinsu de au arsu şi s-au 
răsipit, numai Hotinul l-au lăsat, ca să-i fie apărătură dispre leaşi. 

învăţătură şi certare 

De acesta lucru cunoaştem că nici un bine nu au făcut ţărâi, că 
vasul cel fără de fund, măcară câtă apă ai turna într-însul, nu-1 mai 
poţi umplea, aşa şi turcul, de ce dai mai mult, de aceia îţi face mai 
multă nevoie, că el darul îl scrie obicină, mai apoi de n-ai vrea să-i dai, 
numai ce-ţi caută ca să-i dai. 

Vă leato 7073 <1564> septevrie 23, Theofan ucenicul lui Macarie, 
ce era din tinereţe episcop, l-au pus Alixandru vodă mitropolit la Suceava. 

7074 <1565> iunie, într-acest an s-au rădicat din Ţara Ungurească 
asupra lui Alixandru vodă un Ştefan pe poreclă Mâzgă cu mulţi haiduci 
de s-au fost făcând os de domnu, strângându şi păstori şi altă adunătură, 
au intrat în ţară smomindu pe oameni, ca să i se închine şi să-l ducă la 
domnie. Ci Alixandru vodă daca au înţeles, au trimis împotriva lui slujitorii 
săi, carii l-au timpinat m ai din sus de Cetate Neamţului şi dându-i războiu, 
l-au bătut şi oamenii i-au răsipit, iară pe carii i-au prinsu vii, le-au tăiat 
nasul şi urechile, iară el au scăpat prin munţi, pedestru. 

De moartea lui Suleiman împăratul turcescu, 7075 <1566> 
septevrie 26 

Suleiman împăratul turcescu s-au rădicat cu mulţime de oaste şi s-au 
dus asupra nemţilor în anii 7075, iar de la Hristos 1566 şi multă pradă 

au făcut. Mai apoi fiind acolo apucat de boală, au murit, după ce au 
împărăţit 44 de ani. 


(AXINTE URICARIUL) 

Iară la hronograful grecescu scrie că au împărăţit 47 de ani şi este mai de crezut. 

Şi după moartea lui au stătut împărat fiiu său sultan Selim. 

De moartea luiAlixandru vodă Lăpuşneanul, 7076 < 1568> 

Alixandru vodă căzu în boală grea şi-şi cunoscu moartea şi chiemă 
episcopii şi boierii şi toată curtea, de i-au învăţat înaintea morţii şi le-au 
arătat moşan pre fiiu-său Bogdan vodă, ca să-l puie pre urma lui la 
domnie. Iar el, daca au umplut treisprăzece ani i pol a domniei sale, 
şi cei dintâi şi cei de apoi, au răposat. 

Zic unii că şi moartea lui Alixandru vodă au fost cu înşălăciune, 
că el mai nainte de moartea lui, văzându-să în boală grea ce zăcuse 
şi neavându nădejde de a mai firea viu, au lăsatu cuvântu episcopilor 
şi boierilor, de-1 vor vedea că este spre moarte, iară ei să-l că¬ 
lugărească. Decii văzându-1 ei leşinându şi mai multu mort decât 
viu, după cuvântul lui, l-au călugărit şi i-au pus nume de călugărie 
Pahomie. Mai apoi, daca s-au trezit şi s-au văzut călugăr, zic să fie zis 
că de să va scula, vă popi şi el pre unii. Mai apoi episcopii şi boierii 
înţelegându acestu cuvântu şi mai cu denadinsul Roxanda, doamnă-sa, 
temându-să de un cuvântu ca acesta, carile era de a-1 şi crederea, 
ştiind câtă groază şi moarte făcusă mai nainte în boierii săi, temându- 
să doamnă-sa să nu paţă mai rău decâtu alţii, l-au otrăvit şi au murit. 
Şi cu cinste l-au îngropat în mănăstirea sa. Slatina, ce este de dânsul 
zidită. 

Acestu Alixandru vodă, zic cum că au fost scoţându ochii oamenilor 
şi pre mulţi au sluţit în domniia lui. 

De domniia lui Bogdan vodă ficiorul lui Alixandru vodă 
Lăpuşneanul, 7076 <1568> mart 

După moartea lui Alixandru vodă, fiind cocon brudiu Bogdan vodă, 
de 15 ani, cu toţii l-au rădicat domn. Lucrurile ţării le otcârmuia mu- 
mă-sa, Roxanda, că era o fămee destoinică, înţeleaptă, cu dumnezeire, 
milostivă şi la toate bunătăţile plecată. Şi au domnit cu fiiu-său 
dinpreună, doi ani şi noao luni şi asuprind-o boala, au mersu şi ia pe 
urma moşilor săi, în anii 7078 < 1570 > noiemvrie 12, şi s-au îngropat 
în mănăstirea Slatinii, unde şi domnu-său Alixandru vodă. 

Cându au clevetit pre Bogdan vodă vrăjmaşii săi la împă¬ 
răţie, de l-au mazilit împăratul 

Daca muri Roxanda doamna lui Alixandru vodă şi rămasă domniia 
pre fiiu-său Bogdan vodă sângur, el cumu-ş era blându şi cucernic aşa 
tuturora arăta direptate, de să vedea că nimica nu s-au dipărtat de 
obiceiul tătâne-său. Nici de carte era prost, la călărie sprinten, cu 
suliţa la halca nu pre lesne vrea avea protivnic, a săgita din arc tare nu 
putea fi mai bine. Numai ce era mai di treabă domnii lipsiia, că nu 
cerca bătrânii la sfat, ci de la acei tineri din casă lua învăţătură, iubiia 
glumile şi măscăriile şi jocuri copilăreşti. Mai apoi lipi de sine Ieşi de-i 
era şi de sfat şi de a bate halcao cu suliţa, răsipind averea domnească. 
Deprinzându den zi în zi aşa, năpusti trebile ţărâi, că pre cât îl iubiia 
întăi, pre atâta îl urâsă apoi. Mai pre urmă aceste lucruri cu hulă 
trăgându-să la urechile vrăjmaşilor la împărăţie, nu cum era, ci mai 
pre sus le adăogea. Intrându în urechile svetnicilor împărăteşti, aflându 
vreme şi ei să-şi umple pungile, dat-au ştire împăratului. De care 
lucru mai cu deadinsul daca au înţeles împăratul de nişte cuvinte ca 
acestea, au socotit să-l scoaţă şi au trimis la Rodos, de au adus pre Ion 
vodă, carile era de minte ascuţit, de cuvântu gata şi să vediia că-i 
harnic, nu numai de domnie, ce şi altor ţări să fie cap mai mare. 

De domniia lui Ion vodă, ce-i zic Armeanul, carile mai apoi 
turcii l-au rupt cu doao cămile, 7078 <1570> 

Acest Ion vodă unii zic că au fost ficior de armean, alţii zic că au 
fost ficior unui Ştefan vodă. 

(AXINTE URICARIUL) 

Aşa să află el scris la uricile lui. 

(SIMION DASCĂLUL) 

Iară Marţin Paşcovschii cronicariul leşescu scrie că au fost acest Ion vodă 
din Mazoviia, din Ţara Leşască. 

Iar cu adevărat nu să ştie, nici-1 arată al cui ficior este. într-aceia 
vreme, Selim împăratul, ficiorul lui Suleiman împăratul turcescu, 
înţelegându de Bogdan vodă că s-au împrietenit cu leşii şi va să-şi 
mărite surorile dupre Ieşi şi el încă va să ia fată de leah, socoti să nu 
să cumva lepede dispre dânsul şi să să lipască spre aceia parte şi să 
închine ţara, mai apoi să nu aibă mai multă gâlceavă cu leşii. Ci mai 
cu deadinsul socoti să mazilească pre Bogdan vodă şi au trimis de au 
adus pre Ioan vodă de la Rodos şi i-au dat domniia la Moldova. 

Carile daca au luat steag de la împărăţie, au purces spre ţară cu 
oaste turcească. Iar Bogdan vodă, daca au înţeles de venirea lui Ion 
vodă, îndată au trimis la boieri în Ţara Leşască, pre care şi-i făcusă 
priietini, ca să-i trimiţă oaste, să nu lase pre vrăjmaşul său să intre în 
ţară. Şi de nu vrea fi pripit şi Ioan vodă cu oastea turcească şi tătărască, 
nu pre lesne s-ar fi aşăzat la domnie, că pănă a veni ajutoriul leşescu, 
Ioan vodă au căzut cu oaste în ţară. Iar Bogdan vodă văzându că-1 
împresoară vrăjmaşul său, i-au dat cale şi s-au dus la Hotin. 

Iară Ion vodă pre postul cel mare au venit în Iaşi şi au şăzut în scaun 
în luna lui martie, în anii 7080 <1572>. Şi arătându-să groaznic ca să-i 
ia spaima toţi, nu de alta să apuca, ci de cazne groaznice şi vărsări de 
sânge şi tăie pre Ionaşco Zbiera în zioa de Paşte şi multe cazne făciia. 

Ion vodă ştiind pre Bogdan vodă la Hotin că nu doarme, ci 
strânge oaste împotriva lui, strâns-au şi el ţara şi oaste turcească 
încă avea. Iar Bogdan vodă au tras ajutoriu din Ţara Leşască, că 
mulţi priieteni avea, că şi cumnaţi îşi făcusă, că o soră o dideasă 
după Panevschii, alta o tocmisă după Zborovschii şi el încă tocmisă 
să ia fata lui Târlo, de nu ar hi schimbatu-să norocul. Şi aşa daca au 
dobânditu la vreo 2.000 de Ieşi şi Mieliţschii hatmanul venise cu 
capul său, de era oaste pre mâna lui şi Sinavschii voievod rusescu 
şi alţii, ş-au trimis de au intrat în ţară şi s-au lăsat spre Prut. De 
acolo au trimis de au adus puşcile de la Hotin şi s-au pogorât la 
Ştefăneşti. Acolo au prinsu de veste că şi straja lui Ion vodă nu este 
departe şi au trimis o samă de dânşii înainte să vază, carii au dat la 
Prut spre moldoveni. Ei după învăţătură ce au avut, războiu n-au 
dat, ci au trecut Prutul pre de ceia parte şi s-au lăsat în jos, de 
mergea moldovenii de pe ceasta parte de Prut, leşii pe de ceia parte. 
A doao zi şi de harţu s-au ispitit. Ce moldovenii tot s-au dat înapoi 
spre temeiu, unde era cu turcii launloc strânşi. Şi apropiindu-să 
spre Iaşi, s-au arătat oastea toată a lui Ion vodă şi era vreme atuncea 
joi după Rusalii. Văzându Mieliţschii hatmanul atâta mulţime de 
oaste nainte, să făciia într-o zi a cerca vadul la Prut, să treacă spre 
oastea lui Ion vodă. Şi daca au înserat, s-au întorsu înapoi. A doao 
zi, daca au dat moldovenii că leşii au dat dos a fugi, s-au lăsat după 
dânşii a-i goni. Şi daca i-au ajunsu, în multe locuri s-au bătut şi 
mulţi au pierit de îmbe părţile şi din moldoveni şi din Ieşi. Iară a-i 
răsipi nu i-a putut. Mai apoi cu toată nevoinţa au silit să-i spargă şi 
nu i-au putut, nici la trecătoare, nici la Nistru suptu cetate nimica 
nu le-au putut strica, că cetatea fiind pre mâna lor, pre dânşii îi 
răşchira, iară pre sine să apăra. Acolo le venise leşilor într-ajutor 
Iazloveţschii hatmanul cu 800 de oameni, ci i-au întâmpinat la 

trecătoare. Ci văzându că nu le-au slujit norocul, s-au lăsat atuncea 
ca să să găteaze mai bine pre altă dată. Ci Bogdan vodă, bolnăvind 
de ochi, de nu gândiia de domnie, ci de nevoia sa, s-au tras la Moscu, 
unde şi moarte i s-au prilejit acolo. Toată domniia lui Bogdan vodă 
au fost un an şi trei luni, fără cât au mai domnit şi cu mumă-sa, 
doamna Roxanda. 


(SIMION DASCĂLUL) 

Această poveste ce scrie mai sus, că au venit leşii cu oaste asupra lui Ion 
vodă, scrie mai deşchis şi de ajunsu Marţin Paşcovschii cronicarul leşăscu, 
însă noi n-am vrut să însemnăm aicea, iară cui va tribui să ştie mai cu adevărat, 
acolo sa citească şi va afla. 

Cându s-au aşezat Ion vodă la scaun 

Ion vodă, după izbândă cu noroc ce goni pre vrăjmaşii săi din 
ţară, să aşeză la domnie, carele dintâi la toate era pre voia ţărâi, iară 
mai apoi pre toţi i-au covârşit cu vrăjmăşiia lui şi cu morţi groaznice 
ce făciia. Şi vrându să ia agonisita tuturora, nu cu alt meşteşug, ci cu 
vărsare de sânge şi din zi în zi izvodiia feliuri de munci noao. Băgat-au 
în foc de viu pre vlădica Gheorghie, de au arsu, dându-i vină de 
sodomie, auzind că are strânsură de avuţie. Mitropolitul Theofan 
n-ar fi ieşit intreg de dânsul, de nu ar fi fugit prin munţi de groaza 
lui. Temniţile pline de călugări. Şi îngropă de vii pre Veveriţă şi pre 
popa Cozma şi pre Molodeţu călugărul, iar din boieri şi din cei de 
cinste sabiia lui nu mai ştiia şi cu toate feliurile de morţi îi omoriia. 
Şi asta socotiia că niminea n-au fostu mai destoinic decât dânsul. De 
lege îşi râdiia, că în postul cel mare s-au însurat şi alte călcături de 
lege multe făciia. 

Cându au venit veste lui Ion vodă că l-au mazilit împăratul 
şi au dat domniia lui Pătru vodă Şchiopul şi când s-au sfătuit 
Ion vodă cu ţara să să rădice asupra turcilor, 7081 <1573> 

într-acele belituri şi morţi groaznice fără dumnezeire ce făciia Ion 
vodă în domniia sa şi nimica nu-şi aducea aminte, cum va veni la cea 
de apoi, iată i-au venit veste că l-au mazilit împăratul şi domniia este 
dată lui Pătru vodă Şchiiopul. Acestu Pătru vodă era din Ţara Munte¬ 
nească, ficior Mircii vodă şi nepot de soră Mihnii vodă. 

Ion vodă, daca să văzu înstreinat de mila stăpânu-său, împăratului 
turcescu, gândi ca să ţie ţara cu sabiia şi de sârgu trimisă la cazaci, de 
i-au poftitu să vie cu leafă intr-ajutor. 

Şi strângându ţara, cătră cărei să ruga cu multe cuvinte blânde, ca 
să le poată întoarce inimile spre dânsul şi arăta nesaţiul turcescu şi 
lăcomiia lor (că a lui nu o vedea), zicându că turcii toate schimburile 
le fac pentru mâzda, de-i îngreuiază ca să-i sărăcească şi să-i slăbească. 
Şi le arăta cum poate de lesne să dipărteaze mâna turcului de pe dânşii, 
de vor vrea şi ei, că pre Ieşi îi are spre sine plecaţi, cazacii s-au făgăduit 
că cât le va da ştire, vor veni, la carii au trimis, cărora nu le pot sta 
înainte niciodată turcii, ci numai ţara îi lipseşte, că de să vor pleca şi ei 
să fie întru una, nici oaste nu vor trimite, ci vor face ţărâi pre voie. 
Iară dispre sine, să nu-1 ştie ca pre un vrăjmaşu, ci ca pre un părinte 
să-l ţie, iară de au făcut cuiva şi înaljosul, tot pentru turci au făcut, să 
le intre în voie şi să-i umple şi nu i-au putut sătura. De care lucru, pre 
cât l-au cunoscut de rău, să-l cunoască mai mult spre folosul lor. Aşa 
Ion vodă umplându pre toţi cu nădejde, cu glas mare strigară că lângă 
dânsul vor pieri, cum s-au şi tâmplat. 

Cându s-au gătit Ion vodă cu oaste să iasă înaintea turcilor 

Ion vodă, daca au luat credinţa ţării, să gătiia de războiu şi în 
toată ţara trimisă în grab, să iasă toţi la oaste. Trimisă şi la Hernie 

craiul leşăscu, pohtindu-1 să-i dea oaste într-ajutor, ci de acolo nu s-au 
folosit. Craiul s-au mântuit cum că cu turcul are legătură ţara lor, mai 
mult de 100 de ani şi stă neclătită. Iară cazacii, cumu-şi suntu ei gata 
de a să amestecarea la toate, neintrebându, s-au strânsu 1.200 de 
oameni şi au venit şi la Ion vodă. Pre carii văzându-i Ion vodă, nu 
într-alt chip, ci ca când ar fi văzut îngerul din cer cu veste bună şi de 
izbândă pogorât şi cu multe daruri pe capitile, cine era, i-au dăruit. 

Cându au bătut straja lui Ion vodă pre straja lui Pătru 
vodă şi a lui Alixandru vodă 

Ion vodă daca ş-au strânsu oastea toată şi s-au bulucit la un loc 
toţi, iată i-au venit veste cum Pătru vodă şi cu Alixandru vodă au 
intrat în ţară cu mulţi oameni şi de la Ţara Ungurească şi muntenii şi 
turcii. Aşa au ales Ion vodă cap dintre cazaci pre Sfirciovschii cu câţiva 
cazaci şi cu o samă de oaste de ţară cu Dumbravă vornicul şi i-au 
trimis înainte, de strajă, să vază cu ochii. Şi el cu altă oaste au purces 
după dânşii. Iar Sfirciovschi şi cu Dumbravă vornicul cu acea samă de 
oameni au nemerit 400 de oameni, straja lui Pătru vodă şi fără veste 
i-au încunjurat şi i-au prinsu pe toţi. 

Războiul dintâi , cându au bătut Ion vodă pe Pătru vodă 
Şchiopul 

Sfirciovschi şi cu Dumbravă vornicul, daca au biruit acea strajă şi au 
prinsu de veste cum Pătru vodă nimica nu ştie de oastea lui Ion vodă, 
îndată au răpezit oameni de ţară, să dea ştire lui Ion vodă, să sârguiască 
să-i lovască fără veste, că are vreme, de-i este voia să-i bată. Şi i-au dat 
ştire cum este oaste foarte multă. înţelegându aceasta Ion vodă, cum au 
putut mai tare au sârguit. Şi daca s-au împreunat toţi, împărţindu-să în 
trei polcuri, i-au lovit cându ei dormiia fără grijă. Aşa nimini de nimica 
nu să putea apuca, fiind dezbrăcaţi şi fără cai, căci caii le era slobozi la 

păjune în nădejdea strejii. Aşa împresurându-i fără veste şi multă moarte 
făcând într-înşii, birui Ion vodă. Iară domnii amândoi de-abiia au scăpat, 
lăsând tot în tabără şi au hălăduit numai cu trupurile la Brăila. 

Cându au prădat Ion vodă Ţara Muntenească şi au pus 
acolo domnu pre Vintilă vodă 

Ion vodă, daca au bătut pre Pătru vodă Şchiopul şi pe Alixandru 
vodă, s-au lăsat în goană după dânşii şi au slobozit oastea în pradă, de 
au jăcuit Ţara Muntenească mai mult di jumătate. Şi puse domnu în 
Ţara Muntenească pre Vintilă vodă şi el s-au întorsu înapoi. 

Când au arsu târgul Brăila Ion vodă 

Daca s-au întorsu oastea lui Ion vodă din pradă de la Ţara Munte¬ 
nească, apucatu-s-au de Brăila, de au ars târgul cu totul, numai cetatea 
au rămas. Şi gătindu-să ca să bată cetatea, să o ia, ci nu-i era greu a o 
lua, de nu-i vrea fi venit veste dindărăt, cum tătarii au intrat în ţară. Ci 
lăsându cele streine, s-au întorsu la ale sale, ca să le apere. 

Al doilea războiu, cându au bătut Ion vodă pre oastea 
turcească şi tătărască 

înţelegându Ion vodă că turcii şi tătarii de iznoavă s-au rădicat 
asupra lui, îndată au răpezit, cum mai degrab să să bulucească oastea 
di pre unde au fost răşchirată, dându-le ştire că turcii de pre la cetăţi 
şi tătarii din Bugeac să strânsese. Pre carii daca i-au lovit Ion vodă cu 
oastea sa şi pre aceia pre lesne i-au spart. 

Cându au arsu Ion vodă Tighina şi Cetatea Albă 

Ion vodă, văzându atâta supărare dispre turci, umplându-să de 
mânie, cu foc au arsu Tighina şi Cetatea Albă şi multă pradă au făcut 

şi mulţi robi şi plean au scos. Decii Ion vodă, curăţindu-să de vrăjmaşii 
săi, au dat ţărâi puţinea odihnă, să să răsufle. Iar cazacii nu să leniia, 
ci câmpii Bugeacului pururea cerca şi multă pradă făciia. 

Al treilea războiu, cându au bătut oastea lui Ion vodă pre 
o samă de oaste turcească 

Călcându cazacii câmpii Bugeacului şi multă pradă făcându, au 
dat spre o samă de oaste turcească, ce să strânsese şi mergea să lovască 
pre Ioan vodă fără veste. Şi de sârgu au trimis cazacii la Ion vodă, de 
au cerşut să le trimiţă ajutoriu, ca să dea războiu acelor turci. Şi daca 
le-au trimis, pre lesne i-au biruit şi i-au răsipit cu ajutoriul proaspăt. 
Că pănă a veni ajutoriul de la Ion vodă, aproape au fostu cazacii să 
piarză războiul de mulţimea turcilor. Ci apoi moldovenii proaspeţi şi 
odihniţi, dându războiu vitejeşte, pre lesne i-au spart. 

Al patrulea războiu cându s-au bătut Ion vodă cu turcii la 
Cahul, unde i s-au prilejit moarte, şi groaznică, nu ca altor 
creştini, 7082 <1574>, iunie 

Auzind împăratul turcescu, sultan Selim, de semeţiia lui Ion vodă şi 
câtă pagubă i-au făcut, au gândit ca să stropşască toată Ţara Moldovei 
şi pre hainul său, pre Ion vodă, să-l prinză. Şi degrabu trimisă în toate 
părţile, la toţi sangeagii, să să găteaze de oaste şi să treacă Dunărea 
asupra lui Ion vodă. Iară Ion vodă, daca au înţeles, cu oastea sa, cu 
toată, s-au pornit şi au supus oastea sa suptu Tighina şi au trimis o samă 
de oaste cu Ieremiia pârcălabul de Hotin, ca să apere trecătoarea turcilor, 
să nu treacă Dunărea. Ci nevoie este a opri cei puţini pre cei mulţi şi cei 
slabi pre acei tari, că trecându întăi puşcile cu inicerii şi cu pedestrimea, 
să apere vasile, aciiaşi şi oastea toată au sosit. Văzându Ieremiia 
pârcălabul că nu-i poate opri, s-au întorsu şi de sârgu au dat ştire lui Ion 
vodă. Ci Ion vodă altă zăbavă n-au făcut, ti îndată au purces spre oastea 

turceasca. însă întăi au trimis spre Sfirciovschii cu o samă de cazaci şi 
cu 6.000 de oameni de ţară, să poată prinde limbă. Şi fără zăbavă au 
dat pre oastea turcească, unde nu era mai puţini decât oastea moldo¬ 
venească şi dându-i războiu, au fugit turcii. Nici altă limbă n-au putut 
prinde, fără numai un turc rău rănit, de n-au putut nimica dintr-însul să 
înţeleagă. Decii sângur Ion vodă cu vro 600 de oameni s-au lipit la 
baltă, la Cahul, unde era oastea turcească şi s-au suit într-un piscu de 
deal, să poată cunoaşte câtă samă de oaste va fi de cea turcească, ci 
nimica n-au cunoscut, că oastea era pre văi, de nu să vedea, numai 
străjile în patru locuri au văzut. Şi decii s-au întorsu Ion vodă la tabără. 

Şi acolo o samă de boieri cei mari, anume vornicul Murgul cel 
mare şi Bilăi vornicul cel mare şi Slăvilă hatmanul, văzându atâta 
putere de oastea turcească ce venise cu Pătru vodă, temându-să ca să 
nu cază în preajma vrăjmaşului său, au părăsit pre Ion vodă şi au fugit 
la turci, de s-au închinat lui Pătru vodă. 

Cându s-au lovit ostile 

Decii Ion vodă au împărţit oastea sa în 30 de polcuri şi la tot polcul 
au dat câte o puşcă, era şi 80 de puşci huşniţe. Iară toată oastea lui era 
30.000, fără prostime şi adunătură ce era pre lângă Ion vodă. La 
începutul războiului zic că o samă de moldoveni să să fie închinat la 
turci şi turcii i-au pus în frunte, de s-au oprit focul într-înşii, de au 
pierit cu totul. Decii cazacii cu focul, moldovenii cu fuşturile arunca 
turcii, de nu să ştiia ce vor face. Văzându turcii pre moldoveni că vor 
să moară, decât să nu biruiască, cu multe meşterşuguri au nevoit să-i 
amăgească pre moldoveni, să-i ducă asupra puşcilor. Ci văzându 
moldovenii meşterşugurile lor, nu-i goniia mult, ce numai pănă da 
dos, că vediia că fuga lor este cu înşălăciune, că de mulţimea lor tot 
locul acopierisă. Decii lăsându turcii partea dispre cazaci, cu toată 
puterea s-au întorsu spre moldoveni şi puşcile toate le sloboziia într- 
înşii. Ci moldovenii aşa sta, cum s-ar fi gătit să moară au să izbândească. 



150 


Grigore Ureche 


Şi multă moarte s-au făcut intre amândoao părţile, că nu era loc a 
călca pre pământu, ci pre trupuri de om. Aşa mai apoi să bătiia de 
aproape, cât şi mâinile le obosisă şi armile scăpa. Acela praf să făcusă, 
cât nu sa cunoştiia care de care-i este, de săneaţe şi di trăsnetul puştilor nu 
să auziia dispre amândoao părţile, nici puşcaşii nu m ai ştiia în cine dau. 

Decii Ion vodă au îndireptat pre ai săi dinapoia puşcilor, să să 
odihnească puţinei şi turcii aşijderea. Aşa stându şi privind unii la 
alţii, au dat o ploaie mare, de li s-au muiat praful. Ci nu au fost 
moldovenilor nici o îndemână, că puşcile li s-au muiat, de unde avea 
ajutor mare s-au scăpat. Ci de-a mână le-au căutat a să bate şi nu 
putea să sprijinească de mulţimea turcilor. Mai apoi oastea tătărască 
proaspătă i-au lovit de le-au căutat a da dos şi tătarii a-i goni şi a-i 
arunca. Numai pedestrimea şi oastea cea di strânsură au rămas şi 300 
de cazaci. Ce fiind şi turcii osteniţi, nu năvăliia. 

Aşa scăpându-să de oastea cea călărăşască. Ion vodă ş-au dat glas cu 
cazacii, să să pedestrească toţi, că pedestrimea moldovenească, ce era 
adunaţi în dobândă decât pre leafă, era aproape de 20.000 de oameni. 
Şi năvălind cu dânşii însuşi Ion vodă, au luat puşci uşoară de la turci şi 
legându tabăra, s-au dus înapoi şi s-au tras înapoi, la un sat, la Roşcani, 
de s-au îngropat, unde mare nevoie avea de apă. I-ar turcii, daca s-au 
strânsu cu toţii, cu cei de la goană, i-au încunjurat, mai nainte de apusul 
soarelui şi toată noaptea i-au străjuit, să nu iasă dintr-acela loc. Daca s-au 
făcut zioă, cu toate puşcile au început a bate într-înşii, ci nimica nu le 
strica, că să îngropasă bine în şanţuri, unde trei zile s-au apărat. 

Văzându Ion vodă că flămânzescu şi mor de sete şi praful încă îl 
împuţinasă, să fugă să scape, loc nu era, doară să zboare, că coprinsese 
turcii tot locul, gândi ca doară cu blândeţe şi cu jurământu făcându cu 
turcii, doară să va scoate de la moarte. începu a trimite la dânşii că să 
va închina, de vor trimite un om ca acela ca să-i jure lui, de ce va pohti 
el, că-i va face pre voie. Turcii bucuroşi fură la una ca aceia, decât 
arme şi cu sânge, mai bine cu înşălăciune să-l dobândească. Aşa decii 
trimiseră la Ion vodă, de-i jurară pre pofta lui, ca să-l ducă viu la 



Letopiseţul Ţării Moldovei _ 151 

împăratul, pre cazaci să-i lase neatinşi, să să ducă de unde au venit, 
iară de aceialaltă adunătură să-i slăboază volnici, să să ducă la casile 
lor, că nu va fi paguba lui, ce a împăratului, căci suntu robi împărăteşti. 

De moartea lui Ion vodă 

Văzându Ion vodă tocmala şi făgăduinţa mare şi jurământul tare 
de la turci că-i vor face pre voie de toate câte scrie mai sus, cum au 
pohtit el, s-au gătitu să meargă la paşa, în tabăra turcească şi au împărţit 
tot al său ce au avut intre cazaci şi di cătră toţi s-au luat iertăciune şi 
însuş al treilea la tabăra turcească au mersu. Acolo, daca l-au dobânditu, 
cu multă mânie l-au mustrat şi l-au dat de viu, de l-au legat de coadile 
a doao cămile şi l-au slobozit prin tabără di l-au fărâmat (atuncea zic 
să fie zis Ion vodă: “Caută că eu multe feliuri de morţi groaznice am 
făcut, iară aceasta moarte n-am ştiut să o fiu făcut”). Mai apoi s-au 
lăsat la ceialaltă spuză, de i-au snopit şi i-au sfărâmat. Văzându cazacii 
spre ce stă lucrul şi viiaţa lor, au silit să intre iară în şanţuri, ci n-au 
putut, căci coprinsese turcii. Ci văzându aşa, au intrat în tabără şi în 
grămada turcească, tăindu şi oborându, de au pierit pănă într-unul. 
Aşa au fostu sfârşitul lui Ion vodă. Acest Ion vodă au domnit trei ani. 

De prada tătarilor 

Iară daca au pierit Ion vodă, tătarii s-au lăsat în pradă piste toată 
ţara, de au robit, de n-au fost niciodată mai mare pustietate în ţară 
decât atuncea, că pre toţi i-au coprinsu făr’ grijă pre la casile lor, unde 
pănă astăzi intre Prut şi intre Nistru au rămas pustiitate, de nu s-au 
mai discălicat oameni. 

De domniia lui Pătru vodă Şchiopul, ficiorul Mircii vodă, 

7082 <1574> iunie 25 dni 

Turcii deaca ş-au dostoit inimile sale şi omorâră pre Ion vodă, dederă 
domniia lui Pătru vodă, pre carile l-au poreclit Şchiopul şi ei s-au întorsu 

înapoi. Iară Pătru vodă îndată au trimis pre Bilăi vornicul de prinse 
scaunul Sucevii şi dede veste de pace şi de domnu tânăr şi scoasă 
băjăniile pre acasă. Iară Pătru vodă în luna lui iunie 25 de zile au 
şăzut în scaun şi pre toţi i-a tras cătră sine. 

Vă leato 7083 <1575> dichemvrie 18, Selim împăratul turcescu 
au murit, carile au împărăţit 8 ani şi 6 luni şi au fostu băutor de vin, 
iară straşnic la războaie. Şi pre urma lui stătu împărat sultan Amurat. 

(AXINTE URI CARIUL) 

Iară în anii 7084 <1576> sultan Amurat trimis-au multe întunerice de oşti 
turceşti, de au trecut marea şi s-au oştit asupra Vavilonului, care este la răsărit şi 
vârtoase războaie au făcut cu haldei, ce să numescu acum cazâlbaşi şi multă vreme 
s-au luptat cu dânşii şi nimica nu au isprăvit şi mulţi turci fără samă au pierit. 

Vă leato 7085<1577> aprilie 15 răposat-au Alixandru vodă domnul 
muntenescu, fratile lui Pătru vodă Şchiopul şi l-au astrucat în mănăstirea 
Ostrovul aproape de Bucureşti, ce este zidită de dânsul, carile au domnit 9 
ani şi o lună şi au rămas domniia Mihnii vodă, fiiu-său. 

într-acesta an s-au arătat în văzduh stea cu coadă sau cumu-i zic unii 
cometha, noiembrie. 

De Ivan Potcoavă, ce l-au poreclit şi Creţul, care ş-au pusu 
nume de domnie Ion vodă, vă leato 7085 <1577> 

Pre aceia vreme, fiind în al patrulea an a domnii lui Pătru vodă, oarecare 
un Ivan Potcoavă pe poreclă, pentru că au fostu rumpând potcoavele, 
iară unii i-au zis Creţul, ce s-au fostu făcând frate lui Ion vodă, răspunzându-să 
de moşie şi de naşterea sa de la Mazoviia, de unde şi Ion vodă era 1 , acestu 
Potcoavă ş-au scos nume de domnie. Şi intre cazaci avându cunoştinţă, 
pre mulţi au măglit lângă sine. Şi vrându să vie spre ţară, au vrut cu 
meşterşug să aibă slobozenie şi de la cei mai mari şi făcându scrisori cu 
multe peceţi de la boieri şi curtenii din Ţara Moldovei, au doară să fie 

1 de unde şi Ion vodă era, adausul lui Simion Dascălul. 

fostu şi cu voia unora, cum zic unii, că s-au dus Creţul Potcoavă cu cărţile 
la voievoda Chievschii, ce era pre acele vremi cneazul Costantin şi la 
starostea de Bar, de le-au arătat cumu-1 pohtescu boierii şi ţara să-şi margă 
la moşiia sa, la Moldova. Şi făgădui mult să le dea, numai să-i fie întru 
ajutoriu. Ce starostile de Bar oaste au zis că nu i să cade să-i dea fără 
ştirea craiului şi mai cu deadinsul şi pentru aşăzarea păcilor. Iar craiului 
s-au făgăduit că-i va da ştire, ca să ia învăţătură. 

Cându au purces întâi Creţul Potcoavă cu oaste căzăcească 
spre Ţara Moldovei 

într-aceia vreme sfătuindu-să Potcoavă Creţul cu starostea de Bar, 
iată şi un Copiţchii oarecarile, fiind atuncea nemerit la Bar, carile venise 
de curând de la câmp, înţelegându de Potcoavă, s-au adunat şi vorovind 
cu dânsul, cu multă giuruinţă l-au umplut Creţul, de-1 va duce la domnie, 
la scaunul Moldovei. Decii Copiţchi avându mare cunoştinţă intre cazaci, 
s-au dus la dânşii, pre unii cu făgăduinţe umplându-i, pre alţii cu bani 
ungându-le ochii, din ce au avut şi el, din agonisita sa, i-au plecat şi au 
mai lipit lângă sine pre un moldovan ce-1 chema Ceapă, ce să însurasă 
intre cazaci. Şi cu nevoinţa lor s-au strâns 330 de cazaci şi au pus hatman 
pre dânşii pre Şah şi au intrat în ţară. Aşa oblicind Pătru vodă, au strânsu 
ţara şi s-au gătit de dânşii şi luund puşcile, au ieşit să meargă împotriva 
lor. Auzind cazacii de aceasta, au apucat ce au putut de la margine şi s-au 
întorsu înapoi, cruţindu-să pe altă dată, să să gătească mai bine. 

Cându au mersuponoslu de la Pătru vodă la craiul leşescu 
pentru zarva ce face Potcoavă Creţul cu cazacii şi cându au 
mersu Creţul al doilea rându lă Ţara Moldovei cu oaste 
căzăcească şi au apucat scaunul 

Avându Pătru vodă greu de Creţul şi de cazacii ce era cu dânsul, ca 
să nu intre iarăşi de iznoavă în ţară, să prade, trimis-au cărţi la 

caştalanul de Haliri, carile era să margă sol la împărăţie, să lege pace, 
deci au dat ştire cum cazacii s-au rădicat şi vor să puie pre Creţul la 
domnie, de care lucru, de nu-1 vor prinde şi de nu vor face pace cu 
dânsul şi de nu să vor certa ceia ce sunt cu dânsul, pacea cu împărăţiia 
nu va putea să stea. Acestea toate au scris caştalanul la craiul. 

înţelegându craiul leşăscu de Potcoavă Creţul, cum s-au rădicat 
cu cazacii şi face zarve şi va să scoaţă pre Pătru vodă din domnie, 
îndată au scris la hatmanul şi la o samă de boieri, la margine, sa puie 
nevoinţă ca să-l dobândească şi pre dânsul şi pre cazaci. Hatmanul, 
daca i-au venit cărţile crăieşti, au trimis trei roate de... 1 Boboleţschii, 
ca să-l afle la Nemirov, că acolea se ţinea mai nainte. Acolo daca au 
venit, l-au aflat, ci Creţul au prinsu de veste, au ieşit din târgu cu 50 
de cazaci pedestri cu sineţe şi au venit la un vad, unde au intrat în 
apă pănă în pântecile calului şi au pus cazacii denainte. Iar Bobo- 
leţschi, daca au sosit la vad după el, văzându pre Creţul că este gata 
a să baterea şi la loc strâmtu, nu s-au apucat de război, ci s-au întorsu 
înapoi şi aciiaş Creţul după dânsul în târgu. Boboleţschi la curte, iar 
Creţul în târgu la gazdă. Decii Boboleţschi au chiemat pre mai marile 
târgului şi i-au zis să prinză pre Creţul şi să i-1 dea. Iar mai marile 
târgului s-au lepădat de dânsul şi au zis că: „Eu nu-1 voiu prinde, 
nici ţi-1 apăr, ci de-ţi trebuieşte, tu ţi-1 prinde”. Văzându omul 
hatmanului că nu foloseşte nimica, dusu-s-au şi au spus hatmanului, 
înţelegându acestea toate, hatmanul le-au trimis la urechile craiului, 
cum n-au vrut să-l dea oamenii voievodului de Braslav. Ci craiul au 
trimis cu ponoslu la voievodul, ca să i-1 prinză şi să i-1 trimiţă. Ci 
pănă a merge comornicul crăiescu cu cărţile. Creţul cu mai mulţi 
oameni, mai bine s-au gătit şi au intrat în ţară pre la Soroca. Acolo 
cumu-şi-i rândul oamenilor, daca l-au vestit de domnu tânăr, mulţi i 
s-au închinat. 


Loc alb îr 

Războiul lui Pătru vodă, cându s-au bătut cu Potcoavă 
Creţul, carile venise cu cazacii 

Auzindu Pătru vodă cum Ivan Potcoavă ce-i zic Creţul au intrat în 
ţară pre la Soroca cu oaste căzăcească, de sârgu s-au gătit şi au ieşit 
cu oaste împotriva lui. Luat-au şi puşcile cu sine şi s-au gătit de război 
şi au pus beşlii după puşci, dându-le învăţătură, că după ce vor slobozi 
puşcile, să să răpază în cazaci. Ci cazacii cumu-ş sunt învăţaţi la războiu, 
cându au slobozit beşlii puşcile, ei au căzut cu toţii la pământu, de i-au 
covârşit focul. TUrcii gândindu-să cum că sunt ucişi toţi de puşci, s-au 
lăsat de dânşii, aşa căzacii au slobozit într-înşii focul şi multă pagubă 
au făcut în oastea lui Pătru vodă. Şi aciiaşi oastei lui Pătru vodă au 
dat dosul şi izbânda au rămas la cazaci. Decii cazacii s-au dus cu domnul 
său. Creţul, la Iaşi, şi au apucat scaunul, noiemvrie 23 de zile, iar 
Pătru vodă s-au dus în Ţara Muntenească. 

Războiul al doilea, cându s-au bătut Pătru vodă cu Creţul 
la Docolina 

Pătru vodă daca l-au bătut Creţul cu cazacii, s-au dus în Ţara 
Muntenească şi au dat ştire la împărăţie, cum s-au rădicat cazacii asupra 
lui şi l-au scos din scaun. înţelegându de aceasta împăratul, de sârgu 
au trimis hochimurile sale la dobrogeni şi la bugegeni şi la munteni, 
să margă cu Patru vodă asupra Creţului. Decii Pătru vodă de sârgu 
grijindu-să de oaste, venitu-i-au într-ajutoriu şi moldovenii gioseni. 
Aşa decii Pătru vodă cu ajutoriul împăratului şi cu a sa oaste ce au 
avut, s-au pornit spre Iaşi asupra Creţului. 

Auzind Potcoavă Creţul de venirea lui Pătru vodă, s-au gătit de 
războiu şi au ieşit înainte-i cu oastea căzăcească la Docolina. Fost-au 
şi oaste de ţară cu cazacii, că mulţi să închinase. Şi tocmindu-să de 
războiu, au pus cazacii întăi pre moldoveni în frunte, mai apoi 
hatmanul Şah cel căzăcescu nu i-au lăsat, temându-să să nu-i vicle- 



156 


(îrtgore Ureche 


nească moldovenii, au pus pre cazacii săi în frunte şi n-au vrut pe 
niminea să lasă la harţu. Şi apropiindu-să oastea lui Pătru vodă, 
văzându cazacii pre turci că aduc nainte cirezi de vaci, ca să stâmpere 
armele în dobitoace, n-au vrut cazacii să săgeate de departe, ce odată 
au slobozitu focul şi în oameni şi în dobitoace. Ci dobitoacile mai 
multă zăhăială făciia turcilor decât cazacilor, că de trăsnite fugiia 
înapoi. Si dându războiu vitejaşte, după multă nevoinţă a cazacilor, 
iată al doilea rându pierdu războiul Pătru vodă şi iarăşi rămasă 
izbânda la cazaci. 

Când s-au întorsu Creţul în Ţara Leşască şi au părăsit scaunul şi de 
moartea lui 

Potcoavă Creţul, carile îşi pusese nume de domnie Ion vodă, după 
războiu cu noroc şi de izbândă ce au făcut la Docolina, de au bătut pre 
oastea lui Pătru vodă, s-au întorsu la Iaşi. Deciia văzându că nu să va 
putea aşeza la domnie, că şi din Ţara Ungurească să pogorâse lui Pătru 
vodă oaste întru ajutoriu, au părăsit scaunul şi ţara şi cu ai săi, cu toţii 
s-au întorsu înapoi pre la Soroca spre Ţara Leşască. 

De acolo nu-şi putea afla cale pre voia sa, că pre câmpu era omeţi 
mari, pre la Nemirov să temea de hatmanul şi de voievoda Bra- 
slavschii, că-1 cerca să-l prinză. Mai apoi dacă au intrat în Ţara Leşască, 
au chiemat voievodul pre Şah şi i-au zis: „Voi aţi făcut un lucru 
mare împotriva lui crai şi a ţărâi, să stricaţi pacea cu turcul. Pentru 
aceia să aduceţi pre Creţul şi să mergeţi cu dânsul la hatmanul. El îl 
va trimite la craiul şi voi vă veţi curăţi de acea vină. Şi Creţul încă va 
hălădui, văzându-1 craiul aşa de folos.” Aceste cuvinte daca au spus 
cazacii Creţului, el fu bucuros, gândindu-să că de va merge la craiul, 
îl va ajutori spre domnie. Decii s-au dus cu dânşii la hatmanul, 
hatmanul l-au trimis la craiul, craiul l-au dat la închisoare şi peste 
puţină vreme i-au tăiat capul. 

Cându s-au aşezat al doilea rându Pâtru vodă Şchiopul la 
scaun, 7086 <1578> ghenarie 1 dni 

înţelegându Pătru vodă că Creţul au părăsit scaunul şi ţara şi au trecut 
în Ţara Leşască, au venit la Iaşi şi să aşeză la scaun al doilea rându. 

Pre aceia vreme Pătru vodă dede mitropoliia lui Theofan mitropo¬ 
litul, carile la Ion vodă o lăsase şi fugise prin munţi, de frica lui. 

De un Albcandru vodă, fratile Creţului, carele au apucat 
scaunul la Iaşi şi au domnit o lună 

Pătru vodă dacă s-au aşezat la domnie al doilea rând, nu după multă 
vreme, d întru acelaşi an, fevruarie 9 zile, 7086 <1578>, iarăşi au venit 
Alixandru, fratile Creţului, cu oaste căzăcească asupra lui Pătru vodă. Ci 
Pătru vodă ştiind podeala ce păţisă mai nainte cu cazacii, nu s-au apucat 
de războiu, ci i-au dat cale dintâi. Iară Alixandru au intrat în Iaşi şi au 
şăzut în scaun, fevruarie 9, iar Pătru vodă de sârgu au strânsu oastea 
turcească şi muntenească şi ungurească, au încunjurat pre Alixandru în 
curte în Iaşi şi au bătut prejur curte, din câşlegi pănă la miiaze păresemi. 
Iară noaptea martie 12 zile, Alixandru şi cu cazacii au ieşit în curte, că 
n-au mai putut suferi, că şi iarba şi bucăţile li să împuţinase, şi gândindu 
că vor scăpa, au fugit spre codru. Ce prinzându de veste oastea lui Pătru 
vodă, s-au pornit după dânşii şi la iezerul Ciurbeştilor i-au ajunsu şi pre 
toţi i-au surpat acolo. Şi pre Alixandru încă i-au prinsu, viu dimpreună cu 
boierii lui. Acestu Alixandru vodă au ţinut scaunul numai o lună. 

De nişte domnişori ce venisă iar cu cazaci 

De noroc era Pătru vodă cu cazacii, cum să tâmplă pururea omului 
de n-are odihnă, că bine de unii nu să mântuia, alţii veniia asupra lui. 
Că într-acelaş an, după ce s-au aşezat al doilea rându şi al treilea rându 
la domnie, tot la anii 7086 <1578> iulie 27, nişte cazaci cu un 
domnişor au venit la Nistru şi ş-au pus toţi capetile. 

Aşijdirea, curându după aceşti cazaci, la anii 7087 < 1578 > octovrie 
12 zile, un Costantin iar cu cazaci veniia în ţară şi s-au topit toţi în Nistru. 

într-aceşti ani au zidit Pătru vodă mănăstirea Galata în vale şi nu 
după multă vreme s-au răsipit, care loc şi pănă astăzi să cunoaşte. 

întru acestaşi anu, 7087 <1578>, în luna lui octovrie 2, când 
Costantin cu cazacii trecea Nistrul, iară Zborovschi cu oaste căzăcească 
au lovit Daşovul, de l-au arsu şi l-au prădat şi, multe furcoaie au robit şi 
mult plean au luat. Mai apoi s-au întorsu înapoi, fără de nici o zminteală. 

Cându au mazilit împăratul pre Pătru vodă Şchiopul, vă 
leatul 7088 <1579> dechevrie2 

Acest Pătru vodă ce-i zic Şchiopul, după ce au domnit 5 ani, l-au mazilit 
împăratul Amurat şi au trimis pre un turc mare, de l-au luat din scaun şi 
l-au trimis la Halep, la pază. Iar domniia o au dat-o Iancului vodă. 

De domniia lui Iancul vodă, ce-i zic Sasul, 7088 <1580>, 
fevruar 17, vineri 

Daca au mazilit împăratul pre Pătru vodă Şchiopul, dat-au domniia 
Iancului vodă, carile au fost de naşterea sa sas, de lege luteran. Pravoslaviia 
nu iubiia. Decii deaca au venit în ţară şi au şezut în scaun, fevruarie 17 
zile, după aceia toată nedumnezeirea şi eretidia sa ş-au arătat, că lăcomie 
de avuţie nespusă avea, pentru care pre mulţi au omorât. Mai apoi de 
lăcomie mare ce avea, trimisă să ia a zecea din boi în toată ţara. 

De un domnişor ce-i zic Ion vodă Lungul, 7089 <1581> 

Iancul vodă, fiind plin de lăcomie, izvodi obicină care n-au mai 
fostu niciodată, de au trimis în toată ţara să ia a zecea din boi, care 
obiceai nu l-au putut suferi ţara, ci s-au rădicat lăpuşnenii, de s-au 
sfătuit ca să să dezbată de suptu mâna Iancului vodă. Şi bulucindu-să, 
au rădicat dintre dânşii domnu pre Lungul şi i-au pus nume Ion vodă 
şi decii au purces spre Prut în sus. 

Iară Iancul vodă prinzându veste că lăpuşnenii s-au rădicat asupra 
lui, degrabu au trimis pre Bucium vornicul cel mare şi pre Brut 
postelnicul cu oaste împotriva lor. Şi timpinându-să oştile la Bolota, s-au 
lovit de faţă şi dându război vitejaşte dispre amândoao părţile, pierdură 
lăpuşnenii războiul şi domnişorul încă să înnică în Prut. 

Această poveste ce scrie mai sus, că s-au rădicat lăpuşnenii asupra 
Iancului vodă, cronicariul cel lesescu nimica nu scrie, iar letopiseţul 
nostru cel moldovenesc can pre scurt o semnează şi aceasta. 

Cându au pribegit boierii Moldovei prin ţări streine de 
nevoia Iancului vodă. 

Multe lucruri spurcate şi nedumnezeieşti făcea Iancul vodă în 
domniia sa, că de răotăţile lui toată ţara şi boierii să oţărâia, că legea 
creştinească nu o iubiia, la avuţie lacom şi prădătoriu, ţara cu dările o 
îngreuia şi era om curvariu preste samă, că nu numai afară, ce nice de 
curtea sa nu să feriia, că jupânesile boierilor de la masa doamnii sale 
le scotea, di le făciia silă. Acestea toate neputându suferi boierii, mai 
vârtos Movileştii, vlădica Gheorghie, Erimiia vornicul, carile mai apoi au 
fostu şi domnu şi frati-său Simion păharnicul, Balica hatmanul, s-au 
sfătuit pre taină ca să pribegească. Carii întâi ş-au făcut prileju cu voia 
lui, ca să margă să sfinţească mănăstirea Suceviţii şi apoi cu toţii au 
trecut la Ţara Leşască, alţii la turci, alţii la munteni, alţi printr-alte părţi. 

Mergându decii jalbă la împărăţie de răsipa ţării, i-au luat domniia 
şi au dat-o lui Pătru vodă Şchiopul. 

Când au pribegit Iancul vodă şi de moartea lui, 7091 
<1583> 

înţelegându Iancul vodă că l-au mazilit împăratul şi domniia o au 
dat-o iarăşi lui Pătru vodă Şchiopul, cunoscându la ce va veni mai 
apoi lucrul, gândi că de va merge la turci, va avea pâră multă şi mai 

apoi să nu care cumva să şi piară, ci s-au sfătuit să treacă în Ţara 
Ungurească prin Ţara Leşască că peste munţi, pin ţară, nu era putinţă 
ca să treacă, că să temea de ţărani. Şi aşa au ieşit din ţară şi trecându 
pre la Pocuţia, i-au ţinut calea Iazloveţschi şi l-au dus la Liov cu toată 
avuţiia lui. Şi îndată au trimis la craiul, de i-au dat ştire. Craiul au scris 
la Sinavschii hatmanul şi la Herbortu starostea de Liov, să-i ia tot 
crăiescu şi lui să-i taie capul. Şi îndată au trimis craiul pe podscarbul 
lui, să-i ia toată averea Iancului vodă, numai ficiorilor şi doamnii sale 
să le lase o parte, să le fie de hrană. Şi după învăţătura craiului aşa au 
făcut şi i-au tăiat capul Iancului vodă. 

Scrie letopiseţul cest moldovenescu că moartea Iancului vodă au 
fostu cu învăţătura împăratului turcescu, de i-au tăiat capul. Şi au 
domnit Iancul vodă trei ani şi şapte luni. Acestu Iancul vodă zic cum 
că au fostu umblându vara cu sanie de os. Aşa au petrecut Iancul vodă 
ţenchiul său, viiaţa sa. 

A doao domnie a lui Pătru vodă Şchiopul, 7092 <1583> 
octovrie 17 

După ce au mazilit împăratul pre Iancul vodă, dat-au domniia 
iarăşi lui Pătru vodă Şchiopul, pre carile aşteptându-1 toţi, iată au 
venit al doilea rându în ţară şi au şezut în scaun, octovrie 17. Auzindu 
deciia pribegii carii era fugiţi pintr-alte ţări de nevoia Iancului vodă, 
cu dragoste s-au întorsu la domnu său, Pătru vodă. Pre carii i-au 
miluit iară cu boieriile lor. 

De nişte cazaci ce veniia să apuce scaunul Moldovei, vă 
leat 7092 <1583 > octovrie 27 

De noroc era Pătru vodă cu cazacii, că în domniia dintâi nu mai avea 
odihnă de dânşii, acum la a doao domnie, bine nu să aşezase la scaun, 
iată cazacii veniia să apuce scaunul, într-această lună octovrie 27 de 
zile. Ci Pătru vodă prinzându de veste, le-au ieşit înainte la Prut, la sat 

la Munteni, cu câţi oameni au putut avea într-acea dată şi acolo i-au 
încunjurat, fiindu cazacii la strâmtoare mare, căutatu-le-au a să închina. 
Din cărei au ales Pătru vodă o samă, carii i-au părut oameni de treabă, 
de i-au oprit să-i slujască, iar pre alţii cu jurământu i-au slobozit. 

De nişte cazaci ce au prădat nişte sate din sus de Tighina 

Nu multă vreme după aceia au mai lovit cazacii din sus de Tighina, 
pre decindea de Nistru, nişte sate ce să discălicase pre hotarul leşescu, 
turci ciutaci, moldoveni foarte mulţi, carii ieşisă din ţară de răul nevoilor 
Iancului vodă şi mare moarte au făcut într-înşii şi pradă şi robii şi cu 
dobândă s-au întorsu pre la casile lor. 

Când au zidit Pătru vodă Galata din deal 

într-acestaş an, daca s-au aşezat Pătru vodă la domnie, nu vru să 
lase în deşert pomana sa, carea o zidisă întăi, mănăstirea Galata din 
vale, care apoi să răsipisă, ci cu toată nevoinţa au silit şi cu toată 
osârdiia au zidit Galata în deal, carea trăieşte şi pănă astăzi. 

Când cu prădat cazacii Tighina şi o au arsu, 7092 <1584> 
avgust 7 zile 

întru acestaş an, avgust 7 zile, strânsu-s-au cazacii şi fără veste au 
lovit la Tighina, de o au arsu şi o au prădat-o şi au robit pre cei tineri, 
fete, copii, iar pre alţii, pănă la unul i-au tăiatu şi multă dobândă au 
luat cu sine, neavându cine să-i oprească sau să-i gonească, ci cu pace 
s-au întorsu înapoi. 

De o secită mare ce aufostu în zilile acestui Pătru vodă , de 
au pierit toată roada, vă leato 7093 <1585> 

Domnindu Pătru vodă Ţara Moldovei, mare secită s-au tâmplatu în 
ţară, de au secat toate izvoarăle, văile, bălţile şi unde mai nainte prindea 

peşte, acolo ara şi piatră prin multe locuri au căzut, copacii au secat de 
setită, dobitoacile n-au fostu avându ce paşte vara, d le-au fostu dărâmând 
frunză. Şi atâta prafu au fostu, cându să scomiia vântu, cât s-au fostu strân- 
gându troieni la garduri şi la gropi de pulbere ca de omet. Iar dispre toamnă 
deaca s-au pomitu ploi, au apucat de au crescut mohoară şi cu acelea ş-au 
fostu oprind sărădmea foametea, că-i coprinsese pretitinderea foametea. 

Când s-au împreunat Pătru vodă cu Mihnea vodă, domnul 
muntenescu, leat 7094 <1586> avgust 15 

împreunatu-s-au Pătru vodă cu nepotu-său, Mihnea vodă, domnul 
muntenescu, ficiorul lui Alixandru vodă, la satu la Bogdăneşti pre Prut, 
avgust 15 zile, amândoi cu curte multă şi cu gloate mari şi s-au ospătat 
împreună cu mare cinste. 

Războiul Pârvului pârcălabului de Soroca, când s-au bătut 
cu cazacii la Pierieslav, în zilile lui Pătru vodă, 7095 
<1587>, ghenar 8 

Rădicatu-s-au o samă de cazaci ca nişte lupi ce suntu învăţaţi de-a 
pururea la pradă, de au intrat în ţară şi au prădat şi multe bucate au 
luat de la ţinutul Sorocii. Iară Pârvul pârcălabul Sorocii s-au îndemnat 
cu hânsarii şi cu alţii, carii au vrut de bună voie şi i-au ajunsu la 
Pierieslavu. Acolo cazacii vrând să nu dea dobânda, moldovenii să scoaţă 
al său, tare războiu s-au făcut într-înşii şi în doao zile bătându-să, de-abiia 
au spartu pre cazaci. Mai apoi daca i-au biruit, pre toţi i-au omorât, fără 
numai unul zic să fie scăpat; o samă vii i-au prins şi i-au trimis la Pătru 
vodă, pre carii i-au trimis la împărăţie. 

Când au făcut nuntă Pătru vodă, de au însurat pre nepotu- 
său, Vladulvodă, 7095<1587> iunie 10 

într-acestaş an, în luna lui iunie, Pătru vodă făcu nuntă nepotului 
său, Vladul vodă, ficiorul lui Miloş vodă, de au luat fata Mircii vodă şi 

au chiematu la nuntă pre Mihnea vodă, domnul muntenescu. Nuntă 
domnească au făcut cu multă chieltuială şi jocuri şi mulţi din vecini au 
venitu, de le-au înfrumuseţat masa. Această veselie au fostu în Tecuciu. 

De nişte cazaci ce au prădat Daşovul, iunii 

Pre aceia vreme tot în anul 7095 < 1587>, fără veste au lovit cazacii 
Daşovul, de l-au arsu şi pre mulţi au tăiatu şi prădându dobitoace şi 
avere multă luundu şi robindu ce le-au plăcut, s-au întorsu intregi 
înapoi, fără nici o zminteală. 

Războiul lui Pătru vodă, când s-au bătut la Ţuţora cu nişte 
căzaci ce venise cu un domnişor, ce-i zicea Ivan, 7096 
<1587> noiemvrie23 

Nu după multă vreme, ci fără zăbavă într-acestaşi an, toamna, au 
venit cazacii în ţară cu un domnişor, ce i-au fostu zicându Ivan vodă, 
cărora le-au ieşit înainte Pătru vodă cu oaste din sus de Ţuţora, 
noiemvrie 23. Şi dându războiu vitejaşte dispre amândoao părţile, 
mulţi au picat şi în 26 de zile birui Pătru vodă pre cazaci şi-i sili de i-au 
dat pre cine au avut mai mare, carile au luat plată după vina sa. Iară 
ceialalţi să ascundea prin păduri şi carii pre unde putiia şi moldovenii 
îi goniia. Mai apoi cazacii fugându prin păduri, carii unde au putut 
scăpa, apărându-să pănă la apa Cerimuşului, de s-au tras în ţara lor, 
puţini intregi, ci mai toţi răniţi şi pedestriţi. 

Cându au lăsat domniia şi scaunul de bună voie Pătru vodă 
Şchiopul şi s-au dus în Ţara Nemţască 

Domnind Pătru vodă Ţara Moldovii ca un domn vrednic, cum să 
cade, cu di toate podoabile câte tribuiesc unui domnu de cinste, că 
boierilor le era părinte, pre carii la cinste mare-i ţinea şi din sfatul lor 
nu ieşiia. Ţărâi era apărătoriu, spre săraci milostivu, pre călugări şi 
pre mănăstiri întăriia şi-i miluia, cu vecinii de prinprejur vieţuia bine. 

de avea de la toţi nume bun şi dragoste, de nu era a zice cum nu este 
harnic de domnie. Judecata cu blândeţe şi fără făţăriie o făciia. 

Mai apoi văzându nevoia ţărâi, că turcii pre obiceiul lor cel spurcat şi 
neastâmpăratu de lăcomie, trimiseră de cerea bani, să le dea m ai mult 
decât era adetul ţărâi, făcu sfat cu boierii, ce vor face, cum vor putea 
rădica şi alte dări, carile n-au mai fostu. Că nu-i de aceasta, că doară nu 
va putea plăti această dată ţara, d este că să face obicei, carile nu va mai 
ieşi şi aceasta vor lua şi altile vor izvodi, cum s-au şi tâmplat. Şi ş-au ales 
sfat aceştii nevoi, ca să să înceapă de la altul, iară nu de la dânsul. Şi detii 
să găti să să ducă din ţară, măcară că boierii cu toţii apăra să nu să ducă 
din ţară, ci să dea acea nevoie, că alţii vor da şi ţara tot nu va hălădui. Ci 
Pătru vodă nici într-un chip nu vru să să apuce de acea dare şi să ia 
blestemul ţării asupra sa. Ci îşi tocmi lucrul înainte şi la scaun lăsă boieri 
să păzească scaunul, pănă le va veni alt domnu de la împărăţie. 

Iară el umplându domniei sale 7 ani şi jumătate, s-au rădicatu cu 
fruntea boierilor, că boierii să temură a rămânea, să nu paţă ca mai 
nainte cu Iancul vodă, intre carii au fostu Stroiciu logofătul cel mare, 
Ieremiia Movila vornicul şi frati-său Simion păharnicul, carii mai apoi 
amândoi au căzut la domnie şi fratile lor Toader spătariul şi Andrei 
hatmanul şi alţii mulţi, carii nu să îndura de dânsul. Şi au trecut pin 
Ţara Leşască, în Ţara Nemţască şi acolo s-au aşezat. Unde spun că 
când au fost dându bani de chieltuiala bucăţilor, au fostu plângându şi 
au fost zâcându: „Acestea suntu lacrămile săracilor”. De acolo boierii 
s-au întorsu în Ţara Leşască cu toţii şi s-au aşăzat acolo, la târgu la 
Podhaeţ şi pre aiurea. 

Şi aşa Pătru vodă putem să-i zicem cel Milostivu, că binile său au 
lipădat pentru ţară, care ca acesta nu s-au mai aflat. Era domnu blându, 
ca o matcă fără ac, la judecată dreptu, nebeţiv, necurvar, nelacom, 
nerăsipitoriu, putem să-i zicem că toate pre izvod le-au ţinut, ca să nu 
să zmintească. Acestu Pătru vodă au domnit întru amândoao domniile 
doisprăzece ani şi jumătate. 

De domnia luiAron vodă cel Cumplit, care multă greotate 
au adus ţărâi, 7099 <1591 > 

După ce părăsi Pătru vodă domniia şi ţara, înţelegându turcii că 
ţara este deşartă de domnu, cercară pre cine vor trimite în locul lui 
Pătru vodă. Ci norocul cel bun al ţărâi să schimbă, că după noroc bun, 
iată veni şl rău, ca cum ar fi de la Dumnezeu însemnat, după vreme 
bună şi senin, să vie vreme rea şi turburată, după domnie lină şi 
blândă, să vie cumplită şi amară. Aflară turcii pre Aron vodă, căruia i-au 
dat ţara cu multă datorie, că fiind om fără suflet şi umblându şi alţii 
pentru domnie, pre toţi i-au umplut cu bani, luundu bani cu camătă 
de la turci. Aşa după multă datorie şi chieltuială ce împresurasă ţara, 
ş-au scos domniia la Moldova şi au venit în ţară, de au şăzut la scaun 
în anii 7099 <1591>. 

Aşa, după ce s-au aşezat la domnie Aron vodă, nu-i era grijă de 
altă, numai afară de a prădarea şi dinlăuntru, nu să sătura de curvie, 
de jocuri, de cimpoiaşi, carii îi ţinea de măscării. Aşijderea dabilile cu 
carile îngreuiasă ţara, nu umbla numai dăbilarii singuri, ce şi turci 
trimitea de umbla cu dăbilarii, de nu-şi era ţăranii volnici cu nimic, 
muierile nu era ale lor, fetile le ruşina, ce vrea să facă făcea. Dăbilariul 
pentru un potronic de-1 vrea pârî la dânsul, nu-1 judeca, ci acolo trimitea 
de-1 pierdea. Pe boieri pentru avuţie îi omora, jupânesile le siliia şi 
domnind, nu alta, ci ciudese şi minuni făcea. 

Acestea şi altile mai multe făciia şi să văzu că este tuturora nevăzut 
şi urât, ci gândi ca să nu să încrează ţării şi lefeciilor de ţară, ci trase 
pre leafă unguri călăreţi şi pedestraşi şi făcu pedestraşilor odăi în curte, 
ca să fie pururea lângă dânsul. Mai apoi văzându că de datornici nu să 
va putea mântui, izvodi ca să ia de tot omul câte un bou. Şi aşa trimisă 
în toată ţara cu turci, de strângea şi la carile nu să afla bou, lua ai cui 
era în satu, de la alţii îi lua toţi, câţi avea, pentru cei ce nu avea boi, că 
mulţi de răotăţi şi de dabile multe, boi nici de hrană n-avea. 

Războiul lui Aron vodă, cându s-au bătut la Răut cu un 
domnişor. Bogdan vodă îi zicea, la anii 7100 <1592> şi 
când au pierit Bucium vornicul şi Bârlădeanul logofătul şi 
Paos vornicul 

într-aceste răotăţi şi belituri ce făciia Aron vodă, de nevoie mare 
nemaiputându suferi ţara, s-au rădicat orheienii şi sorocenii cu un 
domnişor ce-i zic Ionaşco, pre carile îl alesese dintru dânşii cap şi-i 
puseră nume Bogdan vodă. Ce Aron vodă deaca au înţeles de aceasta, 
au dat ştire alţii ţări să să strângă şi el fără zăbavă au ieşit cu curtea şi 
cu lefecii săi. însă mai nainte, pănă a nu ieşi din curte, au tăiat pre 
Bucium vornicul cel mare şi pre Bârlădeanul logofătul şi pre Paos 
vornicul, dându-le vină cum că ar fi cu ştirea lor. 

Decii au purces împotriva vrăjmaşilor săi. Şi mergându, pus-au 
pe Ureche logofăt mare. Şi decii s-au tâmpinat oştile la Răut şi dându 
războiu vitejaşte dispre amândoao părţile, izbândi Aron vodă şi bătu 
pre toţi şi pre domnişoru încă l-au prinsu, ci i-au tăiat nasul şi l-au 
călugărit. Decii, deaca au spart Aron vodă pre viclenii săi, nici un 
loc nu au lăsat să nu fie plin de vrăjmăşiia lui, că nu pierdea numai 
pre carii au fostu întru războiul acela, ce şi seminţiile lor, şi vinovaţi 
şi nevinovaţi. 

De maziliia lui Aron vodă 

Gătindu-să Aron vodă să facă mai mari vrăjmăşii decât aceasta, 
iată i-au venit de la Ţarigradu călăraşi cu cărţi, de i-au datu ştire cum 
l-au mazilit împărăţiia, că împăratul turcescu şi sfatul, auzindu de 
atâta răotate ce făcea, cu morţi şi cu jafuri făr’ de măsură, l-au mazilit. 
Deciia să mira Aron vodă, cum va face să nu prinză oastea de veste şi 
ţara de mazilie, ca să nu-1 omoară, că mulţi era carii vrea fi bucuroşi 
să auză una ca aceia, că le pierise părinţii, altora fraţii, altora ficiorii, 
alţii sărăcisă de multele răotăţi. Ci pre taină au învăţat pre călăraşi 

să nu scoaţă cuvântu pre afară şi au trimis la Iaşi la doamnă-sa, să 
să încarce şi să purcează în jos. Iară pre boieri i-au învăţat de au 
chiemat gloatile şi le-au mulţămit de slujbă ce au făcut şi le-au zis 
să margă cineşi pre acasă, gândindu că doară să vor duce şi el să ia 
drumul spre Ţarigrad. 

A doao zi, părându-i cum să vor fi dus curtenii, au încălicatu şi au 
purces spre Iaşi, şi ce-i păruse că să vor fi dus, ca să silească şi el mai 
tare, să nu oblicească cineva, iată gloatile mergea pre de toate părţile. 
Atuncea au chiemat boierii, de le-au zis: „Crezu, eu am slobozit 
oastea, să să ducă cineşi pre la casile lor. Dară cine-i opreaşte ?” 
Datu-i-au a înţelege cum o samă s-au dus, iară cărora le este calea 
spre Iaşi şi spre munte, aceasta li-i calea. Aşa împreună au mersu 
pănă în sară, pănă ce au înserat. Decii noaptea, toată noaptea, au 
silit şi nimica zăbavă n-au făcut la Iaşi, ci au silit spre Ţarigrad. Unde 
mergând, l-au timpinat capigii împărăteşti, viind ca să-l ia din scaun 
şi să-l ducă la împărăţie. 

Daca înţeleaseră toţi de maziliia lui Aron vodă, nu într-alt chip, ci 
cum după multă furtună şi vreme rea, daca văd oamenii senin şi linişte, 
să bucură toţi, aşa toată ţara să bucurasă. 

A doa domnie a lui Aron vodă cel Cumplit 

După ce au mazilit împăratul pre Aron vodă. Dumnezeu încă nu-şi 
umplusă certarea sa deplin, că Aron vodă încă nu au fostu ajunsu la 
Ţarigrad, domniia iară i-o au dat-o şi scaunul ţării, că datornicii lui, 
turcii, cu toţii au mersu la veziriul, de au strigat pentru dânsul şi de 
nevoia datornicilor iară i-au întorsu domniia. 

Cându au trimis Aron vodă înainte la scaun pre Oprea 
armaşul să prinză pre o samă de boieri 

Aron vodă, după obiceaiul său cel rău şi daca înţeleasă că i-au dat 
domniia de iznoavă, cumu-şi era vrăjmaşu şi cumplitu, nu să apucă 
de alta, ci iarăşi gândi ca ce n-au putut umplea cu rău în domniia 



168 


(Mgore Ureche 


dintâi, să săvârşască cu a doao domnie. Dupre cale au răpezit pre 
credinciosul său, pre Oprea armaşul cel mare cu cărţi, ca să coprinză 
scaunul, şi cu catastif, ca pre toţi, pre câţi au vrut el să-i piiarză, ca să-i 
prinză şi să-i ţie la închisoare, pănă va veni şi el la scaun. 

Oprea armaşul, după învăţătura lui Aron vodă, de olac au venit şi 
seara au intrat în Iaşi, nici aiurea au mersu în gazdă, ci la odăile 
dorobanţilor celor ungureşti în curte au mersu. Şi noaptea au venit la 
gazda lui Ureche logofătul, pre carile îl lăsase Aron vodă să păzască 
scaunul şi i-au arătat porunca domnu-său. Iar el degrabu, auzind de 
numile lui Aron vodă, cum au dobândit iarăşi domniia, vrându să 
hălăduiască de dânsul, au dat răspunsul Oprei, zicând : „Acesta lucru 
cu bucurie priimescu şi suntu gata să slujăscu. Ci numai să fie cu taină, 
ca să nu ştie niminea. Bine că ai venit: pănă vom oblici pre toţi, pre 
câţi scrie catastiful, să-i prindem, carii unde vor fi, să nu cumva 
smintim, să oblicească, să fugă.” Şi aşa Oprea s-au amăgit cu acesta 
sfat şi s-au aşezat iară la dărăbani, într-acea zi şi într-acea noapte. 

Când au pribegit Urechie logofătul cel mare 

înţelegând Ureche logofătul de venirea lui Aron vodă şi de porunca 
ce-i trimisese pre Oprea armaşul, nu cuteză să-l aştepte în ţară, ştiind 
câtă groază şi câte răutăţi făcuse mai nainte în domniia dentăi şi acum 
a dooa oară mai de mari cazne va să să apuce. 

Ci deaca s-au aşăzatu Oprea la odăile dorobanilor, aflându Ureche 
logofătul vreme şi cale deşchisă de a să dăpărtarea şi de a ieşirea den 
ţară, învăţat-au pre gazda sa, cine va intreba a dooa zi de dânsul, să 
spuie că s-au dus acasă la Cârligătură. Şi aşa, noaptea, toată noaptea 
şi zioa, toată zioa, fugându, au ieşit pre la Soroca în Ţara Leşască. A 
dooa zi seara. Oprea armaşul, deaca s-au dusu la gazda lui Ureche să 
să sfătuiscă şi nu l-au aflatu, cunoscând că l-au amăgit într-acesta chip, 
îndată au chiemat pre alţii cari s-au tâmplat acolea şi au repezitu cu 
cărţi în toate părţile, să cuprinză marginea. Iar deaca au aflatu că 

logofătul au trecut Nistrul şi s-au dăpărtatu, n-au mai avutu ce face, ci 
s-au aşăzat, de au ţinut scaunul păn’ la venirea lui Aron vodă. Iar 
Ureche deaca au trecut Nistrul, s-au dusu îndată unde era şi alalţi 
boieri pribegi strânşi, de aştepta sfârşitul lucrului. 

(SIMION DASCĂLUL) 

De domnia lui Pătru vodă Cazaculu vleato 7101 <1593> 

Scrie letopiseţul cestu moldovenescu că încă pănă n-au fost sosit Aron 
vodă la scaun, iar Pătru Cazacul s-au rădicat den Ţara Leşască, cu puţinei 
pribegi, înţelegând că scaunul este deşărtu şi sârguind să apuce scaunul, au 
intratu în ţară şi au apucat scaunul la Iaşi şi au domnit 2 luni. Deciia au sosit 
şi Aron vodă şi au prinsu pre Pătru Cazacul şi l-au trimisu la împărăţie. Iară 
cronicariul cel leşăscu de această poveste ce spune că au venitu Pătru vodă 
Cazacul, de au apucat scaunul, nimica nu scrie. 

Când s-au aşezat Aronu Vodă al doilea rând la scaun, v 
leato 7101 <1593> meseţa... 

Aron vodă deaca s-au aşăzatu la scaun al doilea rându 

(AXINTE URICARIUL) 

au pusu pe Oprea armaşul logofăt mare şi pre Varticu vornic mare de Ţara de 
Giosu şi pe Ghiorghie vornic mare de Ţara de Sus, pe Zota postelnic mare şi pe 
Alexe stolnicu mare şi pre Iane Călugărul vistemic mare şi pre Coci comis mare 

şi cumu-ş era vrăjmaşu, nu de altele să apucă, ci iar de asupreale a 
face ţărâi şi de dabile mari. Şi întâi, cu voia lui, turcii strângea dabilele 
cu dăbilarii. Mai apoi nu-i putea opri şi silă mare pretiutindirile făcea: 
lua slujitorii de ţară cu sila, de le râniia la cai, bucatele fără preţu şi 
făr’ de bani le lua. 

Deciia, cunoscând Aron vodă că nu va fi pănă în sfârşit bine, că ţara 
scârşca, pribegii sta întinaţi, gândi după toată răutatea ce făcuse, să să 
curăţească şi să arate ţărâi că nu este den voia lui ce s-au lucratu, ci este 
din sila turcilor şi socoti să să agiungă cu Mihai vodă, carele domnim pre 
aceia vreme Ţara Muntenească, ca să să dezbată de supt mâna turciloru. 

însă întâi socoti că, după atâtea răutăţi ce făcuse, să să apuce să facă 
şi vreun lucru bun, ca să nu-i vie cu osândă. Şi s-au apucatu în anii 7102 
<1593—1594>, de au făcutu mănăstire în ţarina Iaşiloru, carea să chiamă 
Aron vodă, pre numele domnului, unde este hramul svetii Nicolae. 

Cându au venitu Lobodă cu oaste căzăceasca şi au gonitu 
pre Aronu vodă denr scaunu şi au arsu târgulu Iaşii v leato 
7103 <1594>... 1 


1 Data exactă a năvălirii cazacilor este decembrie 1593 (la 1 ianuarie 1594, Aron 
vodă protestează împotriva acestei năvăliri — N. Iorga, Acte şi fragmente, 1, p. 134), 
deci cronica lui Ureche se termină cu anul 1593, cu excepţia unei singure informaţii 
privitoare la alianţa lui Aron vodă cu Mihai Viteazul, care se raportă Ia anul 1594. 

Restul lipseşte în toate manuscrisele. 




CUPRINS 


GLOSAR 


Aciiaş — de asemenea. 
adet — obicei. 

adunată (limbă ~) — compusă. 
agemoglani, iamoglani — copii de casă 
creştini la Poarta otomană, (instruiţi 
pentru a intra în rândurile armatei 
turceşti. 

ajoturi, a -a ajuta. 

alege, a -(sfat) — a hotărî. 
alegând — exceptând. 
ales — mai ales. 
alesâtoriu — hotarnic. 
amestecătură — intrigă, tulburare. 

amistiu, a să -a se ascunde. 

amână — în mână. 

apăra, a -a se opune. 

apărătură — apărare. 
arc tare — arbaletă. 
articele —jalbe. 

ascuţi, a să -a pândi. 

astruca, a -a îngropa. 

astupa, a -a şterge amintirea. 

asupră, mai cu -cu dobândă (fig.). 

Băjănii — fugari. 

bate, a -a ataca (o cetate). 

begler-bei — paşă cu trei tuiuri. 


beleag — tabără de adunare şi de regru 
pare a oastei. 
belitură —jaf. 
beşlii — ostaşi turci. 
bogdani — moldoveni (turceşte). 
bogoiavlenie — bobotează. 
brudiu — tânăr, necopt. 

buluci, a să -a se aduna în ordine 

de oaste. 

busurmani — mahomedani. 

Căli — plural de la cale. 

cap, de - (îngrozind) — ameninţând cu 
moartea. 

cap de price — motiv de ceartă. 
capete — căpetenii. 
capete (de lege)— articole. 
capigiu — demnitar turc însărcinat cu 
mazilirea domnului sau cu inau¬ 
gurarea noii domnii. 
copiste — templu, 
caripiţi — oşteni turci. 
cărtulari — cărturar. 
casă — familie. 

câsaşi — oameni de casă ai domnului; 
căuta, a -a fi nevoit. 

cauzilieri — soldaţi turci din garda 
sultanului. 

certa, a -a pedepsi. 

certare — pedeapsă. 
cetvertoc — joi (slav). 

cevlui, a -a tonsura; ritual catolic: a 

tăia părul din creştetul capului unui 
seminarist pentru a se arăta intrarea sa 
în tagma bisericească sau călugărească. 
chelar — cămăraş. 
chivemisală (a ţării) — cârmuire. 

chizmi, a -a alcătui, a redacta. 

cineş — fiecare. 

ciudesă — lucru minunat, de necrezut. 
ciudotvoreţ — făcător de minuni (slav). 
cândai — poate. 

cârma — cârmuire; (de toată cârma — 
cârmuire puternică) 
comornic — cămăraş. 
concenie — sfârşit (slav). 
corona, canină — ţara coroanei (polone). 

covârşi, a -a trece deasupra. 

credinţă, a lua -jurământ. 

crijeci, crizeci —cavaleri teutoni, cruciaţi. 
cuhne — bucătărie. 
cumplit — răutăcios. 
curăţi, a să -a scăpa. 


Dabilă — dare. 
dajde — tribut (turcilor). 
dărăbani — v. dorobani. 

derege, a -a sluji. 

descăleca, a -a întemeia, a se aşeza. 


dezbate, a să -a se elibera. 

dezmierda, a sa -a petrece. 

dezmierdăciune — petrecere. 
direse — privilegii scrise. 
dispărţit (de fire) — deosebit. 
dni — zile (slav). 

dobândă — izbândă, biruinţă, pradă de 
război. 

dobândi, a- -a prinde, a cuceri. 

domnişor — pretendent la tron. 
dorobani — mercenari pedeştri la oastea 
Moldovei. 

dostoi, a - -a îndestula, a sătura. 

drege, a~ — a sluji. 

dvorba — slujbă. 

dvorbitoriu — cel ce slujeşte. 

dulceaţă — blândeţe. 

duşegubină — amendă pentru crimă. 

Epitrop legii — capul bisericii. 

Ferinţa — apărarea. 
ficlean — trădător. 
flamânziciune — foamete. 

folos, de -vrednic. 

fuşturi — lănci. 

Gardinal — cardinal. 
gâlceavă — bătălie. 
gloate (de oşteni) — oaste de ţară, 
pedestrime recrutată din ţărănime. 
globnic — cel care încasa plăţile de 
gloabă (amendă). 
gol, la -loc deschis. 

golit — părăsit. 
gospodstvo — domnie (slav). 

griji, a să -a se îngriji. 

grozav — urât. 
groznic — ameninţător. 

Hain — trădător, 

hălădui, a -a scăpa, a se mântui. 

halca — joc cu lancea. 

harţ — duel, luptă individuală. 

hier — stemă, herb. 

hânsari — oşteni liberi, 

hochim — poruncă a sultanului. 

horde — ţinuturi deosebite. 

hotară — moşii. 

hotnog — sutaş, căpitan. 

hraniţă — graniţă. 

humienic, gumelnic — clucer de arie. 

huşniţă — bombardă, 

hvală — trufie. 

Ierbărie — depozit de praf de puşcă. 

ijdări, a-a-şi trage originea. 

imbir — condiment, plantă originară 
din India, cu rădăcină aromatică. 

iznoavă, de -din nou. 

izvod — copie, origine. 

izvodi, a -a traduce, 

izvodi, a -a face început (a izvodit a 

da dajde). 

Imblăciu — unealtă pentru treierat. 

îmbuca, a -a pâri. 

împărechiiere — vrajbă. 
împărţit (subst.) — despărţire. 


împinge, a --a alunga. 

împle, a -a împlini. 

împotrivitor — cel deopotrivă. 

împreuna, a să -a se întâlni. 

înaljosul — umilire, pagubă. 

încălăra, a să -a încăleca. 

închide, a -a cuprinde. 

încleşta, a să -a însoţi. 

încruntat — însângerat, rănit. 

îndărăpta, a -a da îndărăt. 

îndelunga, a -a amâna, a prelungi. 

îndirepta a -a da înapoi. 

îndreptare —poruncă, privilegiu, aşeză 
mânt domnesc. 

îneca, a -a omorî. 

înfârtăţi, a să -a se înfrăţi. 

îngloti, a să -a se înmulţi, a forma 

gloată. 

îngrozi, a -a ameninţa. 

înspăimat — înspăimântat. 
întorsu — înapoiere. 

întreba, a-şi -a se judeca. 

întunerice (de oşti) — mulţime. 
înţina, a ~ (copaci) — a cresta copacii 
de la rădăcină, lăsându-i în picioare 
gata să se prăbuşească. 

învălui, a să -a rătăci. 

învăţătură — poruncă. 

Joimiri —lefegii, soldaţi poloni în leafă. 
judeţe — căpetenii, dregători. 

Lăsa, a să ~ de dânşii — a se repezi la ei. 
leagăn (cu cai) — caretă. 

legătură, a cădea la -a fi prins în 

război. 

limbă — popoţ neam. 

limbă, a prinde -a lua prinşi pentru 

informaţie. 

litie — litanie, rugăciune. 
lotori — luterani. 
lucruri — lucrări, activitate. 

Mainte — mai înainte. 
marmaziu — vin. 
mas — popas. 

măscări, mascării — petreceri, chefuri. 

mazili, a -a scoate din domnie. 

mergătoriu — cel ce merge. 
meseţa —lună (slav). 
meşterşug — şiretenie, artă militară. 

meşterşuguri, a -a înşela. 

mirodenie — miros. 
măglă — grămadă, movilă. 
mâzdă — mită. 
moşan — moştenitor. 

moşie, de -de moştenire. 

moşneni — moştenitori. 
mucenie — mucenicie. 
mulţămitâ — răsplată. 
muncă — chin. 
muşcatin — vin. 
mutaferachi — călăreţi turci. 

Nădejde (neavând ~) — neaşteptându- 
se la. 

namestnic — locţiitor. 

năpusti, a ~ (trebile ţării) — a neglija. 

năsâlnic — puternic, sălbatic. 


Născutul — Crăciunul. 
năvală — asalt. 
năvrapi — oşteni turci. 
neclătit — neclintit. 
neîngăduinţă — tulburare, luptă. 
nemernic — vagabond. 
nemeş — nobil ungur. 

nemeşi, a -a înnobila. 

nesâmnat — nescris. 
nevăzut — urât. 

nevoie, iaste -anevoie. 

nevoinţă — zel. 
nevoitor — care se sârguieşte. 
nezlobiv — nevinovat. 
notceagoşu — nobil în Ungaria. 

Obicină — obicei. 

obârşi, a -a termina. 

oblici, a -a afla. 

obroc — tain în natură. 

oborî, a -a dobori. 

ocină — moşie ereditară. 
ocol, ocoale (de care)— tabără. 
odăi — cazărmi. 

olac, de -repede. 

olăcariu — curier. 
opcop — şanţuri. 
olat — provincie. 

olofani — oşteni turci dintre ieniceri. 

oscârbi, a să -a se supăra, a se sătura. 

oşti, asă~ — a porni război. 
otac — sălaş de pescari. 

otcârmui, a - -a cârmui. 

oţărăturâ — conflict, ceartă. 






175 


Paici — soldaţi din garda sultanului sau 
a domnului. 

părăsi, asă~ — a renunţa. 
păscoase (bălţi) — cu peşte. 
pedeapsă — răutate, pacoste. 

pedestri, a să -a descăleca. 

pită — hrană. 
plean — pradă, prinşi. 
plecat — supus, vasal. 
poclon — dar 

podan — supus, şerb polon. 
podcomori — cămăraşi (polon). 
podobii — calităţi. 

podscarb -vistiernic polon. 

pofti, a -a cere. 

poftori, a -a repeta. 

pogrebanie — înmormântare. 
pohodnic — cal de paradă. 
pohvală — laudă, slavă. 

pojivăi, a -a lua în folosinţă. 

pol —jumătate (slav). 

poiata -palatul. 

polcu — ceata militară. 
pomana — pomenire. 
pomăzuit — uns (la domnie). 
ponoslu — pâră. 

poprişte — milă, măsură de lungime. 
poruşnic — căpetenie militară polonă, 
locotenent. 

poteci — trecători în munţi. 
poticală — păţanie, înfrângere. 
potronic — monedă mică de argint. 
povară (de bani) — sumă de bani de aur. 
povodnic — v. pohodnic. 
pravoslaviia — ortodoxia. 


predoslovie — introducere. 

prepune, a-şi -a fi bănuitor 

prepus — bănuială, îndoială. 
pretitinderile — pretutindeni. 
price — ceartă, conflict. 
pricindu-să — luptându-se. 

prileji, a să -a se întâmpla. 

primeni, a ~ (legea) — a schimba. 
prin demână — la îndemână. 

pristăni, a -a ceda, a fi de o părere. 

pristănire — cedare. 

pristăvi, a să -a muri. 

procuratori (în Polonia) — magistraţi. 
proşcă — ţintă. 
protivnic — duşman. 
puhlibuitor — pârâş, clevetitor. 
pune, a ~ (capul) — a muri. 
purtătoriul —cârmuitorul, conducătorul. 

Răsări, a ~ de la —a pierde, a fi despărţit, 
lepădat. 

risipitor (de lege) — călcător. 

răsplăti, a-şi -a se răzbuna. 

răsufla, a să -a trece. 

ravent — condiment, plantă originară 
din Tibet. 

războli, a să -a se îmbolnăvi. 

roată — unitate militară. 

rocoşi, a să- -a se răscula. 

rost— gură. 

rupe, a ~ (sfat) — a lua hotărâre. 

Săciui, a ~ (pădurea) — a tăia. 
săim (şi seim ) — dieta poloneză. 
samodărjeţ — autocrat, singur stăpânitor. 

sangeac — steag otoman. 

săvârşi, a -a sfârşi. 

săvârşi, a să -a muri. 

scală — port. 

sediile — vămile. 

scăpa, a să ~ de — a pierde. 

scaun de judecată — instanţă, sediu. 

schimoşi, asă~ (numele) — a altera. 

scârbă — supărare. 

scârşca — scrâşnea. 

scurma, a -a scăpa, 

semna, a ~ — a însemna. 
semnat — însemnat, scris. 
sfadă — luptă, război. 
sfeti — sfânt (slav). 
sili, a ~ — a se grăbi. 
silihtari — oşteni turci. 
simbriie — răsplată în bani. 
sineaţe — puşti. 

sârgu, de -repede. 

sârgui, a -a se grăbi. 

slăbit (de ajutor) — lipsit. 
slujitor — oştean. 

sminiti, a -a greşi, a fi în pagubă, v. 

şi a zminti. 

smoli, a -a unge cu smoală, 

smomi, a -a momi. 

socoti, a ~ (ţara) — a cârmui. 
socotinţă — îngrijire, întreţinere. 
socotitorul — comandant, guvernator. 
solaţi — oşteni turci, arcaşi. 
soţie —aliat, tovarăş. 
spahii — feudali turci, cavalerişti. 
spahiioglani — ostaşi turci din garda 
sultanului. 


spată — spadă. 

sprijini, a -a apăra, a susţine, a se 

împotrivi. 

stătător — statornic. 
steag (de oaste) — unitate militară. 
steţie — provizie de oaste. 
strejar — care stă de strajă. 
strica, a ~ (ţara) — a prăda, 
strânsură — agonisită, avere. 

supune, a -a ascunde. 

sveti — v. sfeti. 
svezi —suedezi. 

Şafar —rang boieresc polonez; cel care 
avea grijă de veşmintele regelui. 
şăici — bărci. 
şerb — rob. 

şigubină — duşegubină, amendă pentru 

şleahtă — nobilime polonă. 
şlehtici — nobil polon. 

Taină — loc ascuns. 

temeiu — tabără principală a oştii. 

tâmpina, a -a întâmpina. 

tinde, a -a întinde. 

tinsu (loc) — întins, şes. 

tâmpla, a să -a se întâmpla. 

tocmală — înţelegere, tratat. 
tocmeala, tocmeli — aşezăminte. 
tocmi, a ~ (oastea)— a pune în ordine. 

tocmi, ase -a fi de acord, a se potrivi. 

tocmitoriu — comandant, guvernator. 
togarma — numele evreiesc al turcilor. 
trăi, a ~ (biserica) — a fi în fiinţă. 

Ţarină (a Iaşilor) — moşie, teritoriu. 
ţenchiu — sfârşit, margine. 
ţiitoriu — stăpânitoţ guvernator. 
ţâncă — căţea. 

Umple, a -a împlini. 

unde — de aci, de unde, prin urmare. 
uric — act de privilegiu. 
urzi, a -a începe o lucrare. 

Vă leat — în anul. 
vecinească (adj.) — din vecini. 

vicleni, a-a trăda. 

viteaz — cavaler feudal. 


vilhvă — curaj, faimă. 

virteji, a să -a se întoarce. 

voinic — oştean, soldat. 
volnic — liber. 

volniciia — libertate, independenţă. 

vorovi, a -a vorbi. 

vtorago — al doilea (slav). 

Zăhăială — tulburare, 
zarvă — război. 

zavistie — tulburare, conflict, invidie. 
zminteală — greşeală, accident, v. şi 
sminteală. 

zminti, a-a greşi. 

REFERINŢE CRITICE 


Laud osârdiia răposatului Ureche-vornicul, care au făcut de dragostea 
ţărâi letopiseţul său însă acela de la Dragoş Vodă, de discălicatul cel dintâi 
cu români, adecă cu râmleni, nimica nu pomeneşte, numai ameliţă la un 
loc, cum că au mai fostu ţara o dată discălicată şi s-au pustiit de tătari. Ori 
că nu n-au avut cărţi, ori că i-au fostu destul a scrie de mai scurte vacuri, 
destul de dânsul şi atâta, câtu poate să zică fieştecine că numai lui de 
această ţară i-au fostu milă, să nu rămâie întru întunericul neştiinţei, că 
celelalte ce mai suntu scrise adăosături de un Simion Dascăl şi al doilea, 
un Misail Călugărul, nu letopiseţe, ce ocări suntu. 

Miron COSTIN, De neamul moldovenilor, 1685-1691. Reprodus din 
Opere, voi. II, Editura pentru Literatură, Bucureşti, 1965, p. 11. 

însă a să şti şi aceasta trebuie, mi să pare, că nu numai unii den neştiuţii 
greci zic, cum că rumânii nu pogoară den ostaşii şi bunii romani, den carii s-au 
zis de multe ori că au lăsat Traian aici, ci din răi şi hoţi, carii iar romanii i-au 
trimis într-aceste părţi de loc, ce şi alţii aceasta o bănuiesc. Că iată citesc 
letopiseţul moldovenesc, carele fiind eu încă în Moldova, l-am găsit la Ioniţă 
Racoviţă, carele era comis mare, om de cinste şi de socotinţă, care letopiseţ, 
zic, că iaste făcut de un Ureche vornicul, om învăţat să vede că au fost şi om 
tocmit de câte să par că au scris el. 

Acel dară letopiseţ luundu-1 (carele am pus de l-au şi prepus şi l-am adus 
aici ca să se afle şi în ţară) şi citindu-1 găsesc — însă nu ştiu de cine scris, de 

Ureche, carea nu crez, cum şi unul ce l-au prepus — acel letopiseţ mărturiseşte, 
că nu iaste zisă aceasta de Ureche vornicul, au de cine, că zice că dintr-o 
hronică ungurească au aflat de ijderenia moldovenilor. [...] 

Aceste basne şi ca acestea într-acel moldovenesc letopiseţ am văzut şi am 
cetit de pogorârea şi ijderenia, adecăte cum ar fi fost dintr-acei tâlhari şi furi 
ce au fost adus Laslău-craiu, acela ce zice, iproci. Ci nu ştiu cu ce îndrăzneală 
şi cu ce neruşinare, acela ce va fi scris întâi o va fi făcut! Că de o va fi luat din 
Hronica ungurească, care eu încă nu am văzat, nici de la altul am auzit una ca 
aceia, iară poate-fi pentru ca pururea şi nevindecaţi şi ungurii au stătut vrăjmaşi 
şi pizmaşi rumânilor, şi atâta cât de ar fi putut, ar li supus pe toţi supt jugul 
lor, cum şi pe mai multa parte den câţi să află acum In Ardeal i-au supus şi i-au 
făcut [ijobagi cum le zic ei. Săvai că în Ardeal sunt şi alţi nemişi rumâni mulţi 
şi Maramurăşul tot. Iară afară dintr-aceia, mare parte şi din boierimea lor 
încă sunt şi să trag den rumâni, ce numai stăpânirea acei ţărî şi astăzi fiind 
calvină şi ei slujind la curte s-au calvinit, şi aşa tot unguri să chiamă: 
schimbându-şi credinţa ş-au schimbat şi numele de rumâni. 

Ci dară acela ungur, au ce va fi fost, nu ştiu, de au băsmuit şi au visat ca 
acelea a zice, să vede că de puţină ştiinţă şi socoteală au fost. Pentru că de au 
fost şi vrăjmaş, acelui neam de a-1 face tot de tâlhari şi de furi, nesimţitoriu au 
fost, mimic [din ceia ce-i putea sosi şi veni pe urmă chibzuind, adecăte că vor 
râde toţi şi vor ocări răutatea şi neştiinţa lui, băbeşti basne şi nesărate vorbe 
la cei dupe urmă oameni lăsând în poveste, căruia multe sunt a i să zice 
împotrivă şi a-i dovedi minciunile. Ci ca să nu fiu prea lung în vorba acestor 
bălmăjitori, cu atâta fieştecare gânditoriu şi cu minte poate cunoaşte şi să 
poate domiri, cum aceia ce au zis n-au fost, nici au putut fi, mi să pare. 

întâi că acel împărat al Râmului, la care zice că au mers Laslău-craiu de 
au cerşut oaste ca să scoaţă pe tătari şi i-au dat acel fel de oameni, când să fie 
fost, nu-1 dovedeşte, nice împărat ca acela, carele nici un tâlhariu, nici un fur, 
nici un om rău în toată împărăţia lui să nu să omoară şi să nu să pedepsească, 
nu să citeşte nicăiri, nici s-au auzit, nici să aude, nice poate fi, pentru că într-alt 
chip nimeni într-acea ţară n-ar fi trăit şi nici o lege, sau vreun obiceaiu n-ar fi 
fost, care lucru iaste împotriva firii şi a tuturor limbilor. 

A dooa dar, câtă sumă de ai au împărăţit acel împărat, ce au fost aşa 
blestemat, nu bun, căce bunii şi direpţii au legi puse şi nemişcate le ţin, ca să 
poată sta politica şi soţiirea omenească, ca nici cei tari şi mari să nu asuprească 
şi să calce pe cei mai slabi şi mai mici, nici cei mici să nu năpăstuiască şi să 
ocărască pe cei mai mari, nici unul de la altul să răpească şi să ia fără de 
tocmeală şi fără de lege. Acum dară zic, câtă sumă de ai au stătut acel împărat, 
aşa ca să se strângă atâta tâlhărime de multă, cât să se facă oaste ca aceia mai 
fără număr, de să scoaţă şi să gonească mulţime nespusă de tătari, dupe aceste 
locuri ce le cuprinsese atuncea. 

A treia dară, pot tâlharii şi furii şi carii asemenea lor sunt să ţie şi să aşaze 
domnii şi stăpâniri, carii cu sutele de ai să stea şi să se păzească ? şi mai vârtos 
toţi, neales nici unul, tot tâlhari şi oameni răi fiind, a cărora minţile şi gândul 
tot la răpiri şi la câştiguri le sunt, ce stăpânire pot tocmi ? Semnu dară iaste, 
dupe zisa aceluia, că din răotate şi din netocmeală să ţine şi stă lumea, nu 
dintracelea să strică şi să piiarde. Cum şi scripturile, şi toată fiinţa, şi singure 
simţirile aceasta adeverează şi cunoaşte, cum că din neorânduială, den 
nedreptate şi din răotate să strică şi să mută împărăţiile şi toate. Unde dară şi 
alte mai multe sunt a-i dovedi, cum zişi şi a-i arăta neştiinţa acelui carele 
măcară va fi fost şi zis aceia. 

Şi den tătarii ce el zise, numai că din Ardeal şi din Moldova pănă la Crâm 
i-au gonit, unde să află şi acum, să poate adeveri, că fără de lucru au grăit; 
cum şi mai nainte vom vedea de acei tătari de unde sunt şi cum au venit şi la 
Crâm, unde şi pănă astăzi şăd, ci dară să-l lăsăm la gând, cum paremia de 
arapi iaste. Iară cine va vrea altul, crează, căce a crede adevărul sau minciuna 
în volniciia omenească iaste. 

însă şi moldovenii de poftesc aceia ale aceluia povestite, să ţie şi să crează, 
cum dintr-aceia ei pogoară, volnici vor fi şi neamul şi ijdereniia lor de la acei 
tâlhari şi furi de vor vrea să-l mărturisească, încă în voie le va fi, doară zicând 
că au şi cevaşi cale de a mai crede şi aşa, de vreme ce începăturii pogorârii lor 
can de-acolo încep a-i da cap, zicând adecăte că nişte păstori den Maramureş 
umblând cu dobitoacele lor pen munţi, au dat peste o fiară, ce-i zic ei buor, 

pre carea gonind-o o au trecut munţii şi aşa ieşind în Moldova, au văzut ţară 
frumoasă şi de hrană, iproci. Apoi s-au întors la ai lor şi spuindu-le de acel loc, 
s-au adunat mai mulţi păstori şi de alţii, şi au venit de au descălecat acolo şi 
ca acestea multe povestesc, carele puteţi vedea în letopiseţele lor, mai ales ce 
zic ei de dânşii, măcară că-mi par că multe nu-s adevărate. Căci iată şi aici 
împotrivăşi grăieşte cel ce au scris acel letopiseţ (însă nu zic de Ureche), că 
mai sus zicea că Laslău-craiu au scos pe tătari dintr-însa şi apoi o au lăcuit ei, 
iproci, acum zice că o au găsit pustie pastorii Maramurăşului şi aşa den ei 
întâi s-au descălecat, iproci. 

însă ce iaste acelea nu mai cerc, ci numai daca din păstori îşi fac moldovenii 
începătura, poate le zice neştine măcară şi glumind (iar nu cu adevăr), că can 
dintr-aceia sunt. Dirept că păstorii necuvântătoarelor dobitoace, de nu toţi 
sunt furi, iară gazde de furi tot sunt, iproci. 

Iară noi într-alt chip de ai noştri şi de toţi câţi sunt rumâni, ţinem şi 
credem, adeverindu-ne den mai aleşii şi mai adeveriţii bătrâni istorici şi de 
alţii mai încoace, că valahii, cum le zic ei, iară noi, românii, suntem adevăraţi 
romani şi aleşi romani în credinţă şi în bărbăţie, den carii Ulpie Traian i-au 
aşezat aici în urma lui Decheval, dupre ce de tot l-au supus şi l-au pierdut; şi 
apoi şi ălalt tot şireagul împăraţilor aşa i-au ţinut şi i-au lăsat aşezaţi aici şi 
dintr-acelora rămăşiţă să trag până astăzi rumânii aceştia. 

însă rumânii înţeleg nu numai ceştea da aici, ce şi den Ardeal, carii încă 
şi mai neaoşi sunt, şi moldovenii, şi toţi câţi şi într-altă parte să află şi au 
această limbă, măcară fie şi cevaşi mai osebită în nişte cuvinte din amestecarea 
altor limbi, cum s-au zis mai sus, iară tot unii sunt. Ce dară pe aceştea, cum 
zic, tot români îi ţinem, că toţi aceştia dintr-o fântână au izvorât şi cură. 

Stolnicul Constantin CANTACUZINO, Istoria Ţarii Româneşti, cca 1678— 
1716. Reprodus din Cronicari munteni, voi 1, Bucureşti, Editura Minerva, 
1984, p. 45-50. 

Nu să află letopiseţe scrisă de pământeni vechi. Ce de la o vreme, de la 
descălecatul lui Dragoş Vodă, târziu s-au apucat Urechi vornicul de au scris 

istoriile a doi istorici leşeşti. Şi l-au scris până la domriia lui Aron Vodă. 

Apoi au mai făcut după Ureche vornicul şi un Simion dascăl, şi un Misail 
călugărul, şi un Evstratie logofătul, şi iar l-au scris, cât au scris Ureche vornicul, 
pănă la Aron Vodă. Numai aceştie, poate-fi, au fost oameni neînvăţaţi, de 
n-au citit bine la istorii, că au defăimat pre moldoveni, scriind că sunt din 
tâlhari. Pentru aceasta dară nimene din scrisorile lor, nici cele ce ar fi fost 
adevărate, audzite sau vădzute a lor, nu le pot oamenii crede. 

Ion NECULCE, Predoslovie la O samă de cuvinte, cca 1733—1745. Repro¬ 
dus din Letopiseţul Ţării Moldovei şi O samă de cuvinte, Editura de Stat pentru 
Literatură şi Artă, Bucureşti, 1955, p. 103. 

Cel mai vechi cronicar cunoscut al Moldovei este vornicul Grigori Urechi; 
zicem cunoscut, pentru că însuşi el mărturiseşte că înaintea sa au fost alţi 
cronicari carii s-au ocupat cu istoria ţării, lăsând deosăbite izvoade de cronice. 
Unele din aceste, şi cele mai antice, erau scrise latineşte şi slavoneşte; vedem 
pre Urechi ades pomenind de Letopiseţul cel latinesc sau slavonesc. Altele erau 
scrise şi în limba românească, care, şi înaine de a se declara de Vasilie w 
limbă a statului prin izgonirea acei slavone, tot se întrebuinţa în scrierile 
literare şi private. Unul din aceste letopisiţe, şi cel mai cunoscut, este acel 
pomenit de Urechi în Predoslovia sa şi care se sfârşea cu domnia lui Petru 
Rareş. 

Numele acestor vechi cronicari şi chiar scrierile lor n-au ajuns până la 
noi; cel puţin nu ne sunt încă cunoscute. De chiar Grigori Urechi ştim foarte 
puţin; atâta ne-au venit că era fiu a marelui logofăt Nistor Urechi, care cu 
soţia sa Mitrofana au zidit, în anul 1604, mănăstirea Secul, unde ei şi sunt 
îngropaţi. Anul nici a naşterii, nici a morţii sale nu-1 cunoaştem, şi în tot 
cursul letopiseţului său nu-1 vedem pomenindu-se, dovadă ori că singur s-au 
ferit de o personală menţionare, ori că, dedat cu totul studiilor şi scrierii 
cronicii sale, el s-a ţinut departe de întâmplările şi trebile politice. Statornica 
sa petrecere era la satul Prigorenii, aproape de Târgul Frumos, unde este şi o 
parte de moşie, care şi în documente şi până astăzi se cheamă Rediul lui 

Urechi, Prigorenii prin încuscrire au trecut apoi cătră familia Neculcească; şi 
aşa această moşie au fost menită să slujească de rezidenţie la doi din cei mai 
mari cronicari ai Moldovei. 

Urechi au luat izvoarele letopiseţului său în cronicile anterioare a ţării, 
în predaniile bătrânilor, în hrisoavele domnilor şi îndeosăbi în cronicarii leşeşti, 
a căror limbă, precum şi acea latinească, le cunoştea. De aceasta nu trebuie să 
ne mirăm. înaintea venirei domnilor ţarigrădeni, limbile latină, slavonă şi 
polonă erau tot aşa de familiare boierilor, şi tot ce era însemnat în societatea 
română, precum mai pre urmă se făcură acea elină, în timpul fanarioţilor, şi 
astăzi acea franceză. [...] 

Cronica lui Urechi au slujit de urzeală tuturor cronicarilor următori. Mai 
întâi ea au slujit la compilaţiile lui Evstratie Logofătul, Simeon Dascălul şi 
Misail Călugărul. Lucrarea acestor s-au mărginit în copierea letopiseţului lui 
Urechi cu oareşcare adaosuri şi notiţii geografice a ţărilor megieşite cu 
Moldova. 

Mihail KOGĂLNICEANU, Notiţie biografică a cronicarilor Moldaviei, - 
în Letopiseţul Ţării Moldovei, torni, Iaşi, 1852. Reprodus din Opere, vol.II, 
Editura Academiei Române, Bucureşti, 1976, p. 454-456. 

Nu datorăm influenţei apusene numai primele tălmăciri şi tipărituri 
româneşti şi, deci, însăşi formaţia limbii noastre, literare, ci-i datorăm 
chiar şi creaţiunea istoriografiei naţionale şi a adevăratei literaturi române. 
Contactul cultural al Moldovei cu Polonia, petrecerea fiilor de boieri în 
Polonia sau a boierilor înşişi, mânaţi de bejenie, au avut înrâurire 
incalculabilă asupra limbii, culturii şi chiar conştiinţei naţionale. Apariţia 
lui Grigore Ureche şi a compilatorului său Simion Dascălul, a lui Miron şi 
Niculae Costin, a lui Ion Neculce şi, mai apoi, a lui Dimitrie Cantemir, unii 
purtaţi pe la şcolile Poloniei, mai toţi cunoscători ai limbii latine, conştienţi 
şi mândri de originea lor romană, unii erudiţi, iar alţii de un însemnat 
talent literar, a făcut din Moldova veacului al XVII-lea şi începutul veacului 
al XVIII-lea, sub influenţa culturii apusene, filtrată prin catolica Polonie, 

adevăratul punct de plecare nu numai al unei culturi superioare, ci şi al 
difuziunii limbii româneşti în bezna ortodoxismului slavon şi grecesc. Căci 
influenţa polonă nu s-a mărginit să contribuie la crearea unei istoriografii, 
naţionale ci a fost şi un principiu de răspândire a limbii române în 
organismul vieţii de stat. 

Eugen LOVINESCU, Istoria civilizaţiei române modeme, 1924. 

Boierii noştri trăiau o parte din timpul lor dincolo de hotarele ţării, 
încă din secolul al XV-lea întâlnim, în Galiţia, în afară de studenţi din 
oraşele străine, şi oameni de ţară, al căror nume îl cunoaştem; ei învăţau, 
de pildă, la Stavropighia din Liov, mănăstire de cărturari legată direct de 
Patriarhia constantinopolitană. De câte ori fraţii de la Stavropighie aveau 
vreo nevoie, banii ieşeau şi din vistieria Moldovei. Mai târziu, când pribegi 
din Moldova au trecut nu numai în Ardeal, ci şi în Polonia, acolo şi-au 
făcut învăţătura. Toată şcoala lor a fost şcoală polonă; ei au fost, deci, 
studenţi în limba latină, cari ştiau şi slavoneşte, căci nu se puteau face 
boieri fără să ştie această limbă. Şi unul dintre boierii aceştia pribegi umblaţi 
prin şcoli polone, Grigore Ureche, s-a apucat să scrie istoria ţării lui. A 
făcut-o de la dânsul: a simţit Grigore Ureche, pentru că învăţase în şcoli 
din Apus, nevoia de a înfăţişa în româneşte, întrebuinţând şi izvoare polone, 
redactate în limba latină, trecutul ţării Moldovei? Sau Vasile Lupu, care în 
toate domeniile a îndemnat, este acela care i-a cerut învăţătului boier să 
dea istoria Moldovei ? 

în tot cazul, istoria Moldovei a lui Grigore Ureche este fără îndoială o 
creaţiune a lui, în sensul că pentru prima dată se introduce critica istorică, 
pentru prima dată judecata omenească este întrebuinţată pentru a se afla 
unde este adevărul din acele izvoare multiple care se întrebuinţează 
deodată. Mai târziu s-au adaus şi umpluturi care au făcut pe C. Giurescu 
să creadă că nu mai avem a face cu textul lui Ureche, ci numai cu o refacere 
târzie a unui Simion Dascălul. Părere care-mi pare şi acuma absolut greşită, 
căci Simion Dascălul era un "profesor”, un "om de catedră”, care nu cunoştea 

viaţa politică, iar cronica lui Ureche este nu numai o lucrare plină de 
erudiţie, de spirit critic, ci, în acelaşi timp, şi o carte de om politic, cartea 
cuiva care ştia cum se cârmuieşte ţara, în spirit boieresc. într-un studiu 
recent al d-lui Panaitescu, s-a arătat cât de puternic se afirmă acest spirit. 
De pildă atuncea când vorbeşte de încoronarea iui Ştefan cel Mare, el 
arată cum se adună ţara toată; ţara îl proclamă pe Ştefan; puterea lui 
este, prin urmare, obţinută nu de la singură biruinţa lui, ci, înainte de 
toate, de la voinţa ţării, adecă a boierilor cu mitropolitul în frunte. Aceasta 
este o declaraţie oligarhică boierească în sens polon, adecă în sensul 
intereselor clasei căreia-i aparţinea Ureche. 

Dar, în afară de valoarea politică a cronicei lui Grigore Ureche, ea mai 
are o valoare în ce priveşte stilul. Ureche este un om de stil latin, un om de 
strict stil latin. Nu are decât să deschidă cineva orice pagină din cronica 
lui pentru ca să simtă imediat modelul care i-a stat în faţă. El nu se încurcă 
în amănunte; expunerea lui este totdeauna sigură şi dreaptă: se vede 
disciplina admirabilă în care Ureche-şi făcuse învăţătura. Astfel, în 
descrierea luptei de la Baia — pentru a lua un exemplu — pe lângă că se 
simte mândria naţională a boierului care nu sufere pretenţiile craiului 
Mateiaş, pe lângă că se recunoaşte hotărârea ostaşului, dar în fraza aceea 
lungă, după ce cade răspunsul lui Ştefan cel Mare; "nu au primit” şi apoi 
se ridică steagurile şi lucesc în soare armele de luptă împotriva străinului, 
se distinge stilul eroic, fraza latină lungă, cu bucăţile intercalate, 
frământarea aceea de stil care vine dintr-o lungă experienţă seculară a 
scrisului într-una din marile literaturi ale lumii. Aici nu mai este însăilarea 
lui Gheorghe Ştefan, cu schimbările sintactice de fiecare moment, ci este 
ceva care leagă logic toate elementele frazei, găsind în gramatică tot ce 
trebuie pentru a pune împreună şi a confunda multiplele elemente dintr-un 
singur bloc de structură latină. Se va vedea pe urmă ce înseamnă, pentru 
a doua jumătate a secolului al XVII-lea, o altă disciplină de stil, italiană de 
o parte, polonă de alta, când se vor studia Cantacuzino Stolnicul şi Miron 
Costin, personalităţi care îşi permit toate capriciile, pe când aici, potrivit 

cu spiritul Renaşterii, originalitatea lui Ureche se supune unei discipline 
neînvinse, unor norme inflexibile de guvernare a stilului, şi potrivit cu 
normele acestea întrebuinţează cu o îngrijită cumpănire toate mijloacele 
retoricei latine. 

Şi de aceea la el şi bucuria descoperirii originilor latine, mândria cu 
care se proclamă înalta noastră descendenţă. 

Nicolae IORGA ,Istoria literaturii româneşti. Introducere sintetică. Editura 
Literaturiei Pavel Suru, Bucureşti, 1929. 

In secolul al XVII-lea, cronicarii moldoveni au cunoscut umanismul în 
şcolile iezuite din Polonia. Dar la ei nu se poate vorbi de o conştientă 
concepţie umanistă. [...] Concepţia despre om şi raporturile lui cu universul 
n-are nimic din umanism, la cronicari. încă legaţi de spiritul teologic al 
vremii, formaţi la morala creştină a ortodoxismului naţional, cronicarii 
moldoveni nu exprimă duhul Renaşterii. Grigore Ureche şi Miron Costin, 
educaţi în şcolile de cultură latină din Polonia, n-au putut lua contact 
direct cu adevăratul umanism. Prin intermediul iezuiţilor; ei au cunoscut 
literatura latină, virtuţile militare şi civice ale romanilor şi au învăţat arta 
scrisului de la marii lor istorici. Când, în toate istoriile noastre literare, se 
pomeneşte de influenţa umanismului polon asupra cronicarilor moldoveni, 
nu trebuie să dăm acestui fapt o însemnătate completă. Cronicarii sunt 
prea legaţi de ortodoxismul etic şi politic al timpului, spre a accepta 
noţiunea integrală a umanismului. Formaţia lor spirituală nu depăşeşte 
linia tradiţională a atitudinii morale ortodoxe, oricâte elemente de umanism 
şi-ar fi însuşit în şcolile iezuite. Ideea latinităţii noastre, agitată atât de 
mândru, în scrierile loi; este un simplu orgoliu etnic, nu o valoare spirituală. 
Ei au învăţat de la istoricii latini să utilizeze o relativă erudiţie, o 
argumentare logică şi arta notaţiunii sobre şi a portretului. Mă gândesc 
mai ales la Grigore Ureche, ce mi se pare mai adânc influenţat de istoricii 
romani. Modul lui de a pune pe primul plan elementul eroic al istoriei îl 
apropie de Titu-Liviu, povestirea lui sobră, cu atitudine detaşată, aminteşte 

naraţiunea istoricilor latini, iar incontestabila artă de portretist vădeşte 
rodul frecventării istoriografilor romani. [...] Există o apreciabilă varietate, 
o artă concentrată şi un relief de caracterizare atât de viguros, în unele 
din portretele de domnitori, din cronica lui, încât putem afirma cu siguranţă 
că Ureche a cunoscut subtilităţile retoricei latine şi le-a folosit cu inteligenţă 
artistică. Este de-ajuns să ne referim la celebrul portret al lui Ştefan cel 
Mare, dat ca exemplu de concizie şi preciziune de nuanţe, în toate istoriile 
literare. Modelul clasic al acestui portret este, cu siguranţă, vestitul portret 
al lui Hannibal, făcut de Titu-Liviu. în câteva linii simple, Ureche a prins 
efigia lui Ştefan, după cum istoricul roman a gravat figura marelui pun. 

Identificările pot fi continuate. [...] 

Ceea ce voim să scoatem acum în evidenţă este ceva mai general — şi 
anume că umanismul practicat de cronicarii moldoveni nu este o concepţie 
etică asupra omului şi a vieţii, ci o asimilare de procedee estetice, de 
canoane retorice. în cazul lui Ureche, demonstraţia noastră este, credem, 
valabilă, rămânând a fi adâncită şi completată printr-un amplu studiu 
comparativ. Cei care s-au ocupat mai mult de cronicari au fost mai ales 
istoricii; pe ei i-a interesat, cum era şi firesc, adevărul şi critica izvoarelor 
folosite de istoriografii moldoveni; lămuriţi pe acest plan, cronicarii au 
căzut pradă filologilor, care le-au explicat lexicul şi sintaxa, urmărind 
fizionomia limbii române la cei dintâi scriitori naţionali. Studiul cronicarilor 
nu trebuie limitat aci. Dacă fără o bună orientare istorică şi filologică nu 
pot fi just apreciaţi, fără un comentariu estetic (oricât de modest pot ei 
sugera) cronicarii nu-şi vor justifica valoarea scriitoricească. Istoria noastră 
literară, făcută aproape numai de istorici şi filologi, nu va ajunge o disciplină 
serioasă şi completă decât într-o fază de evoluţie modernizată, când erudiţia 
se va alia cu simţul literar şi intuiţia critică a valorilor. 

Pompiliu CONSTANTINESCU, Umanism erudit şi estetic, în “Vremea”, 
VII, 1934, ne 352, 353, 354. 

Adevărata istoriografie moldoveană începe cu Grigore Ureche, fiu al 
unui Nestor Ureche, boier refugiat o vreme în Polonia (prilej pentru Grigore 
de a învăţa în şcolile leşeşti). Spătar sub Alexandru Iliaş, mare spătar şi 
apoi vornic al Ţării de Jos sub \fosile Lupu, nu mai era în viaţă la 3 mai 
1647, când i se împărţea averea. 

Cum Ureche n-a scris cronica vremurilor sale (letopiseţul lui merge 
abia până la 1594, la a doua domnie a lui Aron-vodă), nu putem căuta la 
el percepţia lumii în care se mişca. Slujindu-se de izvoade sărace, el e un 
cronicar în înţelesul larg al cuvântului, în felul boierului ce-şi înseamnă pe 
scoarţa unui ceaslov ivirea unei comete şi a călugărului compilator, cu 
toate că în Polonia a trebuit neapărat să cunoască mişcarea umanistă şi 
că, intelectual vorbind, el e un om cu învăţătură de izvor occidental şi în 
marginile clasei lui un spirit cu vederi înaintate. Fundamental rămâne 
totuşi boier bun cu dragoste de ţară. Tot ce se poate aştepta de la un astfel 
de scriitor este mireasma automatismului, harul cuvântului, care la Ureche 
sunt tari ca aloia. Dar găseşti la el înţelepciune şi acea desfacere de lucruri 
în duhul Bibliei, după care este răsplată şi pedeapsă. Are sensul obiectivitătii 
şi nu foloseşte ştirile care nu "se tocmesc”, precum bănuieşte conceptul de 
tradiţie, de vreme ce socoteşte că o naţie fără istorie s-ar asemăna “fierălor 
şi dobitoacelor celor mute şi fără minte”. Este evoluţionist în istorie, în 
sensul biologic, admiţând că orice naţie (azi am zice civilizaţie) are o 
"începătură”, un “adaos” şi o "scădere”. Bineînţeles, e providenţialist. îi 
descoperim chiar idei politice. "Tocmala” şi "obiceiele ţării” nu i se par 
bine aşezate. Domnul judecă fără legi şi după capul lui şi ”unde nu-s pravile, 
din voia domnilor, multe strâmbătăţi se fac”. Puterile în stat sunt 
amestecate: "în Moldova este acest obiceiu de pier făr’ de număr, făr’ de 
judecată, făr’ de leac de vină, însăş pâraşte, însăşi umple legea”. Violenţa 
în cârmuire o socoteşte o greşală: "Crezu, mai bine pentru dragostea decât 
de frică să-i slujească”. Natura e mai înţeleaptă, după el, decât omul, căci 
nişte gângănii fără minte ne învaţă cum se ţine domnia: "cum este albina, 
că toate-şi apără căscioara şi hrana lor cu acile şi cu veninul său. Iară 

domnul lor, ce să chiiamă matca, pre niminea nu vatămă”. Iată nişte idei 
foarte cuminţi: ţară creştină, cu întocmire de legi, ferită de bunul-plac al 
voievodului, care trebuie să-şi tempereze trufia prin învăţătura providen¬ 
ţialei istorii. 

In ultimă analiză toată mierea cronicii lui Ureche se reduce la cuvânt, 
la acel dar fonetic de a sugera faptele prin foşnitura şi aroma graiului. La 
drept vorbind, nici nu trebuie să vorbim de Ureche, ci de limba literară 
de dialect moldav care apare dintr-o dată. în locul retoricei comparaţii, 
mişună metafora bine pitită. Cronicarii se cade să fie "fierbinţi” pentru 
trecut, ca să scape (imagini de alterare) “lucruri vechi şi de demult de s-au 
răsuflat atâta vreme de ani”. Graiul nostru “dm multe limbi” este făcut 
(fascicol fabulos de organe animale). Obiceiele ţării (văzute ca un strat 
geologic în răcire) “nu-s legate”. Turcii “ca o negură, toată lumea acoperea”. 
“Ce să va fi lucratu” în zilele unor domni nu se ştie (aşadar domnia este 
zidărie, lucrare). între cele două biserici a stat (apariţie himerică) “uriciune”. 
Iuga “au descălecat oraşe pren ţară“, “au ales sate şi le-au făcut ocoale” 
(scene de călărire cu opriri, de împărţeală şi de târlă). Vlădicilor “le-au pus 
scaunele de şed dendreapta domnului, înaintea tuturor svetnicilor” (icoană 
bizantină). Clucerul mare este ispravnic “pre unt şi pre miere şi pre colacii, 
adecă pocloanele ce vin de la oraşă“, medelnicerul taie .fripturile ce să aduc 
în masă“ (tablouri olandeze de ospăţuri). Ţara e “mişcătoare şi neaşezată“. 
Ştefan a luat Radului (viziune de tabără) “toată avuţia lui şi toate veşmintile 
lui cele scumpe şi visteriile şi toate steagurile lui...” şi “pre fiica sa Voichiţa”. 
Moldovenii au “picat” “cât au nălbit poiana” (tablou floral). “.Şi fu [gest 
acut de dezgust] scârbă mare a toată ţeara.” A fost odată “iarnă grea şi 
geroasă 11 şi vară cu “ploi grele şi povoaie de ape şi multă înecare dc apă s-au 
făcut” (cuvintele au apăsăre de plumb şi lichidităţi). La anul 1588 “fost-au 
iarnă grea, mare şi friguroasă, de au îngheţat dobitoace şi heri pin păduri”, 
în vremea lui Petru Şchiopul a fost secetă “şi unde mai nainte prindea peşte, 
acolo ara”. “Copacii au secat de secetă, dobitoacele n-au fostu avându ce 
paşte vara, ci le-au fostu dărâmând frunză. Şi atâta prafu au fostu cându să 

stârnea vântu, câtu s-au fostu strângându troieni la garduri şi la gropi de 
pulbere ca de omăt. Iar dispre toamnă deaca s-au pornitu ploi, au apucat de 
au crescut mohoară şi cu acelea ş-au fostu oprind sărăcimea foamea.” Sub 
Aron Tiranul “ţeara scârşca”. “După al noaolea an al domnii lui Alixandru- 
vodă Lăpuşneanu s-au ivit Dispot” (ca o cometă, ca un semn ceresc) “carile 
fiind italian au fostu ştiind multe limbi” (minune). Pe Despot, Tomşa îl lovi 
cu buzduganul “şi decii toată oastea s-au lăsat la dânsul... acoperindu-1 
mulţimea” (imagini de gloată). Acestea nu sunt propriu-zis figuri, ci noţiuni 
în clipa aceea când se desfac din concrete, când ideile nu şi-au pierdut pieile. 
Adauge-se harul de a gîndi prin simţuri, de a limita prin sunete foşnitoare, 
horăitoare, clinchetitoare lovirea, învălmăşirea, vechimea chiar a faptelor. 
Frazele cad ca nişte brocarturi grele sau în felii ca mierea. Vorbirea 
cronicarului e dulce şi cruntă, cuminte şi plină de ascuţişuri ironice. Invenţie 
epică Ureche nu are şi să povestească propriu-zis nu ştie. Dar limba ridică 
pe spaţii mici scene epice, repezi ca nişte nouri ce se desfac. Iată tabloul în 
negru şi roşu, ca scenele de război ale lui Paolo Uccello, al luptei de la 
Podul-înalt: “...i-au coprinsu pre turci negura, de nu să vedea unul cu altul. 
Şi Ştefan-vodă tocmisă puţini oameni preste lunca Bârladului, ca să-i 
amăgească cu buciune şi cu trâmbiţe, dându semnu de războiu. Atuncea 
oastea turcească întorcându-se la glasul buciunelor şi împiedicându-i şi apa 
şi lunca şi negura acoperindu-lu-i, tăindu lunca şi sfărămându.” Iată o simplă 
gravură: Bogdan-vodă “aulovit cu suliţa în poarta Liovului”. Lupta oamenilor 
Iui Ioan Armeanul e o învălmăşeală gâfâită, asudată: “Nu era loc a călca pre 
pământu, ci pre trupuri de om. Aşa mai apoi să bătiia de aproape, cât şi 
mâinile le obosisă şi armile-i scăpa. Acela praf să făcusă, cât nu să cunoştiia 
care de care este, de săneaţe şi de trăsnetul puşcilor nu să auziia dispre 
amândoao părţile”. 

Adevăratul dar al lui Ureche este însă portretul moral. Aci el creează, 
sintetizează, fiindcă izvoadele nu-i dădeau nici un model. Omul e privit 
sub o însuşire capitală sau un viţiu sub care se aşează faptele lui memorabile, 
într-o cadenţă tipică. Ştefan e un sanguinar leonin : 

"Fost-au acestu Ştefan vodă om nu mare de stătu, mânios şl de grabu 
vărsătoriu de sânge nevinovat; de multe ori la ospeţe omorâea fără judeţu. 
Amintrilea era om întreg la fire, neleneşu, şi lucrul său îl ştiia a-1 acoperi şi 
unde nu gândiiai, acolo îl aflai. La lucruri de războaie meşter, unde era 
nevoie însuşi se vârâia, ca văzându-1 ai săi să nu să îndărăpteaze şi pentru 
aceia, raru războiu de nu biruia. Şi unde-1 biruia alţii, nu pierdea nădejdea, 
că ştiindu-să căzut jos, să rădica deasupra biruitorilor.” 

Bogdan-vodă e o arătare din gravurile lui Callot: “că au fostu grozav 
la faţă şi orbu de un ochiu”. Ştefăniţă e o copie juvenilă a moşului. 
Rareş e omul politic cumpătat şi iscusit: “Ţara şi moşia sa ca un 
păstor bun o socotiia, judecată pre direptate făcea. Almintrilea de 
sfat era om cuvios şi la toate lucrurile îndrăzneţu, şi la cuvântu gata, 
de-1 cunoştea toţi că este harnic să domnească ţara.” Iliaş-vodă 
“dinafară să vedea pom înflorit, iară dinlăuntru lac împuţit”, având 
sfetnici tineri turci "cu carii zioa petrecea şi să dezmierda, iar noaptea 
cu turcoaice curvind”. Bogdan Lăpuşneanu e un copil fără minte: 
"Numai ce era mai di treabă domnii lipsiia, că nu cerca bătrânii la 
sfat, ci de la acei tineri din casă lua învăţătură, iubiia glumile şi 
măscăriile şi jocuri copilăreşti”. Iancul Sasul e un eretic bizar (umbla 
vara cu sanie de os) şi neruşinat: "era om curvariu preste samă, că nu 
numai afară, ce nice de curtea sa nu să feriia, că giupânesile boierilor 
de la masa doamnii sale le scotea, di le făciia silă”. Petru Şchiopul 
era un om de treabă: “cum să cade, cu di toate podoabile câte trebuiesc 
unui domnu de cinste, că boierilor le era părinte; pre carii la cinste 
mare-i ţinea şi din sfatul lor nu ieşiia. Ţărâi era apărătoriu, spre săraci 
milostivu, pre călugări şi pre mănăstiri întăriia şi-i miluia, cu vecini 
de prinprejur vieţuia bine”. Aron-vodă este un dement primejdios: 
"nu se sătura de curvie, de jocuri, de cimpoiaşi, carii îi ţinea de 
măscării... Pe boieri pentru avuţie îi omora; jupânesile lor le siliia şi 
domnind, nu alta, ci ciudese şi minuni făcea.” 

Ureche n-a avut răgaz decât să prefacă izvoadele. Dacă ar fi dus cronica 

până la vremea lui Vasile Lupu, prin domniile Movileştilor, a lui Graziani şi 
a celorlalţi pe cari îi va descrie Miron Costin, cu toată experienţa vieţii şi cu 
acea vecinică scrutare morală, abia atunci cronica ar fi fost extraordinară. 

George CĂLINESCU, Cronicarii moldoveni, în Istoria literaturii române 
de la origini până în prezent, Fundaţia Regălă pentru Literatra şi Artă, 
Bucureşti 1941, p. 20-22. Text reprodus după ediţia a doua, revăzută, 
Editura Minerva, Bucureşti, 1982, p. 14-16. 

Cronica lui Grigore Ureche deschide pentru literatura noastră veche, 
alcătuită din texte religioase, din legende apocrife, din romane populare 
şi din cronografe, o eră nouă; dar acest început al unui nou gen literar, 
singurul în care s-a afirmat originalitatea neamului nostru în veacurile 
trecute, constituie încă astăzi o problemă complicată. 

Cronica lui Ureche în forma ei primitivă, aşa cum a încercat Kogăl- 
niceanu să ne-o dea în colecţia sa de Letopiseţe, nu există. Nu numai că s-a 
pierdut originalul cronicii, dar nu avem nici măcar o copie directă după 
ea. Toate manuscrisele care au ajuns până la noi înfăţişează textul lui 
Ureche întreţesut cu interpolările adăugate ulterior de Eustratie Logofătul, 
de Simion Dascălul şi de Misail Călugărul. După părerea răposatului 
Giurescu, aceste adause ale lui Simion Dascălul sunt aşa de numeroase şi 
aşa fel îmbinate în urzeala lui Ureche, încât ar fi peste putinţă să se 
delimiteze precis ceea ce constituie fondul primitiv al cronicarului boier 
de ceea ce este transpus de Simion Dascălul şi de ceilalţi. [...] 

împletind ştirile aflate în izvoarele interne cu informaţiile pe care le 
găsea în Bielski şi în cosmografia nedescopierită încă. Ureche şi-a scris 
cronica până la a doua domnie a lui Aron-vodă (1595). Ultimul capitol 
din cronica rămasă neterminată expune împrejurările pribegiei lui Nestor 
Ureche, înainte de sosirea la Iaşi a lui Aron-vodă, cu atâtea amănunte 
dramatice şi în acelaşi timp precise, încât nu încape îndoială că scriitorul 
lor le cunoaşte din amintirile bătrânului boier. 

Cronica lui Grigore Ureche, scrisă se pare între 1642, data când el 

ajunge vornic mare, cum semnează predoslovia, şi 1647, data morţii, a 
intrat însă de timpuriu în mână lui Simion Dascălul. în ce împrejurări nu 
ştim. Câmpul este aci deschis ipotezelor. 

Am spus mai sus că Ureche a murit fără să vadă sfârşitul domniei lui 
Vasile Lupu. Se poate ca puţin timp înaintea morţii, să fi împrumutat 
cronica neterminată încă lui Eustratie Logofătul, care era al treilea logofăt 
în divanul lui Vasile Lupu şi cu care cronicarul era în strânse legături de 
prietenie — "frate şi prieten”, cum îl numeşte, împreună cu alţi boieri din 
divan, într-un document 1 din 1641. Eustratie Logofătul a adăogat şi el 
câteva ştiri şi apoi cronica a fost încredinţată lui Simion Dascălul, ca s-o 
transcrie; Simion Dascălul a copiat-o, a amplificat-o şi apoi, nu se ştie 
cum, originalul lui Ureche a dispărut 2 . A dispărut de timpuriu, fără să lase 
nici o urmă, fiindcă nici Miron Costin, care scrie la câteva decenii după 
Ureche, nu are la îndemână decât tot compilaţia interpolatorului. în 1670, 


1 Ghibănescu, Surete şi izvoade, III, p. 310. E o mărturie din martie 1641 prin care 
Gr. Ureche atestă că a văzut când Lupul din Hârlău, cu soţia Simiiana şi copiii vând 
ocina şi moşia lor cu heleşteu, pe apa Crivdei, în hotarul satului Feteşti, “fratelui şi 
prietenului nostru, Iul pan Eustratie biv logofăt”. 

2 Ulterior, îatr-o copie interpolată de Simion Dascălul, a mai adăogat interpolări şi 
a mai făcut câteva schimbări şi Misail Călugărul. Această versiune cu interpolările lui 
Misail Călugărul se păstrează în patru manascrise din Biblioteca Academiei Române, 
(cf. C. C. Giurescu, în Convorbiri literare, LIII, 1921, p. 326 şi în introdacerea la Grigore 
Ureche vornicul şi Simion Dascălul; Letopiseţul Ţării Moldovei, ed. II, “Scrisul românesc”, 
p. LV-LVIII). Succesiunea interpolatorilor credem dar că este aceasta: Eustratie Logofătal, 
Simion Dascălul, Misail Călugărul. Ea cancordă şi cu ceea ce aflăm de la Miron Costin 
— care intrase în Moldova la vreo patru-cinci ani după moartea lui Gr. Ureche — In De 
neamul moldovenilor, dîn ce ţară au ieşit strămoşii lor (ed. Giurescu): “Iară cum am 
înţeles de câţiva boieri şi mai ales din Neculai Buhuş ce au fost logofăt mare, pre acest 
Simeon Dascălul, lstratie Logofătul l-au fătat cu basnele lui şi Misail Călugărul de la 
Simeon au născut, cela fiu, cestălalt nepot” (p. 5). Neculai Buhuş moare în 1667. Sau 
“De ar fi aemu lstratie Logofătul şi fiiu-său un Simion Dascal şî nepotu-său un Mîsail 
Călugărul, cam s-ar apuca de această poveste cu basnele lor cele ce au scris...” Miron 
Costin nu văzuse însă letopiseţul lai Eustratie Logofătul: ...”că mi se pare, bine nu ştiu, 
că n-am văzut letopiseţul lui lstratie...” 

când stolnicul Constantin Cantacazino însoţeşte la Iaşi pe soţia şi fiica lui 
Brâncoveanu la căsătoria acesteia cu Gheorghe Duca, domnul Moldovei, 
el dobândeşte o copie de pe cronica lui Ureche de la marele comis Ion 
Racoviţă, dar acest izvod este tot compilaţia lui Simion Dascălul. 

Simion Dascălul a utilizat, în interpolările sale, izvoare diferite de 
acelea pe care le-a folosit Grigore Ureche. El a avut la îndemână o versiune 
a letopiseţelor moldoveneşti deosebită de aceea pe care a întrebuinţat-o 
Ureche. Izvoadele lui Simion Dascălul cuprindeau, întrele altele, şi cronica 
lui Eftimie şl mergeau până la domnia lui Vasile Lupu, după cum mărtu¬ 
riseşte el însuşi. Din aceste letopiseţe interne. Dascălul a luat unele ştiri, 
pe care le-a adăugat în textul lui Ureche stângaci, neîndemânatic, dând 
naştere la contraziceri. 

Dintre izvoarele polone, Simion Dascălul nu a cunoscut pe Ioachim 
Bielski. Deşi îl citează într-un loc în expunerea lui Ureche, totuşi, din faptele 
pe care pretinde că le ia din istoriograful polon, se vede bine că nu l-a 
cunoscut, căci aceste fapte nu se găsesc la el. Simion Dascălul a avut la 
îndemână pentru compilaţia sa numai opera lui Alexandru Guagnini, 
Sarmatiae Europae Descriptio, în traducerea polonă a lui Pazskowski. Din 
această operă a luat toate acele amănunte pline de colorit privitoare la 
domnia lui Despot: falsificarea genealogiei, împrietenirea lui Despot cu 
Laski, încercarea lui Lăpuşneanu de a-1 otrăvi, fuga lui Despot în Polonia, 
prefacerea că e mort, simulacrul de înmormântare, răsturnarea lui 
Lăpuşneanu tocmai când credea că a scăpat de Despot, domnia acestuia, 
răscoala lui Tomşa. 

Simion Dascălul a mai introdus în cronica lui Grigore Ureche un capitol 
despre originea românilor din tâlharii de la Râm, asupra căruia vom reveni 
îndată. 

Crescută astfel cu interpolările lui Simion Dascălul, cronica lui Ureche 
s-a răspândit în o mulţime de copii manuscrise. 

în cronică, aşa cum ne-o oferă ediţia regretatului Giurescu — cea mai 
bună, întrucât este singura care respectă tradiţia unui text şi ne dă în 

acelaşi timp variantele din celelalte manuscrise, necesare pentru a urmări 
istoricul textului — se observă destul de clar două firi, două mentalităţi, 
două personalităţi cu totul deosebite. 

O primă personalitate se caracterizează printr-o caldă dragoste de 
ţară, printr-un deosebit simţ de demnitate, printr-un spirit de măsură şi 
claritate şi printr-un fin discernământ critic. A doua personalitate se 
caracterizează printr-o râvnă de a se face cunoscută cu orice preţ, printr-o 
tendinţă constantă de “a tinde poveştile mai larg”, cu riscul de a cădea în 
proxitate şi incoerenţă chiar, printr-o totală lipsă de măsură şi de simţ 
critic. 

Coexistenţa acestor două personalităţi atât de diferite în cuprinsul 
aceleiaşi cronici se relevă de la primele pagini. 

Grigore Ureche este, în ceea ce priveşte persoana lui, de o discreţie 
plină de demnitate; nicăieri în cuprinsul cronicii nu vorbeşte despre sine, 
nici chiar atunci când ar fi îndreptăţit, când te-ai aştepta, când ai dori-o 
chiar. Pretutindeni el se identifică cu faptele povestite şl nicăieri nu iese la 
iveală, nici chiar atunci când făptaşii sunt persoane care i-au stat aproape 
de suflet, cum se întâmplă cu tatăl său Nestor, de care nu vorbeşte decât o 
singură dată. încolo nicăieri nu vorbeşte despre sine şi ai săi. 

Simion Dascălul apare continuu în cuprinsul povestirii, mai ales când 
este vorba să-şi asigure paternitatea adauselor sale: 

"Acestea cercând cu nevoinţă vornicul Ureche scrie de zice... După aceia 
şi eu... Simion Dascal, apucatu-m-am şi eu pre urma a tuturora a scrie 
aceste poveşti...” 

"Ce această poveste a lui Laslău craiu, ce spune că au gonit pre aceşti 
tătari, nu o au scos Ureche vornicul din letopiseţul cel latinesc, ci eu, 
Simion Dascălul, o am izvodit din letopiseţul cel unguresc...” 

“Ce această poveste nu se află însemnată de Ureche vornicul, iar eu 
n-am vrut să las nici aceasta să nu pomenesc.” 

Ureche este un spirit critic. El are despre istorie o concepţie pragmatică; 
ea trebuie să dea norme de învăţătură “feciorilor şi nepoţilor, despre cele 

rele să se ferească... iară de pe cele bune să urmeze şi să înveţe şi să se 
înderepteze”. Dar cine are despre istorie o asemenea concepţie îşi dă bine 
seama că primele condiţii pe care trebuie să le îndeplinească sunt: deplina 
obiectivitate în restabilirea adevărului. Grigore Ureche îşi dă seama de 
aceasta şi de aceea el confruntă continuu izvoarele pământene cu cele 
străine, pentru ca, din noianul ştirilor contradictorii, să poată culege 
grăuntele de adevăr pe care-1 cuprind. Ureche o spune destul de limpede: 
"nu numai letopiseţul nostru, ce şi cărţi străine am cercat, ca să putem 
afla adevărul, ca să nu mă aflu scriitoriu de cuvinte deşarte, ce de 
dereptate”. 

Simion Dascălul este, dimpotrivă, o fire imaginativă. El e stăpânit mereu 
de preocuparea de a "tinde poveştile” cât mai pe larg, împletind, fără 
discernământ critic, fapte istorice consemnate în cronici cu materialul 
legendar care circula în masele populare din vremea sa şi care intrase în 
bună parte în izvoadele pământene. 

Intre istorie şi folclor el nu face nici o demarcaţie. Ba ceva mai mult: 
modifică datele pe care le găseşte în izvoarele sale, interverteşte, ca o 
totală lipsă de simţ critic, ordinea evenimentelor, schimbă unele pasaje şi 
adaugă de la sine lucruri care nu se găsesc în izvodul său. Aşa face, de 
pildă, la domnia lui Despot, unde adaugă la textul lui Raszkowski că Despot 
“s-a mutat la alt ostrov de la Roma”. Mai departe, Guagnini aminteşte de 
un nepot al lui Despot, cel al cărui nume l-a uzurpat o slugă, viitorul 
domn al Moldovei. Simion Dascălul se opreşte asupra detaliului morţii 
nepotului în război şi face din această împrejurare punctul de plecare pentru 
falsificarea genealogiei lui Despot-vodă. 

Ureche este apoi stăpânit de un suflu de patriotism, care, cu toată 
discreţia, vibrează totuşi în paginile cronicii sale. El scrie împins de 
curiozitatea de a "afla cap şi începătură moşilor, de unde au izvorât în 
această ţară şi s-au înmulţit”. El, care văzuse înflorirea istorică a Poloniei, 
ţinea “să nu se înece anii cei trecuţi şi să ne asemănăm fiarelor şi 
dobitoacelor mute”. Vorbeşte, în aceste simple cuvinte ale bătrânului 

cronicar, ceva din sufletul neamului întreg, care în acele vremuri turburi, 
ajunsese să-şi lămurească fiinţa sa etnică deosebită. Deşi "cerca cu nevoinţă” 
şi “cărţi străine”, ca să poată afla adevărul, totuşi el înlătură din cronica sa 
ştirile din izvorul polon care i se păreau exagerate şi care, în acelaşi timp, 
jigneau mândria lui de moldovean. De pildă, scena în care Ioachim Bielski 
ne povesteşte cum Ştefan cel Mare, încolţit de turci şi nevoit să ceară 
ajutorul regelui polon, primeşte să-i recunoască suzeranitatea, să depună 
în cortul regal steagul Moldovei la picioarele regelui polon şi să îngenunche 
înaintea lui, prestându-i omagiul de credinţă, în timp ce cortul se desfăcea 
pentru ca oştirea adunată în Câmpia Colomeei să vadă umilirea marelui 
erou moldovean, este înlăturată de Ureche şi redusă la atâta: Ştefan-vodă 
a venit la Colomeea şi "toate ce au avut mai de treabă au vorbit şi apoi l-au 
ospătat pe Ştefan Vodă”. 

Mai înainte, la 1471, cronicarul polon spunea că Ştefan a trimis 28 de 
steaguri regelui polon. Ureche explică răspicat: “au trimis şi lui craiu din 
dobânda sa, nu pentru că doar au fost datoriu să-i trimiţă, cum zic unii, că 
au fost supus leşilor, ce pentru ca să-l aibă prieten la nevoie şi la treabă ca 
aceea, de-i va veni asupră”. 

Suflul sentimentului patriotic se vede la Ureche şi în lumina de caldă 
duioşie pe care o proiectează peste figura domnilor apărători de ţară şi 
dătători de legi şi datini. Sunt adevărate portrete mici, lucrate cu artă în 
medalion, ca bunăoară: 

“Bogdan Vodă cel Grozav, feciorul lui Ştefan Vodă cel Bun (Mare), s-au 
pristăvit în ceasul dintâiu al nopţii, în târg în Huşi, nu cu puţină laudă 
pentra lucruri vitejeşti ce făcea, că nu în beţii, nici în ospeţe petrecea, ci ca 
un strejar în toate părţile priveghia, ca să nu se ştirbească ţara, ce-i rămăsese 
de la tată-său”. 

Sau portretul lui Petru-vodă Rareş; “Ca un păstor bun ce străjuieşte 
turma sa, aşa în toate părţile străjuia şi priveghia şi nevoia să lăţească ce 
au apucat, că nimica dapă ce s-au aşezat la domnie n-au zăbovit, ci 90 
războae s-au apacat, şi la toate-i mergea ca noroc”. 

Sau, în sfîrşit, portretai doamnei Raxanda: “Femeie destoinică, 
înţeleaptă, ca dumnezeire, milostivă şi la toate bunătăţile plecată"; şi mai 
ales al lui Ştefan cel Mare, de care ne vom ocupa pe larg mai jos. 

In contrast cu aceşti mari înaintaşi, el ştie să încondeieze şi pe domnii 
răi, stricători de lege şi de datini, dărâmători de ţară. Iată, de pildă, pe Iliaş- 
vodă, fiul Iui Petru Rareş, pe care “firea şi faţa îl lăuda să fie blând, milostiv 
şi aşezatoriu, gândindu-se că va semăna tatâne-său, ci nădejdea pre toţi i-au 
amăgit, că dinafară se vedea pom înflorit, iar dinlăuntru lac împuţit, că 
având lângă sine sfetnici tineri turci, cu care ziua petrecea şi se desmierda, 
iar noaptea cu turcoaice curvind, din obiceele creştineşti s-au depărtat; în 
vedere se arăta creştin, iar noaptea în slobozie mahmetească se dedese”. 

Sau chiar portretul lui Bogdan Lăpuşneanu, fiul doamnei Ruxanda, pe 
care ni-1 înfăţişează cu contrastele lui: “Cumu-şi era blind şi cucernic, aşa 
tuturora arăta direptate, de se vedea că nimica nu s-au depărtat de obiceiul 
tatâne-său. Nici de carte era prost. La călărie sprinten, cu suliţa la halca 
nu pre lesne avea protivnic, a săgeta din arc tare nu putea fi mai bine. 
Numai ce era mai de treabă domniei lipsia, că nu cerca bătrânii la sfat, ci 
de la cei tineri din casă lua sfat şi învăţătură. Iubia să auză glume şi măscării 
şi jocuri copilăreşti. Mai apoi lipi de sine Ieşi, de-i era şi de sfat şi de a 
batere halca cu suliţa, răsipind avuţia cea domnească.” 

Zbucneşte în aceste ultime portrete durerea unui mare patriot din 
divanul Moldovei, care vedea cum se risipeşte ţara lăsată de Ştefan cel 
Mare şi Sfânt: “scăderea care se vede că au venit în zilele noastre”. 

în adausele lui Simion Dascălul, demnitatea sentimentului naţional 
este amorţită. Râvna de a "tinde poveştile mai pe larg” este la el aşa de 
puternică, încât îl orbeşte şi îl face sa admită şi să încorporeze până şi o 
legendă ungurească, falsă, tendenţioasă, despre descendenţa noastră din 
tâlharii scoşi din temniţele Romei. 

Aceste două temperamente atât de diferite pe care le întrezărim în 
corpul compilaţiei se răsfrâng — cum de altfel este şi firesc — şi în structura 
stilistică a cronicii. 

Stilul lui Simion Dascălul este de multe ori întortocheat, plin de repetiţii, 
neclar. Iată, de exemplu, o probă din Predoslovie chiar: 

“După aceia şi eu care sunt între cei păcătoşi Simion Dascăl, apucatu- 
m-am şi eu pre urma a tuturora a scrie aceste poveşti, ce într-ânse spune 
cursul anilor şi viaţa domnilor, văzând şi cunoscând că scriitorii cei mai de 
demult, care au fost însemnând aceste lucruri ce au trecut, s-au săvârşit, 
şi pre urma lor alţii nu vor să se apuce, văzând noi aceasta, că se părăseşte 
această însemnare, socotit-am ca să nu lăsăm acest lucru nesăvârşit <să> 
nu se însemneze înainte, carele mai nainte de alţii au fost început pre rând 
însemnat până la domnia lui Vasilie Vodă, ca să nu ne zică cronicarii altor 
limbi c-am murit şi noi cu scriitorii cei din ceput, sau că doară suntem 
neînvăţat...” 

In acest exemplu — aş putea cita întreaga predoslovie — se vede bine 
fraza lungă, greoaie, întunecată, încărcată de incidentale, plină de repetiţii, 
ca o urzeală în care firele neorânduite bine încep să se încâlcească. 

Stilul lui Grigore Ureche se caracterizează, dimpotrivă, printr-o concizie 
şi precizie într-adevăr clasice; este un stil lapidar; pare că e săpat în piatră, 
ca o pisanie de biserică. Citez ca exemplu — fiindcă predoslovia este prea 
cunoscută din liceu — portretul lui Ştefan cel Mare : 

"Fost-au acest Ştefan Vodă om nu mare de stat, mânios şl de grab a 
vărsa sânge nevinovat; de multe ori la ospeţe omora fără giudeţ. Amintrelea 
era om întreg la fire, neleneş, şi lucru său îl ştia a-1 acoperi, şi unde nu 
gândeai, acolo îl aflai. La lucruri de războaie meşter, unde era nevoie însuşi 
se vâra, ca văzându-1 ai săi să nu îndărăpteze, şi pentru aceia rar răsboiu 
de nu biruia, şi unde-1 biruia alţii, nu pierdea nădejdea, că ştiindu-se căzut 
jos, se rădica deasupra biruitorilor.. 

Iară pre Ştefan Vodă I-au îngropat ţara cu multă jale şi plângere în 
mănăstire în Putna, care era de dânsul zidită. Atâta jale era, de plîngea 
toţi ca după un părinte al său, că cunoştea toţi că s-au scăpat de mult bine 
şi de multă apărătură. Ce după moartea lui până astăzi îi zic Sfântul Ştefan 
Vodă, nu pentru suflet, ce este în mâna lui Dumnezeu, că el încă au fost 

om cu păcate, ci pentru lucrurile lui cele vitejeşti, carele nime din domni, 
nici mai nainte, nici după acela, l-au ajuns.” 

Este cel mal clasic portret din literatura noastră veche. Nu lipseşte 
nimic din ceea ce trebuie pentru a ne evoca dinaintea ochilor portretul, 
mai ales sufletesc, al marelui voievod; şi totuşi nici un cuvânt de prisos. 
Nimic nu se poate adăuga şi nimic nu se poate suprima fără a-i distruge 
farmecul literar. De remarcat în acelaşi timp cu câtă obiectivitate Grigore 
Ureche, care avea un adevărat cult pentru Ştefan cel Mare, recunoaşte, 
alături de marile calităţi ale domnului, şi defectele; alături de părţile de 
lumină, şi cele de umbră (“mânios, degrab a vărsa sânge nevinovat... la 
ospeţe omora fără giudeţ”). Dar aci stă marele lui meşteşug de artist în ale 
scrisului că, după o scurtă trăsătură fizică, înşiră repede defectele, pentru 
a aşeza apoi calităţile într-o gradaţie ascendentă care culminează în 
apoteoză (“...Sfântul Ştefan Vodă, nu pentru suflet, ce este în mâna lui 
Dumnezeu... ci pentru lucrurile lui cele vitejeşti, carele nime din domni, 
nici mai nainte, nici după aceia, l-au ajuns”). 

Deşi Stilul lui Ureche este de o precizie lapidară, totuşi limba cronicii 
nu este lipsită de un pitoresc al ei particular. Aci însă nu se mai pot face 
distincţii nete între Ureche şi Simion Dascălul, fiindcă în unele părţi 
amândoi au transcris aproape verbal izvoare interne, care nu ne mai stau 
astăzi la îndemână, iar, de altă parte, limba lor e creaţia colectivităţii 
moldoveneşti de la jumătatea veacului al XVII-lea, abia modelată de 
cărturari. Lăsăm la o parte aspectul ei fonetic şi morfologic — nu pentru 
că, fiind de esenţă filologic, îi socotim neinteresant din punctul de vedere 
al formării limbii literare (dimpotrivă, ne-ar interesa să ştim şi în ce măsură 
limba textelor coresiene a mlădiat scrisul marilor cronicari moldoveni) — 
dar pentru că nu namai originalul lui Ureche s-a pierdut, ci şi din prelucrarea 
lui Simion Dascălul nu avem decât copii târzii, care nu ne dau în această 
privinţă, cu precizia de care avem nevoie, textul autentic. 

Lăsând deci la o parte această latură a ei, limba primei cronici 
moldoveneşti — creată de un popor de boîeri şi de ţărani a căror viaţă se 

împletea intim cu a naturii — nu se ridicase încă până la concepte 
abstracte. Dar este o limbă plină de vigoare, care păstrează frăgezimea 
naivă a imaginilor sugestive formate în plin contact cu viaţa satului, ca 
de pildă: “Ţara Ardealului înconjurată cu munţi şi cu păduri cum ar fi 
îngrădită”; “In vremea lui Petru Vodă Şchiopul au fost seceta mare şi 
unde prindea mai înainte peşte, acolo ara plugul”; “au descălecat oraşe în 
ţară“; “le-au împărţit hotare în ţara sa”; sau din priveliştea frământărilor 
naturii: “cum se ridică o negură întunecată şi se răsipeşte aşa şi Petru 
Rareş se curăţeşte de scârba ce-i zăcea la inimă"; “păgânii, care în toate 
părţile fulgerau şi trăsneau cu armele lor”; “oştile s-au vârtejit”; ori luate 
din viaţa păstorească: “ca nişte lupi gata spre vânat ca sa înece oaia 
neslobivă”; sau Petru Rareş “ca un păstoriu hungrijia de oile sale”; sau, în 
sfârşit, imagini din viaţa stupilor de albine: “Turcii ca un roiu de albine 
înconjoară mănăstirea”, “Petru Şchiopu blând ca o matcă fără ac”; “de s-ar 
învăţa cei mari... cumu-i albina, că toate-şi apără căşcioara şi hrana lor 
cu acele şi cu veninul său, iară domnul lor, ce să cheamă matca, pre 
nimenea nu vatămă, ci toate de învăţătura ei ascultă"; sau amintind 
interioare duioase de familie: “ales un om ca acela — hatmanul Arbore 
— ce au crescut Şftefan Vodă pre palmele lui”. 

Asemenea imagini şi multe altele, evocând aspecte de viaţă plugărească, 
de păstorit, de albinărit, de interioare de viaţă patriarhală, de luptă între 
puterile naturii, stilizate în structura limbii, o înflorează cu un colorit dulce, 
ca altiţele discrete de pe ţesăturile ţărăneşti. 

Dintre adausurile făcute în cronica lui Ureche, unul a provocat o 
adevărată furtună de indignare în Moldova secolului aî XVIII-lea. Este 
capitolul privitor la “ijderenia moldovenilor, de unde sunt ei de au venit 
pre aceste locuri”. Capitolul ar fi fost tradus, după cum pretinde autorul 
însuşi, dintr-un letopiseţ unguresc, până acum nedescopierit. Se începe 
cu: “scrie letopiseţul cel unguresc” şi sfârşeşte cu: “Ce această poveste a lui 
Laslău craiu, ce spune că au gonit pre aceşti tătari, nu o au scos Ureche 
vornicul din letopiseţul cel latinesc, ci eu, Simion Dascălul, o am izvodit 

din letopiseţul cel unguresc, care poveste o am socotit pre semne ce arată 
că poate fi adevărată.” [...] 

Interpolarea are cîteva trăsături caracteristice care o apropie de legenda 
păstrată într-o versiune a vechilor anale moldoveneşti, copiată în Rusia şi 
cuprinsă în colecţia de cronici ruseşti cunoscută sub numele de 
Voskresenskaja letopisi (vezi p. 56: invazia tătarilor, ajutorul cerut de regele 
ungur Vladislav de la Râm; trimiterea unui ajutor alcătuit din râmlenii 
ortodocşi; înfrângerea tătarilor şi colonizarea râmlenilor ortodocşi în părţile 
Crişanei şi ale Maramureşului). In acea legendă însă lipseşte nota infamantă 
a tâlharilor din temniţele Romei. Prin această notă infamantă şi prin alte 
amănunte, interpolarea lui Simion Dascălul se apropie de legenda pe care 
a cules-o, chiar pe vremea lui Vasile Lupu, din mediul ciangăilor din 
Moldova, franciscanul Marcus Bandinus, trimis de scaunal apostolic să 
cerceteze parohiile catolice din Moldova. 1 

Personalitatea acestui ciudat adnotator nu ne este cunoscută. în afară de o 
notiţă scurtă, asupra căreia vom reveni îndată, păstrată de un copist aproape 
contemporan, nici unul din scriitorii noştri vechi nu ne dă lămuriri despre el, 
şi nici în documentele vremii, câte au ajuns până la noi, nu e pomenit. 

Din adnotările sale se poate deduce că venea de peste munţi, din 
regiunile în care era cunoscută limba ungară. în legenda asupra căreia ne¬ 
am oprit adineaori, el mărturiseşte că “eu, Simion Dascălul, o am izvodit 
din letopiseţul cel unguresc”. Deşi un letopiseţ unguresc cu astfel de elemente 
nu s-a descopierit până acum, totuşi faptul că legenda e scoasă dintr-o 
cronică ungurească pare a-i confirma nu numai caracterul ei tendenţios 
(românii se trag din tâlhari), ci şi etimologiile cu caracter unguresc. 
Povestind, de exemplu, “ijderenia moldovenilor”, după ce arată că Laslău 
a alungat cu ajutor primit de la Râm (Roma) pe tătari, până i-a trecut apa 
Şiretului, continuă textual: 


1 V A. Ureche, Codex Bandinus, Analele Acad. Rom., ş. II, t. XIII, Mem. s. ist., 1893- 
1894, p. 130, 307. 

“Acolo Laslău craiu, stând în ţărmarile apei, au strigat ungureşte: seretem, 
seretem, ce se zice româneşte: place-ml, place-mi. Mai apoi dacă s-au descălecat 
ţara, după cuvântul craiului, ce au zis seretem, au pus numele apei Şiretul.” 

In acelaşi timp, interpolatorul se vădeşte a fi şi un bun cunoscător al 
obiceiurilor ungureşti. Povestind, mai departe, cum Laslău craiul, 
întorcîndu-se biruitor din războiul cu tătarii, in ziua de lăsatul secului, a 
cerut voie de la vlădicii săi să-l lase trei zile să se veselească cu doamnă-sa 
şi cu boierii adaugă: “şi aşa l-au blagoslovit de au lăsat sec marţi cu toată 
curtea sa, care obiceiu se ţine la legea lor şi până astăzi, de lasă sec marţi în 
săptămâna postului celui mare dintâiu”. 

Dacă, în sfârşit, mai ţinem seamă şi de faptul că interpolatorul era 
familiarizat şi cu obiceiurile ungureşti din Maramureş foarte vechi, atestate 
în decretele Sf. Ştefan (... “care semn trăieşte şi până astăzi la Maramureş, 
de se cehluiesc pregiur cap...”), atunci poate că nu suntem departe de adevăr 
când presupunem că acest român ardelean era din părţile Maramureşului. 
Maramureşul, care ne-a dat, în secolul al XVI-lea, începuturile literaturii, 
ne-a trimis şi mai târziu cărturari. Chiar în vremea lui \hsile Lupu şi a lui 
Grigore Ureche, trăia la curtpa boierului Pătraşcu Ciogolea din Calafendeşti 
(sudul Bucovinei), ca dascal de copii, un asemenea cărturar maramureşean, 
care ne-a lasat un frumos centom hrisostomic, cu prilejul înmormântării 
jupânesei Sofronia, soţia nefericitului boier 

Printre cărturarii care treceau în Moldova se va fi aflat probabil şi acest 
dascăl Simion. Dintr-o notiţă pe care ne-a păstrat-o un copist aproape 
contemporan, se pare însă că el nu se bucura de prea multă stimă între 
boierii moldoveni, căci iată ce ne spune notiţa : 

“Acest Simeon Dascăl, ce el se numeşte aici, mai mult se vede că au 
amestecat şi au turburat istoria decât au lucrat cevaşi pentru Ureche 
vornicul, carele au scris acestea, a vesti că e domn învăţat şi înţelept, iar 
acesta şi neştiut şi slab la minte, precum şi Todoraşcu Cantacuzin vel vist, 
în Moldova şi alţii, bine cunoscând pe acela, mi-au mărturisit că de multă 
neştiinţă şi de minte puţină era acel om, precum iar el iese şi aici că <ce> 

au fost se arată şi pe lângă altele face şi aceasta, că ale altora le face ale 
lui, adecă ce au scris Ureche el zice că au scris.” 

Interpolarea lui Simion Dascălul privitoare la obârşia românilor din 
tâlharii Romei a stârnit o profundă indignare între cărturarii moldoveni 
din a doua jumătate a secolului al XVII-lea. 

Nicolae CARTOJAN, Grigore Ureche, în Istoria literaturii române vechi, voi. 
II, Fundaţia Regală pentru Literatură şi Artă, Bucureşti, 1942, p. 144-153. 

Un studiu lingvistic asupra letopiseţnlui lui Ureche este îngreunat de 
anumite împrejurări speciale: nu avem an manuscris autograf al cronicii, 
nici măcar o copie care să nu fi trecut prin filiera mai multor copişti 
succesivi, care sunt adesea şi interpolatori şi compilatori. Manuscrisele 
cele mai bune ale cronicii sunt copii de la Începutul secolulai al XVIII-lea, 
câteva decenii după scrierea cronicii. In cazul special al cronicii lui Ureche, 
cele mai bune manuscrise, cele folosite de toţi editorii pentru ediţiile lor, 
pentru că sunt singurele complete şi copiate îngrijit, se datoresc unor copişti 
munteni. Cele câteva manuscrise moldoveneşti ale cronicii lui Ureche sunt 
lacunare şi copiate după un arhetip neglijent redat de un scrib fără multă 
ştiinţă de carte. Ca atare ele nu pot folosi ca bază a unei ediţii. Totuşi 
studiul limbii lui Ureche nu este ca neputinţă. Mai întâi cei doi copişti 
munteni care au copiat manuscrisul datorit lui Axinte Uricarul din Moldova, 
grămătic învăţat şi conştiincios, sunt şi ei scriitori de manuscrise foarte 
conştiincioşi, care şi-au permis foarte mici schimbări în text. Fonetica este 
cea care a avut ceva mai mult de suferit; a fost eliminat în cele mai multe 
cazuri: dz moldovenesc, gi pentru j; s-au păstrat însă, în genere, forme 
nediftongate ca: sară, să margă. Lexicul moldovenesc a fost păstrat de toţi 
copiştii, cu foarte rare excepţii, şi formează o mare bogăţie pentru studiul 
limbii. 

Din tezaurul culturii latine, cu care a intrat în contact în şcolile din 
Polonia, Ureche a păstrat foarte puţin în cronica sa. Fraza de construcţie 
latină, care apare într-o formă moderată în De neamul moldovenilor a lui 

Miron Costin şi mai acută în Istoria ieroglifică a lui Dimitrie Cantemir, 
nu se întâlneşte la Ureche. Din textul letopiseţului său abia se pot culege 
câţiva termeni latini cu evident caracter savant: ocheanu, gardinalii 
(cardinalii), cometha, eretic, corona. Mai accentuată este influenţa 
limbii slavone, limbă folosită pe vremea cronicarului în biserică şi în 
cărţile religioase. Sunt în letopiseţ cuvinte şi chiar expresii întregi în 
slavoneşte: nacazanie silnim (învăţătura celor puternici), tij, i pol (şi 
jumătate), mesiţa, dni. Cuvintele de origine slavă care derivă din limba 
bisericii şi nu din limba poporului sunt destul de frecvente: hvala, a 
poftori, otcârmuia, ciudese, jârtăvnic, pomăzuit. Cu toate acestea Ureche 
nu este legat nici de limba studiilor sale clasice şi nici de limba bisericii. 
Caracteristică îi este tendinţa de a se dezbăra de limba greoaie a cărţilor 
religioase şi de a crea un stil narativ istoric având la bază limba vorbită 
de popor. Faţă de limba traducerilor din cărţile bisericeşti şi chiar faţă de 
limba mitropolitului Varlaam care, în Cazanii, se dovedeşte încă supusă 
regulilor frazeologiei slavone, limba lui Ureche reprezintă un mare pas 
înainte spre închegarea limbii literare româneşti. Lexicul predominant 
moldovenesc şi topica frazei, care poate şi uneori stângace — să nu uităm 
că Ureche nu avea în urma lui o tradiţie literară românească — dar 
niciodată retorică sau afectată ca a cărţilor bisericeşti, dovedesc sforţarea 
cronicarului de a da ideilor sale o expresie cât mai apropiată de limba 
poporului: “Şi de acolo multe luund şi lipindu de ale noastre, potrivindu 
vremea şi anii, de au scris acest letopiseţ, cările de pre la multe locuri de 
nu să vă fi şi nemerit, gândescu că cela ce va fi înţeleptu nu va vinui, că 
de nu poate de multe ori omul să spuie aşa pre cale tot pre rându, cela ce 
vede cu ochii săi şi multe sminteşte, de au spune mai mult, au mai puţin, 
dară lucruri vechi şi de demult, de s-au răsuflat atâta vreme de ani? Ci 
eu, pe cum am aflat, aşa am arătat.” 

Observaţiile de mai sus ne duc către concluzia că, oricât ar fi fost de 
cult, Ureche rămâne legat de obârşia sa moldovenească şi populară, de 
care boierii, în privinţa culturii, nu se desfăcuseră pe vremea aceea. 

Fraza lui Ureche este construită, ea are un anume ritm obţinut în genere 
prin mijloace simple, ca de exemplu repetarea unor substantive sau 
adjective cu acelaşi sens, care, pe de o parte întăresc ideea şi pe de alta 
dau ritm frazei: “s-au scăpătu de mult bine şi de multă apărătură”, “iarnă 
grea şi geroasă”, “chizmindu şi însemnând şi pre scurtu scriind”, “au aflat 
cap şi începătură”, “iarăş de sârgu scade şi se împuţinează”, ”mai pe largu 
şi de agiunsu scriu”. De asemenea sunt de remarcat antitezele: “răsăritul 
este începător, apusul va să să înalţe”, “cela ce ceartă nedireptatea şi înalţă 
direptatea”. Aşadar întâiul cronicar al Moldovei a fost un scriitor popular, 
dar un scriitor cu stil studiat. Ureche nu povesteşte sec faptele, înşirându-le 
pe ani ca un analist, ci le ilustrează, le învie prin comparaţii, unele simple, 
fără multă originalitate: “ca un leu ce nu-1 poate îmblânzi niminea” (Ştefan 
când porneşte la război), altele dovedind că acest cronicar din secolul al 
XVII-lea vedea ideile abstracte în imagini, ca un artist: creşterea şi 
decăderea Moldovei sunt ca un puhoi de ape de primăvară — “cum se 
tâmpla de sârgu de adaoge povoiul apei şi iarăşi de sârgu scade şi să 
împuţinează, aşa s-au adaos şi Moldova... de s-au de sârgu lăţit şi fără 
zăbavă au îndireptatu. Ţăranii cuprind calea oştirii polone în Codrii 
Cozminului: "...coprinsese ca cu o mreajă calea”. Teama de duşmanul său, 
pentru Ştefan Lăcustă, era “...ca o ghiaţă la inima lui Ştefan vodă”, iarăşi 
o împrejurare abstractă explicată cu o figură concretă. [...] 

Istoricii medievali, acei care erau literaţi şi nu analişti, folosesc adesea 
dialogul — deşi, fiind vorba de persoane din trecut, sunt obligaţi să 
redacteze el cuvintele personalelor lor — ceea ce le dădea putinţă să 
caracterizeze anumite figuri istorice prin propriile lor cuvinte în stil direct. 
Petru Rareş fugar întâlneşte nişte oameni simpli în munţi, trece cu ei prin 
straja ungurească. Straja întreabă: “Ce oameni sunteţi ?” Ei au zis: “Suntem 
pescari”. Când Petru Rareş se întoarce în Moldova, în a doua domnie, şi 
boierii care-1 părăsiseră se roagă de iertare, Petru le spune: “Fiţi în pace şi 
iertaţi de greşalele voastre, câte mii-aţi făcut oarecând...” Iară ei cu toţii 
strigară: “în mulţi ani să domneşti, ca pace”, şi iarăşi ziseră: “Bine ai venit 

la scaunul tău, domnul nostru cel dintâi”. Dialogul subliniază josnicia 
boierilor vicleni care se schimbă după putere, linguşind pe domnul care 
fusese trădat de dânşii. Şi cuvintele în vorbire directă ale lui Alexandru 
Lăpuşneanu: “De nu mă vor, eu îi voiu pre ei şi de nu mă iubescu, eu îi 
iubescu pre dânşii şi tot voiu merge, ori cu voie, ori fără voie”, sunt cuvintele 
tiranului, căruia puţin îi pasă de voia poporului asuprit; cinismul lui reîese 
mai limpede din cuvintele ce i se atribuie, decât dacă ar fi stigmatizat de 
cronicar. 

De observat că însăşi introducerea în povestire a dialogului şi a vorbirii 
directe este un procedeu de literat şi nu de istoric. 

Câteodată Ureche, pentru a sublinia un pasaj, se adresează direct 
cititorului, atrăgându-i atenţia. Vorbind de Ştefan cel Mare, de faima sa, 
care atrage la dânsul pe prieteni şi pe cei slabi. Ureche se îndreaptă spre 
cititor şi-i spune: “Iani socoteşte că suptu un copaciu bun câţi să adăpostesc 
sau câtă laudă îşi adaoge, nu numai purtătoriul, ce şi ţara.” Sau vorbind 
de cârmuirea oamenilor din Moldova feudală, care este mai prejos de a 
albinelor: “Iani, de s-ar învăţa cei mari de pre nişte muşte fără minte cumu-ş 
ţin domniia, cum este albina, că toate-şi apără căscioara şi hrana lor cu 
acile şi cu veninul său.” 

Unele imagini de evocare a Moldovei eroice în lupta pentru libertate 
împotriva turcilor rămân în literatura noastră printre cele mai de preţ 
pagini ale vechii literaturi române. Despre Valea Albă, unde mulţimea 
turcească a cotropit oastea Moldovei lui Ştefan, Ureche spune: “Şi atâta 
de ai noştri au pierit, cât au înălbit poiana de trupurile de a celor pieriţi, 
până au fostu războiul.” Ureche n-a trăit vremile luptei de la Valea Albă, a 
ştiut însă într-o singură frază să evoce acea mare tragedie a ţării lui în 
lupta împotriva robiei. 

Când Ştefan bate pe turci la Podul înalt, cronicarul spune cu mândrie: 
“...pre toţi i-au tăiatu, unde apoi mâgle de cei morţi au strânsu.” Când 
Mateiaş Corvin se îndreaptă spre Baia. schimbarea drumului său este 
explicată printr-o imagine plastică: “ ...socotind ca să nu rămâie vreun 

unghiu nepipăit de dânsul”. Nici o uşoară ironie nu lipseşte uneori din 
paginile lui Ureche; la Codrii Cozminului anumiţi moldoveni nu urmăresc 
pe duşmani, ci se dedau la prădarea carelor părăsite. Cronicarul nu-şi 
arată indignarea, ci se mulţumeşte cu o ironie: “Ci şi acei puţini ce ieşisă 
din codru n-ar fi scăpatu, de nu s-ar fi încurcatu ai noştri în carele crăieşti 
şi tn carele altor boieri, de le-au datu vreme, de au ieşit.” 

Unele cugetări, care nu sunt obişnuitele cugetări inspirate din cărţile 
bisericii — aşa de frecvente la scriitorii vechi — ci constatări asupra firii 
omeneşti, se întâlnesc sub pana acestui cronicar moldovean: “de multe ori 
unde pierde omul nădejdea, de frică mai apoi să întoarce în vitejie”; un 
proverb popular îi serveşte pentru a caracteriza pe Iliaş Rareş turcitul: 
“dinafară să vedea pom înflorit, iară dinlăuntru lac împuţit”. 

în sfârşit, portretele lui Ureche vădesc pagini de adevărată măiestrie 
literară a scriitorului. Portretul lui Ştefan cel Mare este e o pagină clasică 
a literaturii noastre; “Fost-au acestu Ştefan vodă om nu mare de stătu, 
mânios şi de grabu vărsătoriu de sânge nevinovat; de multe ori la ospeţe 
omorâea fără judeţu. Amintrilea era om întreg la fire, neleneşu şi lucrul 
său îl ştia a-1 acoperi şi unde nu gândiiai, acolo îl aflai. La lucruri de 
războaie meştei; unde era nevoie însuşi să vârâia, ca văzându-1 ai săi, să 
nu să îndărăpteaze şi pentru aceia raru războiu de nu biruia. Şi unde-1 
biruia alţii, nu pierdea nădejdea, că ştiindu-să căzut jos, să rădica deasupra 
biruitorilor”. 

De observat că aceste portrete nu sunt reproducerea textului unui 
contemporan al lui Ştefan sau al epocii descrise în letopiseţ. Cronicarul 
întruchipează personajele letopiseţului său după datele desprinse din 
mărturiile scrise ale vremii şi, ceea ce este mai interesant, din tradiţia 
populară, folosind faima lor transmisă din generaţie în generaţie. 

Nu numai portretul lui Ştefan cel Mare împodobeşte paginile acestei 
cronici, ci şi altele, mai de puţină popularitate. Iată portretul lui Bogdan 
cel Tânăr Lăpuşneanu: “Nici de carte era prost, la călărie sprinten, cu 
suliţa la halca nu pre lesne avea potrivnic, a săgita din arc tare nu putea fi 

mai bine. Numai ce era mai di treabă domnii lipsiia, că nu cerca bătrânii la 
sfat”. Sau al lui Petru Şchiopul: “...domn vrednic, cum să cade, cu de toate 
podoabile câte trebuiesc unui domnu de cinste, că boierilor le era părinte, 
pre carii la cinste mare-i ţinea şi din sfatul lor nu ieşiia. Ţării era apărătoriu, 
spre săraci milostivu, pre călugări şi pre mănăstiri întăriia şi-i miluia, cu 
vecinii de prinprejur vieţuia bine, de avea de la toţi nume bun şi dragoste...” 

Aceste portrete nu sunt convenţionale, potrivite cu orice model; ele 
reies din aprecierea cronicarului, din analiza firii şi a faptelor fiecărui domn 
al Moldovei, reuşind ca într-un stil concis, lapidar să exprime trăsăturile 
caracteristice ale personalităţii fiecărui voievod. 

Nu este de mirare că numeroşi scriitori români s-au inspirat din 
episoadele letopiseţului lui Ureche, aflând în rândurile cronicii izvor de 
inspiraţie pentru nuvele, poeme, piese de teatru. Din cronica lui Ureche şi-a 
luat Costache Negruzzi subiectul pentru idei din cele patru tablouri (afară 
de al treilea: Capul lui Moţoc vrem) ale nuvelei istorice Alexandru Lăpuşneanu. 

Poemul lui Vasile Alecsandri, Dumbrava Roşie, porneşte de la legenda 
din cronica lui Ureche asupra dumbrăvii care ar fi fost arată de către prinşii 
poloni înjugaţi la plug, iar drama Despot Vodă a aceluiaşi scriitor, deşi mai 
liberă în urmarea izvorului său decât nuvela lui Negruzzi, derivă în chip 
firesc din capitolele lui Ureche şi din adaosele lui Simion Dascălul după 
cronica polonă a lui Paszkowski, Printre sursele de inspiraţie ale lui Barbu 
Delavrancea pentru trilogia istorică: Apus de soare, Viforul şi Luceafărul se 
numără şi cronica lui Ureche. Delavrancea introduce însă în actul ultim al 
piesei Apus de soare naraţiunea medicului veneţian Ieronim de Cessena, 
transmisă prin Leonard de Massari, episod care nu se regăseşte în letopiseţul 
lui Ureche. în special ultima piesă a trilogiei, Luceafărul, urmează foarte 
de aproape povestirea pribegiei lui Petru Rareş în munţi şi în Transilvania 
după relatarea atât de colorată din cronica lui Ureche, care la rândul său 
reproduce o naraţiune slavonă contemporană. 

Cronica lui Ureche nu este deci numai un izvor pentru istorici, ci o 
operă literară, un izvor de bogată inspiraţie pentru scriitorii români, aceasta 

datorită nu numai faptelor pe care le consemnează, dar şi felului în care 
sunt evocate. 

E E FANAITESCU, Introducere la ediţia Grigore Ureche, Letopiseţul Tării 
Moldovei, Editura de Stat pentru Literatră şi Artă, Bucureşti, 1955, p. 27-31. 

Ca operă literară, cronica scrisă aproximativ o jumătate de secol mai 
târziu după trecerea ultimelor evenimente consemnate, începe printr-o 
expunere săracă, dar se însufleţeşte pe măsură ce înaintează în timp, 
ajungând în ultima parte dramatică. Deşi Ureche nu e un retor, şi nu pare 
a avea invenţie epică, nici imaginaţie plastică, el ştie să scoată maximum 
de efect din raportarea nudă a ştirilor, aproape fără comentar. 

Letopiseţul debutează cu legenda întemeierii Moldovei, extrasă din 
vechile anale pământene, scrise la curtea lui Ştefan cel Mare. Povestirea, 
simplă, izbuteşte să realizeze în câteva linii un panou sugestiv. [...] 

întâiul domnitor, Dragoş, a stat în scaun numai doi ani şi a murit, 
semn de “neaşezare”, deduce cronicarul, pentru urmaşi. Demonstraţia e 
făcută prin simpla înşirare a acestora, ca într-un pomelnic, sau cum sunt 
enumerate în Biblie seminţiile. [...] 

Mai mult de 46 de ani (după socoteala cronicarului) din istoria 
Moldovei, izvoarele fiind cu totul insuficiente, sunt expediaţi în acest 
mod. Chiar domnia lui Alexandru cel Bătrân este expusă, din aceleaşi 
motive, sumar, dându-ni-se doar câteva amănunte asupra aducerii moaş¬ 
telor lui Ioan cel Nou la Suceava şi asupra sinodului de la Florenţa (1432), 
la care Moldova ar fi fost reprezentată prin Grigore Ţamblac. Lupta 
moldovenilor cu cavalerii teutoni la Marienburg (1422) este zugrăvită cu 
mai multă mişcare. [...] 

Domnia lui Ştefan se bucură de cel mai mare spaţiu în cronică şi sunt 
vizibile sforţările lui Grigore Ureche de-a o înfăţişa cu alte mijloace decât 
cele obişnuite. 

Monarhia absolută, cu concentrarea autorităţii în mâinile domnitorului, 
nu mai convenea în secolul cronicarului, dar lupta pentru neatârnarea 

ţării era încă necesară şi se cuvenea subliniată în vremea lui Ştefan cel 
Mare. Ştim că Ureche acorda istoriei un sens educativ. Tocmai figuri de 
eroi ca aceea a lui Ştefan puteau fi date ca exemple demne de urmat, şi 
această grijă pare să fi stăpânit pe cronicar. Decât insistând asupra 
eroismului lui Ştefan, el atribuie domnitorului intenţii pe care nu le-a avut. 
Intervenind şi atitudinea sa boierească, ostilă autorităţii centrale, Ureche 
consideră că Ştefan “nu cerca să aşaze ţara”, ci era “om războinic” de 
dragul de a face războaie, chiar lacom de a cuprinde "ce nu era al lui”. 
Ştefan avea inima aprinsă “de lucrurile vitejeşti” şi când nu purta lupte i 
se părea că “are multă scădere”. Aşadar, în concepţia cronicarului, Ştefan 
umbla după glorie “ca un leu ce nu-1 poate îmblânzi nimenea”, fiind 
prototipul viteazului, ca Ahile, şi nu ceea ce a fost în realitate: un apărător 
al independenţei Moldovei. Această viziune “eroică”, influenţată de 
Renaştere, reprezintă un mod individualist de a privi istoria, prin persona¬ 
lităţi sau “oameni mari”, lăsând în umbră masele. 

Se amestecă totdeodată explicaţii de ordin teologic, superstiţios, 
caracteristice istoriei de tip feudal. Astfel, în războiul de la Râmnic cu 
Ţăpăluşi, a umblat deasupra, călare şi întrarmat, sfântul mucenic Procopie, 
“fiindu într-ajutoriu lui Ştefan vodă şi dându vâlhvă oştii lui”. De asemenea, 
în lupta cu polonii din Codrii Cozminului, s-a arătat “călare şi întrarmatu 
ca un viteazu” sfântul mucenic Dimitrie. 

Victoria de la Podul înalt a fost o fericită coincidenţă între voia lui 
Dumnezeu şi aceea a oamenilor. Turcii au fost cuprinşi de o negură “de nu 
să vedea unul cu altul”. Ştefan i-a atras cu “buciune şi trâmbiţi” în lunca 
Bârladului, unde “pre toţi i-au tăiatu”, de au adunat apoi grămezi de leşuri, 
“mâgle de cei morţi”. 

Lupta din Codrii Cozminului s-a dat tot cu concurs divin şi cu ingenio¬ 
zitatea domnitorului, care a avut grijă în prealabil să cresteze arborii la 
rădăcină, lăsându-i în picioare pentru a-i prăbuşi la timp asupra duşma¬ 
nului. [...] 

Privite în total, paginile despre Ştefan cel Mare, deşi conţin unele scene 

epice, sunt nesatisfăcătoare faţă de ce ştim astăzi, lui Ureche îi revine totuşi 
meritul de a fi fost primul biograf al marelui domnitor Către sfârşit, curiozitatea 
noastră e recompensată printr-un portret moral clasic, un scurt panegiric şi 
câteva imagini meteorologice, figurate apocaliptic, ca pentru a potenţa pier¬ 
derea ireparabilă suferită de creştinătate prin moartea apărătorului ei. [...] 

De la Ştefan cel Mare înainte, izvoarele înmulţindu-se, povestirea este 
mai animată şi cronicarul mai îndrăzneţ în caracterizări, mai amănunţit în 
descrieri şi mal larg în naraţie, oferind reflecţii, portrete, tablouri, schiţe 
de nuvele. Despre fiul lui Ştefan, Bogdan, ne spune că era “grozav la faţă 
şi orbu de un ochi”, ambiţios incoercibil. Refuzându-i-se mâna principesei 
Elisafta, sora lui Alexandru Iagellon, a lovit singur cu suliţa în poarta 
Liovului şi a luat clopotul mitropoliei din Rohatin. Bogdan în ospeţe nu 
petrecea, “ci ca un strejar în toate părţile priveghiia, ca să nu ştirbească 
ţara ce-i rămăsese de la tată-său”. Ştefan cel Tânăr (Ştefăniţă) moştenise 
impulsivitatea tatălui său, “era om mânios şi pre lesne vărsa sânge”. A 
tăiat pe Arbure hatmanul “pe carile zic să-l fie aflat în viclenie, iară lucrul 
adevărat nu să ştie”. Din contra, Petru Rareş, “ca un păstoriu bun ci 
străjuieşte turma sa, aşa în toate părţile străjuia şi priveghiia şi nevoia ca 
să lăţască ce au apucat”. 

Pentru domnia lui Petru Rareş, cronica lui Ureche e mai bogată decât 
cea oficială, a lui Macarie, şi cum ştirile nu se află nici în Bielski, se 
presupune că provin din letopiseţul moldovenesc al lui Eustratie Dragoş, 
care el însuşi va fi avut la îndemână o relaţiune internă contemporană 
mai întinsă, nedescopierită până acum. Aici se povesteau în special 
peripeţiile pribegiei lui Petru în Ardeal, cum a trecut munţii travestit cu 
comănac pe cap, cum a fost ospătat de nişte pescari, cum a dormit la casa 
unui nobil, cum jupâneasa acestuia i-a pregătit un leagăn cu cai şi o gardă 
de 12 voinici înarmaţi, cum alt boiarin ungur i-a dat un leagăn cu 6 cai, 
cum domniţa Elena, soţia lui Petru, a scris apoi din Ciceu carte sultanului, 
slobozită pe zăbrea şi dusă la Ţarigrad, cum, în fine, sultanul a trimis şase 
soli la Ianoş crai ca să dea drumul lui Petru. 

Delavrancea, în Apus de soare, Viforul şiLuceafărul, a zugrăvit pe Ştefan 
cel Mare, Ştefăniţă-vodă şi Petru Rareş luând ca punct de plecare cronica 
lui Grigore Ureche. [...] 

Evenimentele şi figurile de domnitori care se succed au atras pe scriitorii 
de mai târziu şi meritul lui Ureche este de a fi oferit în cronică schiţele mai 
tuturor operelor literare ce se puteau imagina. Nuvela Alexandru Lăpuş- 
neanul de Constantin Negruzzi este în linii mari schiţată de letopiseţ, 
întâmpinat de solii lui Tomşa, Lăpuşneanul rosteşte cuvintele memorabile: 
“De nu mă vor, eu îi voi pre ei şi de nu mă iubescu, eu îi iubescu pre dânşii 
şi tot voi mearge, ori cu voie, ori fără voie”. 

Scena măcelului celor 47 de boieri este ea însăşi o pagină de nuvelă: 

“Alixandru-vodă daca s-au curăţit de toată grija denafară şi au adus 
pre doamna sa Ruxanda şi pre fii săi din Ţara Muntenească, au vrut să să 
curăţească şi de vrăjmaşii săi cei din casă, pre carii prepusease el că pentru 
vicleşugul lor au fost scos din domnie ş-au învăţatu cu taină într-o zi lefecii 
săi, pe carii au avut streini, de i-au supus în curtea cea domnească, în Iaşi. 
Şi i-au chiematu pre obiceaiul boierilor la curte, carii fără nici o grijă şi de 
primejdie ca aceaia negândindu-să, daca au intrat în curte, slujitorii, după 
învăţătură ce au avut, închis-au poarta şi ca nişte lupi într-o turmă făr-de 
nici un păstor au intrat într-înşii, de-i snopiia şi-i junghiia, nu numai boierii, 
ce şi slujitorii. Nici alegea pre cei vinovaţi, ci unul cu altul îi punea suptu 
sabie, cădea mulţime, dipre zăbreale săriia afară, de-şi frângiia picioarele. 
Şi au pierit atuncea 47 de boieri, fără altă curte, ce nu s-au băgat în samă.” 

De reţinut amănuntul că un pretendent, Ştefan Mâzgă, venise să ia 
domnia însoţit de haiduci, “păstori şi altă adunătură”. 

Excelentă pagină de nuvelă este şi epilogul cu moartea lui Lăpuşneanu: 

“Zic unii că şi moartea lui Alixandru-vodă au fost cu înşălăciune, că el 
mai nainte de moartea lui, văzându-să în boală grea ce zăcuse şi neavându 
nădejde de a mai firea viu, au lăsat cuvântu episcopilor şi boierilor, de-1 
vor vedea că este pre moarte, iară ei să-l călugărească. Deacii văzându-1 ei 
leşinându şi mai mult mort decât viu, după cuvântul lui, l-au călugărit şă 

i-au pus nume de călugărie Pahomie. Mai apoi, daca s-au trezit şi s-au 
văzut călugăr, zic să fie zis că de să va scula, va popi şi el pre unii. Mai apoi 
episcopii şi boierii înţelegându acesta cuvântu şi mai cu denadinsul 
Roxanda, doamnă-sa, temându-să de un cuvântu ca acesta, carile era de 
a-1 şi creaderea, ştiind câtă groază şi moarte făcusă mai nainte în boierii 
săi, temându-să doamnă-sa să nu paţă mai rău decâtu alţii, l-au otrăvit şi 
au murit.” 

Figura lui Despot-vodă, intrată în drama istorică a lui V Alecsandri, 
apare individualizată întâi în cronica lui Ureche. Domnia aventuroasă a 
lui “Heraclu Vasilicu” a fost prevestită de un semn: 

“Pre aceaia vreme (în 1558) fost-au iarnă grea, mare şi friguroasă, de 
au înghieţat dobitoace şi heri prin păduri.” 

Despot “s-au încleştat cu o samă de evangheliţi (că el încă n-au fost 
pravoslavnic) şi s-au făcut ficioru de domnu”. Ajuns domnitor, linguşea pe 
boieri, momindu-i “cu cuvinte dulci... să le facă bine mai mult decât vor 
pofti ei”. A umplut cu bani gurile vrăjmaşilor, până s-a consolidat, iar 
după aceea, “puse pre ţară greotăţi mari, bisearicile dezbrăca, arginturile 
le lua, de făcea bani şi altile câte nu au zis ţara că va vedea”. 

Simion Dascălul adaugă cum că oastea lui Laski, venită în sprijinul 
domnitorului, a fost gonită după uciderea lui de ţărani cu “îmblăcie şi cu 
coase”. 

De altfel, Ureche însuşi notează că Mircea Ciobanul voia să cuprindă 
Moldova tocmai profitând de “împărechierea ce era între călăraşi şi între 
pedestraşi”, adică de conflictul dintre boieri şi ţărani. Conflictul s-a 
accentuat în timpul domniei lui Ion-vodă Armeanul. Ureche e mai obiectiv 
cu acesta decât Azarie, recunoaşte că era “de minte ascuţit, de cuvântu 
gata şi... harnic, nu numai de domnie ce şi altor ţări să fie cap mai mare”, 
totuşi nu-i iartă exacţiunile, “beliturile”, “fără dumnezeire” ce a făcut, 
morţile groaznice date îndeosebi călugărilor şi boierilor. De aceea. Ureche, 
conform concepţiei sale, crede că dezmembrarea trupului lui Ion-vodă cu 
două cămile, în bătălia de la Cahul, a fost o pedeapsă venită de sus. 

Lupta între moldoveni şi turci este viu zugrăvită, cu mare admiraţie 
pentru vitejia moldovenilor: 

“Ci moldoveanii aşa sta, cum s-ar fi gătit să moară au să izbândească. 
Şi multă moarte s-au făcut între amândoao părţile, că nu era loc a călca 
pre pământu, ci pre trupuri de om. Aşa mai apoi să bătiia de aproape, cât 
şi mâinile le obosisă şi armele scăpa. Acela praf să făcusă, cât nu să cunoştiia 
care de care-i este, de săneaţe şi di trăsnetul puşcilor nu să auziia dispre 
amândoao părţile , nici puşcaşii nu mai ştia în cine dau.” 

Domnitorul, văzând că nu are pe unde fugi, decât dacă ar zbura, s-a 
predat, iar cazacii s-au luptat mai departe, “de au pierit până intr-unui”. 

Figura lui Ion-vodă Armeanul a fost reconsiderată în spirit democratic 
întâia oară de B. R Hasdeu, în cunoscuta sa monografi elon-vadă cel Cumplit 
(1865). 

Ajutorul cazacilor a fost de folos şi lui Ivan Potcoavă, poreclit aşa 
“pentru că au fost rumpând potcoavele”, deşi alţii îi ziceau Creţul, originar 
din Mazovia, prezumat frate al lui Ion-vodă, care era fiul lui Ştefan 
(Ştefăniţă). Lupta lui Ivan Potcoavă cu Petru Şchiopul la Docolina a intrat 
în Şoimii şi Nicoara Potcoavă de Mihail Sadoveanu. Ureche o descrie ca pe 
lupta lui Por cu Alexandru cel Mare : 

“Şi apropiindu-să oastea lui Pătru-vodă, văzându cazacii pre turci că 
aduc nainte cirezi de vaci, ca să stâmpere armele în dobitoace, n-au vrut 
cazacii să săgeate de departe, ce odată au slobozitu focul şi în oameni şi în 
dobitoace. Ci dobitoacele mai multă zăhăială făciia turcilor decât cazacilor, 
că de trăsnite fugiia înapoi. Şi dându războiu vitejeşte, după multă nevoinţă 
a cazacilor, iată al doilea rându pierdu războiul Pătru-vodă şi iarăşi rămasă 
izbânda la cazaci.” [...] 

Grigore Ureche n-a avut răgazul să ducă letopiseţul până la zi. Cu 
scrutarea morală de care era capabil, ar fi lăsat fără îndoială memorii de o 
valoare literară cu mult deasupra celei a cronicii rămase de la el. 

Cele mai bune manuscrise ale lui Ureche sunt de la începutul secolului 
al XVTII-lea şi se datoresc unor copişti munteni. în aceste condiţii studiul 

limbii şi stilului cronicarului este dificil, pentru că trebuie reconstituit, 
operaţie totdeauna arbitrară. Stilul individual se poate cel mult presupune, 
calităţile lui principale fiind proprietatea şi conciziunea, calităţi ce 
caracterizează opera istoricului latin Tacit. 

Alexandru PIRU, Grigore Ureche, în Literatura română veche, Editura pentru 
Literatură, Bucureşti, 1961, p. 114-134. 

înainte de a putea afirma ceva despre sistemul asociaţiilor — vorbim 
de cele intenţionate —, este necesar să înţelegem cărui tip imaginativ 
aparţine scriitorul, prospectând, pe cât se poate, zonele atinse de închipuirea 
lui, în special acelea, fără de ştire atinse, pe când se străduia să reproducă 
onest evenimente. 

Imaginaţia sa, constrânsă să se înfrâneze mereu, resimţindu-se de pe 
urma izbirii numeroaselor praguri şi a multiplelor îngrădiri specifice 
domeniului exact al istoriografiei, ni se dezvăluie puţin şi poate fi preţuită 
aproximativ. 

Adunate, imaginile presărate ici-colo, la mari distanţe In text, sub chipul 
modest al comparaţiei (figură intenţionată), ţâşnind, în schimb, la tot 
pasul, dintre formaţiunile bizare ale limbii timpului, alcătuiesc, cu sprijinul 
firesc şi compensatoriu al imaginaţiei noastre de cititori, o lume săracă de 
icoane primitive. Imaginile par, toate, inspirate de contactul cu un mediu 
auster, fără pretenţii, toate poartă amprenta unei ambianţe româneşti 
rudimentare. 

Absenţa tradiţiei literare şi, în general, a celei spirituale, condiţia de 
deschizător de drum fac imposibilă identificarea vreunei înclinaţii spre 
abstract. Imaginaţia cronicarului nu poate scăpa de sub impresia persistentă 
a lucrurilor din juţ de ambianţa concretă a gospodăriei, a faptelor zilnice, 
nu-şi poate slobozi aripile din strânsoarea limitativă a universului ortodox. 
Nimic nu probează, sub acest aspect, faima de cărturar a autorului, şi cu 
atât mai puţin a unui cărturar — cum s-a zis adesea cu exaltare — umanist, 
căci mult mai convingător ar fi fost, din acest punct de vedere, un univers 

asociativ subtil şi livresc, decât sărăcăcioasele şi dezolant de puerilele 
observaţii relative la originile poporului şi ale limbii române, ori cele 
copiate, foarte probabil, dintr-un atlas geografic, referitoare la Ardeal, la 
Polonia şi la Turcia. Este poate umanist cronicarul numai cât îl atinge 
aripa gândirii ortodoxe. In fond, el rămâne un barbar înzestrat cu spirit 
justiţiar. 

Câteva direcţii rămân prioritare şi asociativitatea cronicarului se 
exersează parcă mereu pe anumite făgaşe. Le ilustrăm mai jos cu câteva 
exemple, rămânând să verificăm, cu o altă ocazie, într-un studiu care să 
angajeze cea mai interesantă problemă a cronicii — starea metaforică a 
cuvintelor — dacă şi cu cât se diversifică universul imagistic al autorului, 
în cazul în care exploatăm virtuţile, pentru noi poetice, ale limbajului său 
obişnuit. Mai înainte, însă, să observăm că felul cum sunt descrise şi 
povestite unele fapte istorice, relatarea lor adică trădează un anumit contact 
uman, prin însăşi alegerea cuvintelor, prin recurenţa unora din ele, printr-un 
anumit unghi particular de abordare a evenimentelor. 

Cavalerii lui Matei Corvin, loviţi prin surprindere, “în toate părţile 
rătăciia”, ca nişte vietăţi golaşe, căzute din cuib, “de-i vâna ţăranii în 
zăvoaie...”. Dacă oamenii săi erau, cum se bagă de seamă, vânaţi (nu 
“prinşi”), însuşi craiul “rănit de săgeată foarte rău”, hălăduind pe poteci 
spre Ardeal, e asimilat de autor, în involuntară viziune, cu fiara atinsă, 
târându-se, beteagă, printre gonaşi. 

Urmărirea unui corp de oaste în retragere trezeşte, de la sine, imaginea 
unei goane vânătoreşti. Ureche se află sub dominaţia acestei viziuni — un 
veritabil etimon imagistic —, care îl preface pe Ştefan, pe câmpul obişnuit 
al relatării, când un cititor priceput al jocului înşelător de urme lăsate de 
vânat (“simţindu deciia Ştefan vodă că craiul n-au luat urma pre unde 
venise, ci spre codru, îndată au trimis...”), când într-un soi de fiară, 
primejdioasă sub apatia ei părelnică (“Mai apoi socotiră să nu cumva 
zădărască pre Ştefan vodă, să Ie fie a strica pacea...”). 

în acelaşi fel, un domn abil (Despot Vodă) pare — în expresia comună, 

deloc intenţionată a cronicarului — un îmblânzitor de bestii neliniştite: 
“pre boiari cu cuvinte dulci îi înblânzia...”. 

Vânătoarea cu şoimi este sugerată de expedierea în pradă a unor pâlcuri 
de cavalerie turcă: “aşa au slobozit năvrapii săi de au prădat toată Ţara”. 

Vultur de stâncă, pribegitul Pătru Rareş îşi veghează de sus urmăritorii, 
“lăsându-să ca să poată ceva odihni deasupra mănăstirii, în munte...”. 

Turcul îşi epuizează victima în felul ursului (“că vrăjmaşul lor şi a toată 
creştinătatea, turcul le stă în spate...”), şi are gesturi de pescar (“şi asupra 
volniciei tuturor întinde mrejile sale ca să-i cuprinză”). Alteori, hultan, el 
atacă în picaj: “Mal apoi s-au lăsatu la ceilaltă spuză de i-au snopit şi i-au 
sfărâmatu”. De aceea, vigilenţi ca vietăţile duşmănite ale pădurii, “domnii 
Moldovei pururea să aibă urechi deschise despre turcu...”. 

Toate aceste exemplificări, la care, în mare parte, am apelat şi în alte 
capitole, sunt adunate aici cu intenţia ca, prin numărul lor mare, să facă să se 
deconspire impulsurile dominante, reperele stabile ale imaginaţiei cronicarului. 

Exprimarea, în aceste fragmente, este nefigurată, din punctul de vedere 
al epocii, şi figurată fără intenţie, din punctul nostru de vedere. 

Imagini vânătoreşti apar, însă, şi cu intenţie, prin cele câteva comparaţii 
ale autorului, confirmând precăderea înclinaţiei lui plastice. Plutind în 
aerul ei aparent convenţional, comparaţia “ca un leu gata spre vânat” poate 
fi luată totuşi în seamă. Fiind pricinuită de temperatura sufletească a lui 
Ştefan, este plauzibilă şi pertinentă. Pe lângă aceasta, observată în 
adâncime, comparaţia evocă încordarea de felină în atac, forţa ei plastică 
aparţinând nu imaginii statice a leului, ci atitudinii de arcuire, febrilă de 
dinaintea saltului. Ar merita ca imaginea să fie adusă aproape de altele 
referitoare la Ştefan (de exemplu cele care fac din el o fiară ce nu trebuie 
zădărâtă), într-un efort de precizare şi revizuire a portretului marelui 
domnitor, prin consemnarea impresiei lăsate de el urmaşilor. 

O a doua comparaţie animalieră (“închis-au poarta şi ca nişte lupi într-o 
turmă fără nici un păstoriu, au intratu într-înşii, de-i snopiia şi-i giunghia...), 
este astăzi integral convenţională. Nu tot aşa era pe vremea lui Ureche, 

când imaginile nu se iveau ca auxiliare expresive ori purtând intenţia 
unor efecte pur estetice, ci sub imperiul emoţiei, exact ca în folclor; episodul 
măcelăririi boierilor este narat cu groază alunecată în oroare şi nedumerire. 

Comparaţia trădează o zonă imaginativă adiacentă — câmpul vizual 
domestic. Comparaţia vânătorească înfăţişează, în cronică, faza de exces 
imagistic, pentru că, de regulă, aici efortul expresiv şi imaginaţia asociativă 
nu sunt cu nimic diferite de ale povestitorului popular, adică poartă mereu, 
într-un chip sau altul, amprenta rusticităţii. 

Se află la Ureche destule modeste comparaţii — ne vine greu să le 
socotim ca atare — care divulgă structura psihică şi universul accesibil 
cronicarului. Iată comparaţia apărută prin simplificarea carnaţiei unei 
parabole: “Iani socoteşte că supt un copaci bun, câţi să mistuiescu, sau 
câtă laudă îşi adaoge nu numai purtătoriul, ce şi ţara, când năvăliia la 
dânsul şi la ţară şi domnii cei striini, ca să-i ducă la domnie...”. 

Câteva evocă implicit obiceiuri, ocupaţii domestice, punctele de sprijin 
ale imaginaţiei cronicarului în sfera cotidianului: “multă oaste leşască au 
pierit, unii de oşteni, alţii de ţărani, ce le cuprinsese ca cu o mreajă calea...”. 

“Derept aceia îi zic Ţara peste munte, căci iaste încungiurată de toate 
părţile cu munţi şi cu păduri, cum ar fi îngrădită”. 

Altele decurg din cutele sufletului colectiv, din spiritualitatea rurală 
închisă în cicluri, supusă, milenar, riturilor, dominată de ideea patriarhală 
a familiei: “Ce moldovenii aşa sta cum s-ar fi gătit să moară”, “că boiarilor 
le era părinte, pre carii la cinste mare îi ţinea”. [...] 

Este, oare, funciarmente populară sintaxa narativă a lui Ureche ori se 
află ea sub pecetea retoricii umanismului târziu, contactat, în tinereţe, în 
Polonia? Chestiunea, pusă în termeni disjunctivi, ni se pare irezolvabilă, 
mai ales în faza actuală de cunoaştere a limbii literare, a ceea ce limitează 
popularul de cult în epocă. în locul soluţiilor tranşante, să facem operaţia 
înţeleaptă şi incomparabil utilă de a inventaria tipurile de fraze narative. 

Trebuie spus de la început că numeroase, foarte numeroase fragmente 
din cronică recomandă o sintaxă evoluată; maturitatea ei se distinge în 

flexibilitate, în putinţa adaptării la cadenţele materiei şi în libertatea 
soluţiilor topice. Şi în primul rând în adaptabilitate, căci este reconfortant 
să simţi şi apoi să stabileşti diferenţe între fraza ideologică şi cea narativă 
după cum evoluezi în text de la comentariu la obişnuita expunere de 
evenimente. Prea puţin din simplitatea frustă, utilitaristă a parataxei 
populare, foarte departe de somptuoasa desfăşurare a frazei costiniene. 

Reiterarea copulativului şi al epicii populare, iar, în variantă scrisă, 
obositoarea reluare a aceluiaşi în proza neculciană nu există în prima 
cronică a ţării, unde dominantă e eficienţa şi caracteristică e uluitoarea 
limpezime a expunerii. Şi nu este, aici, ticul verbal al povestirii, reminiscenţă 
a stereotipiei persuasive a basmelor. Pentru că nu este diseminat în tot 
locul, apariţia lui repetată într-un pasaj posedă un potenţial psihologic, 
obligă să-l luăm sub observaţie stilistică. 

In general, si, în coordonare, aflat la început la nivelul complex al 
frazei, coborând, apoi, progresiv şi din ce în ce mai rapid, la verigi sintactice 
inferioare, suportă o interpretare intensiv-cumulativă. Pierderile catastrofale 
îi suscită cu regularitate stranie o astfel de construcţie cronicarului. Trebuie 
să revenim la trei exemple remarcabile, fructificate de noi pe alte laturi: 

"Iar Ştefan vodă, miercuri 24 de zile a aceştii luni, au dobândit cetatea 
Dâmboviţa şi au intrat într-însa şi au luat pe doamna Radului vodă şi pe 
fiică-sa Voichiţa au luat-o şie doamnă şi toată avuţia lui şi visteriile şi 
veşmintele lui cele scumpe şi toate steagurile lui”; 

"Au luat Ştefan vodă cetatea Teleajănului şi au tăiat capetele pârcă¬ 
labilor şi muierile lor le-au robit şi mulţi ţigani au luat şi cetatea o au arsu”; 

"Şi mulţi den boiarii cei mari au picat, şi vitejii cei buni au pierit, şi fu 
scârbă mare a toată ţara şi tuturor domnilor şl crailor de penpregiur, deaca 
auziră că au căzut moldovenii supt mâna păgânilor.” 

Intensitatea rezultată se află la acelaşi nivel, însă există nuanţe: în 
primele două exemple, enumerarea se face cu spaimă crescândă, în al 
doilea, cu strângere de inimă până la înăbuşire. 

Dacă nu poate intra în discuţie asimilarea simplicităţii şi stereotipiei 

sintactice populare cu tiparul sintactic al cronicii, ne rămâne să constatăm 
ce grad de rafinament atinge în frazare autorul. Un amănunt neînsemnat 
de redactare, şi anume o turnură particulară în formularea unui pasaj, ne-a 
fost suficient pentru a abandona imaginea unui practicant al expunerii 
oarbe iresponsabile. A nu-ţi uita, neonoraţi, într-un cotlon al frazei, 
determinanţii, a constrânge fraza să finalizeze, recurgând, pentru aceasta, 
la un repetitio discursiv ca şi cum relatarea rarefiată prin dictare ar fi cerut-o, 
sunt mărturii suficiente pentru atestarea unui anumit grad de vigilenţă 
compoziţională şi sintactică a cronicarului: 

“Ci pân-a să strânge oastea lui Ştefan vodă şi pân-a-i veni agiutoriu, că 
şi Laslău, craiul ungurescu, fratele lui Albertu, încă i-au trimis 12 000 de 
oameni de oaste şi cu dânşii pre Birtoc, voievodul Ardealului, ce era cuscru 
lui Ştefan vodă, şi de la Radul vodă încă i-au venit agiutoriu oaste 
muntenească. Ci până a să strânge oastea toată launloc, Albertu crai au 
purcesu cu oastea de la Coţmani şi au lovit la Şipinţi.” 

Probând, întâi, existenţa unui anumit scrupul sintactic, suntem slobozi 
să extindem, din aproape în aproape, investigaţia. Odată demonstrată 
varietatea în registrul frazelor narative, ea s-ar constitui ca argument al 
conceperii lucide a şirului sintactic. Astfel, exemple de concentrare narativă 
sprijinită pe puterea de contragere a gerunziilor, pe scuturarea determi¬ 
nărilor superflue se află în multe locuri. [...] 

Sintaxa cronicarului poate fi explicată, mai curând, prin fenomenele 
obişnuite de autostereotipare în procesul redactării, de adeziune la tipare 
comode, în fine, admitem chiar că prin anume infiltraţii de subconştient 
ale stilului istoriografie latin, decât prin cunoştinţele sale retorice asimilate 
şi aplicate consecvent. Dacă există, totuşi, un anume control al sintaxei, 
turnurile retorice ale frazelor sunt înşelătoare, ele sunt egale cu hazardul 
sau pot fi motivate, când intervine repetiţia, pur şi simplu, printr-o penurie 
sinonimică: “Şi cu vrerea lui Dumnezeu pierdură leşii războiul şi fu izbânda 
lui Ştefan vodă şi multă oaste leşască au pierit şi pre mulţi i-au prinsu în 
robie. Şi multă caznă făcea moldovenii...”. 

Mult mai profitabilă, în sensul determinării unei tipologii sintactice, ar 
fi interpretarea psihologică a topicii şi a caracteristicilor frazării. O 
asemenea interpretare ţine seama de conjunctura momentului, de 
psihologia redactării. De exemplu, credem că se poate stabili un fel de 
regulă a primului impuls. Cercetată cu ochi profesionist, topica micilor 
segmente sintactice (care, la scară, reproduce pe cea a marilor unităţi) 
pare a fi determinată de forma particulară de exprimare a majorităţii 
povestitorilor şi, în general, a tuturor celor care, formulând iute şi direct, 
renunţând a-şi mai supune textul unui control riguros, nu operează, 
constant, retuşuri, nu verifică totdeauna adresele determinării, pe scurt, 
nu elaborează. 

Se revelă, în diverse jocuri ale redactării rămase, la primul jet, 
consecinţele topice ale unei puternice tendinţe de grupare din fugă a 
cuvintelor în propoziţii, după importanţa noţiunilor conţinute, într-o 
străduinţă lăuntrică (neconştientizată) de a transmite rapid şi eficient 
esenţialul. 

Cuvintele purtătoare ale informaţiei cheie (nu neapărat importante şi 
sub raport gramatical) şi, pentru că aparţin unei opere istorice, purtătoare 
a ştirii, sunt împinse de un resort imanent in prima poziţie. Strămutări de 
cuvinte se produc constant în virtutea acestui "principiu” ordonator intern: 
“Aşijderea şi muntenilor nu numai nevoie şi groază le făcea, ce şi domnii le 
schimba şi,pre cine vrea ei, primiia. Pre ardeleni nu-1 lăsa să să odihnească, 
ci pururea le făcea nevoie, şi cetăţi câteva, le luase”. 

Topica aceasta întoarsă, aşezând la vedere avuţia semantică, este cu 
adevărat topica obişnuită; cea indicată ca obiectivă, astăzi, în gramatici, 
intervenind prin excepţie la el, constituie, în chip paradoxal, o abatere 
expresivă. 

Obişnuită să alunece în acest tipar specific, fraza poate să ajungă la 
obscurităţi de felul: "în Ţara Leşască de multe ori au intrat şi multă pradă 
şi izbândă au făcut (n. n., moldovenii), den câmpi tătarâi i-au scos”; ceea 
ce în transpoziţie modernă înseamnă "i-au scos pe tătari din câmpii”. 



Referinţe critice 


223 


Alteori, în acelaşi fel, se nimeresc ambiguităţi sugestive: “de au slăbit caii 
turcilor cei gingaşi”, "Iar giudecataceZorcu strâmbătăţi de la margine, să să 
facă de îmbe părţile”. 

Odată pornite, construcţii care se cereau continuate, în accepţia noastră, 
într-un singur fel, îşi abandonează traiectul obişnuit pentru a continua pe 
calea laterală, deschisă de cuvântul esenţial, primul venit în minte în clipa 
de dinaintea formulării: “Deciia Ştefan vodă gătindu-se de mai mari lucruri 
să facă, nu cerca să aşaze ţara.” 

Parantezele îl fură uneori pe Ureche, dar ele nu au caracterul organizat, 
metodic, de edificiu supraetajat al profesionistului întru digresiune Costin, 
ci sunt precizări spontane, contrastând cu lapidaritatea restului, ivite din 
dorinţa de a spune pe nerăsuflate cât mai mult şi încadrate, de aceea, 
stângaci: 

“Aşa pierzând puşcele, lăsând steagurile, carile toate le-au adunat Ştefan 
vodă, şi ei, cine cum au putut, în toate părţile s-au răşchirat”; 

“Ştefan vodă, lăsând inema cea neprietenească şi întorcându-se cătră 
datoriia cea creştinească, s-au înpăcat cu craiul leşăscu şi mare legătură 
au făcut, nu că doară s-au temut de puterea lor, care să ispitise şi războiu 
făcuse şi cu turcii, de atâtea ori i-au şi biruit, şi cu alţi megiiaşi depenpregiur 
având sfadă, niciodată nu s-au plecat, ci pentru să cunoască toată creştină¬ 
tatea că n-au fost despre dânsul începătura, că n-au rădicat el armele 
asupra lui craiu, ce craiul fără cale şi fără ştire au venit asupra lui, unde şi 
acolo s-au întorsu cu ruşine, mai apoi ca să arate că mai mult poate să 
strice el lui craiu, decât craiul lui Ştefan vodă, au intrat de i-au arsu târgurile 
şi i-au robit podarii”. 

Atras uneori în cursă de câte un cuvânt care, odată scris, aduce cu şi 
de la sine lanţul său de determinări, cronicarul, zorit ca totdeauna când 
narează să-şi isprăvească mesajul, îşi urmează, fără ezitări, noul stăpân, 
fără să încerce să convertească structura acceptată la cea părăsită sau invers, 
operând doar mici ajustări. Rezultă, în consecinţă, în cazul rar, fraze 
acceptabile (1), iar în cazul tipic, construcţii şubrede, cu echilibru precar, 

anacolutice, în privinţa cărora, spre a le da de cap, trebuie să ai în vedere 
sensul global al informaţiei (2): 

1) “Mai apoi văzând Mateiaş crai volniciia lui Ştefan vodă că nu o 
poate supune, strângând multă oaste a sa...”; 

(2) “Deciia trecând craiul spre ţara sa, pre multe locuri i-au lovit ai 
noştri, ales pre craiu, că mazurii, întorcându-să să dea războiu şi să apere 
pre craiu şi pre cei scăpaţi dentr-acel pojar, au dat asupra lui Boldur, vornicul 
cel mare, pre carele îl trimisese Ştefan vodă împrotiva acei oşti leşăşti ce 
veniia într-ajutoriu craiului, şi mare moarte au făcut într-înşii”. Exceptând 
formulistica introducerilor din unele pasaje, recurenţa unor construcţii 
narative tipice şi conservarea normelor minime ale limbii române, putem 
vorbi de o topică imprevizibilă, neasemuit de modernă. Spiritul cititorului 
nu se poate odihni pe itinerarii atât de accidentate; de unde şi senzaţia de 
obstacol pe care o ai în faţa cuvintelor din cronică, personalitatea intrinsecă 
a acestora. 

Topica spontană a frazei narative a autorului implică o mare libertate, 
de la care se poate învăţa. Componenţii, în strânse raporturi de determinare, 
ai unei fraze se văd adesea izolaţi de mari alunecări sintactice — propoziţii 
sau părţi de propoziţie: "...de multe ori sâlăuda Mateiaş crai că câte războaie 
face Ştefan vodă cu puterea lui le face şi de subt ascultarea lui/ace izbândă 
şi vrând de ce se făliia ca să arate că-i adevărat, au trimis...”. 

Dislocările nu sunt accidentale în cronică: 

"şi socotea toate semnele câte să făcuse rele că au fost lor de arătare...”; 

“că va fi sfârşitul lor rău şi amaru”; 

Şi au învăţat cu taină într-o zi lefeciii cari i-au avutu striini de i-au 
supusu în curtea...”; 

Inversiunile, de asemenea. Iată una suavă: “Văzând Pătru vodă pre 
credincioasă sluga sa, mult s-au bucurat”. 

Repetată pe parcursul frazei, inversiunea o înviorează ritmic, căci 
cuvintele, aduse — peste altele — în faţă, îşi atrag şi accentul de atenţie: 

"acolo au mersu Ştefan vodă şi plini s-au întorsu pre la casele sale”. 

în capitolele de istorie propriu-zisă, în care dominantă este tran¬ 
smisia eficientă a ştirilor, redactarea, care este în jet, se face în funcţie 
de un soi de analizator instantaneu al importanţei fiecărui cuvânt în 
finalizarea mesajului; acesta din urmă se poate modifica, în jocul psihic 
al asociaţiilor, chiar pe parcurs, cu redistribuirea de rigoare a cără¬ 
mizilor construcţiei, de unde rezultă o topică pentru noi imprevizibilă, 
care este, de fapt, o topică spontană. Ea este uşor de confundat cu 
topica latină liberă. 

Topica spontană reprezintă şi ea o sursă de suspens epic. 

Eugen NEGRICI, Naraţiunea în cronicile lui Grigorie Ureche şi Miron 
Costin, Editura Minerva, Bucureşti, 1972, p. 109-113, 139-141, 143-147. 

Dat fiind că Simion Dascălul îşi declină numele la anumite interpolări 
mai mari, M. Kogălniceanu, atunci când a publicat cronica lui Ureche, în 
1852, a separat toate adăugirile pe care el le socotea ca fiind ale lui 
Simion Dascălul, într-un apendice al letopiseţelor. Textul propriu-zis al 
cronicii a fost atribuit de editor lui Grigore Ureche. M. Kogălniceanu reia, 
în fond, teza mai veche a cronicarilor români din generaţiile imediat 
următoare aceleia a lui Ureche. 

Mai târziu însă, pe măsură ce s-au descopierit noi manuscrise şi pe 
măsură ce ele au început să fie studiate, cronica a fost atribuită întâi lui 
Nestor Ureche, tatăl cronicarului (de către B. E Hasdeu, AronDensusianu), 
apoi din nou lui Gr. Ureche (de către Ştefan Orăşanu, I. Bogdan, N. Iorga, 
E E Fanaitescu etc.). 

Spre deosebire de predecesorii săi, Constantin Giurescu consideră ca 
autor principal pe Simion Dascălul. Un amendament aduce acestei teze 
Constantin C. Giurescu, după apariţia lucrării lui E E Fanaitescu, Influenţa 
polonă în opera şi personalitatea cronicarilor Grigore Ureche şi Miron Costin 
(Buc., 1925). Constantin C. Giurescu consideră că letopiseţul în chestiune 
are doi autori: Grigore Ureche şi Simion Dascălul, sub numele cărora 
istoriograful modem chiar publică textul în cele trei ediţii îngrijite de dânsul. 

în ciuda argumentelor lui Constantin C. Giurescu, teza mai veche, după 
care autor ar fi numai Gr. Ureche, continuă să fie susţinută de un număr 
mare de specialişti (E E Fanaitesccu, I. C. Chiţimia etc.). Discuţiile cu 
privire la problema paternităţii cronicii au fost redeschise în timpul din 
urmă (1960), cu prilejul apariţiei ediţiei a doua a cronicii lui Ureche (1958) 
sub îngrijirea lui E E Fanaitescu. Constantin C. Giurescu îşi reafirmă punctul 
de vedere mai vechi. Recent însă, întemeindu-se pe studiul aprofundat al 
izvoarelor externe ale cronicii lui Ureche, I. C. Chiţimia a adus dovezi de 
netăgăduit în favoarea paternităţii lui Gr. Ureche asupra cronicii. [...] 
Dacă analizăm însă conţinutul declaraţiilor personale ale lui Simion 
Dascălul, caracterul interpolărilor sigure datorate lui şi natura izvoarelor 
indiscutabile folosite de el, vom constata că problema determinării unor 
cazuri de limită, adică a unor pasaje care pot fi atribuite, în egală măsură, 
lui Simion Dascălul şi lui Grigore Ureche, nu e cazul să se mai pună. 

în toate declaraţiile pe care le face la persoana întâi singular, Simion 
Dascălul se dovedeşte arogant, lăudăros, superficial, un om care vrea să 
pară mai mult decât este. Aproape de fiecare dată se scoate în evidenţă în 
opoziţie cu Grigore Ureche. De exemplu, referindu-se la documentarea 
cronicii, afirmă că Grigore Ureche scrie “mai mult din cărţile streinilor, 
decât din “izvoadele noastre”, pe când el, Simion Dascălul, se bazează pe 
un număr mai mare de izvoare şi va relata "toate pre rând”. Grigore Ureche 
afirmase că "letopiseţul moldovenesc”, pe care-1 foloseşte ca izvor, merge 
până la domnia lui Fetru Şchiopul, pe când el, Simion Dascălul, a aflat un 
“izvod de-nceput” până la domnia lui Vasile Lupu ş.a.m.d. 

Interpolările sigure ale lui Simion Dascălul, mai ales cele marcate de el 
ca atare, sau dublează unele capitole ale textului iniţial, sau conţin relatări 
cu totul nesemnificative. Astfel, după ce Grigore Ureche arată că “de la 
Râm ne tragem” şi vorbeşte, de răsipirea ţărâei dintâiu”, Simion Dascălul 
adaugă două capitole succesive: “De ijderăniia moldovenilor...” şi "De 
descălecarea Maramureşului”. Aici, întemeindu-se pe un izvor străin 
(“unguresc”, zice autorul interpolării), neidentificat până acum, şi confun- 

dând epoci istorice destul de distanţate, Simion Dascălul susţine că românii 
sunt descendenţii tâlharilor trimişi de împăratul Romei (care anume, nu 
se precizează) lui Laslău, craiul maghiar, în campania acestuia împotriva 
tătarilor; tâlhari care s-au stabilit apoi în Maramureş. Intr-un alt capitol, 
plasat tot în preambulul letopiseţului ("O poveste den predoslovia letopi¬ 
seţului cestui moldovenescu, ce într-însa spune că iaste făcută ţara den 
doao limbi, de rumâni şi de ruşi...”), Simion Dascălul expune o povestire 
despre Iaţco prisăcarul, interesantă ca document de literatură artistică, 
dar fantezistă sub raportul informaţiei istorice. Capitolul privitor la domnia 
lui Despot vodă conţine de asemenea o declaraţie a lui Simion Dascălul 
despre intervenţia sa in cursul acestui capitol. Intervenţia s-ar întemeia, 
după spusele lui Simion Dascălul, pe versiunea poloneză a cronicii lui Al. 
Guagnini datorită lui M. Paszkowski. Analizând textul cronicii în lumina 
izvoarelor poloneze, I. C. Chiţimia arată că, şi de data aceasta, avem a 
face cu un truc al lui Simion Dascălul: "considerăm că Ureche l-a cunoscut 
pe Gwagnin şi foarte probabil Simion Dascălul nu l-a cunoscut, însuşindu-şi 
comentariile lui Gr. Ureche”. Intervenţia lui Simion Dascălul s-ar putea 
reduce aici la încurcarea expunerii şi la introducerea unor afirmaţii 
necontrolate. 

Dacă analizăm caracterul acestor interpolaţii mai ample, datorite în 
mod sigur lui Simion Dascălul, observăm că acesta este lipsit de spirit 
critic, e de rea-credinţă şi mistifică adevărul istoric. Este foarte probabil ca 
povestea "de ijderenia moldovenilor” să plece de la unele evenimente din 
istoria Ungariei, care însă, prin tradiţia orală şi prin amplificări ulterioare, 
să fi ajuns la răstălmăciri grosolane ca aceea din interpolarea lui Simion 
Dascălul. Pe de altă parte, este cu totul improbabil ca Simion Dascălul să fi 
cunoscut un letopiseţ intern mai dezvoltat decât “letopiseţul moldovenesc” 
folosit de Grigore Ureche, în sensul că mergea până la domnia lui Vasile 
Lupu. Este aproape imposibil că acest letopiseţ, dacă a existat, să nu fi 
fost cunoscut şi să nu fi fost citat de Ureche. Relevăm aci şi faptul că 
pentru perioada 1587—1594, în relatarea căreia Grigore Ureche foloseşte 

tradiţia orală, nu se întâlneşte nici o interpolare sigură a lui Simion Dascălul. 

Un ultim argument ni-1 furnizează Miron Costin, care, menţionând că 
pentru perioada până la domnia lui Aron vodă există letopiseţul lui Grigore 
Ureche, declară în mod categoric: "iară de la Aron vodă scris nu să află, 
nice de altul, nici de Ureche vornicul" motivând această lipsă, imediat în 
continuare, astfel: "ori că l-au împiedicat datoriia omenească, moartea, 
carea multe lucruri taie şi să să obârşască nu lasă, ori că izvoadele lui s-au 
răsăpitu, ce va hi mai scris şi de la Aron vodă încoace”. Reţinem, din 
aceste declaraţii, că la data când s-a apucat Miron Costin să-şi scrie cronica, 
în Moldova, versiunea cunoscută public a cronicii lui Grigore Ureche 
ajungea până la a doua domnie a lui Aron vodă, Miron Costin pune însă 
şi ipoteza întreruperii expunerii lui Ureche prin moartea autorului, dar şi 
posibilitatea existenţei unei continuări a cronicii, continuare care, prin 
risipirea manuscrisului, s-a pierdut. 

Dacă acest letopiseţ "până la domniia lui Vasilie vodă” nu este o născocire 
a lui Simion Dascălul, pornită din orgoliu, atunci trebuie să admitem ipoteză 
mai nouă a lui I. C. Chiţimia şi mult mai verosimilă că "însuşi originalul lui 
Ureche mergea până la domnia lui Vasile Lupu”, dar ”mâna copistului a 
înlemnit înainte de a termina copierea”. Copistul — e vorba de Simion 
Dascălul — a ajuns cu copia la titlul capitolului consacrat lui Lobodă, în 
felul acesta, afirmaţia din prefaţa lui Simion Dascălul că Ureche mergea 
cu expunerea până la Petru Şchiopul, iar continuarea până la domnia lui 
Vasile Lupu îi aparţine lui, lui Simion Dascălul, constituie o altă inducere 
în eroare a uzurpatorului paternităţii lui Ureche asupra cronicii. 

Documentarea pe care o foloseşte Simion Dascălul este, deci, discutabilă. 
Pe de o parte, pentru domnia lui Despot vodă, nu e sigur că Simion Dascălul 
consultă cronica lui Guagnini, dar e foarte probabil ca lui să i se datoreze 
anumite intervenţii care contrazic sau încurcă versiunea lui Grigore Ureche. 
Pe de altă parte, Simion Dascălul face referiri la izvoare imaginare, 
născocite de el (letopiseţul unguresc), ca să pozeze în cărturar doct, bine 
documentat. Toate celelalte adăugiri care au fost atribuite sau pot fi atribuite 

lui Simion Dascălul sunt de proporţii foarte reduse, sunt absolut nesemni¬ 
ficative, lipsite de importanţă şi nu presupun o documentare specială. E 
posibil deci ca autorul acestor intervenţii să nici nu fie Simion Dascălul. 
Dacă ne limităm însă numai la interpolările sigure, sărăcia documentării 
în contradicţie cu declaraţiile emfatice ale interpolatorului şi lipsa de 
spirit critic a lui Simion Dascălul sunt evidente. [...] 

Coroborând declaraţiile personale ale lui Simion Dascălul, care însoţesc 
interpolările sale principale, cu analiza critică a interpolărilor respective, 
rezultă că, în fond, intervenţiile lui Simion Dascălul se reduc numai la 
texte confuze, care "amestecă” şi "turbură” istoria, după expresia adnota¬ 
torului anonim, şi că de alte intervenţii el nu a fost capabil. 

Nu este exclus însă ca între aroganţa şi caracterul de uzurpator al lui 
Simion Dascălul, pe de o parte, şi faptul că la scurt timp după moartea lui 
Grigore Ureche a dispărut orice urmă a versiunii originale a cronicii 
acestuia, să existe o strânsă legătură. E posibil ca Simion Dascălul să fi 
intrat în posesia manuscrisului cronicii imediat după moartea lui Ureche, 
în orice caz înainte ca manuscrisul să fi putut fi copiat şi difuzat în afara 
familiei cronicarului. Punându-şi în aplicare planul său ascuns, Simion 
Dascălul s-a înarmat cu câteva informaţii suplimentare şi a început să 
transcrie textul, completându-1 acolo unde considera el că e necesar sau 
unde dispunea de material în plus. Presupunem că, odată terminată 
operaţia, Simion Dascălul a avut grijă să distrugă originalul. în orice caz, 
el a pus în circulaţie numai versiunea interpolată. Simion Dascălul, aşa 
lipsit de inteligenţă cum era, şi-a dat seama că, dacă un contemporan al 
său ar fi confruntat versiunea originală a cronicii cu cea interpolată, el, 
Simion Dascălul, s-ar fi compromis definitiv. 

După toate probabilităţile, Simion Dascălul a realizat această versiune 
a sa între 1654 — 1660. 

Se crede că Simion Dascălul, interpolatorul cronicii lui Ureche, este 
unul şi acelaşi cu Simion "dascălul” (sau secretarul) boierului Gavril 

Costache, care era mare spătar şi cumnat al lui Miron Costin. Acest Simion 
"dascălul” apare într-un act de cumpărare scris la Iaşi, în 1669, alături de 
Constantin Cantemir, viitorul domn, şi Velicico Costin. Dacă identificarea 
corespunde realităţii, trebuie să admitem că Simion Dascălul era cunoscut 
în familia Costineştilor şi în aceea a Cantemireştilor. In această ipoteză, 
noi suntem înclinaţi să presupunem că evaluarea intervenţiilor lui Simion 
Dascălul de către Costineşti ar putea avea la bază şi elemente greu de 
precizat în prezent, fără documente scrise. 

Autograful versiunii lui Simion Dascălul şi primele rânduri de copii 
după versiunea lui nu se mai păstrează astăzi. 

Liviu ONU, Tradiţia manuscrisă şi problemele editării cronicii lui Grigore 
Ureche, în Critica textuală şi editarea literaturii române vechi, Editura Minerva, 
Bucureşti, 1973, p. 151-152, 154-158, 160-161. 

Orice istorie viitoare a literaturii noastre (dacă lăsăm la o parte pe 
acelea de uz instructiv didactic) va trebui să ţină seama de reforma 
unghiului de vedere realizată de G. Călinescu. Rămâne istoricului literar 
de mâine să găsească şi metoda (a lui G. Călinescu este tot aceea 
tradiţională) de a trata literatura dinspre prezent spre trecut, răsturnând 
şi efectiv cronologia. A începe o istorie cu Grigore Ureche şi a o sfârşi cu 
prozatorii actuali implică o inocentă ipocrizie: căci noi citim pe Grigore 
Ureche după ce am citit pe prozatorii actuali. Memoria noastră culturală 
încărcată de patru secole de literatură nu mai poate vedea în Grigore Ureche 
pe cronicarul naiv pur şi simplu şi, în cronica lui, banalele interpolări ale 
unui Simion Dascălul. "Interpolările” sunt de fapt cu mult mai multe şi de 
altă natură: citit astăzi, Grigore Ureche se încarcă de toată semnificaţia 
culturii ce desparte veacul al XVII-lea de al nostru, peste letopiseţul lui 
aşternându-se straturi succesive de proze, romane şi istorii. Chiar de-am 
voi, nu-1 mai putem citi cu un ochi nealterat. 

Nicolae MANOLESCU, Locul lui Călinescu, în Teme, 2, Edutra Cartea 
Românească, Bucureşti, 1975, p. 107-108. 

Originalitatea cronicii lui Ureche, noutatea ei faţă de izvoarele care-i 
stau la bază e dată în primul rând de limba în care este scrisă, limba 
naţională vorbită în acel moment de poporul a cărui istorie se cerea fixată 
în memoria colectivităţii etnice. într-o ordine mai clară şi mai concretă a 
lucrurilor, această originalitate constă în coroborarea şi interpretarea 
informaţiilor de care se putea dispune atunci, cu tendinţa permanentă de 
a strecura observaţia morală. Moralizarea — în înţelesul major al cuvântului 
— se face din unghiul de privire al umanistului cu respect pentru adevăr: 
“ca să nu mă aflu scriitoriu de cuvinte deşarte, ce de dereptate”. Dar şi din 
acela al iubitorului de ţară şi de neam: “Laud osârdia răposatului Ureche 
vornicul, carele au făcut de dragostea ţării letopiseţul... cât poate să zică 
fiecine că numai lui de această ţară i-au fost milă, să nu rămâie întru 
întunerecul neştiinţii...” 1 Abstracţie făcând, un moment, de arta în sine a 
primului prozator român, frumuseţea cronicii mai stă şi în ţinuta ei etică 
înaltă, de aristocratică demnitate spirituală, în măsura cu care patriotismul 
se exprimă strict între marginile adevărului. Literatura română din secolele 
următoare, prevestită în caracteristicile ei fundamentale de cronica lui 
Ureche, nu va abunda totuşi în opere care să întreacă cu mult probitatea 
etică a primilor noştri istoriografi. Abia în două locuri din cronică se găseşte 
nimerit a se tăcea: când nu se menţionează, după Bielski, jurământul 
omagial al lui Ştefan cel Mare faţă de regele Cazimir al IV-lea Jagello, în 
1468, la Colomeea (pentru că, pe drept cuvânt, cronicarul socoteşte că la 
mijloc era un tratat de alianţă de la egal la egal, impus de împrejurări, 
numai formal un act de vasalitate din partea domnului moldovean şi faptul 
că în campania din vara şi toamna anului 1497 împotriva invaziei polone 
condusă de Ioan Albert, Ştefan ar fi avut în ajutor două mici corpuri de 
oaste străine, cum informa acelaşi izvor leşesc. 

Acestea fiind zise, moralizarea conferă cronicii un anume stil, o ţinută, 
caracteristice, cum am avut deja prilejul să observăm în câteva rânduri. 
Nici una din faptele relatate nu rămâne fără comentariul participativ al 


Miron Costin, Opere, p. 242. 

scriitorului, altfel spus, judecata de valoare. Acest lucru nu vine în sensul 
ştirbirii valorii estetice a operei, ca la moderni, întâi pentru că scriitorul 
nu poate fi suspectat de rea-credinţă, şi în al doilea rând, din pricină că 
depărtarea în timp a estompat complet omul individual, în favoarea unui 
prototip în care ne recunoaştem. Astfel, noi înşine suntem tentaţi a face o 
observaţie ca aceasta, aflând că întemeietorul Moldovei a domnit numai 
doi ani: 

“Pre acesta semnu dintăiaşi dată ce să arată domniia, fără trai, să putea 
cunoaşte că nu va fi aşezarea bună între domniia Moldovei, ce cum fu pre 
scurtu viaţa domnului dintâi, aşa şi domnii ce vor fi înainte adesea să vor 
schimba şi între domnia Moldovei multă neaşezare va fi”. 

Pasajul mai este apoi grăitor şi din punctul de vedere al scriitorului 
reacţionând în felul său specific faţă de desele schimbări de domnie la 
care asista în vremea lui. Voind a moraliza cu orice preţ, deoarece cartea 
nu avea alt scop decât a fi un “izvod” care “să rămâie feciorilor şi nepoţilor, 
să le fie de învăţătură", cronicarul face gestul bătrânesc al opririi în loc, 
pentru ceea ce el numeşte “nacazanie”, “învăţătură" sau “certare”. Evident, 
acum, după trecerea timpului atât de îndelungat, aceste “certări” şi-au 
pierdut orice utilitate practică imediată. Ele s-au încărcat însă de farmecul 
vechimii, introduse fiind prin câte un: “Iani socoteşte...”. “Aicea să 
socotim...”, “Nacazanie silnim, adecă certarea celor puternici...” etc., 
sugerând clătinarea din cap care însoţeşte dojana mai blândă ori mai 
aspră, totdeauna susţinută de fapte. Acum fraza curge în volute impe¬ 
cabile, ca de la amvon, mai atrăgătoare chiar decât în Cazania contempo¬ 
ranului mitropolit Varlaam, constrângerile omileticei nefiind în acest caz 
obligatorii. [...] 

Invocarea voinţei divine, care hotărăşte de mai înainte mersul lucrurilor, 
nu este neapărat făcută în spirit pedant creştin, ca la scriitorii religioşi, ori 
ca în învăţăturile lui Neagoe, ci în termenii mai obişnuiţi în limba obştii, 
unde providenţa se confundă cu fatalitatea ciobanului din Mioriţa şi din 
atâtea alte împrejurări ale vieţii de toate zilele. Aşa se comentează lupta 

dintre Despot vodă şi Alexandru Lăpuşneanu, care avusese loc la Verbia, 
în 18 noiembrie 1561. Stilul cazaniilor vine numai să şlefuiască fraza unde 
este vorba de soarta cea schimbătoare: 

“Zic unii că şi acolea să fie fostu războiul cu viclenie, că cela ce pierde, 
fieşte cându nu vai să afle vina sa, ci mută la altul, iară acestea de la 
Dumnezeu sunt tocmite ca nimica să nu fie stătătoare pre lume, ci toate 
de răsipă şi trecătoare: pre cei de jos îi suie şi pre cei suiţi îi pogoară, ca să 
fie de pildă şi de învăţătură noao, să cunoaştem că nu avem nimica pre 
lume, fără numai lucruri bune”. 

Cum se vede, mai ales din citatul produs imediat mai sus, conciziunea 
şi tendinţa moralizatoare duc la formulările apodictice, la maxime, o altă 
trăsătură a stilului lui Grigore Ureche şi a stilului cronicăresc în genere. 
Iată o serie de asemenea maxime, împrumutate sau făcute ad-hoc; “Că 
mai bine iaste a să apăra de turci de după părerile altuia decât de după al 
său”, ziceau leşii, plănuind înscăunarea lui Alexăndrel (1449, martie- 
octombrie; 1452—1454), vasalul lor, în locul lui Bogdan al II-lea, tatăl lui 
Ştefan cel Mare. “Celui fricos şi înspăimat, ştiindu-şi moartea de-a pururea 
înaintea ochilor, nici un loc de odihnă nu-i, nici inima de războiu”, se 
spune despre boierii care au încercat un complot împotriva lui Ştefăniţă 
(1517—1527), nepotul lui Ştefan cel Mare. “Ci sfatul, măcară câtu-i de 
bun, un lucru ce iaste din voia lui Dumnezeu nu să poate schimba”, este 
gândul fatalist în legătură cu inutilitatea consiliilor pe care Petru Rareş le 
auzea din gura boierilor de divan, în 1538, când este nevoit să părăsească 
tronul şi să fugă peste munţi. “Că turcul bucurosu-i pe fieşte carele să-l 
priimească, numai să i să plece şi să-i dea bani”, e reflecţia prilejuită de 
împrejurarea că acelaşi Rareş a trebuit să mituiască pe mai marii turcilor. [...] 

în sfârşit, verva retorică a moralistului atinge punctul ei de vârf în 
Nacazanie, adecă învăţătură şi certare celor mari şi puternici, care urmează 
imediat paragrafului unde se povesteşte omorârea celor 47 de boieri de 
către Alexandru vodă Lăpuşneanul. începând prin a denunţa obiceiul local 
de a omorî fără judecată şi a vărsa sânge nevinovat, pentru că cei ce pârăsc 

sunt tot cei care “umplu legea”, şi continuând cu întrebările retorice de 
rigoare: “Dară cui nu-i iaste urât a muri ? Cine n-ar pofti să vieţuiască ? 
Plece-le lor viaţă ? Alţii încă nu o ar lepăda. Crezu mai bine pentru dragoste 
decât de frică să-i slujească". Cronicarul revine des la ticul său preferat, de 
bătrân amator de parabole şi apologuri: 

“Iani, de s-ar învăţa cei mari de pre nişte muşte fără minte, cumu-ş ţân 
domniia cum iaste albina, că toate-ş apără căşcioara şi hrana lor cu acile şi 
cu veninul său. Iară domnul loţ ce să chiamă matca, pre niminea nu vatămă, 
ci toate de învăţătura ei ascultă.” 

In pasajul de mai sus e conţinut chiar nucleul concepţiilor politice şi 
sociale ale marelui boier Ureche, care ar fi voit ca domnul să conducă ţara 
după sfatul boierilor. Ele vor fi însuşite aproape întru totul de Costin şi de 
Neculce. Deocamdată, observăm meşteşugul scriitorului de a se face înţeles 
în chipul cel mai plastic cu putinţă, prin compararea statului cu stupul de 
albine, anticipare spontană a teoriei fiziocraţilor din secolul imediat 
următor, s-ar zice, în frunte cu medicul şi economistul francez Franţois, 
Quesnay, teorie împărtăşită, cum prea bine se ştie, de Eminescu. 

Urmează apoi, în chipul cel mai firesc, o serie de consideraţiuni ieşite 
parcă din pana lui Machiavelli, care atrăgea atenţia principilor de modul 
cum trebuie ţinut seama de psihologia supuşilor. Tonul discursului tinde 
spre maxima peremptorie, cu neputinţă de contrazis, într-un fel de 
crescendo verbal. [...] 

Se înţelege, într-o asemenea carte şi la timpul când ea a fost scrisă nu 
poate fi vorba de nişte reguli de compoziţie aplicate ca atare, chiar dacă 
autorul nu este complet străin de aşa ceva. Simplu detot, el îşi propune 
respectarea strictă a cronologiei domniilor ţării Moldovei, tăind lucrarea 
sa exact la mijloc, după domnia lui Ştefan cel Mare, spre a face loc 
descrierilor neamurilor şi ţărilor de prin prejur, fiindcă aşa “se cade”, 
însă de ar fi fost numai atât. Ureche n-ar fi depăşit cu nimic stadiul 
hronografelor de tipul celor slavoneşti, ori ca acela al lui Mihail Moxa. 
Scriind o cronică independentă, în sensul că nu i-a fost comandată. 

impusă, de vreun patron, cum se întâmplase cu letopiseţele lui Macarie, 
Eftimie şi Azarie, cum e cazul, în bună măsură, cu cronicile munteneşti, 
cea a Cantacuzinilor şi cea a Bălenilor, el înţelege să interpreteze liber 
faptele, astfel încât limba în care scrie cristalizează în chipul cel mai 
firesc, conferind operei o structură, o coerenţă organică, asemeni unui 
fenomen al naturii. 

De ar fi să apreciem lucrul din punct de vedere strict cantitativ, statistic- 
numeric numai, vom observa proporţia justă a acordării numărului de 
pagini cuvenit importanţei fiecărei domnii în parte, excepţie făcând 
paragrafele interpolate, îndeosebi cele referitoare la domnia lui Iacob 
Eraclid Despotul, datorate lui Simion Dascălul. Astfel, lui Ştefan cel Mare 
i se acordă, cum e şi firesc, numărul cel mai mare de pagini, 30 după 
ediţia cu care lucrăm, lui Bogdan Orbul, 8, lui Ştefăniţă, 4, lui Petru Rareş, 
12, fiilor acestuia, Iliaş şi Ştefan, numai câte una, lui Lăpuşneanu, 6, lui 
Ion vodă Armeanul, 10 etc. Totul este rezultatul unui bun-simţ care-1 îmbie 
pe scriitor la aceste aprecieri convenabile. 

De tot interesul este să băgăm de seamă cum, din când în cind, şi 
anume atunci când i se pare că s-a extins prea mult într-un domeniu ce s-ar 
fi cuvenit atins numai în treacăt, îşi ia seama prin câte un “Ci de acestea 
destulu-i, ci la ale noastre să ne întoarcem”, frază cu care se încheie 
consideraţiile în legătură cu conciliul de la Florenţa. Sau: 

“Ci de acestea a tătarilor destul am pomenitu, ci iarăşi de altile să 
arătăm, că multe am avea a scrie de dânşii, că de multe ori am păţi şi 
nevoie de cătră dânşii şi nu numai noi, ce toate ţările, câte-s prin prejurul 
loţ mai apoi să nu ne arătăm istoriei de lucrurile altor ţări”. 

Aşadar, bunul-simţ, mai exact spus, simţul proporţiilor şi al coerenţei, 
al necesităţii păstrării în subiect îl fac pe scriitor să nu se întindă 
disproporţionat asupra unor chestiuni străine. Mărturisirea ca atare a 
“temerii” devierii de la subiect ţine însă de tendinţa spre oralitate a stilului. 
Nu altfel trebuie interpretate asemenea gesturi, de fapt semne de segmen- 



236 


Grigore Ureche 


tare compoziţională, la Creangă. Liber şi independent, în chipul cel mai 
natural, Ureche povesteşte istoria ţării sale, după cum liber de orice 
constrângeri, în chipul cel mai firesc. Creangă povesteşte istoria copilăriei 
lui. Deosebirea dintre cele două opere e numai de subiect, esenţa, 
semnificaţia lor, literar-estetică, măcar în mare, rămâne aceeaşi. Iată-1 
pe Creangă luându-şi seamă că s-ar putea depărta de subiect, într-un 
moment când i se întimplă să se lăţească totuşi prea mult vorbind de 
importanţa împrejurimilor Humuleştilor, cu mănăstirile şi locurile de 
pelerinaj ale vlădicilor, ale feţelor boiereşti de mare vază, chiar ale 
domnitorilor. [...] 

Cum s-a observat, “nacazaniile”, “învăţăturile” sau “certările” care 
urmează cu regularitate capitolelor mai importante sunt ele înseşi un 
element de reglare a compoziţiei, moralizări bătrâneşti şi popasuri retorice 
ivite sub condei din necesitatea organică a creării unui ritm cât mai variat 
şi armonios al expunerii, nemonoton, oglindă a mişcării spiritului autorului. 
Le vom întâlni la aproape toţi cronicarii, deseori în forme mult mai puţin 
sobre, prin comparaţie cu Ureche, făcute din mustrări vehemente şi din 
invocări profetice, adevărate ieremiade, unele puse în scenă cu meşteşug, 
cum ar fi cazul la Neculce, de o pildă. 

Dar fiindcă veni vorba de oglindirea mişcării sufletului scriitorului în 
volutele operei, văzută în desfăşurarea ei compoziţională, mai bine zis, de 
mişcarea sufletului colectiv în prima carte în care limba română se 
realizează în scris, datori suntem a observa un alt element de coerenţă, cu 
atât mai interesant, cu cât el se manifestă absolut spontan, izvorât fiind 
din mentalitatea epocii. E vorba de menţionarea de către cronicar, la 
intervale anume, a semnelor premonitorii, care anunţă sau însoţesc 
evenimente istorice importante, cum ar fi cutremurele de pământ, ivirea 
unei comete ori vreun alt fenomen astronomic, apariţia fantomei câte unui 
sfânt, în vis sau aievea, mai ales menţionarea fenomenelor meteorologice 
ieşite din comun, cum ar fi iernile grele şi geroase, ploile potopitoare. 



Referinţe critice 


237 


verile secetoase, când mor vitele şi pier fiarele din codri. Am arătat mai 
înainte cum, între altele, menţionarea unor semne, “iarnă grea şi geroasă", 
ori “ploi grele şi povoaie de ape”, ţine de ceea ce prin convenţie ne-am 
permis să numim rama portretului lui Ştefan cel Mare, cronicarul înţelegând 
să sublinieze importanţa evenimentului morţii voievodului prin arătarea 
participării providenţei. Căci, el, Ureche, asemeni tuturor contemporanilor 
săi, este un providenţialist în gândire şi în simţire. Noi modernii găsim 
într-o asemenea pagină numai prilej de contemplare a ceea ce s-ar numi 
corespondenţe ale condiţiei umane în cosmos. în opera lui Shakespeare — 
dar nu la vremea compunerii ei, ci în epoca romantismului şi a neoroman¬ 
tismului care se numeşte simbolism — s-a făcut descoperirea “atmosfe- 
rizării” prin semnele rău sau bine prevestitoare care acompaniază viaţa şi 
faptele omului, aşa cum în epopeile clasice planul supranatural al 
desfăşurării acţiunii comentează, mergând paralel, planul real al întâmplă¬ 
rilor omeneşti, ori ca în tablourile lui El Greco, unde de fiecare dată registrul 
de jos, terestru, are o replică deasupra, supranaturală. Nu altfel se explică, 
în fond, prezenţa naturii, la romantici şi la simbolişti, ca fundal şi 
acompaniament al vieţii omului, exemplul cel mai concludent fiind atât 
de neştiut şi nebănuit de mulţi modemul Sadoveanu, scriitor de esenţă 
populară-tradiţională, rapsod, ivit însă în plină epocă simbolistă. 

Astfel, între primul şi cel de al doilea război al lui Ştefan cel Mare cu 
Radu cel Frumos, se face însemnarea foarte laconică a unui cutremur : 

“într-acelaş an [6979 = 1471, n. n. ], avgust 29 fu cutremur mare de 
pământu peste toată ţara, în vremea ce au şezut domnul la masă, la prânzu”. 

(De notat faptul că Ureche se abate într-o măsură de la izvorul slavon, 
localizând evenimentul, legându-1 de realităţile istoriei Moldovei. Căci în 
Letopiseţul anonim se vorbeşte de un cutremur care s-a întâmplat în toată 
lumea, făcut să coincidă cu şederea la masă a... ţarului 1 . 

1 Sadoveanu citeşte atent cronica lui Ureche şi, adăogând impresii personale directe 
de la un cutremur din 1934 (vezi Profira Sadoveanu, în Note, voi. 13, Opere, p. 1033), 

Propoziţia imedit următoare din cronică informează, parcă fără nici o 
legătură cu cea de mai înainte, cum că, “Vă leato 6980, au adus Ştefan vodă 
pre Maria de Mangop, de au luat luiş doamnă". Iatăînsă că sub anul 6985 (= 
1477), cinci ani mai încoace, după relatarea bătăliei de la Valea Albă, vine 
paragraful intitulat “Răspunsul altor semne”, cu rapel foarte clar la cel de 
mai înainte: “Intr-acelaş an, dichemvrie 19, pristăvitu-s-au doamna Maria 
ce era de la Mangop”. 

Deosebit de caracteristice pentru modul de gândire al epocii, dar şi pentru 
modul de constituire în general a miturilor, în conştiinţa colectivă, ca şi în 
artă, ne apar notaţiile referitoare la apariţiile unor sfinţi războinici ajutând 
pe Ştefan cel Mare în bătălii. Astfel, în războiul de la Râmnic, contra lui 
Basarab cel Tânăr zis şi Ţepeluş, în 1481, 8 iulie, când domnul muntean era 
secondat de un puternic detaşament turcesc condus de paşii Alib-eg şi Skender- 
beg, un sfânt Procopie, călare şi înarmat, fu zărit plutind ca o fantomă deasupra 
oştirii moldovene, “dându vâlhvă“ luptătorilor lui Ştefan. [...] 

Apelul la tradiţie, prin acel “zic să să fie arătat” ipotetic, precum şi nu 
mai puţin ipoteticul “ci iaste de a-1 şi credere acestu cuvântu”, indică din 


construieşte atmosferizarea din primul capitol din cea de a doua parte a trilogiei Fraţii 
Jderi, Izvorul Alb, publicată în 1936. Data e păstrată, 29 august, ziua “Tăierii Cinstitului 
Cap al lui Ion Botezătorul”, precizează Sadoveanu în plus. Vodă stă la masă, bucuros 
de ştirea pe care i-au adus-o soli trimişi anume să peţească pe Maria de Mangop. 
Descrierea cutremurului e făcută, se înţelege mai în amănunt, cu arătarea înfricoşării 
seimenilor ieşiţi în grabă de la odăile lor, în frunte cu căpitanul Hrăman, cu arătarea 
stăpânirii de sine a voievodului mustrând pe vitejii speriaţi numai dintr-atât etc. 
Inserarea faptului nu are alt scop decât crearea impresiei de epocă, o dată cu un fel de 
potenţare a misterului pe care semnul ar putea să-l poarte cu sine. O reminiscenţă 
eminesciană vine să se adauge de asemeni sub pana prozatorului modern. Iată un mic 
fragment: 

“Al doilea val al cutremurului scutură pământul a doua oară cu mai multă putere 
şi mal îndelung decât întâia oară, cu aceleaşi detunete subpământene. în cornul dinspre 
răsărit al Cetăţii, tumul numit al Nebuisei îşi lepădă în râpă o aripă, cu mare sunet, şi 
clopotul lui dădu zvon prelung, atins ca de zimţii unei aripi a Demonului.” (Op. cit., p. 
355.) înMelancolie de Eminescu: ,Şi străveziul demon, prin aer când să treacă / Atinge- 
ncet arama cu zimţii-aripei sale, / De-auzi din ea un vaer, un auit de jale”. 

nou tendinţa de laicizare a povestirii, dată cu impresia de diversificare 
compoziţională, de vreme ce izvorul slavon informează numai pe un ton 
apodictic şi sec, de carte de rugăciuni. [...] 

Cu menţionarea apariţiei unui sfânt, de astă dată Dimitrie, se încheie 
şi povestirea campaniei de la Codrii Cosminului, la 1497. Tradiţia orală e 
invocată din nou, însă într-o frază foarte apropiată de cea referitoare la 
sfântul Procopie, ca un laitmotiv. [...] 

Acelaşi Sfânt Dimitrie se mai arată, în vis, şi sângerosului Lăpuşneanu, 
înspăimântându-1 şi cerându-i să-i ridice biserică la Pângăraţi, forma aceasta 
de a nota remuşcările tiranului pentru fărădelegile săvârşite şi mod specific 
de a explica într-un fel faptul că totuşi a zidit şi el biserici, nu din evlavie, 
ci de frică. [...] 

Dacă moldovenilor, la Codrii Cosminului, le venea în ajutor un sfânt, 
în tabăra polonă se arătau numai semne rele. “Cuprinşi de atâta nevoie”, 
leşii încep a cârti împotriva craiului Ioan Albert, la început pe ascuns, apoi 
pe faţă, învinuindu-1 că pornise războiul “fără cale”, dovadă semnele de 
rău augur, ce se iveau la tot pasul, prevestind pieirea şi “concenia” lor [...] 
Moartea episcopului Macarie de Roman, cronicarul slavon, ori venirea 
la tronul Moldovei a aventurierului Iacob Eraclid Despotul sunt prevestite 
de alte fenomene meteorologice ieşite din comun. 

“Pre aceia vreme fost-au iarnă grea, mare şi friguroasă, de au îngheţat 
dobitoacele şi hieri prin păduri”. 

O asemenea însemnare mai e făcută, cum spuneam, şi din punctul de vedere 
al agricultorului autohton, cum era şi descrierea secetei din vremea lui Petru 
Şchiopul. Nu mai puţin însă el evârstează fundalul pe care evoluează expunerea 
generală, o contrapunctează asemeni unui comentariu-acompaniament, ritmează 
fluxul povestirii, în fine, tulburările din timpul domniei aceluiaşi Petru Şchiopul, 
pricinuite de venirea cu oşti în Moldova a lui Ivan Potcoavă Creţul, fratele lui 
Ion vodă Armeanul, par a fi anunţate de ivirea unei comete : 

“într-acesta an s-au arătat în văzduh stea cu coadă sau cumu-i zic unii 
cometha, noiembrie”. 

Această tendinţă de a pune istoria şi faptele oamenilor în corespondenţă 

cu divinitatea şi mişcările cosmosului e cauzată de concepţia providen- 
ţialistă, dar, totodată, şi populară a cronicarului. Ea nu se produce 
sistematic, deliberat, ci are un caracter cu totul spontan, de ar fi să privim 
lucrurile sub aspectul stilistic. Supranaturalul nu e gândit a avea o funcţie 
estetică precisă, ca în epopeile clasice. Cu toate acestea, efectul pentru 
cititorul modern rămâne oarecum acelaşi, de vreme ce, cum s-a văzut, 
imitatorii procedeelor shakespeariene la noi, în primul loc Delavrancea, 
au utilizat semnele premonitorii menţionate în cronică şi au construit 
atmosferizări de epocă dintre cele mai sugestive. 1 

Ajunşi la capătul tuturor acestor consideraţiuni, vom conchide că 
lucrarea lui Grigore Ureche, ca operă de artă a cuvântului, este mai puţin 
rodul unor eforturi dirijate anume de către scriitor spre un asemenea scop 
şi incomparabil mai mult rezultatul cristalizărilor spontane ale formelor 
limbii naţionale, prilejuite de împrejurări istorice, sociale şi culturale 

1 Ion Budai-Deleanu este însă primul scriitor român care intuieşte posibilitatea 
construirii unui plan supranatural al acţiunii epopeii sale plecând de la cronica lui 
Ureche. Povestind lupta lui Vlad Ţepeş cu turcii, poetul introduce la un moment dat 


“Atuncea, spun că şi-n văzduh să văzură 
Cereştii călăraşi în văstmânte 
Albe, în strălucită-armătură, 

Mergând muntenilor înainte 
Şi hărţuind ca săbii de para 
Pintre păgâneştile ciopoară.” 

Se înţelege, Budai-Deleanu este perfect conştient de valoarea procedeului în 
ficţiunea artistică, de vreme ce cunoştea, de o pildă, acest pasaj din Gerusaleme liberata, 
VIII, 84, 1-4 (reprodus ca atare de Florea Fugariu în comentariile la excelenta ediţie 
din col. “Lyceum”, Ed. Tineretului, 1969, voi. II, p. 30, de unde am citat şi versurile de 
mai jos): 


“E fama che fu visto, in volto crudo 
Ed în atto feroce e minacciante 
Un alato guerrier tener lo scudo 
De la difesa al pio Buglion davante.” 

specifice, ca şi de faptul că autorul, având a se referi la timpuri revolute 
faţă de epoca sa, nu pomeneşte nimic despre sine. Tocmai de aceea, prin 
caracterul ei profund popular şi naţional, această primă carte în limba 
patriei ne apare a fi dat tonul întregii literaturi române viitoare, mai ales a 
prozei, \fechimea şi calitatea de unicat, originalitatea, altcum spus — 
accentuată mereu cu trecerea aniloi; în anume chip subiectiv, cum am 
încercat să demonstrăm — atrag interesul cititorului cultivat filologiceşte, 
cu deosebire, interesul rafinatului iubitor de autentic, dar şi al oricărui 
intelectual cât de cât fin şi în curs de perpetuă instruire, dornic a-şi 
contempla propriu-i suflet în ea ca într-o oglindă. Aceasta pentru că 
letopiseţul lui Grigore Ureche este primul document, oficial şi solemn, al 
existenţei şi afirmării spiritului românesc în istorie. 

Ion ROTARU, întâia realizare a limbii române în faza cultă. Cronica lui 
Grigore Ureche, în Valori expresive în literatura româna veche, Editura 
Minerva, Bucureşti, 1976, p. 128-132,138-146. 

Din constatarea diferenţelor între cronica lui Grigore Ureche şi cea a 
lui Macarie (pasaje referitoare la aceleaşi evenimente) s-a tras concluzia 
că Grigore Ureche n-a cunoscut cronica lui Macarie (E E Eanaitescu). Mai 
plauzibil este că a cunoscut-o, dar nu l-a influenţat, pentru că el avea o cu 
totul altă înţelegere a rostului cronicarului. El nu vrea să se afle doar 


Ancorarea în spaţiul românesc, prin utilizarea tradiţiei cronicăreşti locale, se vede 
mai ales din autocomentariul poetului Ţiganiadei. în spirit iluminist, Apistos este pus 
să judece strofa respectivă în aceşti termeni: “Ce basnă! Şi pentru ce ? dacă fără această 
ajutorinţă Vlad vodă putea să biruiască. Apoi Dumnezeu putea să ajute într-al chip 
ă...î nicăieri nu să află scris de aceasta.” Replica vine însă prompt din partea luiEv/aviosu, 
de unde se vede clar că Budai se gândeşte chiar la paginile din cronica lui Ureche 
comentate de noi anterior: “întâi: Scriptura învaţă şi în Vieţile sfinţilor arată că arătări 
de acest feliu a sfinţilor au fost nu o dată. A doao: s-află şi la cronica Moldovei de 
aceste.” Mai înainte, în Cântecul IV, apariţia Sfântului Spiridon şi a altor sfinţi înarmaţi 
provoacă notele lui Apologhios, ce nu mai lasă nici o îndoială cu privire la sursa de 
inspiraţie: “Şi ce rău au scris poetul aici ? Toate cu cuviinţă... Că au vrut să ajute sfinţii 
creştinilor, acesta nu-i nimic rău, căci asemenea tâmplări sunt şi la Biblie, unde împotriva 
necredincioşilor ajută îngerii. Ba se află şi la cronicile noastre, unde zice că lui Ştefan 
vodă celui Bătrân au ajutat un călăreţ sfânt mergând asupra oştilor.” 

“scriitoriu de cuvinte deşarte, ce de dreptate”. In comparaţie cu Macarie 
este un puritan (al genului, se înţelege) care vrea să facă istoriografie 
pilduitoare şi nimic altceva. Ficţiunea (“basne şi poveşti”) este exclusă 
programatic, împreună cu vorba poleită inutil. Replica faţă de tradiţia 
moldoveană este tranşantă şi de aici vine nemulţumirea exprimată la 
începutul Letopiseţului; “scriitorii dentăiu n-au aflat scrisori, ca de nişte 
oameni neaşăzaţi şi nemernici, mai mult proşti decât să ştie carte. Ce şi ei 
ce au scris, mai mult den basne şi den poveşti ce au auzit unul de la altul”. 
Se vede clar dezideratul unei pozitivări a genului, ceea ce impunea şi 
folosirea codului lingvistic cel mai uşor de mânuit. 

Exista, aşadai; o tradiţie istoriografică în Moldova (Ureche citează foarte 
des “letopiseţul moldovenesc”), într-una din limbile considerate sacre în 
Evul Mediu şi faţă de care cronicarul simte nevoia să ia atitudine. Nu 
completările informative (masive) sunt principalul aspect al acestei replici, 
ci schimbarea instrumentului lingvistic. Este cert că scrierea unei istorii a 
ţării în limba “vulgară” contravenea normelor cărturăreşti din epocă şi 
autorul se simte dator să dedice un capitol acestei limbi, căreia îi subliniază 
ilustra înrudire cu latina. 

Publicul virtual se restrânge prin renunţarea la o limbă folosită încă, 
în acea vreme, în tot răsăritul european. Cronicile în slavonă puteau fi 
citite de la Ţarigrad până la Moscova. Restrângerea ariei de răspândire 
este compensată de creşterea numărului real de cititori şi de influenţa 
exercitată. Publicului virtual îi ia locul un public real. Fenomenul este 
întâlnit şi în culturile celorlalte popoare răsăritene. “Desuniversalizarea” 
culturii din Răsăritul Europei a avut drept efect principal vitalizarea tradiţiei 
existente, prin individualizare naţională. în planul istoriografiei, 
schimbările au fost vizibile: renunţarea la deschiderea letopiseţului “de la 
facerea lumii”; renunţarea la clişeele retorice bizantino-slave (s-au creat 
astfel premisele pentru apariţia altora); creşterea numărului de cititori şi 
a ecoului stârnit de fiecare scriere; tendinţa naţională, individualizatoare, 
devine dominantă, în locul tendinţei creştine universalizatoare. 

Este posibil ca o compilaţie (nu sinteză) a cronicilor slavone ale 
Moldovei să se fi făcut înainte de Ureche; argumente s-au adus în sprijinul 
ipotezei, care nu poate fi însă acreditată în lipsa probelor documentare. 
Bazându-ne pe textele de a căror existenţă nu ne îndoim, putem afirma că 
Grigore Ureche încununează tradiţia scrierilor nefictive (Macarie şi urmaşii 
lui cultivau hiperbola, nu ficţiunea). Consemnarea din primele letopiseţe 
(lipsită de detalii informative) o întâlnim încă la Ureche, la care 
enumerarea tradiţională, de răboj, revine adeseori, cuantele informative 
(şi nu comentariul, ca la Miron Costin) fiind dominante. Dar tradiţiei 
analistice i se adaugă paranteza, glosa, digresiunea (toate ţinând fie de 
tentaţia monografică, fie de finalitatea etică a scrieri), anticiparea, tentaţia 
anecdotică. îşi fac loc — timid în comparaţie cu Miron Costin sau Ion 
Neculce — interpretarea faptelor, portretul, caracterizarea. [...] 

Inaugurarea tradiţiei istoriografice româneşti de către Ureche este 
doar aparentă. în realitate, el revitalizează o tradiţie seculara, fiind, în cadrul 
ci, cel mai important inovator. El se raportează în permanenţă la tradiţia 
existentă, luând atitudine faţă de ea. Este vizibil, de altfel, că în cronica lui 
informaţia externă s-a grefat pe un izvor intern, căruia i se acordă, de regulă, 
ultimul cuvânt. [...] 

Materialul strâns este organizat şi dozat. Grigore Ureche este primul 
la noi care ştie să renunţe la unele informaţii pe care le posedă şi să se 
oprească la timp: “Ci de acestea destulu-i”. Această dozare a materiei este 
foarte importantă, pentru că ea duce la conservarea genului tradiţional al 
istoriografiei. Caracteristic literaturii medievale culte este că fiecare autor 
vrea să scrie nu o carte, ci Cartea. De aici, caracterul aglutinant, enciclopedic 
“avant la lettre” al scrierilor (Roman de la Rose, învăţăturile lut Neagoe 
Basarab), care nu se mai încadrează în limitele unui singur gen. Grigore 
Ureche se păstrează strict în limitele istoriografiei medievale (este ultimul 
la noi care o face cu talent), tentaţia monografică apărută deja la el, fiind 
în general reprimată şi lăsată să se manifeste doar în pasaje puţine şi 
oarecum parazitare. 



244 


Grigore Ureche 


în ciuda pecetei medievale, semne ale epocii culturale noi sunt vizibile 
la Grigore Ureche. El pune problema autorităţii cărturăreşti. Nu mai găsim 
atitudinea religioasă faţă de cuvântul scris, şi tocmai în pasajele de critică 
apodictică (“iar de au şi însemnat, n-au ştiut ce au scris”) trebuie văzut cel 
mai important simptom de laicitate. El face o critică lucidă a izvoarelor 
pentru că nu mai crede într-o singură carte (prin asta s-a detaşat de 
mentalitatea cărturarului medieval, adoptând atitudinea de sorginte 
renascentistă). Este vizibilă, de altfel, mândria cu care corectează sau 
amplifică informaţia oferită de izvoarele consacrate. [...] 

Ceea ce frapează la Grigore Ureche este acurateţea genului. în general, 
el separă pildele de epic, iar detaşarea de hagiografie este evidentă în 
viziunea asupra lui Ştefan cel Mare. Prin această acurateţe. Letopiseţul 
său îmi pare exemplar pentru tradiţia cronicărească din Moldova. La Miron 
Costin, tentaţia monografică va fi mult mai des manifestată, iar la Neculce 
va triumfa subiectivismul autorului. Grigore Ureche este adevăratul clasic 
al istoriografiei moldovene, care nu începe cu dânsul. La Miron Costin 
apare conştiinţa separării genurilor, iar la Neculce istoria narată este mult 
mai procustian filtrată de povestitor; în ambele cazuri, profitul pentru 
literatură e cert. Ureche însă rămâne clasicul primului gen laic din cultura 
noastră. Meritele-i în această privinţă simt cu atât mai mari cu cât ele n-au 
fost evidenţiate de evoluţia urmaşilor, el sintetizând în chip deliberat o 
tradiţie şi realizând apoi saltul calitativ. [...] 

în legătură cu stilul lui Grigore Ureche s-a vorbit insistent despre 
concizie, precizie, economie de mijloace. Lapidaritatea, spontaneitatea ş. 
c. 1. nu sunt calităţi absolute, ci relative. Stilul lui Grigore Ureche este 
lapidar In comparaţie cu al lui Miron Costin sau Neculce, dar prolix în 
comparaţie cu alLetopiseţului anonim al Moldovei sau cu al pisaniei bisericii 
din Războieni. Mai mult chiar, stilul părţii a doua a Letopiseţului său este 
prolix în comparaţie cu acela din prima parte; modificarea cantităţii 
informaţiei a produs modificări în stil. De aceea, corolarul firesc în 
analizarea stilului îmi pare un text contemporan Letopiseţului, text în care 

idealul preciziei este implicat: Pravila lui Vasile Lupu (Carte românească 
de învăţătură, 1646). 

Cât despre spontaneitatea lui Grigore Ureche, ea este creaţia noastră. 
Cronicarul ne apare drept spontan deoarece avem impresia că noi nu mai 
suntem. El folosea cu naturaleţe ceea ce noi supunem rezervei culturale. 
Numai în acest sens este spontan (cum îl tratează, abuziv, Călinescu). Dar 
spontaneitatea lui este mult mai îngrădită decât a noastră (o dovadă în 
acest sens sunt numeroasele repetiţii, şabloane, asociaţii, stereotipe etc.) 
de prejudecăţile vremii şi, în plus, de instrumentul lingvistic nemlădiat 
îndeajuns. Grigore Ureche metaforiza mult mai mult decât noi, desigur. 
Dar cine conceptualiza în Moldova înainte de Cantemir ? 

Categoriile amintite fiind rezultatul unei relaţii, în fiecare abordare a 
unui scriitor trebuie să precizăm termenul de comparaţie. In cazul lui Ureche 
putem lua, succesiv, mai mulţi referenţi: predecesorii, contemporanii, 
urmaşii imediaţi (până aici comparăm aproape exclusiv modul de folosire 
a limbii; mai departe, apărând intenţionalitatea artistică, referentul 
influenţează serios interpretarea cronicii), proza romantică de inspiraţie 
istorică, proza modernă. Necesara pozitivare a demonstraţiei este asigurată 
în acest caz şi confuziile mari evitate. Există însă pericolul ca exegeza să 
devină o simplă (şi cam facilă) raportare a textului la altceva. Concluziile 
pot fi obiective, dar numai in cadrul relaţiei amintite. 

Un criteriu ceva mai general-obiectiv, produs de Roland Barthes, ar fi 
prezenţa sau absenţa figuralităţii. Foarte rară la Grigore Ureche, ea devine 
din ce în ce mai prezentă, mergând spre estetica preţioşilor la Miron Costin 
şi mai ales la Nicolae Costin şi Dimitrie Cantemir. Gradul zero al scriiturii, 
teoretizat de criticul francez, este discursul alb, absenţa figuralităţii. Altfel 
spus, este “scriitura neutră”, lipsită de ecouri temperamentale şi de judecăţi 
(evaluări); o scriitură servind exclusiv ca instrument. Teoria lui Barthes 
am preluat-o doar vag şi cu precizarea că la Grigore Ureche folosirea 
stilului “alb” se face în virtutea intenţiei informative, şi nu ca artificiu 
stilistic (precum în Ciuma lui Camus). 

La începuturile culturii române culte, Grigore Ureche ocupă un loc 
paradoxal între limbă şi literatură. Nu este, în cronica sa, numai “harul 
cuvântului”, cum credea Călinescu, dar nici intenţionalitatea literară încă 
n-a apărut. Se poate vorbi la acest autor de un “clasicism” în modul de 
folosire a instrumentului lingvistic. Nu depistăm în cronica lui intenţia folosirii 
cu eleganţă a instrumentului lingvistic, nici prezenţa ornamentului îndelung 
căutat. Găsim, în schimb, o uluitoare restrângere a funcţiilor limbajului, 
reduse, practic, Ia aceea comunicativă. Limbajul are la el o simplă valoare 
funcţională, spre deosebire de Macarie (care scrie cu “vorbe în aur împletite”) 
şi Miron Costin sau Dosoftei, căutători de ornamente eufonice. 

Impresia de lapidaritate vine tocmai din lipsa detaliilor şi a nuanţelor, 
cărora Ureche nu le acordă niciodată o exagerată importanţă. Semnalând 
neconcordanţa între două izvoare informative, Ureche retează scurt 
discuţia: “Ci oricum au fostu, tot să tocmescu că izbânda tot au fost la 
Ştefan vodă, iară lui Petru vodă tot să află că i-au tăiat capul”. Laconismul 
este alteori rezultatul implicării cauzalităţii în propoziţia (nu fraza) 
informativă: “Ci curundu vreme murindu, Jicmontu craiul pre urmă n-au 
umplut făgăduinţa”. Deseori, timp relativ lung este comprimat într-o 
singură frază: “Şi decii ş-au luat doamnă din ţară şi au făcut pre Ştefan 
vodă cel Tînăru”. 

Se pune întrebarea: în ce măsură Iapidaritatea este deliberată sau 
rezultată involuntar ? La Ureche, sobrietatea stilistică este rezultatul 
austerităţii temperamentale şi, implicit, comunicative. Dar tocmai din 
lipsa “artei” vine o crâncenă expresivitate. [...] Acestei austerităţi stilistice 
i se potrivesc, normal (pentru că ea este urmarea unui trai auster), greutăţile 
neobişnuite, calamităţile naturale în primul rând. Paragraful dedicat secetei 
din 1585 este antologic. [...] Va fi avut Ureche intenţia literaturizării ? 
Greu de crezut. Impresia de literatură vine din suprapunerea perfectă a 
unui stil pe materia de relatat, adaptarea ideală a instrumentului lingvistic 
la faptele narate. [...] 

Din acordarea unei valori funcţionale exclusiv comunicative limbajului 

decurg caracteristicile stilului lui Grigore Ureche. Departe de a fi rodul 
unui efort deliberat, sobrietatea stilului (lapidaritatea), este, la el, 
austeritate lingvistică. [...] 

Faptul că îşi reprimă relativ repede comentariul faptelor narate nu 
indică nicidecum neparticiparea afectivă a autorului. G. Călinescu scria: 
“Cum Ureche n-a scris cronica vremurilor sale nu putem căuta la el percepţia 
lumii în care se mişca”. Acel cum introduce o cauzalitate numai aparent 
corectă. Căci vocea auctorială este uşor depistabilă în multe pagini (cele 
care nu sunt transcrieri sau traduceri ale cronicilor mai vechi), perspectiva 
fiind dinspre prezent spre trecut. 

Estomparea vocii auctoriale se face de către autorul însuşi în virtutea 
normelor nescrise ale tradiţiei cronicăreşti. Dar această voce — care, 
urmărită cu fineţe, ar conduce la depistarea interpolărilor — îşi face loc, cu 
timiditate, e drept. Să urmărim câteva dintre manifestările ei. Cea mai 
evidentă este obiectivarea oscilaţiilor temperamentale: invectiva, exclamaţia 
şi mai ales ieşirile pamfletare. Iată rânduri în care putem vedea posibila 
origine a pamfletului laic românesc: “Albertu craiul uitându prieteşugul 
tătâne-său ce avea cu Ştefan vodă şi nu făcea oaste împotriva păgânilor, 
carii în toate părţile fulgera şi tuna cu trăsnetul armelor sale, vărsând sângele 
creştinilor şi stropşindu volniciia tuturora, înmulţindu legea lui Moamet cea 
spurcată, ci gândi ca să-şi arate vitejiia asupra Moldovei, socotindu că pre 
lesne o va supune, ştiindu că de multe ori să ajutoriia Moldova de la craii 
leşăşti, ca de la nişte vecini de aproape, spre toţi vrăjmaşii”. [...] 

Vocea auctorială se manifestă cel mai pregnant în critica izvoarelor 
(omisiunile fiind uneori polemice: dintre ştirile pe care Ie-a găsit în mod 
cert în cronicile poloneze, dar n-a vrut să le citeze, amintim descendenţa 
românilor din tâlharii Romei şi îngenuncherea lui Ştefan la Colomeea); 
este de asemenea implicată în evocarea pilduitoare, tendenţioasă deci. 
O mai depistăm uşor în idealul legislativ (Ureche dovedindu-se un polonofil 
lucid), ca şi în ideologia proboierească sau în manifestările sentimentului 
naţional (paginile ilustrative sunt cele dedicate românilor transilvăneni). 

O excepţie de la propria-i normă narativă face autorul în lunga enclavă 
informativă aşezată după prezentarea domniei marelui Ştefan. Sunt date 
informaţii cu privire la originea şi obiceiurile popoarelor din jurul Moldovei. 
Dacă originea etnică este expusă compilându-se izvoare livreşti, prezentarea 
obiceiurilor popoarelor este rodul observaţiilor directe ale autorului. Nu 
mai poate fi vorba în acest caz de lipsă a “percepţiei lumii în care se mişca”. 
Trebuie să acceptăm numai că această percepţie n-o găsim exclusiv în 
genul memorialistic. [...] 

“Percepţia lulmii în care se mişca”, evidentă în prezentarea obiceiurilor 
popoarelor de primprejur, este mai clară încă în pasajele de insolită 
memorialistică din cronică. Despre invaziile tătarilor în Polonia scrie un 
om care le-a văzut; starostia Rohatinului, pomenită în cronică, fusese 
arendată de Nestor Ureehe, tatăl cronicarului. Aluzii la prezent găsim peste- 
tot, autorul apelând frecvent la cunoştinţele cititorilor săi. [...] 

O manifestare importantă a vocii auctoriale este opţiunea cronicarului 
(evidentă în ciuda neexprimării): “Au obiceaiu leşii, nu ca grecii, după 
sfadă şi după price, daca-i vor împăca (judecătorii, n. n.), nu va ţiniia 
pizmă, ci la nevoia lui ca direptu un frate să va pune”. 

Reliefarea vocii auctoriale ajută la sublinierea contribuţiei personale 
a lui Grigore Ureche, atrăgătoare cu atât mai mult cu cât istoria narată 
făcea oricum textul interesant. Dramatismul unor relatări precum uciderea 
de către Lăpuşneanu a celor 47 de boieri nu are nevoie de artificii 
scriitoriceşti, dar o cronică n-ar putea trăi din juxtapunerea unor atari 
relatări, din simplul motiv că nu se întâlnesc la tot pasul. 

Mircea S CARLAT; Postfaţă la Grigore Ureche -.Letopiseţul Ţării Moldovei, Editura 
Minerva, seria “Arcade”, Bucureşti, 1978, p. 200-204,208,211,213-216. 

Letopiseţul se deschide cu justificarea moralistului, pentru care menirea 
scrierii "rândului şi poveştii ţărâlor” este să rămână “feciorilor şi nepoţilor să 
le fie de învăţătură” şi continuă sub semnul nemulţumirii provocate de 
"neaşezarea” — cauză, între altele, a perpetuării unei tiranii fără stavilă în 
această ţară unde "nici legile, nici tocmeala pre obicee bune nu-s legate, ci 

toată direptatea au lăsat pre acel mai mare”. Sublinierea că voia domnilor 
trebuie să placă tuturor, ori cu folos, ori cu paguba ţării, “care obicei pănă 
astăzi trăieşte”, trădează, mai mult decât iritarea marelui vornic, faptul că 
trecutul îndepărtat e scrutat în aceste pagini din perspectiva prezentului. 
Interesează, astfel, nu atât caracterul inevitabil fragmentar al reconstituirii 
— îngăduitor reproşat cronicarului — cât mai cu seamă istoria văzută sub 
specia exemplarităţii faptelor sale. Asupra răstimpului 1359—1594 se 
îndreaptă privirea unui om al veacului al XVII-lea interesat să descifreze 
semnele devenirii ulterioare a neamului moldovenesc. Departe de a face 
simplă compilaţie, Ureche pune ordine în izvoarele utilizate, ca să nu rămână 
ceva neconsemnat ori "smintit”, deoarece prea des scriitorii care au însemnat 
viaţa domnilor şi lucrurile lor “nu au ştiut ce au scris”; adnotează ştirile şi 
impune un punct de vedere, pentru ca să nu se poată spune că "au fost 
adormit şi neînvăţat şi nestrăbătut cu istoria”. Glosând pe marginea domniei 
scurte a lui Dragoş, reţine semnul ce-o arată "fără trai” şi generalizează 
profetic că "între domnia Moldovei multă neaşezare va fi”. Provizoratul 
vieţii evocate în letopiseţ are multiple cauze: ţara este aşezată în calea 
răutăţilor; pământul ei trebuie apărat de ştiţi şi gothi şi di cătră alţi vecini şi 
limbi ce era prinprejur, tătarii o pradă, turcii o "stropşesc”, bântuie foametea 
mare şi lăcustele multe, în "văzduhul neastâmpărat” se ivesc semne 
strălucitoare cu chip de om sau stele cu coadă, iernile sunt "goale şi gheţoase” 
cu “omeţi mari şi ger”; este “multă neîngăduinţă” şi “mare zarvă”, cazne 
groaznice şi vărsări de sânge nevinovat, s-au strâns "o grămadă de răotăţi şi 
răsipă asupra Moldovei”. într-o "ţară mişcătoare şi neaşezată” atitudinea 
firească a oamenilor este lupta iar virtutea esenţială vitejia. Modelul eroic 
absolut, impus de cronicar, este Ştefan cel Mare; “înhierbântat de războiu”, 
acesta nu încearcă să "aşaze” ţara, dar, fapt important, “toate cu noroc i-au 
venit”, încât pentru “lucrurile lui cele vitejeşti” rămâne unic în istoria 
Moldovei. Episoadele narate au totdeauna un caracter reprezentativ şi 
monumental: ele sunt acţiuni răsunătoare, gesturi sau vorbe menite să 
rămână în amintirea oamenilor. Ştefan cel Mare din cronica lui Ureche 

întruchipează aspiraţia de libertate a ţării, tot aşa cum ansamblul picturii 
exterioare a epocii — şi Cavalcada sfinţilor militari de la Pătrăuţi (1487) şi 
Asediul Constantinopolului de la Humor (1535) sau Judecata de apoi de la 
Voroneţ (1547) — reprezintă o simbolică invocare a divinităţii pentru salvarea 
Moldovei de cotropirea străină. Pandantul literar al acestor teme cu pronunţat 
substrat aluziv din iconografia vremii este reprezentat de portretul celebru 
al lui Ştefan cel Mare, adevărată lecţie oferită de autor contemporanilor 
săi. Ştefan este "purtătorul de biruinţă” căruia urmaşii încearcă să-i semene 
in strădania de priveghere a ţării. Bogdan, Petru Vodă, Alexandru Lăpuşneanu 
domnesc în conformitate cu testamentul politic al lui Ştefan cel Mare, 
străjuiesc şi se nevoiesc "ca să lăţească ce au apucat”, luptă pentru "pace în 
toate părţile şi aşezarea ţării”. După moartea marelui voievod, Ureche 
intercalează în textul cronicii câteva paragrafe dedicate ţărilor vecine. Intenţia 
acestui lung excurs istoric, geografic şi politic se vădeşte nu peste mult, în 
1538, când asupra lui Petru Vodă au venit şi Suleiman împăratul turcesc şi 
muntenii şi sultanul cu tătarii împreună şi hatmanul Tamovschi cu oastea 
leşească şi, peste toate, şi dinlăuntru moldovenii sunt slabi şi plini de vicleşug. 
Momentul oferă un sugestiv rezumat al situaţiei Moldovei de după Ştefan 
cel Mare când nimic din viaţa ţării nu se mai ridică la altitudinea morală a 
episodului bătăbei de la Valea Albă. Un alt Ştefan domneşte după 1540, dar 
"cu gheaţă la inima lui”; Iliaş înşeală nădejdea tuturor “că dinafară să vedea 
pom înflorit, iară dinlăuntru lac împuţit”, în zilele lui. Dumnezeu lasă atâta 
"certare” încât copacii, viile, pomii “secase de geruri mari”; Ion Vodă îi 
covârşeşte pe toţi cu "vrăjmăşia şi morţi groaznice ce făciia”; domnia se 
obţine greu, "pre unii cu făgăduinţa umplându-i, pre alţii cu bani ungându-le 
ochii”, dar se pierde lesne, încheindu-se intempestiv cu mazilirea şi pribegia 
prin ţări străine. Cronica lui Ureche face parte din familia formelor narative 
nefictive, dezvoltate adică din documente punând la contribuţie amănun¬ 
tele găsite acolo şi accentuând, stilistic vorbind, detaliul caracteristic. 
Farmecul scrierii este dat, în primul rând, de mulţimea acestor amănunte — 
opţiuni de lectură prin care scriitorul izbuteşte sa învingă complexul netrăirii 
efective a vremurilor evocate. Din ingenioasa lectură a izvoarelor şi 

amalgamarea detaliilor găsite acolo, intr-un context ce poartă amprenta 
personalităţii inconfundabile a cronicarului, capătă contur şi atribute de 
realitate vie, intens colorată, aproape un sfert de mileniu din istoria Moldovei. 
Luptele vitejeşti ale lui Ştefan cel Mare — “lovit cu o puşcă în gleznă la 
cetatea Chiliei” — desele amestecături şi neîngăduinţe ale unor oameni ce 
se "osârbesc” şi, noaptea, "taie aţile cortului asupra duşmanilor”; "lucrarea” 
din zilele domniei de altădată dintre care unii "blânzi şi cucernici, nici la 
carte proşti, iubind glumele şi măscările”, iar alţii "groaznici şi mari vărsători 
de sânge”, unii extravaganţi şi "de ciudesă”, "au fost umblând vara cu sanie 
de os”, alţii "băutori de vin iară straşnici de războaie”; viaţa ţării, pustiită de 
secetă în timpul lui Petru Vodă, covârşită de vrăjmăşia şi morţile cumplite 
făcute de Ion Vodă, împresurată de multă cheltuială şi datorie sub Aron 
Vodă, înseninată la mazilirea acestuia. [...] Constrângerea lucrului pe spaţii 
mici nu atrage după sine pericolul scufundării în mărunta materialitate a 
detaliilor. Monotonia, rezultând din simpla înşiruire prin acumulare succesivă, 
este evitată de cronicar prin introducerea perspectivei. Ureche nu compilează 
pur şi simplu; în lectura lui, istoria devine prilej de meditaţie: despre 
orânduiala lumii în care lucrurile sunt astfel tocmite “ca nimica să nu fie 
stătătoriu, ci toate de răsipă şi trecătoare” dar deopotrivă, despre obligaţia 
omului de a opune implacabilei treceri "lucrurile bune”, adică paza moşiei, 
voinţa de "adăogare” a ţării, jertfa de la Valea Albă, râvna cronicarilor şi, 
totodată, despre datoria lui de a se împotrivi asupririi şi nedreptăţii, sperând. 
Aici, în paginile letopiseţului, nădăjduind "să se dezbată de supt mâna turcului”. 

Doina CURTICĂPEANU, Grigorie Urece, în voi. colectiv Scriitori români, 
seria “Mic dicţionar”, Editura Ştiinţifică şi Enciclopedică, Bucureşti, 1978, 
pe 456-458. 

De o modestie, în ceea ce priveşte propria-i persoană, care îi caracte¬ 
rizează întreaga viaţă şi activitate, Grigore Ureche nu caută câtuşi de puţin 
să-şi afirme, prin citaţii repetate, numeroasele surse de informaţie pe care 
le utiliza, încât identificarea completă şi precisă a tuturor acestora 
întâmpină serioase dificultăţi, mai ales că intervenţiile ulterioare ale 

adnotatorilor cât şi ale copiştilor au amplificat, voit sau din simplă neştiinţă, 
lipsa de precizie cu care aceste izvoare fuseseră indicate în manuscrisul 
original al lui Grigore Ureche. 

Munca înverşunată, în foarte multe cazuri deosebit de competentă, a 
rândurilor succesive de cercetători care şi-au pus priceperea şi cunoştinţele 
în slujba limpezirii numeroaselor puncte obscure pe care le prezintă 
Letopiseţul, a condus, în cele din urmă, la clarificarea, în cea mai mare 
parte, a problemei izvoarelor folosite de Grigore Ureche. 

Astăzi, în urma tuturor acestor cercetări, sursele de informaţie ale 
cronicarului se pot sistematiza în următorul tablou general: 

izvoare interne — în limba slavonă (sau română), aşa-numitul “letopiseţ 
moldovenesc”; izvoare polone — în limba polonă; 

— în limba latină ; 

izvoare generale — în limba latină; 

scrierile bisericeşti — în limba slavonă ; 

tradiţia internă nescrisă — din surse de familie; — din diverse alte 
surse (“dzic”). [...] 

în ceea ce ne priveşte, opinăm: a) pentru inexistenţa unui letopiseţ 
moldovenesc în limba română înainte de Grigore Ureche şi b) pentru folosirea 
de către cronicar a letopiseţelor în limba slavonă, puncte de vedere pe care 
le-am expus şi susţinut încă din 1968 şi 1969 1 , cu unele argumente noi, 
personale, şi pe care le-am reluat în 1976. 2 

Cu privire la problema existenţei — de fapt, a inexistenţei ! — 
“letopiseţului moldovenesc” al lui Eustratie logofătul, fără să mai revenim 
pentru a sublinia slăbiciunea argumentului “Miron Costin”, infirmat chiar 
de către cronicar, ţinem să adăugăm, la tot ce s-a spus, încă două linii. 
Mai întâi, însuşi E E Fanaitescu, susţinătorul tezei existenţei acestui 


1 D. Velciu, Ion Neculce, Bucureşti, Editura Tineretului, col. ,Oameni de seamă", 
1968, p. 168; idem, Marginalii la lucrarea “Valoarea istorică a tradiţiilor consemnate de 
Ion Neculce” de prof. Const. C. Giurescu, în “ Studii, revistă de istorie”, tom 22, 1969, nr. 
5, p. 983. 

2 D. Velciu, Miron Costin şi Grigore Ureche. Confruntare peste timp, în “Limbă şi 
literatură", 1976, voi. 1, p. 72-74. 

letopiseţ, a arătat că Miron Costin obişnuia să citeze, drept izvoare pentru 
lucrările sale, cărţi pe care nu le văzuse, nu le citise şi le ştia numai din 
auzite (ex. cronica lui A. Bonfini, despre care ştia numai din discuţiile cu 
Panaiotaki Nikussios), după cum cea mai mare parte din trimiterile sau 
citaţiile sale, din diferiţi autori, în De neamul moldovenilor, se sprijină pe 
ceea ce găsise în lucrarea lui Laurenţiu Toppeltin, Origines et occasus 
Transsylvanorum, Lyon, 1667, fără să fi mers direct la lucrările autorilor 
respectivi. în al doilea rând, pentru a pune într-o lumină cât mai clară 
lipsa de garanţie a afirmaţiilor lui Miron Costin, în privinţa lui Eustratie 
şi a letopiseţului lui, ni se pare suficient să amintim că în faimoasa sa 
diatribă el alătură celor doi (Eustratie şi Simion), sub aceeaşi gravă 
învinuire, şi pe... “Misail Călugărul”, despre care, indiferent care îi va fi 
fost adevărata identitate, se poate afirma cu certitudine că nu a avut nici 
,un fel de amestec în această complicată şi confuză chestiune a originilor 
neamului. 

în aceeaşi ordine de idei, socotim, însă, util să reactualizăm părerea 
noastră cu privire la inconsistenţa unei argumentări “pro Eustratie logofătul” 
pe seama afirmaţiilor lui Ion Neculce din Predoslovia cronicii sale şi din 
unele menţiuni cuprinse în O samă de cuvinte, temeiuri invocate, mai ales, 
de către I. Şiadbei şi Const. C. Giurescu. Mai întâi un lucru evident: dacă 
un astfel de letopiseţ, în româneşte, nu fusese cunoscut de Miron Costin, 
trăitor în Moldova începând din 1652 (la 7 ani, numai, după moartea lui 
Grigore Ureche), cum l-ar fi putut cunoaşte Neculce, care se putea interesa 
despre o asemenea lucrare cu circa 60 de ani mai târziu ? [...] 

Principalul izvor polon folosit de către Grigore Ureche a fost Kronika 
Polska (Cronica Poloniei), a lui Joachim Bielski, publicată, în limba polonă, 
la Cracovia, în 1597, sub numele tatălui său Martin Bielski. Acesta din 
urmă scrisese o cronică mai largă, Kronica wszystkiego swiata (Cronica 
lumii întregi), apărută, prima dată, în 1550, la Cracovia. Joachim a cules 
din lucrarea tatălui său toate datele privitoare la Polonia, le-a prelucrat şi 
îmbogăţit substanţial, mai ales după cronica în limba latină a lui Martin 
Kromer ( Polonia sive de origine et rebus gestis Polonorum, Basel, 1558), 

ducând istoria Poloniei până la anul 1586; în memoria tatălui, a publicat 
noua operă sub numele acestuia. Bielski — fără să i se precizeze prenumele 
— este indicat nominal în cronică de 6 ori, dar utilizarea Cronicii Poloniei 
este mult mai largă, putând fi localizată, în cronica lui Ureche, până la 
anul 1582. 

Primul care a identificat pe Bielski, citat de Ureche, ca fiind Joachim 
iar lucrarea utilizată — KronicaPolska, a fost, încă din 1884, monografistul 
cronicarului, bucovineanul I. G. Sbiera 1 . 

Studiul comparativ detaliat, care a scos în evidenţă măsura largă în 
care Ureche l-a folosit pe Joachim Bielski şi modul în care a preluat de la 
acesta ştirile privind Moldova, l-a realizat, în 1925, R R Panaitescu, care a 
tradus părţile corespunzătoare din cronica polonă, punând în paralel textele 
celor doi cronicari.” 2 

Câştigurile certe de informaţie pe care le aduce studiul lui R R Panaitescu 
sunt numeroase şi importante. Se dovedeşte, fără putinţă de tăgadă, că 
Ureche l-a folosit pe Joachim Bielski şi că nu a luat nimic din opera lui 
Martin Bielski; că lucrarea a fost cunoscută şi utilizată de Ureche direct în 
limba polonă, dovadă fiind reminiscenţe certe ale formelor de nume proprii 
şi ale unor termeni din polonă, precum şi unele greşeli de traducere ce se 
explică numai prin utilizarea directă a textului polon. Astfel, se găsesc la 
Ureche nume ca Piotru (nu Petru) Jicmont (nu Sigismund), Miahil (nu 
Mihail), Micolai (nu Nicolae), Zofia (nu Sofia) etc.; termeni ca podcomori 
(=cămăraş), comornic (=vameş), podscarbul (=svistiernic), caştelanul ^ca¬ 
stelan) etc., preluaţi direct din textul polon al lui Bielski; cuvintele, în 
polonă, “Grotowie dwa” (= Grot, doi fraţi), din Bielski, Ureche le traduce 
prin “doi fraţi Grotovi”, scăpând din vedere că owie, la el ovi, reprezintă 
terminaţia de plural în polonă şi nu mai trebuia adăugată numelui propriu 


1 Ion Sbiera, Grigroriu Ureche, p. 41-47. 

2 R P Panaitescu, Influenţa polonă, p. 20-29, 38-47 şi anexa 1 (p. 134-191), în care 
se pun în paralel pasajele (traduse) din Bielski cu cele din cronica lui Ureche. 

Grot, şi altele 1 . Comparaţia strânsă, pe care o îngăduie punerea în paralel 
a celor două texte, arată că datele din Bielski au constituit izvorul principal 
extern cu care cronicarul a completat ceea ce lipsea din izvoarele interne; 
Bielski este, fără îndoială, unul din acei “striini” “carii au fost fierbinţi şi 
râvnitori, nu numai a sale să scrie” ce şi cele striine să însemneze”. Deşi a 
tradus, fără modificări, foarte mult, se constată că Ureche nu se foloseşte 
servil de izvorul său, operând deseori reduceri dacă pasajul se lungeşte 
prin date care nu interesează Moldova, dar — ceea ce este deosebit de 
important — el modifică uneori textul cronicarului polon sau lasă nefolosite 
date ale acestuia atunci când textul în cauză nu corespunde vederilor sale, 
afectând prestigiul Moldovei şi demnitatea domnilor ei. 

De asemenea, R R Panaitescu a demonstrat că textul lui Joachim Bielski 
a fost folosit în exclusivitate de Grigore Ureche, fiind necunoscut lui Simion 
Dascălul, care îl citează, totuşi, de două ori! 

Lămurirea modului în care cronicarul nostru a utilizat Kronika Polska, 
a lui Bielski, este una dintre nu prea numeroasele probleme ce se pot 
considera, în prezent, pe deplin rezolvate, soluţia propusă şi demon¬ 
strată de către R R Panaitescu fiind, astăzi, unanim acceptată de către 
toţi cercetătorii de specialitate. Se impune, însă, o rezervă — o singură 
rezervă — faţă de modalitatea de rezolvare a lui R P. Panaitescu: 
“letopiseţul latinesc”, sursă sub care apar, în cronică, unele informaţii 
ce provin, în mod sigur, de la Bielski — afirmă P. R Panaitescu — 
reprezintă, în toate cazurile, greşeli ale copiştilor de manuscrise, în loc 
de “letopiseţul leşesc” sub care, în mod normal, această lucrare polonă 
este numită în cronica lui Ureche. Rezolvarea propusă de R R Panaitescu, 
în aceste cazuri, nu este cea mai sigură şi nici singura posibilă, încât 
clarificarea acestei dualităţi, leşesc-latinesc, existentă în manuscrisele 
cronicii, a dat ocazia la interpretări numeroase şi contradictorii. [...] 

După încheierea ultimului capitol din larga expunere a domniei lui 


1 Ibidem, p. 41-44; vezi şi acelaşi, Introducere la ediţia cronicii. 1958, p. 37-38. 

Ştefan cel Mare, Ureche întrerupe cursul istoriei Moldovei şi introduce un 
capitol compact în care prezintă popoarele vecine Moldovei: Povestea şi 
tocmala altor ţări, ce suntu pinprejur cum nu să cade să nu pomenim, fiindu-ne 
vecini de aproape. Intră în această expunere, ca subcapitole: întâi, cumu-i 
Ţara Leşască, De împârăţiia Tătărască şi de obiceiul lor şi cât loc coprinde 
Ţara Tătărască, De împârăţiia turcilor şi de începutul lor şi de adaosul lor, în 
ce chip s-au început şi s-au înmulţitu şi s-au lâţitu la atâta mărire şi cinste şi 
tărie şi Pentru Ţara Ungurească de Jos şi Ardealul de sus vom să arătăm, 
fiindu-ne vecini de aproape şi cum au avut şi ei crăie mare ca şi leşii. Sunt — 
fiecare, în parte, din aceste subcapitole — expuneri condensate, armonic 
construite, prezentând popoarele respective sub aspect istoric, geografic şi 
etnografic, întemeiate, evident, pe informaţie livrescă, nu lipsite, însă de 
numeroase notaţii şi caracterizări rezultând din observaţia directă şi 
cunoştinţele cronicarului. Bogăţia şi varietatea informaţiilor a împins pe 
cercetători la încercări de identificare a sursei. [...] 

Concluzia lui I. C. Chiţimia, la care subscriem, este că, de fapt, Grigore 
Ureche n-a folosit o singură lucrare pentru acest bogat capitol din cronică, 
ci că el— având, probabil, un vademecum în Atlasul lui Gerhard Mercator 
— şi-a dezvoltat expunerea, adăugând, la fiecare subcapitol, date din alte 
lucrări ce abordau tema respectivă. Este posibil ca Ureche să fi avut la 
îndemână, între altele, un corpus de izvoare în limba latină de tipul colecţiei 
lui Ioannis Pistorius, Polonicae Historiae Corpus, apărută la Basel, în 1582, 
în trei volume, lucrare ce era recomandată şi în şcolile polone ale timpului. 
Colecţia lui Pistorius cuprindea cam “tot ce-1 interesa în primul rând pe 
Grigore Ureche” : cele două opere ale lui Martin Kromer, De origine et 
rebus gestis Polonorum şiPolonia sive de situ, populis, moribus, magistratibus 
et republica Regni Poloniei, Matei Miechowita, cu Chronica Polonorum şi De 
duabus Sarmatiis, fragmente alese din Piccolomini (despre Polonia, Prusia, 
Lituania), Al. Gwagnin, cu Chronographia totius Poloniae, Lituaniae, Livoniae, 
Mazoviae, Pomponius Mela, cu Sarmatia, comentat de Vadianus, H. Schedel 
(fragment din Liber Chronicarum ) şi altele. 

Ca om al timpului său, Grigore Ureche nu poate face abstracţie de 
literatura bisericii, Scriptura, amintită sub numele de “Scrisoare”, Psalmii 
lui David proorocul, din care citează de două ori (psalmul al 7-lea şi al 33- 
lea), vieţile sfinţilor, concret despre Viaţa lui Ioan cel Nou, ale cărui moaşte 
au fost aduse de Alexandru cel Bun de la Cetatea Albă la Suceava. 

Arătam anterior că, după anul 1587 — ultima dată calendaristică 
completă fiind 7096 [= 1587] noiembre 23” (lupta lui Petru Şchiopul cu 
cazacii la Ţuţora) — cronica se desfăşoară intr-un alt “stil”, întreaga relatare 
fiind lipsită, de acum înainte, de precizia izvoarelor scrise pe care cronicarul 
îşi întemeiase documentarea. 

Este evident că, începând de aici şi până la sfârşit, sursa lui Grigore 
Ureche au constituit-o informaţiile directe, transmise, prin tradiţie orală, 
până pe vremea cronicarului, punctate, ici şi colo, de datări generale — 
numai anul — pe care autorul cronicii le putea găsi sau reconstitui din 
documentele de cancelarie ale timpului. 

Pentru că între personajele principale ale acestei ultime etape a cronicii 
îl aflăm chiar pe tatăl cronicarului, marele logofăt Nistor Ureche, este 
foarte probabil, aşa cum opinează, în consens, majoritatea cercetătorilor, 
că de la acesta, martor activ al evenimentelor din povestirile lui, a reţinut 
şi înscris Ureche, în cronică, partea ultimă a celei de-a treia domnii a lui 
Petru Şchiopul şi domniile lui Aron Tiranul şi Petru Cazacul. Caracterizarea 
atât de binevoitoare, ca domn şi ca om, a lui Petru Şchiopul, sub care şi-a 
început Nistor Ureche cariera dregătorească — poate fi, aici, şi influenţa 
letopiseţului slavon de curte, pe care l-a putut folosi cronicarul — precum 
şi amănuntele, singulare prin natura lor, privitoare la ascensiunea şi mai 
ales la tribulaţiile lui “Ureche logofătul cel mare” nu mai lasă nici o îndoială 
asupra inspiratorului principal al acestor ultime capitole de cronică. 

Deosebit de tradiţia de familie, în cronica lui Ureche, în textul ce-i 
aparţine cronicarului cu certitudine, distingem, ca sursă de informaţie, şi 
tradiţia populară, sub care socotim că putem încadra legenda privitoare la 
Dumbrava Roşie, ştirile despre zidirea, de către Ştefan cel Mare, a unor 

mănăstiri şi biserici, ca Badeuţi şi Războieni, în legătură cu care nu se 
găseşte nimic în letopiseţele slavone păstrate 1 , amănunte anecdotice, ca 
prinderea de către un popă, într-o căpiţă de fân, a cneazului Dimitrie 
Wisnowiecki, pretendent la tronul Moldovei, sau eroice, ca lovitura dată 
cu suliţa de Bogdan al III-lea în poarta Liovului. De asemenea, din aceeaşi 
sorginte provin, fără îndoială, menţiunile că în lupta de la Râmnic, 
împotriva muntenilor, moldovenii au fost ajutaţi de sfântul Procopie iar în 
cea din Codrul Cosminului de sfântul Dimitrie, precum şi diverse informaţii 
introduse de cronicar prin “zic”, “zic unii”, cum este, de pildă, întreaga 
relatare privind boala şi călugărirea lui Alexandru Lăpuşneanu, precum şi 
otrăvirea lui de către doamna Roxanda. 

Urmărirea, identificarea şi delimitarea izvoarelor utilizate de Grigore 
Ureche în cronica sa ne îngăduie să afirmăm — contrar unor opinii, intre 
care şi R P. Panaitescu, ce căutau să îngusteze orizontul cronicarului — că 
acesta a fost, realmente, unul din cei mai culţi boieri moldoveni ai primei 
jumătăţi a secolului al XVII-lea, că el a stăpânit un bogat şi variat material 
documentai; intern şi, mai ales, străin, de limbă polonă şi latină, pe care 
l-a utilizat cu un ascuţit discernământ. Având în faţă, drept unic obiectiv, 
constituirea unei istorii a Moldovei, în spirit naţional, pentru uzul 
compatrioţilor săi, străin de orgoliul îngust de autor, care îl ridică atât de 
mult deasupra măruntului Simion Dascălul, neinteresat să-şi evidenţieze 
numele şi cultura prin citirea bogată şi repetată a autorilor folosiţi, el a 
luat din fiecare atât cât a socotit util pentru scopul urmărit, lăsând deoparte, 
cu bună ştiinţă, ceea ce ar fi putut atinge demnitatea ţării şi a poporului 
din care făcea parte şi tot ceea ce i se părea iluzoriu şi superfluu pentru 
nivelul intelectual, de atunci, al moldovenilor. Punerea faţă în faţă a bogăţiei 
materialului documentar ce i-a trecut prin mână, aşa cum a putut fi, pe 
larg, depistat, cu parcimonia şi sagacitatea cu care acest material a fost 

1 Ştirile despre zidirea celor două biserici putea să le deţină Ureche direct din 
pisaniile respective, pe care, în peregrinările, oficiale sau pentru treburi personale, 
prin ţară, avea prea bine posibilitatea să le cunoască. 

introdus în cronică, descoperă, alături de marele cărturar, ceva încă mai 
însemnat: un mare caracter. Omul, aşa cum l-am cunoscut din parcurgerea 
vieţii, se suprapune întru totul cărturarului, scriitorului. 

Dumitru VELCIU, Grigore Ureche , Editura Minerva, Bucureşti, 1979, 
p. 271-272, 282-283, 294-295, 301-302, 304-307. 

Ca istoric, Ureche are intenţia expresă de a descoperi şi transmite 
adevărul. In viziunea sa. Moldova fusese o ţară puternică, cu legi şi moravuri 
bune, a cărei decădere a fost cauzată de nesocotirea vechilor obiceiuri, de 
abuzurile şi cruzimile celor puternici (autohtoni sau străini). îndurerat, 
cronicarul se adresează şi direct celor socotiţi vinovaţi, în capitole speciale 
— Nacazanie silnâm (Certarea puternicilor') —, arătând cauzele răului, 
condamnând energic trufia şi violenţa. Dincolo de prejudecăţile clasei 
boiereşti, străbat sentimentele umaniste, dragostea de ţară, de bine şi de 
adevăr. Relevarea permanentă a pedepselor date de justiţia divină celor 
care se abat de la regulile dreptăţii ilustrează atitudinea sa moralizatoare. 

Ideologia cronicarului este o sinteză de tradiţie boierească şi cultură 
umanistă. Considerând boierimea drept forţa activă stabilă şi cea mai impor¬ 
tantă a ţării, Ureche va judeca istoria în funcţie de acest criteriu. Ceea ce 
se împotriveşte intereselor clasei sale este criticat, în timp ce referinţele 
defavorabile acesteia sunt ocolite. Concepţiei teologice despre natura şi 
etica umană i se vor adăuga ideile umaniste. Plecând de aici, Ureche 
abordează mai larg materialul istoric, emite consideraţii teoretice care îi 
permit o perspectivă asupra istoriei Moldovei, superioară cronicarilor 
anteriori. Umanismul istoriografiei latine şi polone devine model de 
atitudine faţă de trecut, apreciat şi de cronicarul moldovean ca un tezaur 
de învăţături. în acest sens, cronica are scopul de a eterniza întâmplările 
trecute şi de a educa generaţiile viitoare. 

Scriere istoric ă, Letopiseţul... este şi o operă cu virtuţi literare. Exceptând 
câteva părţi, modul principal de expunere este naraţiunea, o naraţiune 
simplă, liniară, cu puţine amănunte şi divagaţii, ceea ce o apropie de epicul 

pur. Ureche izbuteşte astfel să se obiectiveze şi să relateze senin evenimente 
tulburătoare. în unele locuri, naraţiunea devine mai nuanţată, supusă unei 
anumite compoziţii, cu scopul stimulării atenţiei cititorului şi al evidenţierii 
finalului. în acest sens, sunt sesizabile pasaje narative autonome, de interes 
literar. Totuşi, dominant rămâne caracterul neelaborat al naraţiunii, dar 
de un neaşteptat efect. Pasajele descriptive lipsesc în cronica propriu-zisă, 
sobrietatea şi economia exprimării, nelăsând loc decât unor termeni cu 
funcţie de determinanţi. Până şi în realizarea portretelor autorul foloseşte 
mai degrabă înşiruirea de trăsături. Portretele domnitorilor, cu lumini şi 
umbre, sunt acumulări de însuşiri esenţiale, subordonate unei caracteristici 
definitorii, şi duc la crearea unei adevărate tipologii umane. Intervin şi 
elemente subiective care fac portretele mai vii, mai pregnante. Reprezen¬ 
tativ pentru puterea şi modul de caracterizare al lui Ureche este portretul 
lui Ştefan cel Mare, devenit celebru prin concizia şi forţa lui expresivă. 
Folosind o topică specială, expresii nude, directe, autorul imprimă 
imaginilor o deosebită energie, creând senzaţia de măreţie şi solemnitate. 
Construit ascendent, portretul merge spre apoteoză, în final domnitorul 
crescând uriaş în dimensiuni (“să ridica deasupra biruitorilor”). Impresia 
de covârşitoare personalitate este atenuată de proiectarea sfârşitului pe 
fundalul tulburărilor sociale şi cosmice care au însoţit dispariţia voievodului. 
Ureche avea un simţ al excepţionalului, care l-a dus şi la realizarea altor 
efecte artistice. Caracterul deosebit de elocvent sau memorabil al spuselor 
vreunui personaj îl face să redea indirect dialoguri sau afirmaţii, apropiind 
planul acţiunii de timpul prezent. Momentele de mare tensiune psihică, 
generate de unele evenimente, sunt exploatate cu artă. La acestea se mai 
adaugă diferitele intervenţii directe — interogaţii, exclamaţii, ironii, 
diatribe. Ureche nu foloseşte recuzita stilistică obişnuită, cu atât mai puţin 
retorica de tip Manasses, ceea ce contribuie la caracterul frust, realist al 
operei sale. Stilul Letopiseţului... are un farmec specific, sporit şi de 
coloratura arhaică. Caracterul oral este dat, mai cu seamă, de stereotipia 

naraţiunii (în genul basmului): folosirea unor clişee expozitive şi a anumitor 
formule fixe, precum şi modalitatea populară de a lega şi explica faptele. 
Frazarea şi topica generează o anume ritmicitate şi armonie. Simplitatea 
generală a frazei, reducerea comunicării la termenii strict necesari conferă 
stilului concizie şi proprietate. Lexicul folosit este plastic şi expresiv, 
determinând şi el caracterul arhaic al formei, devenit un element estetic. 
Aceste trăsături asigură fluiditatea şi savoarea limbii, a cărei puritate o 
conservă Ureche, mai puţin influenţat de lexicul şi topica textelor religioase 
şi istorice. Letopiseţul... este prima operă originală cu caracter literar scrisă 
în româneşte, marcând şi începutul istoriografiei în limba română. Prin 
ea, Ureche contribuie la formarea limbii literare şi se înscrie în istoria 
culturii între primii istorici şi scriitori români. Cronica sa a fost un model 
şi un îndemn pentru cărturarii care au urmat: Miron şi Nicolae Costin, Ion 
Neculce, Dimitrie Cantemir, stolnicul Constantin Cantacuzino. Răspândită 
prin numeroase copii şi prelucrări, inclusă în diferite scrieri istoriografice, 
opera lui Ureche reprezintă o însemnată valoare culturală şi literară, care 
a creat o puternică tradiţie. în literatura noastră modernă influenţa ei s-a 
manifestat mai cu seamă asupra lui C. Negruzzi şi V Alecsandri, B. 
Delavraneea şi M. Sadoveanu. 

Constantin TEODOROVTCI, Grigore Ureche, în Dicţionarul literaturii 
române de la origini până la 1900, Editura Academiei Române, Bucureşti, 
1979, p. 874-875. 

Din chiar condiţia asumată de cronici, istoriile lui Grigore Ureche şi 
Miron Costin detaşează anume calităţi literare. “Decupajele” evidenţiază 
arta portretistică sau narativă, dar calitatea unificatoare, dominanta literară 
a cronicii întregi, nu a unor părţi ale ei, rămâne nenumită procedând numai 
astfel. Fidelitatea faţă de anumite aspecte înseamnă, într-o oarecare măsură, 
lectură infidelă Cărţii, care nu poate fi alcătuită numai din capitole 
percepute prin “compartimentare” (memorialistica, naraţiunea etc.), fiind 

şi un flux continuu, o viziune dincolo de discontinuitatea diviziunilor. “Nici 
una din părţile textului — enunţa I. M. Lotman un principiu arhicunoscut 

— nu poate fi înţeleasă fără să-i definim în prealabil funcţia. Considerate 
izolat, aceste părţi nici nu există: toate calităţile şi profilul determinat al 
fiecăreia din ele este un produs al raportării — prin comparaţie sau opoziţie 

— la celelalte părţi” (Lecţii de poetică structurală ). Esenţială este valoarea 
artistică a ansamblului. Practica izolării fragmentelor (portrete, nuclee 
narative, descrieri) afectează principiul fundamental al scrierii. Valoarea 
unui fragment din cronica lui Ureche se descoperă printr-o raportare 
comparativă sau de opoziţie a duratei şi accentului, deci prin observaţii 
asupra ritmului. Ureche scrie o partitură muzicală simplă, fără figuri 
dificile, Miron Costin — o muzică barocă. 

La Ureche durata naraţiunii, intensitatea tonului, trăsăturile portretistice 
sunt organizate prin subordonarea lor ritmării, receptării unei alternanţe 
relativ regulate a unor evenimente ca date constituite: acţiunea formatoare 
a cronicarului e de marcare a timpilor, a stereotipiei faptelor. “Harul 
cuvântului”, automatismul lexical (G. Călinescu) provin din automatismul 
actului însemnării, de tipul plăcerii boierului de a deschide ceaslovul pentru 
a nota ivirea cometelor, plăcere a cărei manifestare nu se reduce la cuvântul 
“tare ca aloia”. în modul neaşteptat de apariţie a evenimentelor, istoria se 
repetă. Identitatea repetărilor obligă la consemnarea uniformizantă. Miron 
Costin “are lunga respiraţie epică, simţul sublim al destinului uman, 
pateticul meşteşug de a se opri din când în când să răsufle de greutatea 
faptelor şi să le contemple de sus” (G. Călinescu): este comentatorul unor 
evenimente care nu există decât prin complicitatea lui. Ritmul presupune 
evenimentele evidente, comentariul apasă pe constituirea lor. 

Există în cronica lui Ureche fragmente în care tirania datării se simte 
mai mult decât orice altceva din comunicare. Preciziunile sunt nu de 
puţine ori surprinzătoare: Ştefan îşi strânge slujitorii şi în 1470, “fevruarie 
27 dni”, “au arsu Brăila în săptămâna albă, marţi”; indicaţia ultimă este 

marca existenţei faptului resimţit numai prin această precizie de jurnal, 
paradoxală prin îndepărtarea de eveniment. Faptul declarat ca existent 
are mai mare greutate decât desfăşurarea lui. Am putea identifica şi 
fragmente care au alura unui comentariu politic, dar funcţia lor e alta 
decât aceea de a dezvolta o explicaţie sau de a remarca subtilităţi politice, 
cum se întâmplă la Miron Costin. Când sunt mai ample sunt aşezate 
întotdeauna după un fapt încheiat şi au, fără excepţie, un caracter sentenţios 
(“Nacazanie, adecă învăţătură şi certare celor mari şi puternici” urmează 
momentul uciderii boierilor de către Lăpuşneanu). Ceea ce rămâne e 
“cearta” asupra unui fapt împlinit contrariu învăţăturii, a cărei sentenţio- 
zitate nu face decât să rotunjească faptul. înclinarea spre judecata 
categorică nu este a unui comentator. Sentinţele nu comentează, ci 
hotărăsc. 

La Miron Costin faptele nu sunt considerate cu sfinţenie încheiate. 
Datarea de foarte multe ori finală, este împlinirea unei desfăşurări, 
încununarea comentariului când acesta a “cristalizat” evenimentul. în 
relevarea confruntării dintre Gaşpar-vodă, pe de o parte, iar pe de alta 
complotul, Bethlen Gahoi; boierii, în speţă Bucioc, Schimni-aga si Schinder- 
pasa (cap. VIII), cronicarul ştie tot, simte şi comentează subtilităţile. El 
are puterea miraculoasă, similară celei a diavolului şchiop al lui Lesage, 
de a suprima “acoperişul” simulării. Preciziei de jurnal a datării de la Ureche 
îi corespunde la Costin un fel de comentariu la zi. Ureche întoarce filele, 
care par uneori de agendă istorică, Costin zăboveşte asupra fiecăreia. Pentru 
a se face înţeles, ştie să tărăgăneze. La rădăcina unui fapt se găseşte un 
labirint de subtilităţi care vor cauza evenimentul; el are cauze şi 
repercusiuni şi ele sunt voalalte. Fraza întortocheată cu mult mai multe 
subordonări decât la Ureche (care o face uneori numai din coordonări) 
urmează îndeaproape cauzalitatea labirintică ştiută de Costin la rădăcina 
lucrurilor. E limpede că având ştiinţa amânării, a împlinirii tărăgănate a 
evenimentului nu se mai simte atât de mult greutatea faptului ca dat, 

împlinit, iar cu un asemenea fel de a fi al actului nu se mai poate constitui 
ritmul, fie el şi lent. Nu se mai simte măsura, fiind prea mare valoarea 
unui timp. Textul cronicii lui Costin nu ascultă de o calitate de dincolo de 
fiecare capitol, ci chiar de felul tărăgănat al scrierii şi înţelegerii istorico- 
politice. Preocuparea acută e comentariul pentru Costin, iar pentru Ureche 
evenimentul ritmat cu altul. Costin face cronică politică. "O cronică scrie 
numai cineva pentru care e important prezentul” — era de părere Goethe 
într-una din reflecţiile sale. Cel mai bine se vede acest lucru la Miron 
Costin. Grigore Ureche pare să se precipite spre prezent, cu teama că n-o 
să poată ajunge până la domnia lui Vasile Lupu (s-ar putea să fie aceasta 
drama secretă a scrisului său). Costin are un pronunţat spirit practic, în 
cronica lui Ureche se simte înclinaţia spre metafizic. Conform reconsti¬ 
tuirilor din documentata monografie a lui Dumitru Velciu despre primul 
nostru cronicar, Grigore Ureche nu avea ambiţii politice. Scriind, stătea cu 
faţa spre veşnicie: faptele se încrustează de neşters, întru eternitate. E 
atras de şirul datelor istorice şi nu-şi poate ridica privirea de pe curgerea 
heracliteană a râului. 

Pentru Ureche un fapt se întâmplă de cele mai multe ori din raţiuni 
foarte evidente, neadmiţând comentariul; uneori este explicabil prin firea 
morală a omului: că a “intrat zavistiia între Ştefan-vodă şi între Radu- 
vodă“ se datoreşte faptului că “domnul muntenesc, spre obiceiul firei 
omeneşti, de ce are, de aceea pofteşte mai mult”. Altă dată Ştefan se 
războieşte “socotindu că si inimile voinicilor în războaie trăindu să ascut 
şi truda şi osteneala cu care să diprinsese iaste a doao vitejie”; “Roman- 
vodă, ficiorul lui Iliaş-vodă, neputându răbda atâta nedumnezeire a unchi- 
său, s-au vorovitu cu o samă din curtea domnească şi au prinsu pe unchi- 
său, pre Ştefan-vodă, şi i-au tăiat capul şi s-au apucatu Roman de domnie”. 
Ispita tronului e în repetate rânduri cauza nemenţionată a confruntărilor. 
Lapidaritatea însemnării este mijlocul prin care evenimentele date, 
transmise în esenţialitatea lor, detaşază ritmul. Semnul existentei prădărilor, 

uciderilor, întronărilor nu e repercusiunea sau desfăşurarea lor, căci faptul 
este îndepărtat, s-a risipit: ceea ce a mai rămas e semnul datei; puterea 
cronicarului este una verbală: numirea actului. Astfel se explică accentul 
verbal şi coordonările, naraţiunea lineară (Eugen Negriei), acestea 
nerisipind puterea nici unui verb. Grupul declarativ este o secvenţă ritmică. 
Cronicarul încrustează, dar plăcerea lui e să simtă ritmul încrustărilor. 
Cronica lui Ureche sugerează automatismul actelor istorice, repetarea lor 
aproape identică. El nu scrie atât despre anume domni cât despre persoane 
care fac automatic ce s-a mai făcut de atâtea ori. Cometa se iveşte mereu 
la fel. Ureche nu este stăpânit de simţul personalităţii, ci de actele care se 
întâmplă inevitabil, aproape identic: un domn urmează altuia, un război e 
primul, al doilea, al treilea etc., incursiunile de prădare s-au mai întâmplat. 
Astfel, ceea ce constituie farmecul cronicii lui Ureche nu sunt faptele în 
sine, luate izolat, chiar dacă esenţiale, ci viziunea temporală a succesiunii 
lor. Ea degajă pentru timpul de până la a doua domnie a lui Aron-vodă un 
ritm al istoriei noastre. 

Anul 1359 este începutul domnilor cu Dragoş, care “dacă au domnitu 
doi ani, au muritu. [...] Pre urma lui Dragoş-vodă, au stătut la domnie fiiu- 
său, Sas-vodă şi au ţinut domniia 4 ani şi au murit. După moartea lui Sas- 
vodă, au ţinut domniia fiiu-său, Laţco-vodă 8 ani. Pre urma lui Laţco-vodă 
au domnit Bogdan-vodă 6 ani. După domnia lui Bogdan-vodă au domnit” 
etc. Rândurile acestea au aspectul consemnării biblice a indivizilor unei 
spiţe cu menţionarea numărului de ani de viaţă. Chiar domnia de 32 de 
ani a lui Alexandru cel Bun există numai în câteva rânduri, puţine faţă de 
numărul anilor de domnie. Cronica lui Ureche începe sub semnul modali¬ 
tăţii din “Cartea Facerii”: în locul spiţelor biblice, există spiţele noastre 
domneşti. Oprirea la un fragment, la un fapt al cronicii e rămânerea pe 
părţi de timp sau, în cazurile mai fericite, pe timpi ai ritmului, de unde nu 
se mai simte măsura. O astfel de consemnare lapidară nu este rezultatul 
unui “program”: puţinătatea informaţiilor detaliate obligase la aceasta. 

Există însă într-un loc o mărturisire care ne face să credem că o oarecare 
asumare a conciziei nu poate fi tăgăduită. Scriind despre prădarea Ţării 
Secuieşti de către Ştefan cel Mare, cronicarul notează: “ci de această 
poveste cronicarul cel leşesc nimica nu spune. [...] Iară letopiseţul nostru, 
măcară că scrie cam pe scurt, însă le însemnează toate”. Felul acesta al 
scrierii ar putea fi deci considerat nu numai o alegere instinctivă a 
cronicarului în spiritul notaţiilor despre primii domni, Ureche având 
plăcerea de a urma înşirarea automatică a actelor istorice aşa cum o putea 
simţi o fire medievală. Ureche receptează istoria, iar nu politica. (Conven¬ 
ţional, să considerăm istoric evenimentul consacrat social, împlinit, iar 
devenirea, creşterea lui din ostilităţi relativ neînsemnate să o considerăm 
drept politică.) De la începutul cronicii a fost intuit semnul instabilităţii: 
după doi ani de domnie, Dragoş moare: “pre acesta semnu dintăiaşi dată 
ce să arată domniia fără trai, să putea cunoaşte că nu va fi aşezarea bună“, 
domnii “adesea să vor schimba”. Evident că aceasta nu putea fi decât 
rezultatul viziunii asupra evoluţiei istorice, dar Ureche avea să fixeze semnul 
deselor schimbări de domnie dintru început, ca un avertisment că el astfel 
va “citi” istoria noastră; şi citind astfel nu se putea să nu observe stereotipia 
evenimentelor. 

Miron Costin constatase cu părere de rău că numai intr-un anume fel 
sunt cunoscute evenimentele, faţa lor ascunsă nefiind evidenţiată: “Că 
letopiseţele cele streine lucrurile numai ce-s mai însămnate, cum suntu 
războaiele, schimbările, scriu a ţărilor megiiaşe, iară cele ce să lucrează în 
casa altuia deamănuntul, adecă lucruri de casă, n-au scris” (Predoslovie 
adecă voroava către cetitoriul). Este clară optarea lui Costin pentru 
dezvăluirea culiselor şi este explicabilă prin apropierea de timpul despre 
care scrie. La Ureche tronul şi câmpul de luptă sunt esenţiale. Tronul 
apare nedefinit, pe o scenă în aer liber, unde urcă sau de unde coboară 
domnii jucând mereu la fel: sunt constrânşi de un principiu preexistent. 
Principiul dramatic nu e atât al individualităţilor, cât al ritmului. Domnii 

nu îşi asumă un destin. Ei ies oricum, implacabil, din domnire: furtunos şi 
imprevizibil ca Ion-vodă, printr-o moarte obişnuită ca Alexandru cel Bun, 
o moarte “cu mare laudă“ ca a lui Ştefan cel Mare etc. Realitatea acută 
pare a fi aceea a ieşirilor din scenă, care încheie bătând tactul. Costin 
pregăteşte foarte mult intrările în scenă, individualităţile există mai mult 
în aspiraţia pentru domnie, prin uneltirile ce întreprind. Individualitatea 
se manifestă îndeosebi prin felurite tertipuri politice. Plăcerea lui Costin şi 
arta lui stau în descoperirea abilităţilor, în “demontare”, în demascarea 
personajelor (să ne amintim numai de relieful deosebit pe care îl capătă 
Gheorghe Ştefan ca uneltitor). Personajele nu exemplifică o caracterologie 
sau alta în genere, simplificator, ci un anume fel de inteligenţă politică. 
Personajul lui Costin e politic, sprijinit de profilul său moral; nu e sancţionat 
atât de divinitate cât de propria-i inabilitate. în viziunea lui Ureche, Ştefan 
Tomşa (lovindu-1 cu buzduganul pe Despot), doamna Ruxandra (care-1 
otrăveşte pe Lăpuşneanu), turcii (care-1 omoară într-acel fel groaznic pe 
Ion-vodă cel Viteaz) etc. împlinesc mersul implacabil al istoriei; ele nu par 
a fi acte eminamente politice, fiind secvenţele unui dinamism al istoriei, 
ale unei viziuni omogenizante. 

Cu mijloacele conciziei, prin portretizarea din mers (exceptând figura 
statuară a lui Ştefan cel Mare), cu constituirea, între datarea iniţială şi 
accentul final pe ieşirea din scenă a personajelor, a unor secvenţe ritmice, 
cronica lui Ureche bate tactul timpului istoric; comentariul pătrunzător al 
lui Costin verifică, teatral sau discursiv, abilităţile politice. 

Ion SIMUŢ, Grigore Ureche şiMiron Costin. Ritm istoric şi comentariu politic, 
în Diferenţa specifică, Editura Dacia, Cluj-Napoca, 1982, p. 6-11. 




